Split (3)

train · 79.3k rows

text stringlengths 31 26.1k	summary stringlengths 11 1.19k
លោក សោម សុទ្ធរិទ្ធិពង្ស បានបញ្ជាក់ប្រាប់សារព័ត៌មានថ្មីៗតាមតេលេក្រាមពី មានគោលដៅថា សហព័ន្ធកីឡាទូកក្ដោងកម្ពុជា ចង់ផ្សព្វផ្សាយ កីឡាប្រភេទអូឡាំពិកនេះ ទៅកាន់មហាជនឲ្យយល់កាន់តែច្បាស់។ ម្យ៉ាងវិញទៀត កីឡានេះ ក៏ជាកីឡាមួយ ដែលទាកទាញភ្ញៀវទេសចរណ៍ នៅក្នុងតំបន់សមុទ្ររបស់កម្ពុជា ផងដែរ។ ដោយឡែក នាថ្ងៃទី៣០-៣១ ខែមីនា ឆ្នាំ២០២៤ ខេត្តកំពង់សោម នឹងមានព្រឹត្តិការណ៍បង្ហោះខ្លែងអន្ដរជាតិ Sky Fest ដែលមានខ្លែងជាច្រើនប្រភេទ ហើយក្នុងនោះក៏មានខ្លែងខ្មែរ ផងដែរ។ យោងទៅលើការផ្សាយរបស់សហព័ន្ធកីឡាទូកក្ដោងកម្ពុជា លើហ្វេសប៊ុក អត្ដពលិកទូកក្ដោង នឹងជិះបង្ហាញ ចំណែកគ្រូបង្វឹក នឹងពន្យល់ប្រាប់ ដល់ភ្ញៀវទេសចរណ៍ជាតិ និងអន្ដរជាតិ ឲ្យយល់ពីបច្ចេកទេសពីរបៀបជិះទូកក្ដោង ដើម្បីឲ្យពួកគេ សាកជិះ។ ការជិះនេះ នឹងមិនមានគិតថវិការឡើយ។ សហព័ន្ធ ត្រៀមទូកក្ដោងចំនួន ៥ប្រភេទសម្រាប់ការជិះបង្ហាញ មានដូចជា៖ ទូកក្តោង Windsurfing, ទូកក្តោង WindFoil, ទូកក្តោង ILCA, ទូកក្តោង Byte និង ទូកក្តោង Optimist ។ កម្មវិធីនេះ នឹងចាប់ផ្តើមនៅពេលព្រឹក វេលាម៉ោង ៩:៣០នាទី ដល់ ១១:០០នាទី និងពេលរសៀលចាប់ពីវេលាម៉ោង ១៤:០០នាទី ដល់ ១៦:៣០ នាទី៕	ស្របពេលព្រឹត្តិការណ៍បង្ហោះខ្លែងអន្ដរជាតិ Sky Fest នៅទីខេត្តព្រះសីហនុ សហព័ន្ធកីឡាទូកក្ដោងកម្ពុជា នឹងបង្ហាញពីការជិះទូកក្ដោងដោយអត្ដពលិកកម្ពុជា ហើយក៏បើកឲ្យភ្ញៀវជាតិ និងអន្ដរជាតិ ជិះសាកល្បងដោយឥតគិតថ្លៃ។ ព្រឹត្តិការណ៍នេះ នឹងធ្វើចាប់ពីថ្ងៃទី៣០-៣១ ខែមីនា ឆ្នាំ២០២៣ នៅ Bay Of Light ខេត្តព្រះសីហនុ។ គោលបំណង នៃការបើកឲ្យជិះដោយឥតគិតថ្លៃនេះ ដើម្បីផ្សព្វផ្សាយទៅប្រជាជនទូទៅ ឲ្យយល់កាន់តែច្បាស់ពីកីឡាប្រភេទអូឡាំពិកមួយនេះ។
អាហារូបករណ៍អាស៊ានរបស់ CIMB ផ្តល់ជំនួយឧបត្ថម្ភពេញលេញ ១០០ភាគរយ រួមមានថ្លៃសិក្សា សំបុត្រយន្តហោះ កន្លែងស្នាក់នៅ ដំណើរកម្សាន្តមកស្រុកកំណើត សេវាធានារ៉ាប់រង ព្រមទាំងថ្លៃចំណាយផ្សេងៗផងដែរ។ មិនតែប៉ុណ្ណោះ អត្ថប្រយោជន៍ដ៏សំខាន់សម្រាប់និស្សិត គឺឱកាសការងារជាបុគ្គលិកហាត់ការ និងពេញសិទ្ធិ ក្នុងចំណោមសាខារបស់ CIMB Group ទូទាំងតំបន់ ទាំងអំឡុងពេល និងក្រោយពេលបញ្ចប់ការសិក្សា។ ក្រៅពីនេះ និស្សិតអាហារូបករណ៍ ទទួលបានការយកចិត្តទុកដាក់ និងតម្រង់ទិសពីធនាគារ CIMB សម្រាប់ការសិក្សា និងការបណ្តុះបណ្តាល ដែលជាឱកាសភ្ជាប់ទំនាក់ទំនង ជាមួយបុគ្គលិក និងគណៈគ្រប់គ្រងជាន់ខ្ពស់ រួមទាំងការចូលរួមក្នុងកម្មវិធីតំបន់អាស៊ាននានា របស់ CIMB ទៀតផង។ ដើម្បីរួមចំណែកលើកកម្ពស់សមត្ថភាពយុវជនជំនាន់ក្រោយ ក្នុងតំបន់អាស៊ាន ធនាគារ CIMB ដែលជាផ្នែកមួយរបស់ស៊ីអាយអិមប៊ី គ្រុប បាននាំយក និងបន្តខិតខំផ្សព្វផ្សាយយ៉ាងសកម្ម ដល់សិស្សនិស្សិតកម្ពុជា អំពីអាហារូបករណ៍អាស៊ានរបស់ CIMB។ លោកស្រី អ៊ុំ ចិន្តាភក្តី ជានាយិកាធនធានមនុស្ស របស់ធនាគារ CIMB បានមានប្រសាសន៍ថា៖ «អាហារូបករណ៍របស់ CIMB នេះ គឺជាឱកាសមាស សម្រាប់សិស្សនិស្សិតខ្មែរ ដើម្បីចាប់យកឱកាសសិក្សានៅសាកលវិទ្យាល័យល្បីៗ និងឱកាសការងារនៅ CIMB។ ការអភិវឌ្ឍធនធានមនុស្សជំនាន់ក្រោយនេះ នឹងគាំទ្រដល់ការរីកចម្រើនរបស់ប្រទេសកម្ពុជា ក៏ដូចជាតំបន់អាស៊ានទាំងមូល ស្របតាមចក្ខុវិស័យរបស់ CIMB Group។ តាងនាមឱ្យ CIMB Group នៅកម្ពុជា លោកស្រី អ៊ុំ ចិន្តាភក្តី សូមលើកទឹកចិត្តដល់សិស្សនិស្សិតខ្មែរទាំងអស់ ចូលរួមដាក់ពាក្យស្នើសុំអាហារូបករណ៍នេះ ហើយនេះគឺជាមោទនភាពរបស់ប្រទេសកម្ពុជា ដែលមាននិស្សិតខ្មែរយើងកន្លង បានប្រឡងជាប់កម្មវិធីអាហារូបករណ៍នេះ»។ កន្លងមក មាននិស្សិតខ្មែរឆ្នើមមួយរូបផងដែរ ក្នុងចំណោមនិស្សិតក្នុងបណ្តាប្រទេសតំបន់អាស៊ានដទៃទៀត ដែលទទួលបានអាហារូបករណ៍របស់ CIMB នេះ។ យុវត្តី ងួន ពញ្ញានាត ដែលកំពុងសិក្សានៅសាកលវិទ្យាល័យ McGill នៃប្រទេសកាណាដា បានឲ្យដឹងថា៖ «ឥឡូវនេះ កញ្ញា ពិតជាពេញចិត្តការសិក្សា នៅទីនោះ ជាមួយនឹងគុណភាពអប់រំស្តង់ដារពិភពលោក រួមទាំងបរិយាកាសថ្មីៗ ដែលបានរៀនសូត្រ ហើយយុវត្តី ងួន ពញ្ញានាត សូមអរគុណ ដល់ស៊ីអាយអិមប៊ី ដែលផ្តល់ អាហារូបករណ៍ដ៏មានតម្លៃនេះផងដែរ។ មិនតែប៉ុណ្ណោះ គ្រូតម្រង់ទិសរបស់ CIMB បានផ្តល់មធ្យោបាយ និងជួយគាំទ្រយ៉ាងពេញទំហឹង លើការសម្រេចចិត្ត ទាក់ទងនឹងការសិក្សា និងអាជីព។ ហើយកញ្ញា ជឿជាក់ថា មិត្តនិស្សិតខ្មែរទាំងអស់ ក៏អាចទទួលបានអាហារូបករណ៍របស់ CIMB ផងដែរ»។ គួរបញ្ជាក់ផងដែរថា អាហារូបករណ៍តំបន់អាស៊ានរបស់ស៊ីអាយអិមប៊ី ផ្តល់ជូនមុខវិជ្ជាសិក្សាដ៏ទូលំទូលាយ រួមមានពាណិជ្ជកម្ម/ការគ្រប់គ្រង គណនេយ្យ ធនាគារ និងហិរញ្ញវត្ថុ សេដ្ឋកិច្ច ការចៃ្នប្រឌិត និងភាពជាសហគ្រិន ការគ្រប់គ្រងហានិភ័យ វិទ្យាសាស្ត្រនយោបាយ ទំនាក់ទំនងអន្តរជាតិ វិទ្យាសាស្ត្រកុំព្យូទ័រ ព័ត៌មានវិទ្យា ប្រព័ន្ធផ្សព្វផ្សាយឌីជីថល គណិតវិទ្យា វិទ្យាសាស្ត្រពិត ការស្រាវជ្រាវប្រតិបត្តិការ ទំនាក់ទំនង ច្បាប់ វិស្វកម្ម និងមុខវិជ្ជាដទៃទៀត។ អាហារូបករណ៍អាស៊ានរបស់ CIMB ឆ្នាំ២០១៨ បើកទទួលពាក្យពីថ្ងៃនេះ រហូតដល់ថ្ងៃទី០៥ ខែមីនា ឆ្នាំ២០១៨។ សម្រាប់លក្ខខណ្ឌដាក់ពាក្យស្នើសុំ និងព័ត៌មានបន្ថែម សូមចូលទៅកាន់គេហទំព័រ www.cimb.com/aseanscholarship ។ (អត្ថបទពាណិជ្ជកម្ម)	ដោយបន្តប្តេជ្ញាចិត្តលើការអភិវឌ្ឍសមត្ថភាពយុវជន ក្នុងតំបន់អាស៊ាន ស៊ីអាយអិម៊បី គ្រុប (CIMB Group) ផ្តល់នូវអាហារូបករណ៍ ១០០ភាគរយ សម្រាប់ការសិក្សាថ្នាក់បរិញ្ញាបត្រ នៅគ្រប់សាកលវិទ្យាល័យល្បីឈ្មោះ នៅជុំវិញពិភពលោក។ ចាប់ពីឥឡូវនេះ រហូតដល់ថ្ងៃទី៥ ខែមីនា ឆ្នាំ២០១៨ អាហារូបករណ៍អាស៊ានរបស់ CIMB បើកទទួលពាក្យស្នើសុំអាហារូបករណ៍ សម្រាប់សិស្សនិស្សិតខ្មែរទាំងអស់ ដែលទើបតែបញ្ចប់ថ្នាក់ទី១២ ឬកំពុង់សិក្សាថ្នាក់បរិញ្ញាបត្រ និងមានអាយុក្រោម ២៤ឆ្នាំ។ អាហារូបករណ៍នេះ ផ្តល់ជូនដល់សិស្សនិស្សិត ដែលមានអាយុក្រោម២៤ឆ្នាំ ស្ថិតក្នុងតំបន់អាស៊ាន រួមមានប្រទេសកម្ពុជា ម៉ាឡេស៊ី ឥណ្ឌូនេស៊ី សិង្ហបុរី ថៃ វៀតណាម និងហ្វីលីពីន។ សិស្សនិស្សិតទាំងអស់ អាចជ្រើសរើសមុខវិជ្ជាសិក្សាណាមួយក៏បាន ដែលខ្លួនពេញចិត្ត សម្រាប់ការដាក់ពាក្យស្នើសុំអាហារូបករណ៍របស់ CIMB។
អ្នកធ្វើការក្នុងវិស័យទេសចរណ៍ប្រមាណ១៥០នាក់ នៅថ្ងៃទី១៩ ខែឧសភា បានប្រមូលផ្តុំគ្នា នៅមុខអង្គការហ្វារខេត្តសៀមរាប ដើម្បីចុះសម្អាតបរិស្ថាននៅតាមដងផ្លូវមួយចំនួន ក្នុងក្រុងសៀមរាប។ ក្រុមប្រតិបត្តិករទាំងនោះយល់ថា សកម្មភាពពួកគេដ្បិតតែធ្វើឡើងក្នុងទ្រង់ទ្រាយតូច ប៉ុន្តែជាសារសំខាន់ដើម្បីឱ្យសហគមន៍មានទម្លាប់ល្អទាក់ទងនឹងការទុកដាក់សំរាមឱ្យបានត្រឹមត្រូវ កុំបោះចោលផ្ដេសផ្ដាស។ លោក ប៉ាត បូរី ម្ចាស់ផ្ទះធម្មជាតិ ឬ The Nature បានបង្ហាញអារម្មណ៍រីករាយជាមួយក្រុមការងារ ដែលបានចូលរួមក្នុងសកម្មភាពរើសសំរាម នៅតាមដងផ្លូវសាធារណៈ។ អ្នកស្រឡាញ់បរិស្ថានរូបនេះយល់ថា ដ្បិតថាការរើសសំរាមអាចចាត់ទុកថាជារឿងតូចតាច ប៉ុន្តែវាមានប្រយោជន៍ធំធេងដល់សង្គម។ លោកបន្តថា បំណងសំខាន់នៃការងារនេះ គឺចង់ឱ្យសហគមន៍ និងប្រទេសជាតិមានភាពស្អាត។ លោក បូរី ថា៖« យើងចង់ឱ្យភូមិយើងស្អាត ខេត្តយើងស្អាត ប្រទេសយើងស្អាត ហើយក៏ឱ្យពិភពលោកយើងស្អាតដែរ»។ លោក ប៉ាត បូរី កន្លងមក The Nature បានធ្វើសកម្មភាពជាច្រើនដើម្បីបរិស្ថាន ដូចជាដាំកូនឈើ រើសសំរាម និងសកម្មភាពបរិស្ថានផ្សេងៗមួយចំនួន។ លោក បូរី បញ្ជាក់ថា រៀងរាល់សប្ដាហ៍លោកបានចាត់ក្រុមការងារធ្វើការនៅថ្ងៃសៅរ៍ ដើម្បីដើររើសសំរាមតាមមុខសណ្ឋាគារ និងមុខផ្ទះពលរដ្ឋក្នុងភូមិ (ភូមិភ្ញាជ័យ សង្កាត់ស្វាយដង្គំ) ពីម៉ោង៧ ដល់ម៉ោង៩។ លោកបន្ថែមថា ការងារនេះក៏ដោយសារការស្រឡាញ់បរិស្ថាន និងចង់ឱ្យខេត្តសៀមរាបដែលជាខេត្តទេសចរណ៍ ស្អាតគ្រប់ទីកន្លែង។ ម្យ៉ាងទៀត ការធ្វើដូច្នេះក៏ជាសារសំខាន់ ដើម្បីបណ្ដុះផ្នត់គំនិតដល់ពលរដ្ឋ និងយុវជនក្រោយៗទៀតឱ្យផ្តោតលើការគិតគូរបរិស្ថានស្អាតជាចម្បងផង។ ជាអ្នកធ្វើការជាមួយបរិស្ថានច្រើនឆ្នាំមកនេះ លោក ប៉ាត បូរី មើលឃើញថា ភ្ញៀវទេសចរបរទេសចាប់អារម្មណ៍ និងយល់ដឹងពីបរិស្ថានជាខ្លាំង។ លោកយល់ថា ប្រសិនបើម្ចាស់អាជីវកម្មនានាសុទ្ធតែយល់ពីបញ្ហានេះ និងព្យាយាមសម្អាត ដាំដើមឈើឱ្យបានច្រើនតាមសណ្ឋាគារ និងតាមផ្លូវ នោះពិតជារួមចំណែកទាក់ទាញភ្ញៀវទេសចរមួយផ្នែកដែរ។ លោក បូរី លើកឡើងដូច្នេះថា៖« ភ្ញៀវគាត់កោតសរសើរ និងសប្បាយចិត្ត ពិសេសភ្ញៀវដែលស្រឡាញ់បរិស្ថាន ពេលគាត់ឃើញយើងធ្វើសកម្មភាពដូច្នេះ ទើបគាត់ស្នាក់នៅជាមួយយើង»។ ចំណែកលោក ហាប់ ហោន ហៅតូនី នាយកប្រតិបត្តិអង្គការហ្វារ ក៏យល់ថា ការងារនេះបានរួមចំណែកដើម្បីបរិស្ថានស្អាតនៅក្នុងក្រុងសៀមរាប និងបានបណ្ដុះផ្តត់គំនិតអ្នកចូលរួមមួយផ្នែកផងដែរ។ លោក តូនី៖« កន្លងមកយើងតែងកៀរគរវិស័យឯកជនចូលរួម ដើម្បីបណ្ដុះផ្គត់គំនិតឱ្យចូលរួម មិនចាំបាច់គ្នាច្រើនទេ គាត់អាចរៀបចំសម្អាតខាងមុខស្ថាប័នខ្លួនឯង។ភ្ញៀវមួយចំនួនគាត់ថា ប្រសិនកន្លែងផ្សេងមានអ្នកផ្តួចផ្តើមកៀរគរក្នុងការចូលរួមបែបនេះគឺល្អ ជាពិសេសខេត្តសៀមរាប ក្រុងសៀមរាបជាប៉ូលទេសចរណ៍ សកម្មភាពមើលទៅបន្ដិចបន្តួចទេ ប៉ុន្តែវាធ្វើឱ្យមានការផ្លាស់ប្ដូរ ហើយការចូលរួមវាមានអត្ថប្រយោជន៍ក្នុងការសហគមន៍ទាំងអស់»។ លោក ហាប់ ហោន ដោយឡែក សម្រាប់លោក ហ៊ួក សំបាត់ តំណាង Siem Reap Shuttle Tours យល់ថា ការសម្អាតបរិស្ថាន ដូចជារើសសំរាមតាមដងផ្លូវនេះ មានសារប្រយោជន៍ណាស់ទាំងសង្គម និងបរិស្ថាន។ លោក សំបាត់ លើកឡើងថា៖« ខ្ញុំសំណូមពរឱ្យពលរដ្ឋមានការទុកដាក់សំរាមឱ្យបានត្រឹមត្រូវ ពិសេសបង្កាត់បង្រៀនក្មេងជំនាន់ក្រោយឱ្យយល់ដឹងខ្ពស់ពីបរិស្ថាន ដើម្បីបញ្ហានេះមានការផ្លាស់ប្ដូរទាំងអស់គ្នា»៕ លោក ហ៊ូក សំបាត់	សៀមរាប៖ ក្រុមប្រតិបត្តិការទេសចរណ៍ខេត្តសៀមរាប បានឆ្លៀតពេលចុងសប្ដាហ៍ ដើម្បីរើសសំរាមនៅតាមដងផ្លូវនៅក្នុងក្រុងសៀមរាប។ ពួកគេយល់ថា បរិស្ថានស្អាត ក៏រួមចំណែកក្នុងការទាក់ទាញភ្ញៀវទេសចរដែរ។
ជនសង្ស័យ មានដើមកំណើតអាហ្វហ្គានីស្ថាន ហើយបានធ្វើអន្តោប្រវេសន៍នៅអូស្ត្រាលី បុរសវ័យ៣២ឆ្នាំ ដែលសារព័ត៌មាន អូស្ត្រាលីកំណត់អត្តសញ្ញាណបានថាឈ្មោះ «Saeed Noori»។ គេបានបើករថយន្តទៅបំបុកមនុស្សកំពុងដើរដែលបណ្តាលឲ្យរងរបួស១៩នាក់ ក្នុងនោះពាក់កណ្តាលជាជនបរទេសដែលមកពីកូរ៉េខាងត្បូង ចិន អ៊ីតាលី ឥណ្ឌា វេណេស៊ុយអេឡា អៀរឡង់ និងនូវែលសេឡង់។ «ការវាយប្រហារបែបនេះ នៅកណ្តាលទីក្រុងដ៏ធំមួយរបស់យើង គឺជាហេតុការណ៍ដ៏សោកសៅមួយ»។ នេះជា ការលើកឡើងរបស់លោកនាយករដ្ឋមន្ត្រីអូស្ត្រាលី Malcolm Turnbull ដោយបានអះអាងថា វាមិនជាប់ ពាក់ព័ន្ធនឹង អំពើភេរវកម្មនោះឡើយ ព្រោះជនសង្ស័យ ត្រូវបានសមត្ថភាពរកឃើញថា ជាមនុស្សមានបញ្ហាសតិអារម្មណ៍ និងធ្លាប់មានប្រវត្តិសេពគ្រឿងញៀន។ ទោះបីជាយ៉ាងណាក៏ដោយ លោក Malcolm Turnbull បានលើកឡើងថា ការសន្និដ្ឋានចុងក្រោយអាស្រ័យលើលទ្ធផលនៃការស៊ើបអង្កេតផ្លូវការ៕	អូស្ត្រាលី៖ បុរសសញ្ជាតិអាហ្វហ្គានីស្ថាន-អូស្ត្រាលីម្នាក់ បានបើករថយន្តបំបុកហ្វូងថ្មើរជើងនៅផ្លូវ Flinders ក្រុងមែលប៊ន នាថ្ងៃសុក្រ ទី២២ ខែធ្នូ នេះ ដែលបណ្តាលឲ្យមនុស្ស១៩នាក់របួស។ លោកនាយករដ្ឋមន្ត្រីអូស្ត្រាលី Malcolm Turnbull បានអះអាងថា ករណីនេះ មិនជាប់ពាក់ព័ន្ធអំពើភេរវកម្មនោះឡើយ។ នេះបើតាមការផ្សាយរបស់ BBC ខណៈការស៊ើបអង្កេតកំពុងបន្តដំណើរការ។
«សូមនិយាយជាសាធារណៈ ព្រោះច្រើនដងពេកនាំឲ្យខូចឈ្មោះក្រសួង ។ បើលោក ព្រំសាន នៅតែបង្ហោះរបៀបនេះទៀត ក្រសួងសូមបណ្តេញលោកចេញពីការងារហើយ»។ នេះជាសារព្រមានរបស់លោក ខៀវ កាញារីទ្ធ រដ្ឋមន្ត្រីក្រសួងព័ត៌មានតាមរយៈគណនីហ្វេសប៊ុករបស់ខ្លួន។ កាលពីវេលាម៉ោង៩ និង២៥នាទីយប់ លោក ព្រំ សាន្ត ដែលជាទីប្រឹក្សាម្នាក់ក្នុងចំណោមទីប្រឹក្សារាប់រយនាក់របស់ក្រសួងព័ត៌មាន បានបង្ហោះរូបថតជាច្រើននៅលើហ្វេសប៊ុករបស់ខ្លួន ទាក់ទងស្ត្រីម្នាក់ដែលរងអំពើហិង្សាពីសង្សា។ ក្នុងទាំងនោះ មានសំណេរថា ប្តីទី១ ប្រុសស្នេហ៍ទី២ និងខ្លឹមសារឆ្លើយឆ្លងមួយចំនួន។ ជាមួយគ្នានោះ លោកថែមទាំងសរសេរពាក្យពេចន៍ឡែបខាយឌឺដង ថា៖ «ចែឯងសំបូរប្រុសក្មេងហើយឌឺប្តីចឹងបានត្រូវប្តីវៃ! បើខ្ញុំវិញ មិនវៃទេ អោយនាងទៅចុះ ហើយក៏មិនយកវិញដែរ ហឹង្សាគឺខុសច្បាប់ មិនមែនជាដំណោះស្រាយទេ»។ នេះមិនមែនជាលើកដំបូងនោះឡើយ ដែលលោក ខៀវ កាញារីទ្ធ បង្ហោះសារព្រមាន និងរិះគន់មន្ត្រីខ្លួនជាសាធារណៈនៅលើបណ្តាញសង្គម។ លោកក៏ធ្លាប់រិះគន់មន្ត្រីដែលទៅធ្វើការយឺត និងមន្ត្រីដែលសួរតែពីប្រាក់ខែ ប៉ុន្តែស្ទក់នឹងការងារផងដែរ៕	លោក ខៀវ កាញារីទ្ធ រដ្ឋមន្ត្រីក្រសួងព័ត៌មាននាព្រឹកថ្ងៃពុធ ទី២៣ ខែកញ្ញា នេះ បានសរសេរសារព្រមានបណ្តេញទីប្រឹក្សាម្នាក់របស់ក្រសួង ដែលបានប្រព្រឹត្តទង្វើនាំឲ្យខូចឈ្មោះក្រសួង។ តាមរូប Capture នៅលើហ្វេសប៊ុក លោក ព្រំ សាន្ត បានបង្ហោះរឿងរ៉ាវហិង្សាដ៏ល្បីខ្ទរខ្ទ័រពេញបណ្តាញសង្គម ដោយស្ត្រីម្នាក់រងការវាយដំពីសង្សារបស់ខ្លួន។ ជាមួយគ្នានោះ ទីប្រឹក្សារូបនេះ ក៏បានសរសេរក្លែមពាក្យឡែបខាយដាក់ស្ត្រីរងគ្រោះផងដែរ។
វី ស្រីខួច ដែលជាកីឡាការិនីប្រដាល់សកលជម្រើសជាតិលេចធ្លោម្នាក់ និង ធ្លាប់មានបទពិសោធន៍ល្អនៅសង្វៀន ONE CHAMPIONSHIP សង្ឃឹមទទួលលទ្ធផលល្អនៅស៊ីហ្គេមលើកទី៣០ នៅហ្វីលីពីនចុងឆ្នាំនេះ។ ការរំពឹងបែបនេះ បន្ទាប់ពីស្រីខួចចេញទៅហ្វឹកហាត់ និងប្រកួតសមញឹកញាប់នៅជប៉ុន តាំងពីដើមខែកញ្ញា ដើម្បីត្រៀមព្រឹត្តិការណ៍ស៊ីហ្គេម ដែលចាប់ផ្ដើមពីថ្ងៃទី៣០ វិច្ឆិកា ដល់ ថ្ងៃទី១១ ខែធ្នូ ឆ្នាំ ២០១៩។ វី ស្រីខួច ថ្លែងពីប្រទេសជប៉ុនថា៖«ការហ្វឹកហាត់នៅជប៉ុននេះ គឺ បំពេញរាល់ចំណុចខ្វះខាត ហើយ យើងដឹងតែផ្ដោតលើការហ្វឹកហាត់តែម្ដង។ វាជារឿងល្អច្រើន ព្រោះគ្រូបង្វឹកក៏គាត់ត្រូវប្រាប់ចំណុចមិនល្អរបស់យើងដើម្បីកែប្រែដែរនិងវ៉ៃសមជាប្រចាំ។ គ្រូបង្វឹកនិងក្លិបនៅជប៉ុននេះតែងតែរកដៃគូឲ្យឡើងប្រកួតសមគ្នានៅសង្វៀននានា និង ឆ្លងទៅតាមខេត្តផ្សេងក៏មាន។ វី ស្រីខួច បានបង្ហើបអំពីការតាំងចិត្តមោះមុតដើម្បីទទួលបានលទ្ធផលល្អជូនជាតិក្នុងព្រឹត្តិការណ៍ប្រចាំតំបន់ចុងឆ្នាំនេះ។ ប្អូនស្រីរបស់ វី សាវុធ សង្កត់ធ្ងន់ថា៖«ខ្ញុំគិតថានៅជប៉ុនល្អប្រសើរច្រើន ដូចជាកន្លែងហ្វឹកហាត់ល្អ កន្លែងស្នាក់នៅល្អ ការហូបចុកល្អដោយតម្រូវតាមពួកយើង។ មួយទៀតយើងមិនបាច់ខ្វល់ខ្វាយច្រើន។ យើងគិតតែបុកហាត់ខ្លាំងតែម្ដង»។ ស្រីខួច ជាកីឡាការិនីលេចធ្លោម្នាក់ដែលទទួលបានឈ្មោះចូលហ្វឹកហាត់ជម្រើសជាតិតាំងពីស៊ីហ្គេម ឆ្នាំ ២០១៧ ដែលរៀបចំឡើងនៅប្រទេសម៉ាឡេស៊ី និង បានចេញទៅប្រកួតស៊ីហ្គេមលើកទី២៩ផងដែរ។ មុនចេញទៅហ្វឹកហាត់នៅជប៉ុន កីឡាការិនីរូបនេះ និងមិត្តរួមក្រុម នៅ ស្រីពៅ បានចូលហ្វឹកហាត់ជាមួយក្រុមជម្រើសជាតិប្រមូលផ្ដុំដោយក្រសួងអប់រំ យុវជន និង កីឡានៅពហុកីឡដ្ឋានជាតិប្រមាណជា ៥ ខែមកហើយ។ គ្រូបង្វឹកដែល ស្រីខួច ទទួលការហ្វឹកហាត់មានដូចជា Rolando Castellano Rodriquez ជនជាតិគុយបា , លោក វ៉ែន សុផល, លោក ជ័យ ណារ៉ា, និង លោក ឡុង សាលីន។ បែបណាក្ដី ការហ្វឹកហាត់នៅក្នុងស្រុកជួបការលំបាកបន្តិចសម្រាប់កីឡាការិនីប្រដាល់សកលជម្រើសជាតិ ព្រោះអត់មានដៃគូឡាំឬ សមគ្នាគ្រប់គ្រាន់។ ពេលហ្វឹកហាត់នៅស្រុកខ្មែរ មានតែការសម ឬ ឡាំជាមួយកីឡាករគ្នាឯងប៉ុណ្ណោះ ដែលពិបាករកចំណុចខ្សោយ និងបច្ចេកទេសពិត។ ប៉ុន្តែការហ្វឹកហាត់នៅជប៉ុនលើកនេះមានកីឡាការិនីឡាំគ្នាគ្រប់គ្រាន់ និង បំប៉នផ្នែកចង្វាក់ប្រយុទ្ធឲ្យល្អថែមទៀតផង។ នាពេលកន្លងទៅ វិញ្ញាសាប្រដាល់សកលនៅស៊ីហ្គេមឆ្នាំ ២០១៩ ត្រូវបានគេបង្ហើបគម្រោងបឋមថានឹងបញ្ជូនកីឡាករ ៤ នាក់ និង កីឡាការិនី ២ នាក់ទៅចូលរួមប្រកួត។ ដូច្នេះកីឡាករ ៣ នាក់ផ្សេងទៀតកំពុងហ្វឹកហាត់នៅកម្ពុជា ហើយ ៣ នាក់ទៀតហ្វឹកហាត់នៅប្រទេសជប៉ុន មាន វី ស្រីខួច, នៅ ស្រីពៅ និង ណាត សៀកនិន។ ONE: CENTURY ជាការប្រកួតគុនចម្រុះលំដាប់ពិភពលោកមិនធ្លាប់មានក្នុងប្រវត្តិសាស្ត្រ។ ក្នុងនោះមានការប្រកួតដណ្ដើមខ្សែក្រវាត់ ជាច្រើនដូចជាវគ្គផ្ដាច់ព្រ័ត្រ World Grand Prix Championship ក្នុង៣ប្រភេទទម្ងន់ផ្សេងគ្នា ហើយមានគូប្រកួតជើងឯកពិភពលោក ប៉ះជើងឯកពិភពលោក។ វី ស្រីខួច នឹងប្រកួតប្រភេទទម្ងន់ចន្លោះពី ៥៨ ទៅ ៦០ គីឡូក្រាម។ កុំភ្លេចតាមដាន កម្មវិធីកក្រើកមិនធ្លាប់មានគម្រប់១០០លើកនៃការរៀបចំការប្រកួតរបស់ស្ថាប័ន ONE Championship ត្រូវបានដាក់ឈ្មោះថា ONE: CENTURY។ ONE CENTURY នឹងរៀបចំឡើងនៅថ្ងៃទី ១៣ តុលា ខាងមុខនឹងផ្សាយបន្តផ្ទាល់ចាប់ពីម៉ោង ៩ យប់តទៅ (ម៉ោងកម្ពុជា) តាមរយៈ https://www.facebook.com/ONEChampionship/ , ONE Super App និង YouTube: https://www.youtube.com/user/OneFCMMA។	អត្ថបទ៖ ស៊ីធី
នៅថ្ងៃទី៥ ខែមេសា មេដឹកនាំហ្វីលីពីន រ៉ូឌ្រីហ្គោ ឌូទើតេ បានរំឭកពីកិច្ចព្រមព្រៀងទិញអាវុធដែលរាំងខ្ទប់ដោយព្រឹទ្ធសភាហ្វីលីពីន។ ដោយសារអាមេរិកលែងលក់អាវុធឲ្យ លោក ឌូទើតេ ក៏ងាកទៅរករុស្ស៊ី និងចិនវិញ ដែលប្រទេសទាំងពីរនេះបានឲ្យអាវុធហ្វីលីពីនជាច្រើន ហើយថែមទាំងមិនយកលុយទៅទៀត។ លោក ឌូទើតេ និយាយថា អាមេរិកមិនសូវសប្បាយចិត្តលើរឿងនេះរហូតបារម្ភថា ហ្វីលីពីនចង់បង្កើតសម្ព័ន្ធភាពថ្មីជាមួយគូប្រជែងរបស់ខ្លួន។ បើតាមទីភ្នាក់ងារព័ត៌មាន Inquirer.Net ជុំវិញការទិញលក់អាវុធនេះ លោក ឌូទើតេ លើកឡើងថា អាមេរិកមិនគោរពសម្ដីរបស់ខ្លួនឡើយ ហើយដោយសារបែបនេះ ទើបលោកសម្រេចចិត្តទៅរកអាវុធរុស្ស៊ី និងចិនជំនួសវិញ។ ក្នុងការជួបជុំជាមួយកសិករ និងអ្នកនេសាទនៅវិមានប្រធានាធិបតី លោកបញ្ជាក់ថា៖ «ដូច្នេះខ្ញុំទៅរកចិន ហើយលោក ស៊ី ជិនភីង និយាយថា គ្មានបញ្ហាទេ ហើយក៏មិនចាំបាច់ឲ្យលុយដែរ។ ខ្ញុំក៏ទៅរករុស្ស៊ីទៀត ហើយលោក ពូទីន ក៏និយាយដូចគ្នាថា ខ្ញុំឲ្យហ្វ្រី។» យ៉ាងណាមិញ ការទទួលបានអាវុធ និងកាំភ្លើងពីរុស្ស៊ី និងចិន មិនមែនមានន័យថា ហ្វីលីពីនបង្កើតសម្ព័ន្ធភាពយោធាជាមួយប្រទេសទាំងពីរនេះឡើយដើម្បីគំរាមអាមេរិកឡើយ។ លោក ឌូទើតេ ហាក់ដឹងថា អាមេរិកមិនសូវរីករាយឡើយ ពេលហ្វីលីពីនជិតស្និទ្ធខ្លាំងជាមួយមហាអំណាចពីរទៀតនោះ។ ត្រង់ចំណុចនេះ ប្រធានាធិបតីហ្វីលីពីនហ៊ាននិយាយថា ទីភ្នាក់ងារស៊ើបអង្កេតកណ្ដាល (CIA) ចង់សម្លាប់លោកទៀតផង។ «នេះជាបទពិសោធរបស់ខ្ញុំ ដែលចែករំលែកឲ្យអ្នកទាំងអស់គ្នា។ ប្រសិនបើយន្តហោះខ្ញុំជិះផ្ទុះ ឬមានការបំផ្ទុះគ្រាប់បែកតាមផ្លូវធ្វើឃាតខ្ញុំ ទៅសួរ CIA ទៅ»។ នេះជាសម្ដីចេញពីមាត់របស់លោក ឌូទើតេ ។ នេះមិនមែនជាលើកទីមួយទេ ដែលប្រធានាធិបតីមាត់អត់គម្របរូបនេះចោទអាមេរិកត្រង់ថា មានគម្រោងកម្ចាត់លោក។ ក្នុងឆ្នាំ២០១៧ លោក ឌូទើតេ និយាយចំៗថា បើខ្ញុំស្លាប់ គឺអាមេរិកនៅពីក្រោយតែម្ដង។ មិនអស់ចិត្តនឹងការរិះគន់របស់អាមេរិកលើរឿងគ្រឿងញៀន មេដឹកនាំហ្វីលីពីនរូបនេះថ្លែងដៀមដាមថា អាមេរិកនឹងប្រឈមមុខបញ្ហាគ្រឿងញៀននេះដូចហ្វីលីពីនដែរ តែស្ថានភាពនឹងធ្ងន់ធ្ងរជាងហ្វីលីពីន១០០ដង។ ប៉ុន្តែលោក ឌូទើតេ បែរជាសរសើរលោកប្រធានាធិបតី ដូណាល់ ត្រាំ ទៅវិញ ព្រោះលោក ត្រាំ មាននយោបាយខុសពីអតីតរដ្ឋបាលលោក បារ៉ាក់ អូបាម៉ា ៕	ជាថ្មីម្ដងទៀត ប្រធានាធិបតីហ្វីលីពីន រ៉ូឌ្រីហ្គោ ឌូទើតេ បាននិយាយវាយប្រហារអាមេរិក ដែលរិះគន់យុទ្ធនាការបង្ក្រាបគ្រឿងញៀន និងលែងលក់អាវុធឲ្យហ្វីលីពីនទៀត។ លោក ឌូទើតេ ហាក់ប្រើពាក្យធ្ងន់ៗដើម្បីវាយប្រហារអាមេរិក ដែលមិនពេញចិត្តលោកដែលបានងាកទៅរកអាវុធរបស់ចិន និងរុស្ស៊ី។ ដោយអះអាងថា អាមេរិកចង់កម្ចាត់លោកចោល លោក ឌូទើតេ បាននិយាយទុកមុនថា បើលោកមានបញ្ហា ទៅរក CIA ទៅ។
សម្ពាធធ្លាក់មកកាន់តែច្រើនទៀតលើរដ្ឋាភិបាលយោធាមីយ៉ាន់ម៉ា បន្ទាប់ពីបង្រ្កាបលើក្រុមបាតុករមីយ៉ាន់ម៉ានៅក្នុងថ្ងៃទី២៨ ខែមីនាកន្លងទៅ ដែលបង្កឱ្យមានអ្នកស្លាប់១០៧នាក់។ តួលេខអ្នកស្លាប់នេះ គឺជាតួលេខខ្ពស់បំផុត ចាប់តាំងពីរដ្ឋប្រហារយោធានៅដើមខែកុម្ភៈមក។ អ្នកស្លាប់សរុបបានកើនឡើងដល់ ៥១០នាក់។ ពេលនេះ បារាំង ក៏បានចេញមុខមករិះគន់លើហិង្សានោះដែរ។ «កម្លាំងសន្តិសុខមីយ៉ាន់ម៉ា បានបើហិង្សាយ៉ាងងងឹតងុល និងមានអ្នកស្លាប់ជាច្រើនអ្នក»។ រដ្ឋមន្រ្តីការបរទេសបារាំងលោក Jean-Yves Le Drian បានលើកឡើងបែបនេះ នៅក្នុងសេចក្តីថ្លែងការណ៍មួយនៅថ្ងៃទី ២៩ ខែមីនា ដោយបន្ថែមថា អ្នកទាំងនោះ បានប្រើអាវុធប្រឆាំងនឹងប្រជាជន និងសម្លាប់ក្រុមបាតុករច្រើនជាង ១០០នាក់ រួមទាំងកុមារផងដែរ។ នេះបើតាមការចុះផ្សាយរបស់ទីភ្នាក់ងារព័ត៌មាន AFP។ ក្នុងន័យនេះ រដ្ឋាភិបាលបារាំង បានអំពាវនាវឱ្យក្រុមយោធាបញ្ឈប់ការដឹកនាំបែបរបបសឹក បញ្ចប់ការប្រើហិង្សាលើប្រជាជនស៊ីវិល ដោះលែងអ្នកនយោបាយសំខាន់ៗ និងមនុស្សផ្សេងទៀត និងបើកផ្លូវឱ្យមានការចរចារវាងរដ្ឋាភិបាលស៊ីវិល និងក្រុមយោធាឡើងវិញ។ បើតាមលោក Le Drian កងទ័ពមានតួនាទីសំខាន់ណាស់ ក្នុងការការពារប្រជាជន ប៉ុន្តែមិនមែនដើរតួជាអ្នកបង្រ្កាបប្រជាជនឡើយ។ ករណីស្លាប់នៅមីយ៉ាន់ម៉ាកាន់តែកើនឡើង ហើយពេលនេះមីយ៉ាន់ម៉ា កំពុងធ្លាក់ក្នុងរណ្តៅសោកនាដកម្ម។ គួររំលឹកថា ថ្មីៗនេះ អឺរ៉ុប បានដាក់ទណ្ឌកម្មលើមេដឹកនាំយោធាមីយ៉ាន់ម៉ាជាលើកដំបូង ដែលការសម្រេចចិត្តនោះ ក៏មានការគាំទ្រពីបារាំងផងដែរ។ ទណ្ឌកម្មនោះ គឺហាមឃាត់មេដឹកនាំចំនួន១១ រូប ចេញចូល ឬឆ្លងកាត់ទឹកដីអឺរ៉ុប និងបង្កកទ្រព្យសម្បត្តិ ឬមូលនិធិរបស់មេដឹកនាំទាំងនោះ ដែលមានវត្តមាននៅអឺរ៉ុប។ ស្របគ្នានេះ អាមេរិកបានសម្រេចផ្អាកទំនាក់ទំនងពាណិជ្ជកម្មទាំងអស់ជាមួយមីយ៉ាន់ម៉ា ដែលមានចែងក្នុងកិច្ចព្រមព្រៀងវិនិយោគ និងពាណិជ្ជកម្មឆ្នាំ២០១៣ រហូតដល់រដ្ឋាភិបាលស៊ីវិល ត្រលប់មកដឹកនាំប្រទេសវិញ។ នេះបើតាមសេចក្ដីប្រកាសរបស់តំណាងពាណិជ្ជកម្មអាមេរិក លោកស្រី Katherine Tai នៅថ្ងៃទី២៩ ខែមីនា។ លោកស្រី Tai បន្តថា ការិយាល័យលោកស្រី ក៏កំពុងសហការជាមួយសភាអាមេរិក ដើម្បីពិនិត្យមើលលើប្រព័ន្ធអនុគ្រោះពន្ធរបស់អាមេរិក សម្រាប់មីយ៉ាន់ម៉ាផងដែរ។ ចំណែកចិន និងរុស្ស៊ី ដែលមិនធ្លាប់រិះគន់លើក្រុមយោធា ចាប់តាំងពីរដ្ឋប្រហារមក បានត្រឹមតែបង្ហាញការព្រួយបារម្ភលើការវិវត្តនៃនយោបាយនៅក្នុងប្រទេសអាស៊ីអាគ្នេយ៍មួយនេះប៉ុណ្ណោះ។ បើសិនគ្មានការប្រែប្រួលទេ ក្រុមប្រឹក្សាសន្តិសុខនៃអង្គការសហប្រជាជាតិ នឹងបើកកិច្ចប្រជុំមួយនៅថ្ងៃទី៣១ ខែមីនា ដើម្បីជជែកពីបញ្ហានៅមីយ៉ាន់ម៉ា។ កិច្ចប្រជុំបន្ទាន់នេះ ត្រូវបានស្នើដោយអង់គ្លេស៕	បារាំង នៅថ្ងៃទី២៩ ខែមីនា បានរិះគន់ក្រុមយោធាមីយ៉ាន់ម៉ាយ៉ាងខ្លាំង ដែលបានប្រើប្រាស់ហិង្សាយ៉ាងងងឹតងងល់លើក្រុមបាតុករមីយ៉ាន់ម៉ា។ បើតាមបារាំង ក្រុមយោធាត្រូវតែបញ្ឈប់ហិង្សាទាំងនោះ និងដោះលែងថ្នាក់ដឹកនាំរដ្ឋាភិបាលស៊ីវិល និងមនុស្សផ្សេងទៀតដោយគ្មានលក្ខខណ្ឌ។ ស្របគ្នានេះ អាមេរិកឯណោះវិញ ក៏បានសម្រេចផ្អាកការរកស៊ី ទាំងអស់ជាមួយមីយ៉ាន់ម៉ា ដែលមានចែងក្នុងកិច្ចព្រមព្រៀងវិនិយោគ និងពាណិជ្ជកម្មនៅក្នុងឆ្នាំ ២០១៣ ផងដែរ។
ក្នុងលិខិតរបស់នាយករដ្ឋមន្ត្រី Imran Khan ផ្ញើទៅលោក Mark Zuckerberg លើកឡើងថា ការកើនឡើងការស្អប់ និងប្រកាន់ពូជសាសន៍ទៅលើអ្នកកាន់សាសនាឥស្លាម បណ្តាលឲ្យមានគំនិតជ្រុលនិយម និងអំពើហិង្សានៅជុំវិញពិភពលោក។ លោកថា គំនិតស្អប់អ្នកកាន់សាសនាឥស្លាម ត្រូវបានចែករំលែកតាមរយៈបណ្តាញសង្គម ជាពិសេសតាមរយៈ Facebook ។ «ខ្ញុំសូមស្នើឲ្យលោកហាមការផ្សព្វផ្សាយមាតិកាដែលស្អប់សាសនិក និងសាសនាឥស្លាមលើ Facebook ដូចទៅនឹងអ្វីដែលអ្នកធ្វើទៅលើការផ្សព្វផ្សាយជុំវិញអំពើប្រល័យពូជសាសន៍ជនជាតិជ្វីហ្វនៅអឺរ៉ុបដែរ»។ នេះជាការលើកឡើងរបស់លោក Imran Khan ក្នុងលិខិតខាងលើ។ Facebook បានអះអាងកាលពីខែមុនថា នឹងធ្វើបច្ចុប្បន្នភាពគោលនយោបាយរបស់ខ្លួន ដោយហាមការផ្សាយមាតិការទាំងឡាយណាដែលមិនទទួលស្គាល់ការប្រល័យពូជសាសន៍ជនជាតិជ្វីហ្វ ៦លាននាក់ក្នុងសង្គ្រាមលោកលើកទី២។ លោក Khan អះអាងថា ការបន្តឲ្យផ្សព្វផ្សាយមាតិកាទាំងនោះ បង្ហាញពីការប្រកាន់ពូជសាសន៍ និងលម្អៀង និងនាំឲ្យមានគំនិតជ្រុលនិយម។ នេះបើយោងតាមទីភ្នាក់ព័ត៌មាន Reuters។ នាយករដ្ឋមន្ត្រីប្រទេសកាន់សាសនាឥស្លាមធំមួយរូបនេះ ក៏បានសំដៅដល់ការស្អប់សាសនាមួយនេះទៅនឹងស្ថានការណ៍នៅបារាំង ដែលឥស្លាមត្រូវបានភ្ជាប់នឹងភេរវនិយម។ លោកនិយាយថា ប្រធានាធិបតីបារាំង អេម៉ានុយអែល ម៉ាក្រុង វាយប្រហារសាសនាឥស្លាម ព្រោះលោក ម៉ាក្រុង បានលើកទឹកចិត្តឲ្យគេបង្ហាញរូបគំនូរត្លុកដែលមានលក្ខណៈចំអកឲ្យព្យាការី មហាម៉ាដ។ ការលើកឡើងជុំវិញការស្អប់លើសាសនិក និងសាសនាឥស្លាមនេះកើតឡើង ក្រោយពេលប្រធានាធិបតីបារាំងចូលរួមពីធីបញ្ចុះសពរបស់គ្រូប្រវត្តិវិទ្យាមួយរូប ដែលត្រូវបានជនជ្រុលនិយមម្នាក់កាត់ក្បាល ជាការសងសឹកចំពោះការប្រើប្រាស់រូបត្លុកព្យាការី មហាម៉ាដ ក្នុងមេរៀនស្តីពីសិទ្ធិសេរីភាពក្នុងការបញ្ចេញមតិ។ ប្រធានាធិបតីបារាំង អះអាងថា លោកមិនហាមការផ្សព្វផ្សាយរូបត្លុកដែលមានលក្ខណៈប្រមាថព្យាការីសាសនាឡើយ ដោយលោកលើកហេតុផលថា វាត្រូវបានការពារដោយសេរីភាពក្នុងការបញ្ចេញមតិ។ លើសពីនោះ លោក ម៉ាក្រុង ក៏លើកឡើងផងដែរថា ឥស្លាម គឺជាសាសនាដែលកំពុងមានវិបត្តិ៕	នាយករដ្ឋមន្ត្រីប៉ាគីស្ថាន នៅថ្ងៃទី២៥ តុលាបានផ្ញើលិខិតទៅលោក Mark Zuckerberg នាយកប្រតិបត្តិក្រុមហ៊ុន Facebook ដើម្បីស្នើឲ្យបណ្តាញសង្គមមួយនេះហាមការផ្សព្វផ្សាយមាតិកានៅលើបណ្តាញរបស់ខ្លួនដែលមានលក្ខណៈស្អប់ខ្ពើម និងប្រកាន់ពូជសាសន៍ទៅលើអ្នកកាន់សាសនាឥស្លាម។
ទំនាក់ទំងចិន និងជប៉ុន ដែលជាមហាអំណាចសេដ្ឋកិច្ចលំដាប់ទី២ និងទី៣ បានដើរលើផ្លូវរដាក់រដុបខ្លាំងនាពេលចុងក្រោយនេះ។ ទំនាក់ទំនងនេះ មិនត្រឹមតែមានឥទ្ធិពលលើប្រទេសទាំង២ឡើយ តែក៏មានឥទ្ធិពលខ្លាំងលើនយោបាយតំបន់ និងអន្តរជាតិដែរ។ ឆ្នាំ២០១៧ ជាឆ្នាំទី៤៥ នៃការស្ដារឡើងវិញទំនាក់ទំនងការទូតមហាអំណាចទាំង២ ហើយក៏ជាខួបទី៨០ នៃហេតុការណ៍វាយប្រយុទ្ធនៅស្ពាន Marco Polo។ ចិនសង្ឃឹមថា ទំនាក់ទំនងជាមួយជប៉ុន នឹងប្រសើរឡើងវិញក្នុងឆ្នាំនេះ។ ឆ្លើយនឹងសំណួររបស់អ្នកកាសែតជប៉ុន ជុំវិញចំណងការទូតទ្វេភាគី ប្រមុខការទូតចិន វ៉ាង យី និយាយថា ចិនពិតជាចង់ឲ្យទំនាក់ទំនងជាមួយជប៉ុន ប្រសើរឡើងណាស់ ប៉ុន្តែជប៉ុន ក៏ត្រូវមានជំហរច្បាស់លាស់លើទំនាក់ទំនងនេះដែរ។ ចិនសង្ឃឹមថា ខ្លួននឹងប្រើឱកាសនៃខួបទី៤៥ឆ្នាំនៃការស្ដារទំនាក់ទំនងការទូត ដើម្បីជំរុញចំណងទ្វេភាគីកាន់តែប្រសើរថែមទៀត។ រដ្ឋមន្ត្រីការរបរទេសចិិន ថ្លែងដែរថា ព្រឹត្តិការណ៍ទាំង២ខាងលើបង្ហាញរូបភាព២គ្នា គឺមួយបញ្ជាក់ពីការឈានទៅរកសន្តិភាព និងមួយទៀតជាផ្លូវទៅរកសង្គ្រាម។ និយាយសំដៅដល់ការយល់ឃើញផ្សេងគ្នាពីសំណាក់ជប៉ុនជុំវិញព្រឹត្តិការណ៍ទាំង២នេះ លោក វ៉ាង ស្នើឲ្យប្រជាជនជប៉ុនស្នេហាសន្តិភាពទាំងអស់ ជួយបង្វិលទោសដៅជប៉ុនទៅរកទិសដៅត្រឹមត្រូវវិញ។ សូមរម្លឹកដែរថា ក្នុងជំនួបជាមួយនាយករដ្ឋមន្ត្រីជប៉ុន ស៊ីនហ្សូ អាបេ អំឡុងកិច្ចប្រជុំ G-20 ក្នុងទីក្រុងហាងចូវ ប្រធានាធិបតីចិន ស៊ី ជីនភីង បាននិយាយថា ជំហររបស់ចិនក្នុងការពង្រឹងចំណងការទូតជាមួយជប៉ុន គឺមិនផ្លាស់ប្ដូរឡើយ។ លោក ស៊ី សង្កត់ធ្ងន់ថា ទាំងចិិន ទាំងជប៉ុន គឺគោរពឲ្យខ្ជាប់ខ្ជួនកិច្ចព្រមព្រៀង៤ចំណុចដែលសម្រេចបានកាលពីឆ្នាំ២០១៤ ដែលសំដៅរឹតបន្តឹងចំណងមិត្តភាពមហាអំណាចទាំង២ ។ ក្នុងជំនួបដដែលនោះ ប្រធានាធិបតីចិនបន្ថែមថា ក្រុងប៉េកាំង និងក្រុងតូក្យូ គួរតែដោះស្រាយបញ្ហាប្រវត្តិសាស្ត្រឲ្យបានត្រឹមត្រូវ និងធានាថា បញ្ហាប្រវត្តិសាស្ត្រនេះ នឹងមិនកើតឡើងម្ដងទៀតឡើយ។ ជុំវិញបញ្ហានេះ អតីតនាយករដ្ឋមន្ត្រីជប៉ុន Tomiichi Murayamaបានប្រាប់សារព័ត៌មានចិន Peoples Daily ថា ក្នុងកាលៈទេសៈនេះ លោក អាបេ គួរសុំទោសប្រជាជនចិនដែលត្រូវបានទាហានជប៉ុនសម័យសង្គ្រាម ហើយត្រូវសម្រេចចិត្តដោយប្រយ័ត្នលើជម្លោះដែននៅសមុទ្រចិនខាងកើត ក៏ដូចជាបញ្ហាដទៃទៀត៕	រដ្ឋមន្ត្រីការបរទេសចិន លោក វ៉ាង យី បានបញ្ជាក់ច្បាស់ពីជំហររបស់ចិនក្នុងការពង្រឹងទំនាក់ទំនងជាមួយជប៉ុន ដើម្បីប្រយោជន៍ប្រជាជនទាំងសងខាង។ ប៉ុន្តែចិន ក៏រំពឹងដែរថា ជនជាតិជប៉ុនដែលស្រលាញ់សន្តិភាពទាំងអស់ នឹងធ្វើអ្វីគ្រប់យ៉ាងដើម្បីប្រាកដថាជប៉ុននឹងវិលទៅរកទិសដៅត្រឹមត្រូវ ព្រោះឆ្នាំ២០១៧ ជាខួបទី៤៥ឆ្នាំ នៃការស្ដារទំនាក់ទំនងការទូតឡើងវិញរវាងប្រទេសជិតខាងទាំងពីរ។
សូមអញ្ជើញទស្សនារូបភាពមួយចំនួននៅមុខព្រះបរមរាជវាំងដូចតទៅ៖	ភ្នំពេញ៖ ក្នុងឱកាសព្រះរាជពិធីបុណ្យចម្រើនព្រះជន្ម ព្រះករុណាព្រះបាទ សម្ដេច ព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជា ប្រជាពលរដ្ឋជាច្រើន សម្រាកពីការងារ ឬ ការប្រកបរបរផ្សេងៗ បានមកដើរកម្សាន្តនៅមុខព្រះបរមរាជវាំង។ មានទាំងកុមារ យុវវ័យ និងមនុស្សចាស់ មានខ្លះដើរ ខ្លះអង្គុយ និងខ្លះទៀតថតរូបកម្សាន្តទុកជាអនុស្សាវរីយ។
មាត្រា២០ នៃច្បាប់ស្ដីពីចរាចរណ៍ផ្លូវគោកថ្មីចែងថា អ្នកបើកបរយានជំនិះគ្រប់ប្រភេទ ត្រូវជៀសគ្នាប្រកាន់ស្ដាំដៃរៀងៗខ្លួន។ ពេលជៀសគ្នានៅលើផ្លូវចង្អៀត ឬនៅលើផ្លូវដែលមានគ្រោះថ្នាក់ អ្នកបើកបរត្រូវបន្ថយល្បឿនរៀងៗខ្លួន ហើយក្នុងករណីចាំបាច់ យានទាំងពីរត្រូវឈប់។ បើយានយន្តប្រភេទដូចគ្នា យានមួយណាចង់ទៅមុន ត្រូវធ្វើសញ្ញាសុំផ្លូវ ដោយលើកដៃ ឬស៊ីផ្លេ(ពេលថ្ងៃ) ឬប្រើភ្លើងហ្វាកូត(ពេលយប់) ហើយរង់ចាំយានជំនិះពីមុខ បញ្ចេញសញ្ញាយល់ព្រមឲ្យទៅមុន ទើបធ្វើដំណើរទៅបាន។ ពេលចៀសគ្នានៅលើផ្លូវតូចដែលយានតែមួយអាចបើកបរបាន និងមានកន្លែងតែមួយដែលអាចចៀសគ្នាបាន យានជំនិះដែលមកដល់កន្លែងចៀសនោះមុន ត្រូវឈប់រងចាំកន្លែងចៀសនោះសិន ទុកឲ្យយានជំនិះមួយទៀតចៀសស្រួល។ មាត្រាដដែល បញ្ជាក់ទៀតថា ក្នុងករណីទ្រូងផ្លូវចង្អៀត មិនអាចជៀសគ្នាបាន ចាំបាច់ត្រូវមានយានជំនិះណាមួយថយក្រោយ។ ចំពោះយានជំនិះប្រភេទដូចគ្នា យានជំនិះណាចង់ទៅមុន ត្រូវធ្វើសញ្ញាសុំផ្លូវ និងត្រូវមានសញ្ញាយល់ព្រមពីយានមួយទៀត។ យានមានសណ្ដោង និងយានធុនធ្ងន់ មានអាទិភាពលើផ្លូវតូចចង្អៀត ពោលយានគ្មានសណ្ដោង និងយានធុនស្រាន ត្រូវថយក្រោយ ពេលជួបប្រសព្វគ្នានៅលើផ្លូវ ឬស្ពានតូចចង្អៀត។ ក្នុងករណីចៀសគ្នាលើផ្លូវចោទ ហើយចង្អៀត យានជំនិះចុះចំណោតត្រូវឈប់ ទុកឲ្យយានជំនិះឡើងចំណោតទៅមុន ហើយក្នុងការចៀសគ្នានេះដែរ យានជំនិះណាមើលឃើញថាចំណែកផ្លូវរបស់ខ្លួនមាន ឧសគ្គ ដូចជាផ្លូវខូច ឬយានជំនិះឈប់ស្ងៀម យានជំនិះនោះត្រូវឈប់ ទុកឲ្យយានមួយទៀតទៅមុន។ នៅលើស្ពានចង្អៀតដែលបើកបរបានតែរថយន្ដមួយគ្រឿង យានយន្ដធុនធំ ត្រូវទុកសិទ្ធិឲ្យយានធុនស្រាលទៅមុន។ មុនពេលចៀសគ្នានៅពេលយប់ក្រៅទីប្រជុំជន ហើយគ្មានចង្អៀងអគ្គិសនី យានជំនិះទាំងពីរត្រូវបិទភ្លើងហ្វា រួចបើកភ្លើងកូតវិញ៕	នៅលើផ្លូវតូចចង្អៀត អ្នកបញ្ជាយានយន្ដគ្រប់ប្រភេទត្រូវចៀសគ្នាដោយប្រកាន់ស្ដាំរៀងៗខ្លួន។ នៅលើផ្លូវតូចដែលមានតែយានមួយអាចបើកបរបាន និងមានកន្លែងចៀសគ្នាតែមួយ យានណាដែលមកដល់កន្លែងចៀសនោះមុន ត្រូវឈប់ចាំនៅកន្លែងចៀសនោះ ទុកឲ្យយានផ្សេងទៀតទៅមុន។ ចំពោះយានប្រភេទខុសគ្នា យានយន្តតូច ត្រូវថយក្រោយ ទុកឲ្យយានយន្តធំទៅមុន។ ក្នុងករណីចៀសគ្នានៅផ្លូវតូចចង្អៀត រវាងយានដឹកអ្នកដំណើរ និងយានដឹកទំនិញ យានដឹកទំនិញត្រូវថយក្រោយ ទុកឲ្យយានដឹកអ្នកដំណើរទៅមុន។ នៅលើស្ពានតូចចង្អៀត យានធំ ត្រូវទុកសិទ្ធិឲ្យយានធុនស្រាលទៅមុន។
ថ្ងៃនេះយើង នឹងបង្ហាញឱ្យដឹងពីផលល្អៗនៃការទទួលទានផ្លែមៀន ៖ ១. ទប់ស្កាត់ជំងឺមហារីក នោះក៏ព្រោះតែផ្លែមៀនជាប្រភពដ៏ប្រសើរនៃសារធាតុ polyphenols សារធាតុ flavonoids និងសារធាតុ polysaccharides ដែលមានប្រសិទ្ធភាពកម្ចាត់រ៉ាឌីកាល់សេរីទប់ស្កាត់ជំងឺមហារីកគួរឱ្យកត់សម្គាល់។ ២. ប្រយុទ្ធប្រឆាំងការរលាកក្នុងរាងកាយ ផ្លែមៀនមានផ្ទុកសារធាតុ phytochemicals ជួយប្រយុទ្ធប្រឆាំងការរលាកក្នុងរាងកាយទប់ស្កាត់ជំងឺនិងបញ្ហាសុខភាពផ្សេងៗដែលបង្កឡើងដោយសារបញ្ហានេះ។ ៣. ទប់ស្កាត់ជំងឺខ្វះគ្រាប់ឈាមក្រហម នោះក៏ព្រោះតែផ្លែមៀនមានផ្ទុកសម្បូរទៅដោយជាតិដែកដែលជួយដោះស្រាយនិងទប់ស្កាត់បញ្ហាខ្វះគ្រាប់ឈាមក្រហមបានយ៉ាងប្រសើរ។ ៤. បំបាត់ទល់លាមក ផ្លែមៀនមានផ្ទុកជាតិសរសៃនិងជាតិទឹកខ្ពស់ដែលជួយដោះស្រាយបញ្ហាពិបាករំលាយអាហារទល់លាមកឆាប់រហ័ស។ ៥. សុខភាពភ្នែក វីតាមីន B ជាពិសេសវីតាមីន B6 វីតាមីន B12 និងអាស៊ីតហ្វូលិកដែលមានផ្ទុកនៅក្នុងផ្លែមៀនជួយកាត់បន្ថយហានិភ័យនៃបញ្ហាភ្នែកជាច្រើន ព្រមទាំងពង្រឹងសុខភាពភ្នែកល្អប្រសើរផងដែរ។ ៦. ពង្រឹងប្រព័ន្ធភាពស៊ាំរាងកាយ ផ្លែមៀនជាប្រភពដ៏ល្អបំផុតមួយនៃសារធាតុ polysaccharides ដែលជួយបង្កើនភាពសកម្មនៃកោសិកាគ្រាប់ឈាមសហើយពង្រឹងប្រព័ន្ធភាពស៊ាំឱ្យកាន់តែប្រសើររឹងមាំឡើង៕ ត្រួតពិនិត្យដោយ www.health.com.kh	មៀន ជាផ្លែឈើហូបផ្លែមួយប្រភេទដែលមានរសជាតិផ្អែមឈ្ងុយនៅពេលទុំនិងសម្បូរណាស់ក្នុងប្រទេសកម្ពុជា។ ទោះបីជាភាគច្រើននៃពួកយើងស្គាល់ ហើយឧស្សាហ៍ទទួលទានផ្លែឈើនេះ ប៉ុន្តែប្រហែលជាមិនធ្លាប់ចាប់អារម្មណ៍អំពីអត្ថប្រយោជន៍ដ៏ប្រសើររបស់វាចំពោះសុខភាពឡើយ។ ថាតើផ្លែមៀនមានឥទ្ធិពលល្អយ៉ាងណាខ្លះទៅ?
ទីភ្នាក់ងារគ្រប់គ្រងគ្រោះមហន្តរាយឥណ្ឌូណេស៊ី (BNPB) អះអាងថាភ្នំភ្លើង Semeru ដែលមានកម្ពស់៣៦៧៦ម៉ែត្រ និងស្ថិតនៅលើកោះជ្វា បានផ្ទុះនៅម៉ោង២និង៤៦នាទីយប់ ថ្ងៃទី៤ ខែធ្នូ ហើយបង្កការគំរាមកំហែងកម្រិតខ្ពស់ដោយសារភ្នំភ្លើងបានព្រួសផេះយ៉ាងច្រើនទៅលើអាកាសកម្ពស់១៥គីឡូម៉េត្រឯណោះ។ អាជ្ញាធរឥណ្ឌូណេស៊ីបានជម្លៀសប្រជាជនដែលរស់នៅតំបន់នោះជិត២ពាន់នាក់ ទៅទីសុវត្ថិភាពចំនួន១១កន្លែងផ្សេងគ្នា និងចែកម៉ាស់ដល់ដើម្បីពាក់ទប់ការស្រូបយកផេះនៃបន្ទុះភ្នំភ្លើង។ បើតាមទីភ្នាក់ងារព័ត៌មាន Reuters អាជ្ញាធរកំពុងខិតខំប្រឹងប្រែងជួយសង្គ្រោះ និងបន្តការជម្លៀស។ មកទល់ពេលនេះ របាយការណ៍អំពីអ្នកស្លាប់ និងរបួសក្នុងហេតុការណ៍ផ្ទុះភ្នំភ្លើង Semeru មិនទាន់មាននៅឡើយ។ «ផ្លូវភាគច្រើនត្រូវបិទតាំងពីព្រឹកនេះម្លេះ ហើយឥឡូវនេះវាមានផេះភ្នំភ្លើងហុយពាសពេញតំបន់ភ្នំនោះ»។ អ្នកស្ម័គ្រចិត្តក្នុងសហគមន៍ឈ្មោះ Bayu Deny Alfianto ប្រាប់ទីភ្នាក់ងារព័ត៌មាន Reuters បែបនេះតាមទូរស័ព្ទដោយស្ថិតនៅក្បែភ្នំភ្លើងតែម្ដង។ មជ្ឈមណ្ឌលគ្រប់គ្រងគ្រោះមហន្តរាយភ្នំភ្លើង និងភូគព្ភសាស្ត្រឥណ្ឌូណេស៊ី (PVMBG) បានកត់សម្គាល់ថា សកម្មភាពផ្ទុះភ្នំភ្លើងនេះកើនដល់កម្រិតគ្រោះថ្នាក់ខ្ពស់បំផុត ហើយកម្រិតកម្អែលភ្នំភ្លើងអាចមានច្រើនជាងបន្ទុះភ្នំភ្លើងកាលពីឆ្នាំ២០២១ និង២០២០។ នេះមានន័យថាអាចបង្កការបំផ្លាញក្នុងទំហំធំជាងមុន។ PVMBG បានព្រមានអ្នកស្រុកឱ្យនៅឱ្យឆ្ងាយពីភ្នំភ្លើងយ៉ាងហោចណាស់៨គីឡូម៉ែត្រថែមទៀត។ យ៉ាងណាមិញ ទាក់ទិនការធ្វើដំណើរតាមផ្លូវអាកាស ក្រសួងដឹកជញ្ជូនរបស់ឥណ្ឌូណេស៊ីបញ្ជាក់ថា វាមិនមានផលប៉ះពាល់អ្វីឡើយ ប៉ុន្តែរដ្ឋាភិបាលបានជូនដំណឹងទៅតំបន់ចំនួនពីរដែលប្រឈមជាងគេឱ្យប្រុងប្រយ័ត្ន។ បើតាមទូរទស្សន៍ NHK របស់ជប៉ុន ភ្នាក់ងារឧតុនិយមទីក្រុងតូក្យូនៅថ្ងៃទី៤ ខែធ្នូ បានបញ្ជាក់ថា បន្ទុះភ្នំភ្លើង Semeru មិនបង្កឱ្យមានរលកយក្សស៊ូណាមិទេ។ គួរបញ្ជាក់ថា ភ្នំភ្លើង Semeru បានផ្ទុះជាច្រើនដងក្នុងរយៈពេល២០០ឆ្នាំចុងក្រោយ។ ការផ្ទុះដ៏ធំចុងក្រោយ កើតក្នុងថ្ងៃទី៤ ខែធ្នូ ឆ្នាំ២០២១ បណ្តាលឲ្យមនុស្សយ៉ាងហោចណាស់ ៥០នាក់បានស្លាប់ និងជាច្រើនរយនាក់បានរងរបួសដោយការរលាកធ្ងន់ធ្ងរ រួមទាំងអ្នកភូមិជាង១ម៉ឺននាក់ត្រូវជម្លៀស។ ឥណ្ឌូណេស៊ី ស្ថិតនៅលើតំបន់វង់ភ្លើងប៉ាស៊ីហ្វិក ដែលមានភ្នំភ្លើងជាង១៤០ក្នុងប្រទេស។ លើសពីនេះ ប្រទេសនេះក៏ប្រឈមហានិភ័យគ្រោះរញ្ជួយដីខ្លាំងដែរ ដែលទើបកើតឡើងលើកោះជ្វាកាលពីចុងខែវិច្ឆិកាក្នុងកម្រិត ៥,៦រ៉ិចទ័រ មានអ្នកស្លាប់ជាង ១៦០នាក់៕	ភ្នំភ្លើងខ្ពស់បំផុតរបស់ឥណ្ឌូណេស៊ី Semeru បានផ្ទុះនៅថ្ងៃទី៤ ខែធ្នូ ដែលបញ្ចេញផេះដ៏ក្រាស់ទៅលើមេឃ។ ប្រជាជនជិត២ពាន់នាក់រស់នៅលើកោះជ្វាដែលរស់នៅក្បែរភ្នំភ្លើង ត្រូវជម្លៀសទៅទីសុវត្ថិភាព ខណៈវាជាទីតាំងបន្ទុះភ្នំភ្លើងនិង រងការព្រមានខ្ពស់បំផុត។
អត្ថបទទាក់ទង លោក ប្រាយុទ្ធ សសើរតារាចម្រៀង Lisa ដែលបានយកវប្បធម៌ថៃដាក់ក្នុងចម្រៀងខ្លួន តាមសៀវភៅកំណត់ត្រា Guinness World Records បទចម្រៀង និងអាល់ប៊ុមដែលមានចំណងជើងដូចគ្នាថា LaLisa បានក្លាយជាវីដេអូតន្ត្រី ដែលមានអ្នកទស្សនានៅលើ YouTube ច្រើនជាងគេបំផុតក្នុងរយៈពេល២៤ម៉ោង សម្រាប់តារាចម្រៀងទោល។ បន្ទាប់ពី Jennie និង Rose កញ្ញា Lisa ក្លាយជាតារាចម្រៀងទីបីនៃក្រុម Blackpink ដែលបានចេញបទចម្រៀងទោល ហើយមានការចូលទស្សនាដល់ទៅ ៧៣,៦លាន (Views) ត្រឹមរយៈពេល២៤ម៉ោង ពោលគឺបានបំបែកកំណត់ត្រាបទ «Me!» របស់តារាចម្រៀង Taylor Swift ដែលបានចេញផ្សាយកាលពីខែមេសា ឆ្នាំ២០១៩ ដោយមានការទស្សនា ៦៥,២លាន (Views) ក្នុងរយៈពេល២៤ម៉ោង។ កើតនៅខេត្តបុរីរ៉ាំ ប្រទេសថៃ Lisa បានទៅនៅកូរ៉េខាងត្បូងនាឆ្នាំ២០១១ មុនពេលចូលរួមក្រុម Blackpink ជាមួយ Jennie, Rose និង Jisoo ហើយពួកគេបានចេញអាល់ប៊ុមរួមគ្នាដំបូងកាលពីឆ្នាំ២០១៦។ ក្រុម Blackpink ក៏ធ្លាប់បានកំណត់ត្រា Guinness World Records កន្លងមកផងដែរ ក្នុងនោះរួមមាន The Most Viewed YouTube Video និង The Most Viewed Music Video ក្នុងរយៈពេល២៤ម៉ោង ប៉ុន្តែបច្ចុប្បន្ន បទ Dynamite របស់ក្រុម K-pop BTS ជាម្ចាស់កំណត់ត្រា៕	Lisa សមាជិកនៃក្រុមចម្រៀង K-pop Blackpink របស់កូរ៉េខាងត្បូង បានចាប់អាជីពចម្រៀងទោលរបស់ខ្លួនជាមួយនឹងការទទួលបានកំណត់ត្រានៅលើបណ្តាញសង្គម YouTube និងមានឈ្មោះនៅក្នុងសៀវភៅកំណត់ត្រាពិភពលោក Guinness World Records 2022 ផងដែរ។
ដើម្បីជ្រាបច្បាស់សូមលោកអ្នកទស្សនាវីដេអូខាងក្រោម៖ ជាគ្រូផ្នែកវិន័យ លោក តាំ ទី តែងតែពិនិត្យសណ្ដាប់ធ្នាក់សិស្ស និងវិន័យរបស់សិស្សជារៀងរាល់ថ្ងៃ។ បើតាមគ្រូបង្រៀនរូបនេះ សិស្សនៅក្នុងសាលាប្រាសាទគោល ភាគច្រើនជាសិស្សក្រីក្រ និងរស់នៅជាមួយយាយតា ព្រោះឪពុកម្ដាយទៅធ្វើការចំណាកស្រុក ដែលធ្វើឱ្យសិស្សខ្លះគ្មានលទ្ធភាពកាត់សក់។ មិនមែនជាអ្នកជំនាញកាត់សក់ក៏ពិតមែន ប៉ុន្តែគ្រូបង្រៀនវ័យ៣៥រូបនេះ បានខិតខំកាត់សក់ដល់សិស្សឱ្យស្អាតបាតមិនចាញ់កាត់នៅហាងឡើយ។ លោក តាំ ទី និយាយពេលកំពុងកាត់សក់ឱ្យសិស្សដូច្នេះ៖ «គ្រួសារខ្លះគ្មានលទ្ធភាពកាត់សក់ ខ្លះឪពុកម្ដាយទៅថៃអត់មានលុយទៅកាត់សក់ព្រោះនៅជាមួយយាយតា។ ពេលពួកគាត់អត់កាត់សក់ ខ្ញុំក៏នឹកឃើញថា បើយើងកាត់សក់ឱ្យគាត់មិនស្អាត គាត់ខ្មាស់គេ គាត់មិនចង់មករៀន ។ ដូច្នេះខ្ញុំក៏សុំលោកនាយកទិញកន្រ្តៃមួយ ដើម្បីកាត់សក់ឱ្យសិស្ស»។ លោក តាំ ទី បានលះបង់ទាំងកម្លាំងកាយ ចិត្ត ក្នុងការបង្រៀនអប់រំដល់សិស្ស ដើម្បីដើរក្នុងគន្លងផ្លូវល្អ។ លោក តាំ ទី ចាត់ទុកគ្រូបង្រៀនប្រៀបដូចជាឪពុកម្ដាយទីពីររបស់សិស្ស ដែលតែងតែមានចិត្តសន្ដោសប្រណីដល់កូនគ្រប់គ្នា។ «ខ្ញុំចង់ឃើញស្ដង់ដាសក់តែមួយសម្រាប់សិស្សប្រុស ហើយសិស្សស្រីចងសក់ស្អាតៗ យើងសប្បាយចិត្តដូចឪពុកម្ដាយឃើញកូនចេះរៀបចំខ្លួន ដោយមិនចង់បានលុយពីពួកគាត់ទេ សំខាន់ចង់ឱ្យគាត់មានទម្លាប់ល្អនៅក្នុងសហគមន៍របស់គាត់»។ នេះជាការលើកឡើងរបស់លោក តាំ ទី ដែលគ្រូបង្រៀនរូបនេះ រំពឹងថា ការអប់រំរបស់លោក នឹងក្លាយជាគំរូល្អដល់សិស្សទៅថ្ងៃអនាគត៕	សៀមរាប៖ លោក តាំ ទី ជាគ្រូបង្រៀននៅសាលាបឋមសិក្សាប្រាសាទគោល ក្នុងស្រុកអង្គរជុំ ខេត្តសៀមរាប។ គ្រូបង្រៀនជនបទមួយរូបនេះ បានឆ្លៀតពេលពីការបង្រៀន មកកាត់សក់ឱ្យសិស្ស ដើម្បីជួយសម្រួលជីវភាពសិស្ស និងពង្រឹកវិន័យសាលាផងដែរ។
ជំនួបវគ្គផ្តាច់ព្រ័ត្ររវាងក្រុមបាល់ទាត់ PSM Makasaar និងម្ចាស់ផ្ទះ Kuala Lumpur City នឹងប្រជែងកៅអីក្នុងតំបន់អាស៊ានទៅប្រជែងបន្តជាមួយក្រុមផ្សេងៗក្នុងតំបន់អាស៊ី។ PSM Makasaar មុននឹងឡើងមកដល់វគ្គនេះស្មើ Kuala Lumpur ០-០ ឈ្នះTampines Rovers FC ៣-១ និងឈ្នះ Kedah ២-១ នៅវគ្គពាក់កណ្តាលផ្តាច់ព្រ័ត្រ។ ចំណែកក្រុមម្ចាស់ផ្ទះ Kuala Lumpur City ៣ប្រកួតកន្លងមករបស់គេស្មើ PSM Makasaar ០-០ ឈ្នះTampines Rover FC ២-១ និងឈ្នះViettel ដោយបាល់កាត់សេចក្តី១១ម៉ែត្រ ៦-៥ នៅវគ្គពាក់កណ្តាលផ្តាច់ព្រ័ត្រ។ ក្រុមទាំងពីជួបគ្នាមួយលើកក្នុងវគ្គសន្សំពិន្ទុក្នុងពូល H ដែលបញ្ចប់ក្នុងលទ្ធផល ០-០ ទទួលបានម្នាក់១ពិន្ទុ។ ក្រុមដែលឈ្នះនឹងឡើងទៅកាន់វគ្គពាក់កណ្តាលផ្តាច់ព្រ័ត្រអន្តរតំបន់(Inter Zone Play of Semi Finals)៕	ក្រុមបាល់ទាត់មកពីឥណ្ឌូណេស៊ី PSM Makasaar ត្រូវប្រកួតជាមួយក្រុមពីម៉ាឡេស៊ី Kuala Lumpur City វគ្គផ្តាច់ព្រ័ត្រពានរង្វាន់បាល់ទាត់ AFC ASIAN CUP 2022 នាកីឡដ្ឋាន Kuala Lumpur Stadium ក្នុងក្រុងគូឡាឡាំពួ ប្រទេសម៉ាឡេស៊ី ម៉ោង ៨៖០០នាទីយប់ ថ្ងៃទី២៤ ខែសីហា។-
ជំងឺរលាកសួតត្រូវបានចាត់ជាចំណាត់ថ្នាក់ដោយយោងទៅតាមប្រភេទនៃមេរោគដែលបង្កជំងឺនេះ និងទីតាំងដែលអ្នកកើត។ ជំងឺរលាកសួត Community-Acquired Pneumonia នេះគឺជាជំងឺរលាកសួតដែលកើតមានញឹកញាប់ជាងគេបំផុត។ វាកើតឡើងនៅខាងក្រៅមន្ទីរពេទ្យ ហើយបង្កឡើងដោយ៖ បាក់តេរី មេរោគដែលដូចនឹងបាក់តេរីដូចជា Mycoplasma Pneumoniae វីរុស មេរោគផ្សិត។ ជំងឺរលាកសួតប្រភេទ Hospital-Acquired Pneumonia អ្នកខ្លះកើតជំងឺរលាកសួតក្នុងពេលស្នាក់នៅមន្ទីរពេទ្យដោយសារជំងឺអ្វីផ្សេង។ ជំងឺរលាកសួតប្រភេទនេះអាចនឹងធ្ងន់ធ្ងរដោយសារតែបាក់តេរីដែលបង្កជំងឺនេះអាចស៊ាំ ននឹងថ្នាំផ្សះច្រើន។ អ្នកដែលប្រើម៉ាស៊ីនជំនួយដល់ការដកដង្ហើម ជាពិសេសស្ថិតក្នុងបន្ទប់សង្គ្រោះបន្ទាន់ ច្រើនតែប្រឈមនឹងជំងឺរលាកសួតប្រភេទនេះខ្ពស់ជាងគេ។ ជំងឺរលាកសួតប្រភេទ Health Care-Acquired Pneumonia ជំងឺរលាកសួតមួយនេះគឺជាការបង្ករោគដោយបាក់តេរីដែលកើតឡើងលើអ្នកដែលកំពុងរស់នៅក្នុងមណ្ឌលថែទាំសុខភាពរយៈពេលយូរ ឬព្យាបាលក្នុងគ្លីនិកដូចជា មជ្ឈមណ្ឌលលាងឈាមជាដើម។ វាមិនខុសគ្នានឹងប្រភេទ Hospital-Acquired Pneumonia ទេ គឺវាអាចបង្កឡើងដោយបាក់តេរីដែលស៊ាំនឹងថ្នាំផ្សះ។ ជំងឺរលាកសួតប្រភេទ Aspiration Pneumonia ជំងឺរលាកសួតបែបនេះកើតឡើងនៅពេលអ្នកស្រូបអាហារ ភេសជ្ជៈ កំអួត ឬទឹកមាត់ចូលទៅក្នុង សួត។ ជំងឺបែបនេះទំនងជាកើតឡើងនៅពេលដែលមានការរំខានលើភាពរេផ្លិចធម្មតារបស់យើង ដូចជា ការមានរបួសខួរក្បាល ឬមានបញ្ហានៃការលេបអាហារ ឬញ៉ាំគ្រឿងស្រវឹង ឬថ្នាំច្រើនពេក។ ត្រួតពិនិត្យដោយ៖ www.health.com.kh	ជំងឺរលាកសួតអាចកើតឡើងដោយសារមេរោគច្រើនប្រភេទណាស់ ហើយក្នុងនោះមេរោគដែលញឹកញាប់ជាងគេគឺជាបាក់តេរី និងវីរុសក្នុងខ្យល់អាកាសដែលយើងដកដង្ហើមចូល។ រាងកាយអ្នកច្រើនតែបង្ការមិនឱ្យមេរោគទាំងនេះចូលទៅក្នុងសួតបានឡើយ។ ប៉ុន្តែពេលខ្លះវាអាចយកឈ្នះប្រព័ន្ធភាពស៊ាំយើងដែរទៅបទោះបីជាមានសុខភាពទូទៅល្អហើយក៏ដោយ។
លោក ស៊ូរិន ពិតសុវណ្ណ ដែលជាអតីតអគ្គលេខាធិការអង្គការអាស៊ាន និងជាអតីតរដ្ឋមន្ត្រីការបរទេសថៃនោះបានទទួលមរណភាពនៅថ្ងៃព្រហស្បតិ៍នេះដោយសារជំងឺគាំងបេះដូង។ លោកបច្ចុប្បន្នមានវ័យ៦៨ ឆ្នាំ។ បើតាមសារព័ត៌មានថៃបាងកកប៉ុស្តិ៍ លោក ពិតសុវណ្ណ បានដួលនៅពេលដែលលោកត្រៀមឡើងថ្លែងសុន្ទរកថានៅកម្មវិធី Halal Assembly ឆ្នាំ ២០១៧ នាមជ្ឈមណ្ឌលពាណិជ្ជកម្មក្រុងបាងកក។ ក្រោយដួល លោកត្រូវបានគេបញ្ជូនទៅមន្ទីរពេទ្យរាមកំហែង ប៉ុន្តែក្រោយមកក៏មានការប្រកាសថា លោកបានស្លាប់បាត់បង់ជីវិតតែម្តង។ សូមបញ្ជាក់បន្តិចថា លោក ស៊ូរិន ពិតសុវណ្ណ បានបំពេញការងារជាអគ្គលេខាធិកាអាស៊ានពីឆ្នាំ ២០០៨ ដល់ឆ្នាំ ២០១២ ដោយជំនួសតំណែងលោក Ong Keng Yong អគ្គលេខាធិការអាស៊ានដែលជាជនជាតិសិង្ហបុរី។ ក្រៅពីនេះលោកក៏បានបំពេញការងារជារដ្ឋមន្ត្រីការបរទេសរាជាណាចក្រថៃចាប់ពីឆ្នាំ ១៩៩៧ ដល់ឆ្នាំ ២០០១ផងដែរ៕	អតីតអគ្គលេខាធិការអាស៊ាន និងរដ្ឋមន្ត្រីការបរទេសថៃលោក ស៊ូរិន ពិតសុវណ្ណ (Sorin Pitsuwan) បានទទួលមរណភាពក្នុងអាយុ ៦៨ ឆ្នាំនៅថ្ងៃព្រហស្បតិ៍ទី ៣០ ខែវិច្ឆិកានេះដោយសារគាំងបេះដូង។ នេះបើតាមការចុះផ្សាយរបស់សារព័ត៌មានថៃ បាងកកប៉ុស្តិ៍។
អនុរដ្ឋលេខាធិការក្រសួងព័ត៌មានលោក អ៊ុក គឹមសេង មើលឃើញថា ការផ្សព្វផ្សាយបញ្ហាអាកាសធាតុនៅកម្ពុជា ហាក់មិនទាន់មានវិសាលភាពនៅឡើយទេ ខណៈដែលពិភពលោកកំពុងព្រួយបារម្ភលើបញ្ហាប្រែប្រួលអាកាសធាតុនេះ។ តាមរយៈភាពខ្វះចន្លោះនៃការផ្សព្វផ្សាយនេះ លោក អ៊ុក គឹមសេង ជំរុញឲ្យអ្នកសារព័ត៌មានជួយផលិតអត្ថបទ ទាក់ទងនឹងបម្រែបម្រួលអាកាសធាតុឲ្យបានទូលំទូលាយ ដើម្បីចែករំលែកចំណេះដឹង ដល់ប្រជាពលរដ្ឋ ឲ្យយល់ពីផលប៉ះពាល់ដោយសារបញ្ហាអាកាសធាតុ។ នៅក្នុងសិក្ខាសាលាបណ្ដុះបណ្ដាល អ្នកសារព័ត៌មាន អ្នកនិពន្ធ ពិធីករ-ការរនីវិទ្យុ-ទួរទស្សន៍ «ស្ដីពីការប្រែប្រួលអាកាសធាតុ» កាលពីថ្ងៃទី២០ ខែកុម្ភៈ រដ្ឋលេខាធិការរូបនេះ បានបញ្ជាក់ដូច្នេះថា៖«មុខជំនាញវិជ្ជាជីវៈសារព័ត៌មានបែបនេះ ត្រូវតែមានការយល់ដឹងអំពី គោលបំណងវិទ្យាសាស្ត្រ ពាក្យស័ព្ទ និងវិធីនៃកិច្ចការវិទ្យាសាស្ត្រ។ តួនាទីអ្នកសារព័ត៌មានអាកាសធាតុ គឺជាស្មេរតាមដានបញ្ហាប្រែប្រួលអាកាសធាតុ និងព្រឹត្តិការណ៍»។ ជាមួយគ្នានេះ លោក ឆាយ សុផល សមាជិកគណៈកម្មាធិការនាយកក្លឹបអ្នកកាសែតកម្ពុជា បាននិយាយថា មូលហេតុដែលការផ្សព្វផ្សាយពីបញ្ហាអាកាសធាតុមិនទាន់ទូលំទូលាយ ដោយសារអ្នកកាសែតភាគច្រើន មិនសូវចាប់អារម្មណ៍លើប្រធានបទបែបនេះ ហើយខ្វះការយល់ដឹងស៊ីជម្រៅលើបញ្ហាប្រែប្រួលអាកាសធាតុ។ «គុណវិបត្តិ របស់អ្នកកាសែត មានដូចជា កង្វះទំនាក់ទំនង ឯកសារ ពេលវេលាមិនអំណោយផល ការមិនចាប់អារម្មណ៍ ឫ យល់មិនដល់បញ្ហាប្រែប្រួលអាកាសធាតុ»។ នេះជាការបញ្ជាក់របស់លោក ឆាយ សុផល។ ក្នុងសន្និសីទអង្គការសហប្រជាជាតិស្តីពីការប្រែប្រួលអាកាសធាតុលើកទី ២៣ នៅក្រុង Bonn ប្រទេសអាល្លឺម៉ង់ កាលពីខែវិច្ឆិកា ឆ្នាំ២០១៧កន្លងមក កម្ពុជាបានលើកយកបញ្ហា ដែលផ្តោតលើការតាមដានកិច្ចការងារត្រូវធ្វើបន្ត ដើម្បីអនុវត្តកិច្ចព្រមព្រៀងអាកាសធាតុក្រុងប៉ារីស ហើយបញ្ហាលំហូរថវិកាជាបញ្ហាសំខាន់។ អត្ថបទទាក់ទង WHO និង UNFCCC ប្តេជ្ញាជួយពង្រឹងវិស័យសុខាភិបាលប្រទេសក្រីក្រឆ្លើយតបការប្រែប្រួលអាកាសធាតុ COP23៖កម្ពុជាអំពាវនាវឲ្យប្រទេសអភិវឌ្ឍសម្រួលការផ្តល់ហិរញ្ញវត្ថុដើម្បីដោះស្រាយបញ្ហាប្រែប្រួលអាកាសធាតុ COP23៖ អាមេរិកមិនបោះបង់កិច្ចព្រមព្រៀងប្រែប្រួលអាកាសធាតុប៉ារីសឡើយ ការប្រែប្រួលអាកាសធាតុរួមចំណែកបង្កឲ្យមានការកើនឡើងករណីឆ្លងជំងឺគ្រុនចាញ់នៅកម្ពុជា ការប្រែប្រួលអាកាសធាតុធ្វើឲ្យកម្ពុជាប្រឈមនឹងកង្វះអាហារូបត្ថម្ភខ្លាំង របាយការណ៍៖ ការប្រែប្រួលអាកាសធាតុធ្វើឲ្យការធ្វើដំណើរតាមយន្តហោះកាន់តែគ្រោះថ្នាក់ ការប្រែប្រួលអាកាសធាតុនឹងកាត់បន្ថយ GDP កម្ពុជា ១,៥ ភាគរយ នៅឆ្នាំ២០៣០ កម្ពុជាត្រូវការកសាងសមត្ថភាព ចែករម្លែកបច្ចេកវិទ្យា និងថវិកាដើម្បីអនុវត្តគម្រោងនានាពាក់ព័ន្ធការដោះស្រាយបញ្ហាអាកាសធាតុខ្លាំងជាងគេ។ កម្ពុជាក៏ចង់ឲ្យប្រទេសអភិវឌ្ឍបន្តសម្រួលផ្នែកហិរញ្ញវត្ថុ ដើម្បីគាំទ្រគម្រោងនានាដូចជាកម្មវិធីបន្សាំ និងកាត់បន្ថយបញ្ហាប្រឈមនៃការប្រែប្រួលអាកាសធាតុ។ នេះបើតាមលោក ជួប ប៉ារីស៍ អគ្គនាយករងនៃអគ្គលេខធិការងនៃក្រុមប្រឹក្សាជាតិដើម្បីការអភិវឌ្ឍដោយចីរភាព ថ្លែងប្រាប់សារព័ត៌មានថ្មីៗកន្លងមក។ សូមបញ្ជាក់ថា កម្ពុជាត្រូវបានគេស្គាល់ថា ជាប្រទេសមួយនៅក្នុងតំបន់ដែលរងគ្រោះខ្លាំងជាងគេដោយសារការប្រែប្រួលអាកាសធាតុនេះ។ កម្ពុជាប្រឈមគ្រោះមហន្តរាយធម្មជាតិដូចជាខ្យល់ព្យុះ ទឹកជំនន់ រាំងស្ងួត និងរលកកម្តៅកើតឡើងថែមទៀតកន្លងមកនេះ៕	ភ្នំពេញ៖ ក្រសួងព័ត៌មាន ជំរុញឲ្យអ្នកកាសែតផ្សព្វផ្សាយពីបញ្ហាប្រែប្រួលអាកាសធាតុឲ្យបានច្រើន ដើម្បីឲ្យសាធារណៈជនបានយល់ និងចូលរួមដោះស្រាយបញ្ហាប្រឈមនេះ។
ទិន្នន័យបៀរវត្សរ៍សរុបនៅលើ Pay Check មានបញ្ចូលជាមួយប្រាក់រង្វាន់បន្ថែម ភាគលាភ វិភាគទាន និងអត្ថប្រយោជន៍ផ្សេងៗទៀត។ ក្នុងចំណោមក្រុមហ៊ុនយីហោល្បីៗលំដាប់ពិភពលោកទាំង២០ លោក Satya Nadella អគ្គនាយកក្រុមហ៊ុន Microsoft មានបៀរវត្សរ៍ប្រចាំឆ្នាំច្រើនជាងគេ ពោលគឺរហូតដល់ទៅជិត៤៣លានដុល្លារអាមេរិក។ ក្រុមហ៊ុន SAP មានតំណាងពីររូបក្នុងបញ្ជីនេះ គឺលោកស្រី Jennifer Morgan ដែលជាអតីតអគ្គនាយិកា និងលោក Christian Klein អគ្គនាយកបច្ចុប្បន្ន។ អគ្គនាយកនៃក្រុមហ៊ុនយីហោល្បីៗ (Global Brand CEO) ដែលមានប្រាក់បៀវត្សរ៍ប្រចាំឆ្នាំច្រើនជាងគេទាំង២០រួមមាន៖ ១. Satya Nadella ក្រុមហ៊ុន Microsoft (អាមេរិក) ៤២,៩១០,២១៥ដុល្លារ ២. Sundar Pichai ក្រុមហ៊ុន Google (Alphabet) (អាមេរិក) ៤២,០០០,០០០ដុល្លារ ៣. Chuck Robbins ក្រុមហ៊ុន Cisco (អាមេរិក) ២៥,៨២៩,៨៣៣ដុល្លារ ៤. Mark Zuckerberg ក្រុមហ៊ុន Facebook (អាមេរិក) ២២,៥៥៤,៥៤៣ដុល្លារ ៥. Bob Chapek ក្រុមហ៊ុន Disney (អាមេរិក) ២២,៥០០,០០០ដុល្លារ ៦. John Donahoe ក្រុមហ៊ុន Nike (អាមេរិក) ១៨,៥០០,០០០ដុល្លារ ៧. Virgina Rometty ក្រុមហ៊ុន IBM (អាមេរិក) ១៧,៥៥២,២១៨ដុល្លារ ៨. Bob Swan ក្រុមហ៊ុន Intel (អាមេរិក) ១៦,៧០៦,៧០០ដុល្លារ ៩. James Quincey ក្រុមហ៊ុន Coca Cola (អាមេរិក) ១៦,១៣២,៤៨០ ដុល្លារ ១០. Stephen Easterbrook ក្រុមហ៊ុន McDonalds (អាមេរិក) ១៥,៨៧៦,១១៦ដុល្លារ ១១. Larry Culp ក្រុមហ៊ុន General Electric (អាមេរិក) ១៥,៣៩៨,៨២៧ ដុល្លារ ១២. Tim Cook ក្រុមហ៊ុន Apple (អាមេរិក) ១១,៥៥៥,៤៦៦ដុល្លារ ១៣. Oliver Zipse ក្រុមហ៊ុន BMW (អាល្លឺម៉ង់) ៥,៣២២,៨៤៥ដុល្លារ ១៤. Ola Källenius ក្រុមហ៊ុន Mercedes (អាល្លឺម៉ង់) ៣,៨២០,២១៤ដុល្លារ ១៥. Kinam Kim ក្រុមហ៊ុន Samsung (កូរ៉េខាងត្បូង) ៣,៥៩៨,០០៥ដុល្លារ ១៦. Bernard Arnault ក្រុមហ៊ុន Louis Vuitton (បារាំង) ៣,៥៩៧,៣៧៦ដុល្លារ ១៧. Akio Toyoda ក្រុមហ៊ុន Toyota (ជប៉ុន) ៣,៥៥៩,១៦៥ដុល្លារ ១៨. Jennifer Morgan ក្រុមហ៊ុន SAP (អាល្លឺម៉ង់) ២,១៣៥,៨៥២ដុល្លារ ១៩. Christian Klein ក្រុមហ៊ុន SAP (អាល្លឺម៉ង់) ២,០០៦,៦៦៩ដុល្លារ ២០. Jeff Bezos ក្រុមហ៊ុន Amazon (អាមេរិក) ១,៦៨១,៨៤០ដុល្លារ ២១. Larry Ellison ក្រុមហ៊ុន Oracle (អាមេរិក) ១,៦៦២,៨២៨ដុល្លារ៕	IG ដែលជាក្រុមហ៊ុនវិនិយោគអនឡាញដ៏ធំមួយលើពិភពលោក បានបង្កើតប្រព័ន្ធទិន្នន័យ Pay Check ដើម្បីបង្ហាញពីតារាងប្រាក់បៀវត្សប្រចាំឆ្នាំរបស់ថ្នាក់ដឹកនាំពិភពលោក និងអគ្គនាយកម៉ាកយីហោអន្តរជាតិល្បីៗ។
ទំព័រហ្វេសប៊ុករបស់ស្ថានទូតកម្ពុជាប្រចាំម៉ឡេស៊ី សរសេរថា ជំនួបនេះ គឺផ្តោតលើការពង្រឹង ទំនាក់ទំនងទ្វេភាគី។ ភាគទីទាំងពីរ ក៏បានពិភាក្សាគ្នាដែរ ពីការបន្តកិច្ចសហការក្នុងការសម្របសម្រួលពលករនិងនិស្សិតខ្មែរ ដែលមានបំណងធ្វើមាតុភូមិនិវត្ត នាអំឡុងជើងហោះហើយ ពុំទាន់អាចដំណើរការជាប្រក្រតីឡើងវិញ ដោយសារជំងឺកូវីដ-១៩។ ចាប់តាំងពីជំងឺកូវីដ-១៩ផ្ទុះឡើង ភាគីកម្ពុជានិងភាគីម៉ាឡេស៊ី បានជួយសម្របសម្រួលឲ្យមានជើងហោះហើរពីរលើកហើយ ក្នុងការបញ្ជូនពលរដ្ឋខ្មែរ មកស្រុកវិញ។ លើកទីមួយ កាលពីថ្ងៃទី១៦ ខែមិថុនា ពលរដ្ឋខ្មែរជាង២០០នាក់នៅម៉ាឡេស៊ី ដែលភាគច្រើនជាពលករ បានមកដល់កម្ពុជាវិញ។ ក្នុងចំណោមជាង២០០នាក់នោះ មានម្នាក់ជាបុរសអាយុ២១ឆ្នាំ ផ្ទុកមេរោគកូវីដ-១៩ តែឥឡូវ បានជាសះស្បើយវិញហើយ។ លើកទីពីរ នៅព្រឹកថ្ងៃទី២៦ មិថុនានេះ និស្សិតនិងពលករខ្មែរជាង១០០នាក់ទៀត បានមកដល់កម្ពុជា។ ក្រៅពីម៉ាឡេស៊ី រដ្ឋាភិបាល ក៏ដូចជា ស្ថានទូតកម្ពុជានៅប្រទេស ក៏បានជួយសម្រួលនិងស្វែងរកជើងហោះហើរ ឲ្យពលរដ្ឋខ្មែរនៅប្រទេសផ្សេងទៀតដែរ ដូចជាកន្លងមក និស្សិតខ្មែរជាង៤០នាក់ នៅឥណ្ឌូណេស៊ី និងពលរដ្ឋខ្មែរប្រមាណ៦០នាក់នៅឥណ្ឌា បានធ្វើមាតុភូមិនិវត្ត។ យ៉ាងណា ការចំណាយលើថ្លៃធ្វើដំណើរ គឺជាបន្ទុកផ្ទាល់ខ្លួន៕	លោក ចឺយ វិចិត្ត ឯកអគ្គរាជទូតកម្ពុជាប្រចាំម៉ាឡេស៊ី បានចូលជួបពិភាក្សាការងារ ជាមួយលោក Hishammuddin Hussein រដ្ឋមន្ត្រីការបរទេសម៉ាឡេស៊ី កាលពីថ្ងៃទី២៥ ខែមិថុនា ឆ្នាំ២០២០។
រដ្ឋមន្ត្រីការបរទេសរុស្ស៊ីលោក Sergey Lavrov បានចោទប្រកាន់លោកខាងលិចថាបានព្យាយាមប្រែក្លាយអ៊ុយក្រែនទៅជាអាហ្វហ្គានីស្ថានទីពីរ។ យោងតាមការផ្សាយរបស់សារព័ត៌មាន RT ការកត់សម្គាល់នេះ ធ្វើឡើងមុនកិច្ចប្រជុំកំពូល ស្តីពីស្ថានភាពនៅក្នុងប្រទេសអាស៊ីកណ្តាលនៅក្រុង Huangshan ប្រទេសចិន នាថ្ងៃព្រហស្បតិ៍នេះ ដោយមានការចូលរួមពីភាគីចិន រុស្ស៊ី រួមទាំងប្រទេសដទៃទៀត។ ប្រមុខការទូតរុស្ស៊ី បានកត់សម្គាល់ថា អ្នកដែលបានព្យាយាមទាញអាហ្វហ្គានីស្ថានឱ្យទៅចំកណ្តាលនៃនយោបាយពិភពលោក កំពុងនាំគ្នាយកងាកយកអ៊ុយក្រែនទៅជំនួសវិញ។ លោកបានកត់សម្គាល់ថា ចាប់តាំងពីឆ្នាំ១៩៧៨ មក អាហ្វហ្គានីស្ថានបានក្លាយជាកន្លែងនៃសង្គ្រាមជាច្រើន ដែលមានអ្នកលេងអន្តរជាតិជាច្រើនចូលរួម។ «កងទ័ពអាមេរិក និងលោកខាងលិចផ្សេងទៀត បានចាកចេញពីទីក្រុងកាប៊ុលកាលពីឆ្នាំមុន បន្ទាប់ពីការកាន់កាប់រយៈពេលពីរទសវត្សរ៍ ដោយប្រទេសនេះបានធ្លាក់ទៅក្រោមក្រុមតាលីបង់ភ្លាមៗ»។ លោក Lavrov បានលើកឡើងយ៉ាងដូច្នេះ។ ក្នុងដំណើរទស្សនកិច្ចក្រៅប្រទេសជាលើកដំបូង បើគិតចាប់តាំងពីការឈ្លានពានរុស្ស៊ី លើអ៊ុយក្រែន លោក Lavrov មានជំនួបទ្វេភាគីជាច្រើន ក្នុងនោះមានជាមួយលោក វ៉ាង យី សមភាគីចិន រួមទាំងតំណាងពីប៉ាគីស្ថាន អ៊ីរ៉ង់ តាហ្ស៊ីគីស្ថាន តួកមេនីស្ថាន និងអ៊ូសបេគីស្ថាន ផងដែរ៕	ដោយ ពុធ មីនា
ភាពជោគជ័យរបស់កសិករគំរូ ហ៊ួត លៀង ដែលជាម្ចាស់កសិដ្ឋានចិញ្ចឹមគោបំប៉នយកសាច់ និងបង្កាត់គោបែបសិប្បនិម្មិត បានជំរុញឱ្យកសិករនៅឃុំចុងជាច និងឃុំតឹកជ្រៅ ស្រុកតំបែរ ប្រមាណ១០០គ្រួសារ ចាប់យករបរគោបំប៉នយកសាច់។ រយៈពេល២ឆ្នាំហើយ ដែលកសិករទាំងនោះ ងាកមកចិញ្ចឹមគោបំប៉នយកសាច់ បន្ថែមលើរបរធ្វើស្រែចម្ការ។ បច្ចុប្បន្ន កសិករទាំងនោះ មានគោចាប់ពី១០ក្បាល ក្នុងមួយគ្រួសារ។ លោក ហ៊ួត លៀង ជាកសិករម្នាក់ដែលជោគជ័យលើការចិញ្ចឹមគោបំប៉នយកសាច់ និងបង្កាត់បែបសិប្បនិម្មិត។ កសិកររូបនេះ បានប្រែក្លាយពីការចិញ្ចឹមលក្ខណៈគ្រួសារ មកជាកសិដ្ឋានដែលមានគោរហូតដល់ជាង ៧០០ក្បាល។ ក្រោយពីកសិករប្រមាណ ១០០គ្រួសារ ងាកមកប្រកបរបរចិញ្ចឹមគោបំប៉នយកសាច់ លោក ហ៊ួត លៀង យល់ថាជារឿងល្អ។ ម្ចាស់កសិដ្ឋានចិញ្ចឹមគោបំប៉នយកសាច់ និងបង្កាត់គោបែបសិប្បនិម្មិតរូបនេះ ប្រាប់សារព័ត៌មាន Thmey Thmey ២៥ ថា៖ «ខ្ញុំសប្បាយចិត្ត ដែលគាត់មកចិញ្ចឹមតាមខ្ញុំ។ ពេលចិញ្ចឹមបានពួកគាត់លក់ឱ្យខ្ញុំខ្លះ និងលក់ឱ្យឈ្មួញខ្លះ។ ពួកគាត់ចេះបច្ចេកទេសចិញ្ចឹមពីខ្ញុំ»។ លោក ហ៊ួត លៀង (កំពុងឈរ) ម្ចាស់កសិដ្ឋានចិញ្ចឹមនៅខេត្តត្បូងឃ្មុំ។ រូបភាពពីមន្ទីរកសិកម្ម ខេត្តត្បូងឃ្មុំ។ សាច់គោដែលកសិករបំប៉នយកសាច់នេះ ត្រូវបានដាក់លក់លើទីផ្សារខេត្តត្បូងឃ្មុំ។ តាមរយៈការចូលរួមរបស់កសិករប្រមាណ ១០០គ្រួសារ លោក ហេង ពិសិដ្ឋ ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តត្បូងឃ្មុំ រីករាយចំពោះកសិករចាប់អារម្មណ៍ចិញ្ចឹមគោបំប៉នយកសាច់ ដែលស្របតាមបច្ចេកទេសត្រឹមត្រូវ។ លោក ហេង ពិសិដ្ឋ ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តត្បូងឃ្មុំ។ រូបភាពពីមន្ទីរកសិកម្ម ខេត្តត្បូងឃ្មុំ។ «តាមពិត ខ្ញុំមិនចង់ជឿថាបានប៉ុណ្ណឹងផង។ ខ្ញុំគិតថាចំនួននេះ ច្រើនណាស់។ ខ្ញុំនឹងឱ្យមន្រ្តីជំនាញចុះណែនាំពីការចិញ្ចឹមបន្ថែមទៀត»។ នេះជាការលើកឡើងរបស់ប្រធានមន្ទីរកសិកម្មខេត្តត្បូងឃ្មុំ ដោយបន្តថា ការងាកមកចិញ្ចឹមតាមគ្នានេះ មិនប៉ះពាល់ដល់តម្លៃលក់ចេញឡើយ។ លោក ហេង ពិសិដ្ឋ ក៏បានណែនាំដល់កសិករចិញ្ចឹមគោបំប៉នយកសាច់ ត្រូវបន្តសម្រិតសម្រាំងពូជគោដែលមានសាច់ច្រើន និងឆាប់ធំ។ ជាពិសេស អនុវត្តឱ្យបានត្រឹមត្រូវលើការចាក់វ៉ាក់សាំងការពារជំងឺឆ្លងសត្វនិងការអនុវត្តវិធានបសុព្យាបាល។ សត្វគោរបស់លោក ហ៊ួត លៀង។ រូបភាពពីមន្ទីរកសិកម្មខេត្តត្បូងឃ្មុំ។ ជាមួយគ្នានេះ កសិករត្រូវពង្រឹងគុណភាពបរិស្ថានក្នុងទ្រុង ដើម្បីឱ្យសត្វមានសុខភាពល្អ ធន់នឹងជំងឺផ្សេងៗ។ បើតាមប្រធានមន្ទីរកសិកម្មខេត្តត្បូងឃ្មុំ កសិករ គួរពង្រីកការដាំស្មៅចំណីសត្វ និងការធ្វើចំណីសត្វដោយខ្លួនឯង ដើម្បីកាត់បន្ថយការទិញពីក្រៅដែលមានតម្លៃខ្ពស់។ លើសពីនេះ កសិករត្រូវចងក្រងជាសហគមន៍ ដើម្បីឈានទៅចាប់ដៃគូទីផ្សារធំៗក្នុងការលក់សាច់ ឬលក់លាមកសត្វ៕	ភ្នំពេញ៖ កសិករប្រមាណ ១០០គ្រួសារ នៅឃុំចុងជាច និងឃុំទឹកជ្រៅ ស្រុកតំបែរ ខេត្តត្បូងឃ្មុំ បានចាប់យកមុខរបរចិញ្ចឹមគោបំប៉នយកសាច់លក់ បន្ទាប់ពីឃើញភាពជោគជ័យរបស់កសិករគំរូ ហ៊ួត លៀង។ បើតាមលោក ហេង ពិសិដ្ឋ ប្រធានមន្ទីរកសិកម្មខេត្តត្បូងឃ្មុំ ការងាកមកចិញ្ចឹមគោបំប៉នយកសាច់របស់កសិករទាំង១០០គ្រួសារនេះ បានផ្ដល់ចំណូលផ្គត់ផ្គង់ជវីភាព ជាពិសេសចិញ្ចឹមតាមបច្ចេកទេសត្រឹមត្រូវ។
អត្ថបទទាក់ទង រដ្ឋមន្រ្តីការបរទេសរុស្ស៊ី នឹងធ្វើទស្សនកិច្ចនៅវៀតណាម មុនចូលរួមកិច្ចប្រជុំ G20 នៅឥណ្ឌូណេស៊ី មុនចូលរួមកិច្ចប្រជុំក្រុមប្រទេសមានសេដ្ឋកិច្ចរីកចម្រើនទាំង២០ (G20) នៅកោះបាលី ឥណ្ឌូណេស៊ី រដ្ឋមន្រ្តីការបរទេសរុស្ស៊ី លោក ស៊ែហ្គេយ៍ ឡាវរ៉ូវ បានធ្វើទស្សនកិច្ចនៅវៀតណាម ចាប់ពីថ្ងៃទី៥ ដល់ថ្ងៃទី៦ ខែកក្កដា។ ក្នុងជំនួបជាមួយសមភាគីវៀតណាម លោក បួយ ថាញ់សឺន នៅថ្ងៃទី៦ ខែកក្កដា លោក ឡាវរ៉ូវ បានអះអាងថា ក្រុងហាណូយ ជាដៃគូដ៏សំខាន់មួយរបស់ក្រុងមូស្គូ។ «វៀតណាមជាដៃគូដ៏សំខាន់របស់រុស្ស៊ីនៅក្នុងតំបន់អាស៊ាន ហើយទំនាក់ទំនងរបស់ប្រទេសទាំងពីរ គឺផ្អែកលើប្រវត្តិសាស្រ្ត និងការប្រយុទ្ធដើម្បីភាពត្រឹមត្រូវ»។ លោក ឡាវរ៉ូវ បានសង្កត់ធ្ងន់បែបនេះ។ ដោយមានទំនាក់ទំនងល្អចាប់តាំងសម័យសហភាពសូវៀតមក ក្រុងហាណូយមិនធា្លប់រិះគន់ក្រុងមូស្គូ ជុំវិញប្រតិបត្តិការយោធាពិសេសនៅអ៊ុយក្រែនឡើយ។ មិនតែប៉ុណ្ណោះ នាពេលកន្លងមក វៀតណាម បានបោះឆ្នោតប្រឆាំងនឹងការព្យួរសមាជិកភាពរុស្ស៊ីនៅក្រុមប្រឹក្សាសិទ្ធិមនុស្សថែមទៀត។ ក្នុងអំឡុងទស្សនកិច្ចនៅវៀតណាមនេះ លោក ឡាវរ៉ូវ បានទទូចឱ្យភាគីទាំងអស់ នៅក្នុងពិភពលោក បង្កើនកិច្ចខិតខំក្នុងការការពារច្បាប់អន្តរជាតិ ស្របពេលសកលលោក កំពុងវិវដ្តទៅរកស្ថានភាពដ៏ស្មុគស្មាញ។ ការថ្លែងរបស់ប្រមុខការទូតរុស្ស៊ីបែបនេះ ធ្វើឡើងបន្ទាប់ពីប្រទេសលោកខាងលិច បានចោទក្រុងមូស្គូថា បានបំពានច្បាប់អន្តរជាតិ បន្ទាប់ពីឈ្លានពានក្រុងកៀវ។ សូមបញ្ជាក់ថា ដំណើរទស្សនកិច្ចរបស់លោក ឡាវរ៉ូវ នៅក្រុងហាណូយ ធ្វើឡើងស្របពេលប្រទេសទាំងពីរប្រារព្ធខួបលើកទី១០ នៃភាពជាដៃគូយុទ្ធសាស្រ្តគ្រប់ជ្រុងជ្រោយ៕	រដ្ឋមន្រ្តីការបរទេសរុស្ស៊ី ស៊ែហ្គេយ៍ ឡាវរ៉ូវ នៅថ្ងៃទី៦ ខែកក្កដា បានប្រាប់សមភាគីវៀតណាម លោក បួយ ថាញ់សឺន យ៉ាងច្បាស់ថា វៀតណាម ជាដៃគូដ៏សំខាន់មួយរបស់រុស្ស៊ី នៅក្នុងតំបន់អាស៊ាន ដោយទំនាក់ទំនងប្រទេសទាំងពីរ ផ្អែកលើប្រវត្តិសាស្រ្ត និងការប្រយុទ្ធ ដើម្បីភាពត្រឹមត្រូវ។
ជំនួបដ៏អស្ចារ្យរវាងក្រុមម្ចាស់ជើងឯក ២សម័យអាហ្សង់ទីន ទល់ជើងឯករងក្រូអាស៊ីចាប់ផ្តើមវគ្គទីមួយ ដោយក្រូអាស៊ីនៅដើមវគ្គធ្វើបានយ៉ាងល្អក្នុងការដាក់សម្ពាធខ្លាំងលើគូប្រកួតមួយលើកជាពីរលើក ប៉ុន្តែពួកគេគ្មានឱកាសក្នុងស៊ុតសំដៅសំណាញ់ទីអាហ្សង់ទីនបាននោះទេ។ អាហ្សង់ទីនបានកែប្រែស្ថានកាលចាប់តាំងពីពាក់កណ្តាលវគ្គដោយបានវាយបកសម្រុកលើក្រូអាស៊ីវិញក្រោយពួកគេរកបានឱកាសឆក់យកបាល់ពីការសម្រុករបស់ក្រូអាស៊ី ការវាយបកដ៏មានប្រសិទ្ធភាពអាហ្សង់ទីនទទួលបានឱកាសមាសបាល់ពិន័យ ១១ម៉ែត្រ និងសម្រេចបានដោយ Lionel Messi នៅនាទី៣៤។ មិនដល់ ៥នាទីឡើយពីការនាំមុខ ១-០ យុទ្ធសាស្ត្រដដែលអាហ្សង់ទីនរកបានឱកាសវាយបកពីការសម្រុករបស់ក្រូអាស៊ីរហូតអាចស៊ុតទម្លុះសំណាញ់ទីរកបានគ្រាប់ទី២ ដោយ Julian Alvarez នៅនាទី៣៩ បញ្ចប់វគ្គទីមួយអាហ្សង់ទីននាំមុខលទ្ធផល ២-០ បណ្ណោះអាសន្នលើក្រូអាស៊ី។ ឈានចូលដល់ការប្រកួតក្នុងវគ្គទីពីរទោះបីក្រូអាស៊ីព្យាយាមផ្លាស់ប្តូរកីឡាករមួយចំនួនដើម្បីអាចស្វែករកឱកាសខ្លួនក្នុងការវាយបកតាមគ្រាប់បាល់មកវិញលើអាហ្សង់ទីន ប៉ុន្តែគ្មានឱកាសល្អណាមួយអាចឆ្លងកាត់រនាំងការពារដ៏រឹងមាំនៃខ្សែការពារអាហ្សង់ទីន និងអ្នកចាំទី Emiliano Martinez បានឡើយ។ អាហ្សង់ទីននៅតែធ្វើបានល្អក្នុងវគ្គទីពីរដោយនៅនាទី៦៩ គ្រាប់បាល់ទី៣ សម្រាប់អាហ្សង់ទីនបានកើ់តឡើងសារជាថ្មីដោយការសហការគ្នាដ៏ល្អពីខ្សែប្រយុទ្ធឆ្នើម Lionel Messi និង Julian Alvarez ដែលសម្រេចបានគ្រាប់បន្ថែមនាំមុខលើក្រូអាស៊ី ៣-០។ លទ្ធផលពេញ ៩០នាទីអាហ្សង់ទីនរក្សាការនាំមុខ ៣-០ នាំមុខដដែលរហូតបញ្ចប់ការប្រកួត អាហ្សង់ទីនសងសឹងក្រូអាស៊ីបានសម្រេចក្នុងលទ្ធផល ៣-០ ដដែលទម្លាក់ក្រុមជើងឯករងត្រឹមវគ្គពាក់កណ្តាលផ្តាច់ព្រ័ត្រដើម្បីឈានជើងឡើងវគ្គផ្តាច់ព្រ័ត្រនៃ World Cup 2022។ ក្រូអាស៊ីបានត្រឹមខកចិត្តមិនអាចឈានជើងឡើងវគ្គផ្តាច់ព្រ័ត្រជាលើកទី ហើយក្រូអាស៊ីនឹងត្រូវរង់ចាំប្រកួតដណ្តើមយកលេខ៣។ នេះជាប្រវត្តិសាស្ត្រសម្រាប់អាហ្សង់ទីនដែលពួកគេបានឈានជើងឡើងដល់វគ្គផ្តាច់ព្រ័ត្រលើកទី៤ ក្នុងរយៈពេល ៤០ឆ្នាំ និងលើកទី៦ ពីការបង្ហាញខ្លួន ១៨លើកនៅព្រឹត្តិការណ៍ World Cup៕	ក្រុមបាល់ទាត់ជម្រើសជាតិអាហ្សង់ទីនកក់កៅអីវគ្គផ្តាច់ព្រ័ត្រព្រឹត្តិការណ៍ World Cup 2022 ក្រោយបំបាក់ក្រូអាស៊ីក្នុងវគ្គពាក់កណ្តាលផ្តាច់ព្រ័ត្រលទ្ធផល ៣-០ នៃការប្រកួតក្នុងកីឡដ្ឋាន Lusail Iconic ប្រទេសកាតារាត្រីថ្ងៃទី១៣ ខែធ្នូ។ អាហ្សង់ទីនឈានជើងឡើងដល់វគ្គផ្តាច់ព្រ័ត្រលើកទី៤ របស់ខ្លួនក្នុងរយៈពេល ៤០ឆ្នាំនៃប្រវត្តិសាស្ត្រ World Cup។
«ពួកគេ (ចិន) បានសម្រេចតាមការប្តជ្ញាចិត្តរបស់ពួកគេមួយចំនួនដែលនេះអាចត្រួសត្រាយផ្លូវសម្រាប់ការបន្ធូរបន្ថយមួយចំនួន។ ក៏ប៉ុន្តែពួកយើងមិនទាន់ឈានដល់ការសម្រេចចិត្តយ៉ាងនោះឡើយ»។ ប្រធានាធិបតីអាម៉េរិក ចូ បៃឌិន ថ្លែងបែបនេះក្នុងសន្និសីទសារព័ត៌មាននៅសេតវិមានដោយសំដៅការប្តេជ្ញាចិត្តរបស់ទីក្រុងប៉េកាំងក្រោមកិច្ចព្រមព្រៀងពាណិជ្ជកម្មដំណាក់កាលទី១ ដែលត្រូវបានចុះហត្ថលេខាអំឡុងរដ្ឋបាលប្រធានាធិបតី ដូណាល់ ត្រាំ ។ កិច្ចព្រមព្រៀងដំណាក់កាលទី១ នេះ ជាលទ្ធផលនៃការចរចារវាងទីក្រុងប៉េកាំង និងទីក្រុងវ៉ាស៊ីនតោន ពេលលោក ត្រាំ ត្អូញត្អែរពីអតុល្យភាពជញ្ជីងពាណិជ្ជកម្មទ្វេភាគីដែលផ្អៀងទៅកាន់ចិន។ យ៉ាងណាមិញ ការអនុវត្តដោយចិន ត្រូវមើលឃើញថា មិនទាន់សមស្របនៅឡើយ ហើយចិនក៏ឃ្លាតឆ្ងាយពីការសន្យារបស់ខ្លួនក្នុងការទិញទំនិញ និងសេវាកម្មរបស់អាម៉េរិកក្នុងចំនួន២០០ពាន់លានដុល្លារអំឡុងឆ្នាំ២០២០ និងឆ្នាំ២០២១។ បន្ថែមពីនេះ យោងតាមទិន្នន័យរបស់វិទ្យាស្ថាន Peterson សម្រាប់សេដ្ឋកិច្ចអន្តរជាតិ ការទិញរបស់ចិន សម្រាប់បានប្រហែលតែ៦០ភាគរយនៃគោលដៅប៉ុណ្ណោះបើគិតត្រឹមខែវិច្ឆិកា ឆ្នាំ២០២១។ អំឡុងសន្និសីទខាងលើ មេដឹកនាំអាម៉េរិក អះអាងថា លោកដឹងពីតម្រូវការរបស់អាជីវកម្មអាម៉េរិកមួយចំនួនដែលចង់ឱ្យមានការចាប់ផ្តើមបន្ធូរបន្ថយពន្ធអាម៉េរិករហូតដល់២៥ភាគរយលើការនាំចូលរបស់ចិនដែលមានតម្លៃរាប់រយពាន់លានដុល្លារ។ លោក បៃឌិន ក៏ប្រកាសថា ហេតុដូច្នេះហើយទើបតំណាងពាណិជ្ជកម្មអាម៉េរិកKatherine Tai កំពុងតែសិក្សាលើរឿងមួយនេះបន្ថែមទៀត៕	ប្រធានាធិបតីអាម៉េរិក ចូ បៃឌិន អះអាងនៅថ្ងៃទី១៩ ថា វាឆាប់ពេកក្នុងការសម្រេចចិត្តបន្ធូរបន្ថយពន្ធលើទំនិញនាំចូលពីចិននៅពេលនេះ។ ក៏ប៉ុន្តែលោកបានបញ្ជាក់ថា តំណាងពាណិជ្ជកម្មអាម៉េរិក Katherine Tai កំពុងធ្វើការលើរឿងមួយនេះ។
លោក វ៉ាង យី ដែលកាន់តំណែងជាទីប្រឹក្សារដ្ឋផងនោះបានបំពេញទស្សនកិច្ចនៅឥណ្ឌារយៈពេល បួនថ្ងៃឯណោះ និងធ្វើជាសហប្រធានកិច្ចប្រជុំកម្រិតខ្ពស់ជាលើកដំបូងនេះជាមួយលោកស្រីរដ្ឋមន្ត្រីការបរទេសឥណ្ឌា Sushma Swaraj សប្តាហ៍មុនពីថ្ងៃ២១ដល់ថ្ងៃ ២៤ ធ្នូ។ យោងតាមទីភ្នាក់ងារព័ត៌មានចិន Xinhua កិច្ចប្រជុំស្តីពីបម្លាស់ប្តូរវប្បធម៌ និងចំណងមិត្តភាពប្រជាជនចិន និងឥណ្ឌានេះធ្វើឡើងក្នុងគោលដៅពង្រឹងទំនាក់ទំនងទ្វេភាគីក្នុងនាមជាមិត្តជិតខាង និងជាដៃគូសហប្រតិបត្តិការ។ ក្នុងឱកាសនេះ ប្រមុខការទូតចិនរូបនេះបានសង្កត់ធ្ងន់ថា ក្នុងនាមជាមហាអំណាចនិងជាមិត្តជិតខាង «នាគចិន និងដំរីឥណ្ឌា» គួរណាស់ចូលរួមរាំជាមួយគ្នាក្នុងភាពជាមិត្ត មិនមែនក្រឺតធ្មេញដាក់គ្នាដូចត្រៀមប្រយុទ្ធឡើយ។ «ចិន និងឥណ្ឌាជាអ្នកជិតខាងដ៏សំខាន់សម្រាប់គ្នាទៅវិញទៅមក និងជាប្រទេសកំពុងអភិវឌ្ឍធំលើសគេ។ កិច្ចសហប្រតិបត្តិការឈ្នះ និង បម្លាស់ប្តូរទំនាក់ទំនងរស់រាយរាក់ទាក់រវាងចិននិងឥណ្ឌាមានឥទ្ធពលវិជ្ជមានលើការអភិវឌ្ឍនៃពិភពលោក និងសង្គមមនុស្សផង»។ លោក វ៉ាង យី បញ្ជាក់ដូច្នេះ។ ចំណែករដ្ឋមន្ត្រីការបរទេសឥណ្ឌាលោកស្រី Swaraj បានកត់សម្គាល់ពីសារសំខាន់នៃកិច្ចប្រជុំកម្រិតខ្ពស់ដែលត្រូវបានរៀបចំឡើងជាលើកទីមួយ ដោយលើកហេតុផលថា វានឹងជួយលើកស្ទួយទំនាក់ទំនង និងចំណងមិត្តភាពរវាងមហាអំណាចទាំងពីរបន្ថែមទៀត។ លោកស្រីបានសង្កត់ធ្ងន់ថា ចំណងមិត្តភាពដែលចងភ្ជាប់នៅជាមួយអរីយធម៌ដ៏ចំណាស់រវាងចិន និងឥណ្ឌា ជាពិសេសការរៀនសូត្រពីគ្នាទៅវិញទៅមករវាងបញ្ញាវ័ន្តសម័យបុរាណជាកត្តាជំរុញឲ្យទំនាក់ទំនងបច្ចុប្បន្នកាន់តែស៊ីជម្រៅ ហើយតួនាទីរបស់មហាអំណាចទាំងពីរចិន និងឥណ្ឌានេះកាន់តែរីកធំថែមទៀតក្នុងការរួមចំណែកដឹកនាំតំបន់អាស៊ី និងសម្រេចបាននូវ «សតវត្សអាស៊ី»ផងដែរ។ សូមទាញការចាប់អារម្មណ៍បន្តិចថា ចាប់ពីពាក់កណ្តាលឆ្នាំ ២០១៧ មហាអំណាចគីឡូធ្ងន់ឥណ្ឌា និងចិនបានប្រឈមមុខគ្នាស្រួចស្រាល់ដោយសារបញ្ហាជម្លោះព្រំដែន Doklam ស្ថិតនៅតាមព្រំដែនតំបន់ស្វយ័តទីបេ និងប្រទេសប៊ូតង់។ ជម្លោះព្រំដែននៅ Doklam កើតឡើងនៅពាក់កណ្ដាលខែមិថុនា ឆ្នាំ២០១៧ ក្រោយយោធាចិនបញ្ជូនគ្រឿងចក្រឈូសឆាយនៅតំបន់ខ្ពង់រាបលើភ្នំហិមាល័យ ប៉ុន្តែឥណ្ឌាដែលជាសម្ព័ន្ធមិត្តប៊ូតង់បានចូលទៅឃាត់រហូតដល់មានការប្រឈមមុខដាក់គ្នារវាងឥណ្ឌា និងចិនតែម្តង។ ប៉ុន្តែក្រោយមក ទំនាក់ទំនងរវាងមហាអំណាចទាំងពីរចាប់ផ្តើមល្អប្រសើរឡើងវិញ បន្ទាប់ពីបញ្ហាព្រំដែនត្រូវបានដោះស្រាយដោយកិច្ចពិភាក្សានិងមានការដកទ័ពផង។ រឿងដែលគួរឲ្យកត់សម្គាល់គឺ នាយករដ្ឋមន្ត្រីឥណ្ឌាលោក នារិន្ទ្រា ម៉ូឌី ព្យាយាមផ្លាស់ប្តូរគោលនយោបាយការបរទេសរបស់ខ្លួនចំពោះមហាយក្សចិនដែលជាមិត្តជិតខាង។ គ្រាន់តែក្នុងឆ្នាំ ២០១៨ នេះលោក ម៉ូឌី ត្រូវជួបពិភាក្សាទល់មុខគ្នាជាមួយប្រធានាធិបតីចិនបីលើក។ លើកទីមួយលោក ម៉ូឌី បានអញ្ជើញទៅកាន់ទីក្រុង Wuhan ប្រទេសចិន និងជួបពិភាក្សាមិនផ្លូវការជាមួយលោក ស៊ី ជិនភីងកាលពីចុងខែមេសាកន្លងទៅ។ ក្នុងជំនួបកាលនោះមេដឹកនាំឥណ្ឌា និងចិនបានពិភាក្សាពីការពង្រឹងកិច្ចសហប្រតិបតិ្តការក្នុងការរក្សាសន្តិភាព និងស្ថិរភាពតាមព្រំដែន ប្រឆាំងភេរវកម្ម និងរក្សាសន្តិសុខនៅមហាសមុទ្រឥណ្ឌាជាដើម។ អ្នកជំនាញយល់ថា បើសិនជាចំណងមិត្តភាពកាន់តែស្អិតល្មួតប្រៀបដូចជាមិត្តល្អ «សតវត្សអាស៊ី» នឹងមានមូលដ្ឋានកាន់តែរឹងមាំ ហើយសន្តិភាព ស្ថិរភាពនិងវិបុលភាពសេដ្ឋកិច្ចនឹងរក្សាវត្តមាននៅក្នុងតំបន់ទាំងមូលដែរ៕ អត្ថបទទាក់ទង បើមហាអំណាចចិន និងឥណ្ឌាក្លាយជាមិត្តស្និទ្ធស្នាល «សតវត្សអាស៊ីនឹងមានមូលដ្ឋានកាន់តែមាំមួន»	សប្តាហ៍មុនរដ្ឋមន្ត្រីការបរទេសចិនលោក វ៉ាង យី បំពេញទស្សនកិច្ចនៅឥណ្ឌាដើម្បីចូលរួមប្រជុំកម្រិតខ្ពស់ស្តីពីបម្លាស់ប្តូរវប្បធម៌និងប្រជាជនចិន-ឥណ្ឌា។ នៅទីនោះលោកបានប្រាប់សមភាគីឥណ្ឌាលោកស្រី Sushma Swaraj ថា «នាគ» និង «ដំរី» គួររាំចង្វាក់ភ្លេងរួមគ្នាដើម្បីពង្រឹងកិច្ចសហប្រតិបត្តិការទ្វេភាគី មិនមែនប្រយុទ្ធប្រឆាំងគ្នាឡើយ។
ក្រុមជម្រើសជាតិកម្ពុជា អាយុក្រោម ២៣ឆ្នាំ និងក្រុមម៉ុងហ្គោលី មិនធ្លាប់មានប្រវត្តិប្រកួត ជាមួយគ្នាពីមុនមកទេ។ ដោយឡែកការប្រកួតទីមួយរបស់កម្ពុជា ក្នុងពូល J កាលពីថ្ងៃទី៧ ខែកញ្ញា បើទោះជា មិនឈ្នះ ប៉ុន្ដែបានត្រឹមស្មើ ចែកគ្នា ១ពិន្ទុម្នាក់ ជាមួយលីបង់ ក្នុងលទ្ធផល ២-២។ ផ្ទុយទៅវិញ ការប្រកួតទីមួយរបស់ម៉ុងហ្គោល បានចាញ់ អារ៉ាប៊ី សាអូឌីត ៣-១ កាលពីថ្ងៃ ទី៧ ខែកញ្ញា។ យោងទៅលើការប្រកួតរបស់ក្រុមនេះ ម៉ុងហ្គោលី មិនធ្លាប់លេងឈ្នះក្រុម ក្នុងតំបន់អាស៊ានឡើយ ដោយគ្រាន់តែធ្លាប់ស្មើជាមួយ សិង្ហបុរី ២-២ នៅឆ្នាំ២០១៥ និង ស្មើជាមួយថៃ ១-១ នៅឆ្នាំ២០១៧។ ម៉ុងហ្គោលី ក៏ធ្លាប់ចាញ់ឡាវ លទ្ធផល ៣-២ និងចាញ់ម៉ាឡេស៊ី លទ្ធផល ១-០ កាលពីឆ្នាំ២០២១ ក្នុងការប្រកួតពានរង្វាន់ AFC U23 CHAMPIONSHIP ផងដែរ។ តើម៉ុងហ្គោលី អាចបំបែកកំណត់ត្រាខ្លួន ដោយយកឈ្នះ កម្ពុជា ដែលជាក្រុមមួយពីតំបន់អាស៊ានបានទេ?	ក្នុងពូល J នៃពានរង្វាន់ AFC U23 ASIAN CUP QATAR វគ្គចែកពូល ក្រុមជម្រើសជាតិអាយុក្រោម២៣ឆ្នាំកម្ពុជា នឹងត្រូវប្រកួតជាមួយ ម៉ុងហ្គោលី ជាលើកដំបូង ក្នុងក្របខណ្ឌពានរង្វាន់ AFC U23 ASIAN CUP QATAR វគ្គចែកពូល នៅកីឡដ្ឋាន PRINCE SULTAN BIN ABDULAZIZ SPORTS CITY នៃប្រទេសអារ៉ាប៊ី សាអូឌីត។ ការប្រកួតនេះ ប្រព្រឹត្តទៅនៅម៉ោង៨:០០ យប់នេះ(ម៉ោងនៅកម្ពុជា) ថ្ងៃទី៩ ខែកញ្ញាឆ្នាំ២០២៣នេះ។ នៅថ្ងៃនេះដែរ ម្ចាស់ផ្ទះ អារ៉ាប៊ីសាអូឌីត ត្រូវជួបជាមួយលីបង់ នៅវេលាម៉ោង ១១:០០ យប់។
ក្រសួងពាណិជ្ជកម្មអាម៉េរិកបានប្រកាសកាលពីថ្ងៃទី១៧ ខែវិច្ឆិកាថា ខ្លួន និងចិនគ្រោងនឹងពិភាក្សាគ្នាបន្ថែមទៀតលើបញ្ហាពាណិជ្ជកម្មនៅឆ្នាំក្រោយ ហើយបានប្តេជ្ញាចិត្តដើម្បីបន្តការចូលរួមកម្រិតខ្ពស់រវាងប្រទេសមហាអំណាចទាំងពីរ ទោះបីជាស្ថានភាពពេលនេះមានភាពតានតឹងក៏ដោយក្ដី។ សេចក្ដីប្រកាសខាងលើបានធ្វើឡើង បន្ទាប់ពីប្រធានាធិបតីនៃប្រទេសមហាអំណាចទាំងពីរ លោក ចូ បៃឌិន និងលោក ស៊ី ជីនភីងបានជួបគ្នានៅខាងក្រៅវេទិកាកិច្ចសហប្រតិបត្តិការសេដ្ឋកិច្ចអាស៊ីប៉ាស៊ីហ្វិក (APEC) ក្នុងទីក្រុង សេនហ្វ្រេនស៊ីស្កូ អាម៉េរិកកាលពីថ្ងៃទី១៥ ខែវិច្ឆិកាកន្លងទៅ។ បន្ទាប់ពីជំនួបរវាងមេដឹកនាំទាំងពីរបានបញ្ចប់ រដ្ឋមន្ត្រីពាណិជ្ជកម្មអាមេរិកលោកស្រី Gina Raimondo ក៏បានជួបជាមួយសមភាគីចិនលោក Wang Wentao កាលពីថ្ងៃទី១៦ ខែវិច្ឆិកា អំពីទំនាក់ទំនងពាណិជ្ជកម្មរបស់រវាងប្រទេសទាំងពីរ។ «ក្នុងអំឡុងពេលនៃកិច្ចប្រជុំនេះ អ្នកទាំងពីរបានពិភាក្សាអំពីវឌ្ឍនភាពដែលធ្វើឡើងក្រោមក្រុមការងារបញ្ហាពាណិជ្ជកម្ម ហើយបានមានគម្រោងនឹងរៀបចំកិច្ចប្រជុំដោយផ្ទាល់នៅដើមឆ្នាំ ២០២៤»។ នាយកដ្ឋានពាណិជ្ជកម្មបានប្រកាសបែបនេះក្នុងសេចក្ដីថ្លែងការណ៍អំពីជំនួបរវាង រដ្ឋមន្ត្រីពាណិជ្ជកម្មទាំងពីរ។ ជាមួយគ្នានេះ ទីក្រុងវ៉ាស៊ីនតោនក៏បានសម្ដែងការព្រួយបារម្ភ និងនិយាយអំពី ការទប់ស្កាត់នៃការនាំចេញរបស់ខ្លួន ដែលមានបំណងចង់កាត់បន្ថយការអនុញ្ញាតិឱ្យចិនចូលប្រើប្រាស់បន្ទះឈីបកម្រិតខ្ពស់ដែលជាវិធានការសន្តិសុខជាតិមួយរបស់ខ្លួន។ យ៉ាងណាក្ដី ទីក្រុងប៉េកាំងបានច្រានចោលការព្រួយបារម្ភទាំងនោះ ហើយលោក ស៊ីក៏បានប្រាប់លោក បៃឌិនថាសកម្មភាពនៃការទប់ស្កាត់បែបនេះ នឹងប៉ះពាល់ដល់ផលប្រយោជន៍ស្របច្បាប់របស់ចិន។ គួរបញ្ជាក់ថា នាយកដ្ឋានពាណិជ្ជកម្មរបស់អាម៉េរិកក៏គ្រោងនឹងធ្វើការជាមួយអាជ្ញាធរចិនផងដែរ ដើម្បីលើកកម្ពស់ការទំនាក់ទំនងរវាងប្រទសទាំងពីរ តាមរយៈកិច្ចប្រជុំកំពូលអ្នកដឹកនាំទេសចរណ៍ដែលគ្រោងនឹងធ្វើឡើងនៅខែ ឧសភាក្នុងទីក្រុងស៊ីអាន ចិននាឆ្នាំក្រោយ៕	ដោយ៖ ងួនសៅ ពុទ្ធិឫទ្ធិ
យុវតី ជី នីកុ ដែលមានអាយុ១៥ឆ្នាំ បានបញ្ជាក់ប្រាប់អ្នកសារព័ត៌មានថ្មីៗតាមទូរសព្ទបន្ទាប់ពីបញ្ចប់នៃការរត់នៅព្រឹកថ្ងៃទី៥ ខែមករានេះថា មូលហេតុដែលពួកគេផ្តើមយុទ្ធនាការរត់ចម្ងាយ១០០គីឡូម៉ែត្រនេះ គឺពួកគេចង់បំផុសស្មារតីឲ្យពលរដ្ឋគាំទ្រសកម្មភាពជួយសង្គមតាមរយៈសកម្មភាពផ្សេងៗ ដោយប្រមូលថវិកាមួយចំនួនដើម្បីទៅជួយដល់កុមារដែលមានអូទីស្សឹម និងកុមារមានពិការភាពនៅសាលារៀនទន្សាយ។ យុវសិស្សទាំងពីរនាក់នោះរត់អមជាមួយនឹងលោក សាយ ដែលជាអ្នកផ្តួចផ្តើមនៃយុទ្ធនាការរត់ដើម្បីប្រមូលថវិកាជួយដល់មន្ទីរពេទ្យកុមារអង្គរ។ យុវតី២នាក់ដែលរត់ពីក្រោយលោក សាយ ដែលជាអ្នកផ្គួចផ្តើមបង្កើតយុទ្ធនាការរត់ដើម្បីប្រមូលថវិកាជួយដល់មន្ទីរពេទ្យកុមារអង្គរ រូបភាពពីលោក ជី សិលាដែលជាឪពុករបស់យុវតី ជី នីកូ «ខ្ញុំមិនមែនតែចង់ជួយដល់កុមារអូទីស្សឹមនោះទេ គឺខ្ញុំចង់ឲ្យពលរដ្ឋខ្មែរយើងយល់ដឹងពីជំងឺអូទីស្សឹម ដោយសារមនុស្សភាគច្រើនអត់សូវយល់ពីជំងឺហ្នឹង វារបៀបម៉េចៗនោះទេ។ ហើយខ្ញុំក៏បានឃើញថាពលរដ្ឋមួយចំនួនគាត់នៅមានការរើសអើងនូវអ្នកមានអូទីស្សឹម។ ចំពោះឪពុកម្តាយខ្លះគាត់មានកូនមានអូទីស្សឹមគាត់ទុកកូនគាត់នៅផ្ទះ។ បើសិនជាគាត់បញ្ចូនកូនទៅសាលា ក៏អាចជួយគាត់បានច្រើនផងដែរ»។ យុវតី ជី នីកុ បានបញ្ជាក់ថា គិតមកដល់ថ្ងៃទី៥ ខែមករា រយៈពេល៣ថ្ងៃមកនេះ រូបគេបានរត់ជាមួយមិត្តភក្តិមា្នក់ទៀតបានចម្ងាយជាង៦០គីឡូម៉ែត្រមកហើយ ដែលប្រមូលបានថវិកាពីសប្បុរសជនដែលបរិច្ចោគតាមគណនីធនាគារផ្សេងៗបានប្រមាណ៤ពាន់ដុល្លារហើយ ដែលជាថវិកាលើសពីការគ្រោងទុកក្រោយបញ្ចប់ការរត់របស់យុវសិស្សទាំងពីរនាក់នោះ។ ដំបូងឡើយពួកគេសង្ឃឹមបានតែ ២ ទៅ៣ពាន់ដុល្លារប៉ុណ្ណោះ។ រូបខាងឆ្វេង ជាយុវតី ជី នីកុ អាយុ១៥ឆ្នាំ និងរូបនៅខាងស្តាំ ជាយុវតី លីម ដាលែន អាយុ១៦ឆ្នាំ។ ពួកគេទាំងពីរនេះជាសិស្សថ្នាក់ទី១០ និងទី១១ នៅសាលារៀនអន្តរជាតិណតប្រីត រូបភាពពីយុវតី ជី នីកុ «មុនដំបូងខ្ញុំសង្ឃឹមថាបានប្រហែលជា២ ទៅ៣ពាន់ដុល្លារ។ ប៉ុន្តែឥឡូវយើងប្រមូលបាន៣ ទៅ៤ពាន់ជាងដុល្លារហើយ។ ខ្ញុំមានគោលការណ៍ថ្មី និងសង្ឃឹមថានៅពេលចប់សកម្មភាពរត់នឹងប្រមូលបានពី៥ ទៅ៦ពាន់ដុល្លារ»។ នេះជាការបញ្ជាក់របស់យុវសិស្ស នីកុ ដោយបញ្ជាក់ថានៅសល់តែជាង៣០គីឡូម៉ែត្រទៀត និងរត់រយៈពេល២ថ្ងៃទៀតប៉ុណ្ណោះដែលយុវសិស្សទាំងពីរនាក់នោះ នឹងទៅដល់គោលដៅកំណត់ហើយ។ បើតាមយុវតី នីកុ ការរត់បានចម្ងាយជាង៦០គីឡូម៉ែត្ររយៈពេលប៉ុន្មានថ្ងៃកន្លងមករបស់យុវតីទាំងពីរនាក់នោះ គឺជួបនូវបញ្ហាសុខភាពមួយចំនួន ប៉ុន្តែយុវតីទាំងពីរនាក់នោះមិនបោះបង់ចោល និងខិតខំរត់ទៅមុខជានិច្ចដើម្បីសម្រេចគោលដៅ។ រូបខាងឆ្វេង ជាយុវតី ជី នីកុ អាយុ១៥ឆ្នាំ និងរូបនៅខាងស្តាំ ជាយុវតី លីម ដាលែន អាយុ១៦ឆ្នាំ។ ពួកគេទាំងពីរនេះជាសិស្សថ្នាក់ទី១០ និងទី១១ នៅសាលារៀនអន្តរជាតិណតប្រីត រូបភាពពីយុវតី ជី នីកុ «ប៉ុន្មានថ្ងៃនេះខ្ញុំបានជួបការលំបាកខ្លះ ដោយខ្ញុំរាងឈឺជង្គង់ ដោយសារផ្លូវរត់វាអត់សូវស្មើ។ ទាក់ទងនឹងស្បែកជើង ស្បែកជើងខ្លះពាក់ទៅ រាងឈឺជើងខ្លះ។ ប៉ុន្តែមិនមានបញ្ហាអ្វីធ្ងន់ធ្ងរឡើយ។ នេះជាការរៀបរាប់របស់យុវតី នីកុ ដែលយុវតីទាំងពីរនាក់នេះអាចរត់ដូច្នេះបានគឺដោយសារតែយុវតីទាំងពីរនាក់នេះធ្លាប់មានបទពិសោធរត់ប្រណាំងនៅតាមកម្មវិធីមួយចំនួនផងដែរ។ ចំពោះយុវតី នីកុ សង្ឃឹមថាសកម្មភាពនេះនឹងជួយជំរុញដល់ពលរដ្ឋផ្សេងៗអាចជួយសង្គមទៅតាមលទ្ធផលដែលអាចធ្វើទៅបាន។ «មនុស្សផ្សេងៗគ្នាគឺគាត់ចូលចិត្តអ្វីផ្សេងៗគ្នា ក្រៅពីរត់ ពួកគាត់អាចធ្វើអ្វីផ្សេងទៀតបាន ដូចជាជិះកង់ ឬសកម្មភាពអ្វីផ្សេងៗទៀតជាដើម»។ នេះជាការលើកឡើងរបស់យុវតី នីកុ ដោយបញ្ជាក់ថាបន្ទាប់ពីបញ្ចប់យុទ្ធនាការរត់នេះ ពួកគេនឹងគ្រោងរៃអង្គាសថវិកាមួយចំនួនទៀតសម្រាប់ជួយដល់កុមារអូទីស្សឹមបន្តទៀតនៅថ្ងៃខាងមុខ។ សិស្សានុសិស្សដែលកំពុងតែសិក្សានៅសាលារៀនទន្សាយ រូបភាពពីសាលារៀនទន្សាយ លោក ហ៊ុន តូច នាយកប្រតិបត្តិអង្គការសាលារៀនទន្សាយ បានបង្ហាញអារម្មណ៍រីករាយនៅពេលដែលមានយុវតី២នាក់ខិតខំប្រឹងប្រែងប្រើកម្លាំងចិត្ត និងកម្លាំងកាយសម្រាប់ជួយដល់កុមារអូទីស្សឹមចំនួន៥៥៧នាក់។ លោក ហ៊ុន តូចបានរៀបរាប់ដូច្នេះថា៖«ពួកគាត់ទាំងពីរជាគ្រាប់ពូជមួយដែលកំពុងតែលូតលាស់ហើយ និងបានធ្វើឲ្យសង្គមរំជើបរំជួល និងទទួលស្គាល់។ ថវិកាវាធំ ប៉ុន្តែទឹកចិត្តអ្នកទាំងពីរគឺវាធំជាងថវិកានោះទៅទៀត»។ បើតាមលោក ហ៊ុន តូច ថវិកាដែលប្រមូលបានពីយុទ្ធនាការរត់ចម្ងាយ១០០គីឡូម៉ែត្ររបស់យុវតីទាំងពីរនាក់នោះ ខាងសាលារបស់លោកនឹងយកទៅផ្គត់ផ្គង់ដល់ការសិក្សារបស់កុមារអូទីស្សឹម គ្រូបង្រៀន កសាងអគារសិក្សា និងរៀបចំឲ្យមានសម្ភារ និងបរិក្ខារសម្រាប់បង្រៀនដល់សិស្សអូទីស្សឹម និងកុមារមានពិការភាព ដែលបច្ចុប្បន្នសាលារៀនរបស់លោកកំពុងតែមានការខ្វះខាត៕ អត្ថបទទាក់ទង សាយ ប្រឹងរត់ទៅមុខ ដើម្បីឲ្យពេទ្យកុមារអង្គរបន្តទៅមុខដូចគ្នាដែរ	ភ្នំពេញ៖ យុវតី២នាក់ដែលមានអាយុ១៥ និង១៦ឆ្នាំ សិក្សានៅថ្នាក់ទី១០ និងទី១១នៅសាលារៀនអន្តរជាតិណតប្រីត បានផ្តើមគំនិតរត់ចម្ងាយ១០០គីឡូម៉ែត្រពីខេត្តព្រៃវែង ដល់ក្រុងតាខ្មៅ រាជធានីភ្នំពេញ រយៈពេល៥ថ្ងៃ ចាប់ពីថ្ងៃទី៣ ដល់ថ្ងៃទី៧ ខែមករា ឆ្នាំ២០២១ ដើម្បីប្រមូល និងអង្គាសថវិកាមួយចំនួនជួយដល់សាលារៀនទន្សាយសម្រាប់ផ្គត់ផ្គង់ដល់ការរៀនសូត្ររបស់កុមារមានអូទីស្សឹមជាង៥០០នាក់។
ការដាក់ពាក្យបណ្ដឹងតវ៉ាទៅកាន់ WTO លើរឿងដំឡើងពន្ធនាំចូលស្រាលរបស់អូស្ត្រាលី ជាបណ្ដឹងលើកទីពីរប្រឆាំងចំណាត់ការរបស់ចិនក្នុងពេលកន្លះឆ្នាំមកនេះ។ បណ្ដឹងទីមួយទីក្រុងកង់បេរ៉ា ធ្វើឡើងកាលពីខែធ្នូកន្លងទៅ ក្រោយចិនដាក់ពន្ធនាំចូលយ៉ាងធំលើការនាំចូលស្រូវបាឡី (barley) របស់អូស្ត្រាលី។ ចំណែកពន្ធនាំចូលស្រាក្រហមនេះ អនុវត្តនៅចុងឆ្នាំស២០២០ ដែលធ្វើឱ្យស្រាអូស្ត្រាលីសឹងបាត់មុខពីទីផ្សារចិន។ ទាក់ទងបណ្ដឹងចុងក្រោយនេះ រដ្ឋមន្រ្តីការបរទេសអូស្ត្រាលី ម៉ារីស ផេន បង្ហាញក្ដីសង្ឃឹមថា នឹងបើកផ្លូវដល់ការចរចាទល់មុខជាមួយចិនមិនខាន។ លោកស្រី ផេន ប្រាប់កម្មវិធី Insider របស់ ABC ថា ការដាក់ពាក្យបណ្ដឹង អាចឱ្យអូស្ត្រាលីចាប់ផ្ដើមការដោះស្រាយជម្លោះ ដែលនោះ គឺការចាប់ផ្ដើមការពិភាក្សាទ្វេភាគីជាមួយចិនលើបញ្ហាដែលមាន។ «យើងមើលឃើញពីការដាក់ពន្ធ២០០ភាគរយលើស្រាក្រហមអូស្ត្រាលី។ យើងមិនជឿថា វាស្របតាមកាតព្វកិច្ចរបស់ចិនក្រោមលក្ខខណ្ឌ WTO ឡើយ។ ដូចនេះ ផ្នែកមួយនៃដំណើរការ (ការដោះស្រាយជម្លោះ) អាចឱ្យយើងមានកិច្ចសន្ទនាដោយផ្ទាល់។» ប្រមុខការទូតអូស្ត្រាលីនិយាយបែបនេះក្នុងបទសម្ភាសផ្សាយថ្ងៃទី២០ ខែមិថុនា។ ទំនាក់ទំនងអូស្ត្រាលីជាមួយចិន បានប្រែទៅជាល្អក់កករក្រោយអូស្ត្រាលីហាមឃាត់បណ្ដាញក្រុមហ៊ុន Huawei ពីការអភិវឌ្ឍបណ្ដាញ 5G និងការទាមទាររបស់អូស្ត្រាលីលើការស្វែងរកប្រភពជំងឺកូវីដ-១៩ ដែលផ្ទុះឡើងនៅចុងឆ្នាំ២០១៩ ។ ចិនក៏ឆ្លើយតបវិញជាមួយការដំឡើងពន្ធលើទំនិញនាំចូលពីអូស្ត្រាលីតាំងពីស្រាក្រហម ស្រូវ សាច់គោ ធ្យូងថ្ម និងទំពាំងបាយ ដែលវិធានការនេះត្រូវអាមេរិកចាត់ទុកជាការគំរាមផ្នែកសេដ្ឋកិច្ច៕	អូស្ត្រាលី នៅថ្ងៃទី១៩ ខែមិថុនា បានដាក់ពាក្យបណ្ដឹងទៅកាន់អង្គការពាណិជ្ជកម្មពិភពលោក (WTO) ពាក់ព័ន្ធការដំឡើងពន្ធនាំចូលស្រាពីសំណាក់ចិនដែលអនុវត្តកាលពីឆ្នាំមុន។ ប្រមុខការទូតអូស្ត្រាលី ម៉ារីស ផេន អះអាងថា ការដាក់ពាក្យបណ្ដឹងនេះ នឹងបើកផ្លូវឱ្យមានការចរចាដោយផ្ទាល់ជាមួយចិន ដែលកន្លងមកបង្ហាញជំហរមិនចូលតុជជែកគ្នាឡើយ។
កុំភ្លេចតាមដានការចាប់រង្វាន់ ផ្សាយផ្ទាល់នៅលើកញ្ចក់ទូរទស្សន៍ CTN និងហ្វេសប៊ុកផេក CTN TV រៀងរាល់ថ្ងៃ នៅម៉ោង 7 ល្ងាច និងផ្សាយឡើងវិញនៅលើ YouTube របស់ Cellcard៕ (អត្ថបទពាណិជ្ជកម្ម)	ចាប់យកឱកាស ឈ្នះលុយសុទ្ធដ៏ច្រើន $70,000 នៅថ្ងៃទី 28 មករា 2021 នេះ។ តេ ឬផ្ញើសារ 10K ទៅលេខ 8888 ឥឡូវនេះ! តេ ឬផ្ញើសារកាន់តែច្រើន អ្នកនឹងមានឱកាសឈ្នះកាន់តែច្រើន!
ភ្នំពេញ៖ ប្រជាសហគមន៍តំបន់ការពារធម្មជាតិ បានប្រទះឃើញកូនសត្វខ្លាឃ្មុំតូចចំនួន០១ក្បាល មានទម្ងន់ ៧គីឡូក្រាម ក្នុងស្រុកកែវសីម៉ា ខេត្តមណ្ឌលគិរី កាលពីថ្ងៃទី១៨ ខែវិច្ឆិកា ឆ្នាំ២០២២ ។ នេះបើតាមរបាយការណ៍របស់ក្រសួងបរិស្ថាន។ កូនសត្វខ្លាឃ្មុំតូចមួយក្បាល ដែលគេប្រទះឃើញក្នុងខេត្តមណ្ឌលគិរី ត្រូវបានមន្ទីរបរិស្ថានខេត្ត បញ្ជូនទៅកាន់រាជធានីភ្នំពេញ ប្រគល់ជូនដល់អ្នកជំនាញសង្គ្រោះសត្វព្រៃ ដើម្បីថែទាំចិញ្ចឹមបន្ត។ យ៉ាងណាមិញ កាលថ្ងៃទី១៩ ខែវិច្ឆិកានេះ កូនសត្វខ្លាឃ្មុំតូចមួយក្បាលនេះ ត្រូវបានជួយសង្គ្រោះ និងបញ្ជូនទៅកាន់មជ្ឈមណ្ឌលសង្គ្រោះសត្វព្រៃ នៃឧទ្យានសួនសត្វ ព្រៃការពារ និងសួនសត្វភូតគាមភ្នំតាម៉ៅដោយសុវត្ថិភាព។ ជាមួយគ្នានេះ ក្រសួងបរិស្ថាន បានអំពាវនាវឱ្យ សាធារណជនទាំងអស់សូមចូលរូមជួយការពារ និងអភិរក្សសត្វព្រៃនៅក្នុងប្រទេសកម្ពុជា និងសូមឱ្យកាត់បន្ថយ សកម្មភាពនៃការជួញដូរសាច់សត្វទាំងនេះនៅលើទីផ្សារ៕	ដោយ៖ សែម ប្រាក់ដាវ
នៅថ្ងៃទី២១ ខែមករា ឆ្នាំ២០២១ លោក កើត រិទ្ធ រដ្ឋមន្រ្តីក្រសួងយុត្តិធម៌ បានចេញសេចក្តីសម្រេចពីរទន្ទឹមគ្នា ដោយមួយ ជាសេចក្តីសម្រេចស្តីពីការបង្កើតគណៈកម្មការរៀបចំដំណើរការតុលាការពាណិជ្ជកម្ម និងមួយទៀត ជាសេចក្តីសម្រេចស្តីពីការបង្កើតគណៈកម្មការរៀបចំដំណើរការតុលាការការងារ។ គណៈកម្មការទាំងពីរ មានលោក ជីវ សុងហាក់ រដ្ឋលេខាធិការក្រសួងយុត្តិធម៌ ជាប្រធាន។ លោក កើត រិទ្ធ ចែងពីភារកិច្ចស្នូលមួយដូចគ្នា ក្នុងចំណោមភារកិច្ចផ្សេងទៀតថា គណៈកម្មការទាំងពីរនេះ ត្រូវរៀបចំរាល់លិខិតបទដ្ឋានគតិយុត្ត ពាក់ព័ន្ធនឹងការដាក់ឲ្យដំណើរការតុលាការពាណិជ្ជកម្មនិងតុលាការការងារនៅតាមសាលាជម្រះក្តីជាន់ទាប និងសភាពាណិជ្ជកម្ម-សភាការងាររបស់សាលាជម្រះក្តីជាន់ខ្ពស់។ ក្នុងកិច្ចសម្ភាសជាមួយសារព័ត៌មានថ្មីៗ តាមទូរស័ព្ទ នៅរសៀលថ្ងៃទី២២ ខែមករា ឆ្នាំ២០២១ លោក ជិន ម៉ាលីន ថ្លែងថា៖«ការដាក់ឲ្យដំណើរការតុលាការពាណិជ្ជកម្មនិងតុលាការការងារ គឺអាចបង្កើនប្រសិទ្ធភាព គុណភាព ក្នុងការដោះសាយសំណុំរឿង និងបង្កើនល្បឿនដោះស្រាយបញ្ហាកកស្ទះសំណុំរឿងនៅតាមតុលាការ»។ តាមពិតទៅ តុលាការពាណិជ្ជកម្មនិងតុលាការការងារ មានចែងក្នុងច្បាប់ស្តីពីការរៀបចំអង្គការតុលាការរួចមកហើយ ប៉ុន្តែ មិនទាន់អាចដំណើរការបាន។ លោក ជិន ម៉ាលីន លើកហេតុផលថា ដោយសារតែកន្លងមក តុលាការកម្ពុជា មមាញឹកនឹងការងារផ្សេងៗជាច្រើន ទើបមិនទាន់អាចដាក់ឲ្យតុលាការពាណិជ្ជកម្មនិងតុលាការការងារដំណើរការបាន។ លោក បន្តថា ឥឡូវនេះ គឺដល់ពេល ដែលត្រូវដាក់ឲ្យដំណើរការតុលាការជំនាញទាំងពីរនេះហើយ។ បច្ចុប្បន្ន កម្ពុជា ដំណើរការតែតុលាការព្រហ្មទណ្ឌនិងតុលាការរដ្ឋប្បវេណីប៉ុណ្ណោះ។ រាល់សំណុំរឿង ដែលពាក់ព័ន្ធនឹងវិវាទផ្នែកពាណិជ្ជកម្មនិងផ្នែកការងារ ត្រូវបញ្ជូនទៅឲ្យតុលាការរដ្ឋប្បវេណី កាត់ក្តី៕	លោក ជិន ម៉ាលីន រដ្ឋលេខាធិការនិងជាអ្នកនាំពាក្យក្រសួងយុត្តិធម៌ អះអាងថា តុលាការជំនាញពីរទៀត គឺតុលាការពាណិជ្ជកម្មនិងតុលាការការងារ អាចនឹងចាប់ផ្តើមដំណើរការក្នុងពេលឆាប់ៗ នៅឆ្នាំ២០២១នេះ។ យ៉ាងណា លោក មិនទាន់អាចនិយាយឲ្យជាក់លាក់ថា តុលាការជំនាញទាំងពីរ នឹងដំណើរការក្នុងខែណាឡើយ។
កាលពីថ្ងៃទី៥ ខែសីហា ពោលគឺត្រឹមតែ៣ថ្ងៃមុនប្រារព្ធខួបកំណើតអាយុ១០០ឆ្នាំ សៀវភៅកំណត់ត្រាពិភពលោក បានចារឈ្មោះលោកយាយ Murway-Traina ក្នុងនាមជាអត្តពលិកស្ត្រីដែលមានវ័យចំណាស់ជាងគេបំផុតដែលប្រកួតប្រជែងលើវិញ្ញាសាលើកទម្ងន់ (The Oldest Competitive Female Powerlifter)។ ទោះបីជាយ៉ាងណាក៏ដោយ ការប្រកួតប្រជែងមិនបានប្រព្រឹត្តទៅឡើយដោយសារតែការវាយលុកកូវីដ-១៩ ប៉ុន្តែលោកយាយ Traina នៅតែបន្តហ្វឹកហាត់សម្រាប់ការប្រកួតមួយនាខែវិច្ឆិកា ខាងមុខ។ «យើងប្រឹងប្រែងធ្វើអ្វីតាមដែលអាចធ្វើទៅបាន ដើម្បីបង្ហាញពិភពលោកថា យើងអាចធ្វើវាបាន»។ លោកយាយ Traina បានលើកឡើងយ៉ាងដូច្នេះក្នុងបទសម្ភាសជាមួយ USA Today ដោយបច្ចុប្បន្នគាត់អាចលើកដុំដែកពីទម្ងន់២០គីឡូក្រាមដល់៧០គីឡូក្រាម និងលើសពីនេះ។ ជាអតីតគ្រូបង្រៀនរបាំ លោកយាយ Traina បានចាប់ប្រឡូកក្នុងកីឡាលើកទម្ងន់នៅពេលមានអាយុ៩១ឆ្នាំ។ មិត្តភក្តិរបស់គាត់ឈ្មោះ Carmen Gutwirth ដែលបច្ចុប្បន្នវ័យ៧៧ឆ្នាំ បានចូលរួមក្នុងកម្មវិធីហ្វឹកហាត់លើកទម្ងន់ដើម្បីការពារជំងឺពុកឆ្អឹង ហើយក៏បានបបួលលោកយាយទៅហាត់ជាមួយខ្លួន។ លោកយាយ Traina និង Gutwirth នៅតែបន្តសកម្មភាពហ្វឹកហាត់ជាមួយគ្នា។ «Gutwirth គឺល្អខ្លាំងណាស់។ គាត់នឹងមានឈ្មោះនៅក្នុងបញ្ជីកំណត់ត្រាពិភពលោកនៅថ្ងៃណាមួយជាមិនខាន»។ លោកយាយ Traina បានលើកសរសើរពីមិត្តរបស់ខ្លួន។ លោក Gary Murway កូនប្រុសរបស់លោកយាយ Traina បានបញ្ជាក់ថា ម្តាយរបស់ខ្លួនតែងតែធ្វើរឿងដ៏អស្ចារ្យប្រកបដោយទំនុកចិត្ត។ «គាត់តែងតែផ្តល់ភាពជាគំរូ និងការលើកទឹកចិត្ត តាមរយៈការលើកទម្ងន់ ការរាំ និងការថែទាំក្រុមគ្រួសារ»។ លោកយាយ Traina ធ្លាប់រៀបការចំនួន២លើក ដោយបច្ចុប្បន្នមានចៅ១០នាក់ ចៅទួត១៤នាក់ និងចៅលួត២នាក់។ លោកយាយតែងតែផ្តល់ដំបូន្មានដល់កូនចៅឲ្យស្រឡាញ់កីឡា និងធ្វើសកម្មភាពកីឡាដើម្បីសុខភាពមាំមួន និងរីករាយក្នុងជីវិត៕	ឈានដល់អាយុ១០០ឆ្នាំ លោកយាយ Edith Murway-Traina រស់នៅរដ្ឋ Florida សហរដ្ឋអាមេរិក បានត្រូវបានកត់ត្រាក្នុង Guinness World Records 2022 ក្នុងជាស្ត្រីដែលប្រកួតលើកទម្ងន់អាយុច្រើនជាងគេបំផុតលើពិភពលោក។
ការសិក្សាពីទម្រង់លេងគូប្រជែងបានច្បាស់លាស់ និងការលេងសហការជាក្រុមជាចលករជួយឲ្យក្រុម Sann Khanh Hoa យកឈ្នះក្រុមបឹងកេត ៥-១ នាការប្រកួតជើងទី២ ដើម្បីឡើងទៅជួបក្រុម Lao Toyota ក្នុងវគ្គពាក់កណ្តាលផ្តាច់ព្រ័ត្រនៃពានរង្វាន់ Toyota Mekong Club Championship 2017។ ម្យ៉ាងទៀត ការខ្វះសហការជាក្រុមហើយផ្តោតលើសមត្ថភាពកីឡាករម្នាក់ៗក៏ជាកត្តានាំឲ្យបឹងកេតបរាជ័យយ៉ាងធ្ងន់ធ្ងរនៅលើទឹកដីនាពហុកីឡដ្ឋានជាតិផងដែរ។ «មុនការប្រកួតមកដល់ខ្ញុំបានសិក្សាស្រាវជ្រាវយ៉ាងច្រើនពីទម្រង់លេងរបស់បឹងកេតទើបធ្វើឲ្យយើងមានកំហុសតិចតួចបំផុតសម្រាប់ជំនួបជើងទី២ ហើយការសិក្សានេះធ្វើឲ្យយើងដឹងច្បាស់ពីទម្រង់របស់ក្រុមនេះថែមទៀតផង»។ នេះការលើកឡើងរបស់គ្រូបង្វឹកក្រុម Sann Khanh Hoa លោក Vo Dinh Tan ក្រោយទទួលបានជ័យជម្នះលើក្រុមបឹងកេត។ លោកបានបន្ថែមថា៖«ខ្ញុំមើលឃើញថាបឹងកេតប្រើប្រាស់ទម្រង់លេងផ្តោតលើសមត្ថភាពកីឡាករម្នាក់ៗដោយខ្វះការសហការជាក្រុម នេះជាចំណុចខ្សោយ ចំណែកក្រុមយើងលេងសហការជាក្រុមបានល្អដែលនាំឲ្យយើងជោគជ័យនៅពេលនេះ»។ តែយ៉ាងណាគ្រូបង្វឹករូបនេះ បានចាត់ទុកជ័យជម្នះដ៏ធំធេងលើកនេះក៏ជាសំណាងរបស់ក្រុមលោកផងដែរ។ ផ្ទុយទៅវិញគ្រូបង្វឹកក្រុមបឹងកេតលោក ហៅ សុជាតិ បានចាត់ទុកការបរាជ័យមុខទស្សនិកជនជាង២ម៉ឺននាក់នៅពហុកីឡដ្ឋានជាតិ គឺបណ្តាលមកពីការរៀបចំមិនបានល្អ។ ការមិនអាចសម្រេចគ្រាប់បាល់១១ម៉ែត្ររបស់កីឡាករ Maycon និងការទទួលបានកាតក្រហមរបស់ សុខ សុវណ្ណរិទ្ធី ក្រោយទទួលបានកាតលឿងពីរលើកត្រូវបានលោក ហៅ សុជាតិ ចាត់ទុកជាកត្តាធ្វើឲ្យកីឡាករបាក់ទឹកចិត្ត និងបែកអារម្មណ៍នៅចុងវគ្គទី២។ ម្យ៉ាងទៀតអាចនិយាយបានថា ជាថ្ងៃស៊យរបស់ក្រុមបឹងកេត ព្រោះក្នុងការប្រកួតនេះក្រៅពីបញ្ហាធំៗទាំងពីរខាងលើបឹងកេតក៏ជួបបញ្ហាមួយចំនួនទៀតផងដែរដូចជាអ្នកចាំទីដៃទី១កីឡាករ ស៊ូ យ៉ាទី ត្រូវកីឡាកររបស់វៀតណាមទាត់ឲ្យមានរបួសចង្កេះពេលចូលជួយសង្គ្រោះបាល់រហូតចូលសង្គ្រោះនៅមន្ទីរពេទ្រ។ មួយវិញទៀតកីឡាករ ចាន់ វឌ្ឍនាកា, Gbenga, ឃួន ឡាបូរ៉ាវី ខកខានឱកាសក្នុងការសម្រេចឱកាសមាសរៀងៗខ្លួន។ តាមរយៈលទ្ធផលស្មើ ៤-៤ ក្នុងជើងទី១នៅលើទឹកដីវៀតណាម និងចាញ់ ៥-១ នៅលើដីរបស់ខ្លួននាពហុកីឡដ្ឋានជាតិនាំឲ្យបឹងកេតបាត់បង់កៅអីឡើងទៅវគ្គពាក់កណ្តាលផ្តាច់ព្រ័ត្រដែលក្រុម Lao Toyota កំពុងរងចាំ។ លទ្ធផលនេះនាំឲ្យបឹងកេតទទួលបានចំណាត់ថ្នាក់លេខ៤ជាមួយប្រាក់រង្វាន់លើកទឹកចិត្តចំនួន១ម៉ឺនដុល្លារ។ ចំណែកក្រុម Sann Khanh Hoa ក្រោយយកឈ្នះបឹងកេតក្នុងលទ្ធផលសរុបទាំងពីរជើង ៩-៥ ត្រូវឡើងទៅជួបក្រុម Lao Toyota ក្នុងវគ្គពាក់កណ្តាលផ្តាច់ព្រ័ត្រនាថ្ងៃទី១៧ ខែធ្នូ ឆ្នាំ២០១៧ ខាងមុខនេះ៕	ក្រុមបឹងកេតបានបាត់បង់កៅអីឡើងទៅវគ្គពាក់កណ្តាលផ្តាច់ព្រ័ត្រនៃពានរង្វាន់ Toyota Mekong Club 2017 ក្រោយចាញ់ក្រុម Sann Khanh Hoa ក្នុងលទ្ធផល ៥-១ នាការប្រកួតជើងទី២នៅយប់ថ្ងៃទី១៣ ខែធ្នូ នាពហុកីឡដ្ឋានជាតិ។ ការប្រើទម្រង់លេងផ្តោតលើសមត្ថភាពកីឡាករម្នាក់ៗដោយខ្វះការសហការជាក្រុមជាកត្តាធ្វើឲ្យបឹងកេតបរាជ័យ។ តែគ្រូបង្វឹកក្រុមបឹងកេតថា ការបរាជ័យនេះបណ្តាលមកពីការរៀបចំមិនបាលល្អ។
១គ្រាប់របស់ខ្សែប្រយុទ្ធ Alexander Isak គ្រប់គ្រាន់ដើម្បីជួយ Newcastle ដែលជាក្រុមរងជើងឯក EFL Cup ឆ្នាំចាស់ យកឈ្នះក្រុមខ្លាំង Man City ដែលមិនទាន់ស្គាល់ចាញ់សោះនៅរដូវកាលនេះទាំងក្នុងលីគ និង Champions League។ ក្រោមការដឹកនាំរបស់អ្នកចាត់ការទូទៅលោក Eddie Howe ក្រុមសារិកាព្រៃ បានចាញ់ក្រុមបិសាចក្រហម Man Utd នៅវគ្គផ្តាច់ព្រ័ត្រ EFL Cup រដូវកាលមុន។ នៅរដូវកាល ២០២៣-២៤នេះ ក្រុមទាំងពីរ ត្រូវជួបគ្នាម្តងទៀតនៅវគ្គ១៦ក្រុមចុងក្រោយ។ ម្ចាស់ការពារជើងឯក Man Utd បានទម្លាក់ Crystal Palace នៅជុំទី៣ ក្នុងលទ្ធផល ៣-០។ ក្រៅពី Man Utd និង Newcastle ក្រុម Chelsea, Arsenal, Liverpool, Everton, West Ham United, Bournemouth និង Burnley ជាក្រុមក្នុងលីគកំពូលអង់គ្លេស Premier League ដែលឆ្លងផុតជុំទី៣។ Chelsea ឈ្នះ Brighton ១-០, Arsenal ឈ្នះ Brentford ១-០, Liverpool ឈ្នះ Leicester City ៣-១, Everton ឈ្នះ Aston Villa ២-១, West Ham ឈ្នះ Lincoln City ១-០ និង Bournemouth ឈ្នះ Stock City ២-០។ ក្រុមដែលត្រូវប៉ះគ្នាវគ្គ១៦ក្រុមចុងក្រោយ EFL Cup រួមមាន៖ Man Utd ប៉ះ Newcastle United Bournemouth ប៉ះ Liverpool West Ham ប៉ះ Arsenal Chelsea ប៉ះ Blackburn Rovers Everton ប៉ះ Burnley Exeter City ប៉ះ Middlesbrough Ipswich ប៉ះ Town Fulham Mansfield ប៉ះ Town Port Vale៕	Newcastle United បានយកឈ្នះ Manchester City ក្នុងលទ្ធផល ១-០ ក្នុងការប្រកួតពានរង្វាន់ EFL Cup ជុំទី៣ នៅរាត្រីថ្ងៃទី២៧ ខែកញ្ញា។ តាមរយៈជ័យជម្នះនេះ Newcastle ត្រូវបន្តប៉ះក្រុមម្ចាស់ការពារតំណែងជើងឯក Manchester United នៅវគ្គ១៦ក្រុមចុងក្រោយ។
ក្រោមកិច្ចព្រមព្រៀងសន្តិសុខផ្លូវការ ២,៨ លានដុល្លារ ដែលចុះហត្ថលេខាដោយរដ្ឋមន្ត្រី ការបរទេសនៃប្រទេសទាំងពីរនៅខាងក្រៅកិច្ចប្រជុំកំពូលនៅទីក្រុងតូក្យូក្នុងការរំលឹកខួប ៥០ ឆ្នាំនៃទំនាក់ទំនងជប៉ុន និងសមាគមប្រជាជាតិអាស៊ីអាគ្នេយ៍ (អាស៊ាន) ជប៉ុនសន្យានឹងផ្តល់ ឧបករណ៍ដូចជាទូកជួយសង្គ្រោះ និងការផ្គត់ផ្គង់សម្ភារការពារផ្សេងៗសម្រាប់ម៉ាឡេស៊ី។ ការចុះហត្ថលេខានេះធ្វើឡើងក្រោយជំនួបរវាង នាយករដ្ឋមន្ត្រីជប៉ុន លោក គីស៊ីដា ហ្វូមីអូ និងនាយករដ្ឋមន្ត្រី ម៉ាឡេស៊ី លោក អាន់វ៉ា អ៊ីប្រាហ៊ីម។ ក្រសួងការបរទេសជប៉ុនបានលើកឡើងនៅក្នុងសេចក្តីថ្លែងការណ៍មួយថា នៅក្នុងកិច្ចប្រជុំនេះ លោកគីស៊ីបានសម្តែងក្តីសង្ឃឹមអំពីកិច្ចសហប្រតិបត្តិការទ្វេភាគីដែលអាចត្រូវបានពង្រឹង ដើម្បីរក្សាសណ្តាប់ធ្នាប់អន្តរជាតិដោយសេរី និងបើកចំហដោយផ្អែកលើនីតិរដ្ឋ ខណៈ ដែលលោក អាន់វ៉ា សម្គាល់អំពីតួនាទីរបស់ជប៉ុនក្នុងការធានាស្ថិរភាពនៅអាស៊ីដែលជាកត្តា សំខាន់ និងយុទ្ធសាស្ត្រសម្រាប់ម៉ាឡេស៊ី។ លោកគីស៊ីដាក៏បានស្វាគមន៍ចំពោះការកើនឡើងនៃទំនាក់ទំនងជប៉ុន-ម៉ាឡេស៊ីទៅជាដៃគូយុទ្ធសាស្ត្រគ្រប់ជ្រុងជ្រោយផងដែរ។ ការផ្តល់នេះនឹងត្រូវបានអនុវត្តក្រោមកម្មវិធីជំនួយសន្តិសុខផ្លូវការថ្មី (OAS) ដែលហ្វីលីពីន និងបង់ក្លាដែសជាផ្នែករួចមកហើយ។ នៅក្រោមកិច្ចព្រមព្រៀងនេះ ទីក្រុងតូក្យូក៏នឹងផ្តល់ជូន យន្តហោះដ្រូនបើកឃ្លាំមើលសម្រាប់ម៉ាឡេស៊ីទៀតផង។ នៅក្នុងកិច្ចប្រជុំកំពូលរយៈពេលបីថ្ងៃរហូតដល់ថ្ងៃទី១៧ ខែធ្នូ ជប៉ុនកំពុងផ្តល់ការ គាំទ្រដល់ សមាជិកអាស៊ានដើម្បីបង្កើនជំហររបស់ពួកគេក្នុងនាមជាតួអង្គអន្តរជាតិ និងជួយពួកគេគ្រប់ គ្រងទំនាក់ទំនងរបស់ជាមួយប្រទេសដទៃទៀត រួមទាំងចិនផងដែរ។ ក្រសួងការបរទេសជប៉ុនក៏បានបង្ហាញផងដែរថា មេដឹកនាំជប៉ុនក៏បានយល់ព្រមជាមួយ ប្រធានាធិបតីឥណ្ឌូនេស៊ី ចូកូ វីដូដូ ក្នុងការផ្តល់នាវាល្បាតដ៏ធំមួយសម្រាប់ឆ្មាំឆ្នេរសមុទ្ររបស់ ប្រទេសអាស៊ីអាគ្នេយ៍មួយនេះ និងគាំទ្រដល់ការអភិវឌ្ឍនៃទីក្រុងថ្មីដែល បានគ្រោងទុកគឺ Nusantara នៅភាគខាងកើតកោះ Borneo ។ លើសពីនេះ លោកគីស៊ីដា និងនាយករដ្ឋ មន្ត្រីវៀតណាម លោក ផាម មិញជិញ បានសន្យាថានឹង ពង្រីកទំនាក់ទំនងរវាងកងកម្លាំងការ ពារជាតិរបស់ពួកគេ និងជំរុញកិច្ចសហប្រតិបត្តិការលើ ការផ្ទេរឧបករណ៍យោធានាពេល អនាគតទៀតផង។ នាយករដ្ឋមន្ត្រីជប៉ុនត្រូវបានរំពឹងថានឹងជួបដាច់ដោយឡែកជាមួយមេដឹកនាំនៃសមាជិក អាស៊ានទាំងអស់ ដែលរួមមានកម្ពុជា សិង្ហបុរី ថៃ ឡាវ និងទីម័រខាងកើតផងដែរ៕	ខណៈមានគោលគំនិតដូចគ្នាក្នុងការស្វែងរកការប្រឆាំងនឹងឥទ្ធិពល និងអំណាចចិនដែល កំពុងកើនឡើង ជប៉ុន និងម៉ាឡេស៊ីនាថ្ងៃទី១៦ ខែធ្នូបានចុះហត្ថលេខាលើកិច្ចព្រមព្រៀង ជំនួយសន្តិសុខតម្លៃ ២,៨ លានដុល្លារដើម្បីពង្រឹងសន្តិសុខដែនសមុទ្ររបស់ម៉ាឡេស៊ី។
ក្រុមប្រឹក្សាជាតិភាសាខ្មែរបានពន្យល់ពាក្យ «វត្ថុអារម្មណ៍» ជារូបវត្ថុ រូបភាព ឬរឿងរ៉ាវផ្សេងៗនៅក្នុងសា្នដៃអក្សរសិល្ប៍ សិល្បៈ ដែលត្រូវបានប្រធានអារម្មណ៍របស់អ្នកអាន អ្នកស្តាប់ អ្នកទស្សនា ទទួលយកមកពិនិត្យ ពិចារណា។ «សិល្បារម្មណ៍» ក្លាយមកពីភាសាអង់គ្លេស Aesthetic image និងជាភាសាបារាំង Image esthéti que ជារូបារម្មណ៍សិល្បៈដែលកើតមានឡើងនៅក្នុងប្រធានអារម្មណ៍របស់អ្នកអាន អ្នកស្តាប់ អ្នកទស្សនា បន្ទាប់ពីមានការវិនិច្ឆ័យចំពោះ រូបារម្មណ៍ថា ល្អឬមិនល្អ សមឬមិនសម ពីរោះ ឬមិនពីរោះជាដើម។ «រូបារម្មណ៍សិល្បៈ» ក្លាយពីភាសាបារាំង Image artistique ជាផ្ទាំងរូបភាពនៃគំនិតក្នុងសា្នដៃអក្សរសិល្ប៍ សិល្បៈ ដែលបង្កើតឡើងតាមរយៈគំនិតច្នៃប្រឌិត(សិល្ប៍វិធី) របស់អ្នកនិពន្ធ សិល្បករឲ្យកើតឡើង ជារូបរាង ជារឿងរ៉ាវ ជាដំណើររឿងអ្វីមួយ ដោយមានលក្ខណៈសមស្របទៅនឹងទិដ្ឋភាពសង្គមណាមួយ ធម្មជាតិណាមួយ ឬមានលក្ខណៈអច្ឆរិយៈក៏មាន។ រូបារម្មណ៍សិល្បៈ ជាផ្ទាំងរូបភាពនៃគំនិតដែលផុសឡើងក្នុងអារម្មណ៍របស់អ្នកអាន អ្នកស្តាប់ និងអ្នកទស្សនា។ ចំណែក«សច្ចភាពជីវិត» ជាភាសាអង់គ្លេស truth of life ជាភាសាបារាំង vérité de la vie ជាដំណើររឿងរ៉ាវពិតទាំងឡាយនៃសង្គម ដែលកើតចេញពីមនុស្ស ឬពីធម្មជាតិ ហើយជាប់ទាក់ទងយ៉ាងជិតសិ្នទ្ធនឹងជីវភាពរស់នៅ ដូចជា ការប្រកបការងារ ចិញ្ចឹមជីវិត ប្រពៃណី ជំនឿ សាសនា ភ្លៀង ផ្គរ រន្ទះជាដើម៕	ក្នុងកិច្ចប្រជុំពិនិត្យ ពិភាក្សា និងអនុម័តបច្ចេកសព្ទគណៈកម្មការអក្សរសិល្ប៍ នៅថ្ងៃទី១២ ខែកុម្ភៈ ក្រុមប្រឹក្សាជាតិភាសាខ្មែរបានកំណត់និយមពាក្យថ្មីចំនួន៤ ពាក្យបន្ថែមទៀត ដោយពាក្យទាំងនោះមានដូចជា «វត្ថុអារម្មណ៍ សិល្បារម្មណ៍ រូបារម្មណ៍សិល្បៈ និងសច្ចភាពជីវិត»។
ស្ថាប័ន FIFPRO កាលពីខែវិច្ឆិកា ឆ្នាំ២០២១ បានស្ទង់មតិលើកីឡាករបាល់ទាត់អាជីពជាងមួយពាន់នាក់ មកពីទ្វីបចំនួន៦ ដែលក្នុងនោះមានច្រើនជាង៧០សញ្ជាតិផ្សេងៗគ្នា ជុំវិញគម្រោងរបស់សហព័ន្ធកីឡាបាល់ទាត់អន្តរជាតិ (FIFA) ក្នុងការផ្លាស់ប្តូរកាលប្រកួតពានរង្វាន់បាល់ទាត់ពិភពលោក២ឆ្នាំម្តង។ បើតាមការផ្សាយរបស់ទីភ្នាក់ងារព័ត៌មាន Reuters ការស្ទង់មតិបង្ហាញថា កីឡាករមកពីទ្វីបអឺរ៉ុប និងអាស៊ីចំនួន៧៧ភាគរយពេញចិត្តការប្រកួតបាល់ទាត់ពិភពលោក៤ឆ្នាំម្តង និង៦៣ភាគរយមកពីទ្វីបអាម៉េរិក ក៏ចង់ឱ្យរក្សាទម្រង់ចាស់ដដែលដូចគ្នា។ ដោយឡែកក្នុងចំណោមកីឡាករអាហ្រ្វិកចំនួន៤៩ភាគរយ ពេញចិត្តនឹងការប្រកួតរៀងរាល់៤ឆ្នាំម្តង និងមួយចំនួនទៀតចង់ឱ្យប្តូរទៅ២ឆ្នាំ ឬ ៣ឆ្នាំម្តង។ យ៉ាងណាក៏ដោយ ក្នុងចំណោមកីឡាករដែលបានស្ទង់មតិទាំងអស់ មានតែកីឡាករ ២១ភាគរយប៉ុណ្ណោះដែលជឿថា សំឡេងរបស់ពួកគេនឹងទទួលបានការគោរពពី FIFA ដែលចង់ប្តូរ World Cup ទៅធ្វើ២ឆ្នាំម្តង។ លោក Jonas Baer-Hoffmann អគ្គលេខាធិការ FIFPRO លើកឡើងថា កីឡាករបាល់ទាត់ភាគច្រើននៅជុំវិញពិភពលោកចង់ឱ្យរៀប World Cup ៤ឆ្នាំម្តង ដ្បិតការរក្សាទម្រង់ដើម និងផ្តល់សារៈសំខាន់សម្រាប់ការប្រកួតលីគកម្រិតអាជីពធំៗ និងផ្តល់សុខុមាភាពដល់កីឡាករផង។ អគ្គលេខាធិការ FIFPRO បន្ថែមថា៖ «លីគទាំងអស់ជាមូលដ្ឋានគ្រឹះនៃការប្រកួតរបស់យើង ហើយយើងត្រូវពង្រឹងទាំង World Cup និងលីគសម្រាប់ជាប្រយោជន៍ដល់កីឡាករ និងស្ថិរភាពនៃបាល់ទាត់អាជីព»។ គម្រោងប្តូរកាលប្រកួត World Cup ២ឆ្នាំម្តង ជាផែនការរបស់លោក Arsene Wenger ដែលបច្ចុប្បន្នជាប្រធានផ្នែកអភិវឌ្ឍន៍កីឡាបាល់ទាត់របស់ FIFA។ យ៉ាងណាគម្រោងរបស់អតីតអ្នកចាត់ការ Arsenal រូបនេះត្រូវបានបដិសេធពីស្ថាប័នគ្រប់គ្រងបាល់ទាត់អឺរ៉ុប (UEFA), អាម៉េរិកខាងត្បូង (CONMEBOL) និង ទ្វីបអាម៉េរិកខាងជើង អាម៉េរិកកណ្តាល និងការ៉ាអ៊ីប (CONCACAF)៕	សហព័ន្ធកីឡាបាល់ទាត់ពិភពលោក (FIFPRO) នៅថ្ងៃទី១៥ ខែកុម្ភៈ អះអាងថា ៧៥ភាគរយនៃកីឡាករបាល់ទាត់បុរសអាជីព ជ្រើសរើសឱ្យរក្សាការប្រកួត FIFA World Cup រៀងរាល់៤ឆ្នាំម្តងដដែល។
Hamilton អ្នកប្រណាំងសញ្ជាតិអង់គ្លេស វ័យ៣៤ឆ្នាំ ដែលបើកបរឲ្យក្រុម Mercedes បានឈ្នះជើងឯក F1 នៅរដូវកាល២០១៨ និងជាម្ចាស់ជើងឯក៥សម័យផងដែរ។ Sebastian Vettel អ្នកប្រណាំសញ្ជាតិអាល្លឺម៉ង់ដែលបើកបរឲ្យក្រុម Ferrari ទទួលបានត្រឹមរងជើងឯកប៉ុណ្ណោះកាលពីឆ្នាំមុខ ខណៈ Daniel Ricciardo បានចំណាត់ថ្នាក់ទី៤។ អ្នកប្រណាំងរបស់អូស្ត្រាលី Ricciardo ដែលបើកបរឲ្យក្រុម Red Bull បានហក់ទៅកាន់ចំណាត់ថ្នាក់ទី៣ក្នុងនាមកីឡាករដែលបានប្រាក់ឈ្នួលខ្ពស់រដូវកាលនេះ គឺបន្ទាប់ពី Fernando Alonso បានប្រកាសចូលនិវត្តន៍ពីអាជីពប្រណាំងនេះ។ Rookie Alexander Albon អ្នកប្រណាំងសញ្ជាតិថៃ-អង់គ្លេស ដែលបើកបរឲ្យក្រុម Toro Roso មានប្រាក់ឈ្នួលទាបជាងគេបំផុតក្នុងចំណោមកីឡាករទាំង២០រូប ដោយទទួលបានត្រឹម ១៧០០០០ដុល្លារអាមេរិកក្នុងមួយរដូវកាល។ ខាងក្រោយនេះជាកីឡាករប្រណាំងរថយន្ត F1 ទាំង២០រូបដែលទទួលបានប្រាក់ឈ្នួលប្រចាំមួយរដូវកាល២០១៩នេះ៖ កីឡាករ ក្រុម ប្រាក់ឈ្នួល ១- Lewis Hamilton Mercedes ៥៧លានដុល្លារ ២- Sebastian Vettel ` Ferrari ៤៥លានដុល្លារ ៣- Daniel Ricciardo Renault ១៧លានដុល្លារ ៤- Max Verstappen Red Bull ១៣,៥លានដុល្លារ ៥- Valtteri Bottas Mercedes ៨,៥លានដុល្លារ ៦- Kimi Raikkonen Sauber ៤,៥លានដុល្លារ ៧- Nico Hulkenberg Renault ៤,៥លានដុល្លារ ៨- Carlos Sainz McLaren ៤លានដុល្លារ ៩- Charles Leclerc Ferrari ៣,៥លានដុល្លារ ១០- Sergio Perez Racing Point ៣,៥លានដុល្លារ ១១- Romain Grosjean Haas ១,៨លានដុល្លារ ១២- Pierre Gasly Red Bull ១,៤លានដុល្លារ ១៣- Lance Stroll Racing Point ១,២លានដុល្លារ ១៤- Kevin Magnussen Haas ១,២លានដុល្លារ ១៥- Robert Kubica Williams ៥៧ម៉ឺនដុល្លារ ១៦- Daniil Kvyat Toro Rosso ៣០ម៉ឺនដុល្លារ ១៧- Lando Norris McLaren ២៦ម៉ឺនដុល្លារ ១៨- Antonio Giovinazzi Sauber ២៣ម៉ឺនដុល្លារ ១៩- George Russell Williams ១៨ម៉ឺនដុល្លារ ២០- Alexander Albon Toro Rosso ១៧ម៉ឺនដុល្លារ	កីឡាប្រណាំងរថយន្ត Formula One ជាប្រភេទកីឡាដ៏ល្បីល្បាញ និងមានប្រជាប្រិយបំផុតមួយលើលោក ដែលមានកីឡាករចូលរួមប្រណាំងចំនួន២០រូប។ Lewis Hamilton បានក្លាយជាអ្នកប្រណាំងរថយន្ត F1 ដែលទទួលបានប្រាក់ឈ្នួលខ្ពស់បំផុតរហូតដល់ ៥៧លានដុល្លារអាមេរិកក្នុងមួយរដូវកាល សម្រាប់រដូវកាល ២០១៩ នេះ តាមពីក្រោយដោយ គូប្រជែង Sebastian Vettel ៤៥លានដុល្លារ និង Daniel Ricciardo ១៧លានដុល្លារ។
Interpol ដែលមានទីស្នាក់ការនៅទីក្រុងលីយ៉ុង ប្រទេសបារាំង តាមរយៈសេចក្តីថ្លែងការរបស់ខ្លួន បានបដិសេធថា នឹងមិនពិចារណាសំណើររបស់អ៊ីរ៉ង់ឡើយ។ Interpol បានលើកអំណះអំណាងថា ធម្មនុញ្ញរបស់ខ្លួនហាមឃាត់ អង្គភាពមួយនេះមិនឲ្យចេញអន្តរាគមន៍ ឬសកម្មភាពណាដែលមានលក្ខណៈនយោបាយ យោធា សាសនា ឫពូជសាសន៍។ មែនទែនទៅ សេចក្តីស្នើរបស់អ៊ីរ៉ង់ទៅ Interpol មិនមែនជាការទាមទារឲ្យអង្គភាពចេញបញ្ជាទៅកាន់រដ្ឋសមាជិកឯទៀតនេះទៅចាប់លោក ត្រាំ ឡើយ។ ប៉ុន្តែវាជាសំណើសុំឲ្យដាក់ឈ្មោះបុគ្គលទាំងនោះក្នុងសេចក្តីប្រកាសក្រហម (Red notice) ដែលជាកម្រិតប្រកាសខ្ពស់បំផុត។ នេះបើតាមការផ្សាយរបស់សារព័ត៌មាន Al Jazeera ។ នៅពេល Interpol ចេញសេចក្តីប្រកាសក្រហម វាអនុញ្ញាតឲ្យអាជ្ញាធរប៉ូលិសនៃប្រទេសផ្សេង ចាប់ខ្លួនបុគ្គលទាំងនោះក្រោមឈ្មោះប្រទេសដែលស្នើសុំ។ ប៉ុន្តែសេចក្តីប្រកាសក្រហមនេះ មិនអនុញ្ញាតឲ្យមានការចាប់ខ្លួនដោយបង្ខំ ឬធ្វើបត្យាប័ន ថ្នាក់ដឹកនាំប្រទេសណាមួយឡើយ។ គេអាចត្រឹមដាក់កំហឹតលើការធ្វើដំណើរតែប៉ុណ្ណោះ។ ក្រោយទទួលបានសំណើរសុំឲ្យចេញសេចក្តីប្រកាសក្រហម ទៅលើបុគ្គលណាម្នាក់ Interpol នឹងធ្វើការជួបប្រជុំពិភាក្សាក្នុងគណៈកម្មការរបស់ខ្លួន ថាតើគួរចែកចាយព័ត៌មានទាំងនោះជាមួយរដ្ឋសមាជិកដែរឫទេ។ បន្ថែមពីនេះ Interpol ក៏មិនតម្រូវឲ្យចេញសេចក្តីប្រកាសជាសាធារណៈដែរ ប៉ុន្តែក្នុងករណីមួយចំនួន បុគ្គលដែលត្រូវបានប្រកាសក្នុងសេចក្តីជូនដំណឹងក្រហម ត្រូវលេចមុខក្នុងវេបសាយរបស់ Interpol។ នៅថ្ងៃទី ២៩ ខែមិថុនា លោក Ali Qasi Mehr រដ្ឋអាជ្ញាអ៊ីរ៉ង់ បានបញ្ជាក់ឲ្យដឹងថា មនុស្សចំនួន៣៦ រូបក្នុងនោះមានលោក ត្រាំ មន្ត្រីនយោបាយ និងយោធា ដែលពាក់ព័ន្ធទៅនឹងអំពើឃាតកម្មលើឧត្តមសេនីយ៍ Qassem Soleimani កាលពីខែមករា ត្រូវបានស៊ើបអង្កេត និងចេញដីការឲ្យចាប់ខ្លួនតាមរយៈ Interpol ។ចំពោះលោក ត្រាំ វិញ អ៊ីរ៉ង់ នឹងបន្តតាមចាប់ខ្លួនដើម្បីកាត់ទោសបើទោះបីជាលោកចប់អាណត្តិក៏ដោយ។ ចំពោះការស្នើសុំរបស់អ៊ឺរ៉ង់ទៅ Interpol នេះ លោក Brian Hook បេសកជនអាមេរិកទទួលបន្ទុកកិច្ចការអ៊ីរ៉ង់ នៅថ្ងៃទី២៩ មិថុនា បាននិយាយថា សំណើនេះមានលក្ខណៈនយោបាយ ហើយពុំមានទាក់ទងអ្វីទៅនឹងសន្តិសុខជាតិ សន្តិភាពអន្តរជាតិ និងការលើកកម្ពស់ស្ថិរភាពឡើយ។ ពីទីក្រុងរីយ៉ាដ ប្រទេសអារ៉ាប៊ីសាអូឌីត លោក Hook បន្ថែមថាវា គ្រាន់តែជាការឃោសនានយោបាយប៉ុណ្ណោះ ដែលគ្មានអ្នកណាខ្វល់ខ្វាយឡើយ៕	ស្ថាប័នប៉ូលិសអន្តរជាតិ (Interpol) បានបដិសេធសំណើរបស់អ៊ីរ៉ង់ដែលសុំកិច្ចសហការក្នុងការជួយចាប់ខ្លួនលោក ដូណាល់ ត្រាំ ប្រធានាធិបតីអាមេរិក។ សំណើរសុំឲ្យ Interpol ជួយចាប់ខ្លួននេះធ្វើឡើងបន្ទាប់ពីរដ្ឋអាជ្ញាអ៊ីរ៉ង់បានចោទប្រកាន់ និងចេញដីការចាប់ខ្លួន លោក ត្រាំ និងមន្ត្រីជាន់ខ្ពស់អាមេរិក៣៥នាក់ផ្សេងទៀតចំពោះអំពើឃាតកម្មលើឧត្តមសេនីយ៍ Qassem Soleimani។
«ខ្ញុំកំពុងទិញក្លិប Manchester United របស់អ្នក»។ លោក Elon Musk សរសេរបែបនេះនៅលើបណ្តាញសង្គម Twitter។ ក្រោយមានសារព័ត៌មានជាច្រើនស្រង់សម្តីរបស់មហាសេដ្ឋីអាម៉េរិកដើមកំណើតអាហ្វ្រិកខាងត្បូងរូបនេះយកមកចុះផ្សាយ តាមរយៈគណនី Twitter របស់លោក Musk ដដែលសរសេរថា៖ «ទេ នេះគឺជាការលេងសើចនៅលើ Twitter ។ ខ្ញុំមិនទិញក្លិបកីឡាណាឡើយ»។ ការបង្ហាញបំណងទិញយកក្លិប Man Utd ដែលជាការលេងសើចរបស់លោក Musk កើតឡើងស្របពេលក្លិបអង់គ្លេសមួយនេះមានបញ្ហា ខណៈលោក Musk ខ្លួនឯងផ្ទាល់ក៏មានក្តីក្តាំនឹងប្រព័ន្ធផ្សព្វផ្សាយសង្គម Twitter នៅតុលាការផងដែរ។ Musk ស្ថាបនិក SpaceX បានលក់ភាគហ៊ុន Tesla តម្លៃ ៦,៩ ពាន់លានដុល្លារកាលសប្តាហ៍មុន ហើយប្រាក់នេះអាចត្រូវប្រើប្រាស់ក្នុងកិច្ចព្រមព្រៀង Twitter ប្រសិនខ្លួនចាញ់ក្តីនៅតុលាការ។ Man Utd ធ្លាក់ទម្រង់លេងដ៏គួរឱ្យភ្ញាក់ផ្អើល តាមរយៈបរាជ័យពីរប្រកួតដំបូងយ៉ាងអាម៉ាសនៅ Premier League អ្នកគាំទ្របានតវ៉ាទាមទារឱ្យគ្រួសារ Glazer ដែលគ្រប់គ្រងក្លិបយក្សអង់គ្លេសនេះចុះចេញ។ កាសែតអង់គ្លេស The Daily Mirror ធ្លាប់បានផ្សាយកាលពីឆ្នាំមុនថា Glazers ត្រៀមលក់ក្លិប ប៉ុន្តែក្នុងតម្លៃច្រើនលើសលុប ៤ ពាន់លានផោន (៤,៨៩ ពាន់លានដុល្លារអាម៉េរិក)។ ប៉ុន្តែបើតាមការផ្សាយរបស់ទីភ្នាក់ងារព័ត៌មន Reuters ក្លិប Man Utd មានតម្លៃហាងឆេងលើទីផ្សារតែ ២,០៨ ពាន់លានដុល្លារប៉ុណ្ណោះគិតត្រឹមថ្ងៃទី១៦ ខែសីហានេះ។ គ្រួសារអ្នកជំនួញអាម៉េរិក Glazers បានទិញយកក្លិបបិសាចក្រហមដែលទទួលបានការគាំទ្រច្រើនបំផុតមួយលើលោកមកកាន់កាប់ក្នុងតម្លៃ ៩៩៥,៥១ លានដុល្លារកាលពីឆ្នាំ ២០០៥។ Manchester United បានក្លាយជាម្ចាស់ជើងឯកលីគកំពូលអង់គ្លេសច្រើនជាងគេចំនួន២០សម័យ និង Champions League ៣ដង៕	មហាសេដ្ឋីលំដាប់ពិភពលោក Elon Musk នៅថ្ងៃទី១៦ ខែសីហា ចង់ទិញយកក្លិប Manchester United។ ក្រោយមកនាយកប្រតិបត្តិក្រុមហ៊ុន Tesla Inc រូបនេះបង្ហោះលើ Twitter ថាខ្លួននិយាយលេងតែប៉ុណ្ណោះ។
ហុងគ្រី យកឈ្នះការប្រកួត ដោយគ្រាប់ស៊ុតបញ្ចូលទីចុងម៉ោង ៩០+១១ ជាពេលវេលាបន្ថែម បន្ទាប់ពីកីឡាករ Barnabas Varga ជួបបញ្ហារបួសធ្ងន់ធ្ងរ ក្រោយប៉ះទង្គិចជាមួយអ្នកចាំទីស្កុតឡែន។ Varga ត្រូវបានក្រុមគ្រូពេទ្យចំណាយពេលជិត ១០នាទី ដើម្បីសង្គ្រោះបន្ទាន់ក្នុងទីលានមុនបញ្ជូនទៅមន្ទីរពេទ្យ។ ការប៉ះទង្គិចរបស់ Varga ទល់អ្នកចាំទី Gunn ទាមទារឱ្យមានការសង្គ្រោះបន្ទាន់ភ្លាមៗ នៅលើទីលានពីសំណាក់ក្រុមគ្រូពេទ្យ ប៉ុន្តែត្រូវបានបង្អាក់ពេលប៉ុន្មានវិនាទី ព្រោះតែរង់ចាំការអនុញ្ញាតពីសំណាក់អាជ្ញាកណ្តាលក្នុងទីលាន។ បើតាមការអះអាងរបស់គ្រូបង្វឹកក្រុមហុងគ្រី លោក Marco Rossi កីឡាករ Varga រងរបួសបាក់ឆ្អឹងមួយចំនួននៅផ្ទៃមុខ និងត្រង់ច្រមុះ ខណៈសហព័ន្ធបាល់ទាត់ហុងគ្រី បញ្ជាក់ថាស្ថានភាពកីឡាករនៅធម្មតា គ្មានអ្វីប្រែប្រួលខ្លាំង។ ស្ថិតក្នុងកិច្ចសម្ភាសក្រោយចប់ការប្រកួត Szoboszlai បានប្រាប់ទៅកាន់ប្រព័ន្ធផ្សព្វផ្សាយពីហេតុការណ៍ និងបានទាមទារឱ្យUEFA កែប្រែពិធីការខ្លួន លើសិទ្ធិចូលទីលានរបស់ក្រុមគ្រូពេទ្យសង្គ្រោះបន្ទាន់។ កីឡាករ Liverpool បង្ហាញជំនឿចិត្តថា ក្រុមគ្រូពេទ្យជួយសង្គ្រោះគួរតែ ត្រូវបានចូលទីលានលឿនរហ័ស ដោយមិនចាំបាច់មានសញ្ញាពីមន្ត្រីអាជ្ញាកណ្តាល ដោយរូបគេចាត់ទុកថា ១វិនាទីៗ គឺសុទ្ធសឹងតែជាពេលសំខាន់បំផុត មិនអាចធ្វេរប្រហែសបាន។ «រូបគេមិនអីនោះទេ គេស្ថិតក្នុងមន្ទីពេទ្យ ហើយគេត្រូវការព្យាបាលរបួសនៅលើផ្ទៃមុខ និងច្រមុះ ខ្ញុំគិតថាគេនឹងទទួលបានការព្យាបាលនៅថ្ងៃស្អែក។ វាមើលទៅពិតជាអាក្រក់ណាស់ មិនល្អទាល់តែសោះ ខ្ញុំមានអារម្មណ៍មិនល្អផងដែរ។ ខ្ញុំមិនដឹងទេថាពិធីការបែបណា របៀបរបស់វាបែបណា តែប្រសិនបើគ្រូពេទ្យរបស់យើងថាត្រូវការនរណាម្នាក់ក្នុងការជួយភ្លាមៗ នោះខ្ញុំមិនដឹងនិយាយបែបម៉េចនោះទេ ពួកគេគួរតែអនុញ្ញាតចូលទីលានដោយលឿនបំផុត។ វាមិនមែនជាការសម្រេចចិត្តរបស់ខ្ញុំ តែខ្ញុំគិតថាយើងត្រូវតែផ្លាស់ប្តូរវា។»។ Szoboszlai បាននិយាយបែបនេះក្រោយចប់ការប្រកួត។ Szoboszlai ប្រធានក្រុមហុងគ្រី ជាមនុស្សម្នាក់ក្នុងហេតុការណ៍ រួមជាមួយកីឡាករហុងគ្រីដទៃ ដែលបានជួយដល់ការសង្គ្រោះរបស់ Varga ហើយរូបគេថែមទាំងបានជួយសែង Varga ជាមួយក្រុមសង្គ្រោះដើម្បីបញ្ជូនមិត្តរួមក្រុមទៅមន្ទីពេទ្យក្រោយការសង្គ្រោះបន្ទាន់៕	Dominik Szoboszlai ប្រធានក្រុមជម្រើសជាតិហុងគ្រី បានស្នើសុំឱ្យសហព័ន្ធបាល់ទាត់អឺរ៉ុប UEFA កែប្រែពិធីការ ឬច្បាប់លើសិទ្ធិរបស់ក្រុមគ្រូពេទ្យនៅលើទីលាន ឱ្យមានភាពរហ័សរហួនខ្លាំងជាងនេះ បន្ទាប់ពីកីឡាករ Barnabas Verga ជួបបញ្ហារបួសធ្ងន់ធ្ងរ ពេលការប៉ះទង្គិកជាមួយអ្នកចាំទី Angus Gunn។
ក្នុងការបិទខ្ទប់នេះ រដ្ឋាភិបាល មិនអនុញ្ញាតឲ្យប្រជាពលរដ្ឋក្នុងភូមិសាស្រ្តរាជធានីភ្នំពេញនិងប្រជាពលរដ្ឋក្នុងភូមិសាស្រ្តក្រុងតាខ្មៅ ចេញពីផ្ទះឬកន្លែងរស់នៅបច្ចុប្បន្នឡើយ។ ប៉ុន្តែរដ្ឋាភិបាល នៅតែអនុញ្ញាតឲ្យពលរដ្ឋទៅទិញម្ហូបអាហារ និងសម្ភារប្រើប្រាស់ និងអនុញ្ញាតឲ្យពលរដ្ឋចេញទៅបំពេញការងារ។ប៉ុន្តែប្រជាពលរដ្ឋទាំងនោះត្រូវមានលិខិត និងឯកសារបញ្ជាក់ពីការងាររបស់ខ្លួនដែរ។ អត្ថបទទាក់ទង បិទភ្នំពេញនិងតាខ្មៅ៖ គ្រួសារនីមួយៗ អាចចេញទៅកន្លែងលក់ដូរបានតែ៣ដងប៉ុណ្ណោះ ក្នុង១សប្តាហ៍ ទោះបីមានការបិទខ្ទប់រាជធានីពិតមែន ប៉ុន្តែអាជីវករមួយចំនួននៅតែប្រកបមុខរបរតាមធម្មតា ខណៈពលរដ្ឋមិនត្រូវចេញពីផ្ទះ បើសិនជាគ្មានភារកិច្ចចាំបាច់។ សូមទស្សនាទិដ្ឋភាពដែលអាជ្ញាធរបិទផ្លូវនៅក្នុងទីតាំងសំខាន់ៗមួយចំនួននារាជធានីភ្នំពេញ និងក្រុងតាខ្មៅដូចខាងក្រោម៖ ព្រំប្រទល់ក្រុងតាខ្មៅ ខេត្តកណ្តាល ម្តុំផ្លូវ៦០ម៉ែត្រ ម្តុំស្ពានជ្រោយចង្វារ ម្តុំរង្វង់មូលផ្សារដើមថ្កូវ	ភ្នំពេញ៖ ព្រឹកថ្ងៃទី១៥ ខែមេសា អាជ្ញាធរចាប់ផ្តើមបិទផ្លូវនៅក្នុងរាជធានីភ្នំពេញ និងផ្លូវព្រំប្រទល់ក្រុងតាខ្មៅ ទៅតាមការសម្រេចរបស់សម្តេចនាយករដ្ឋមន្ត្រីកម្ពុជា។ ការបិទខ្ទប់រាជធានីភ្នំពេញ និងក្រុងតាខ្មៅត្រូវអនុវត្តពីថ្ងៃទី១៥-២៨ ខែមេសា ក្នុងគោលបំណងទប់ស្កាត់ការរីករាលដាលជំងឺកូវីដ-១៩។
The province has also stepped up its efforts in promoting new-energy vehicles. The provincial government organs and public service institutions will take the lead in use of new-energy vehicles and the high-emission vehicles will be removed steadfastly from the roads. Governments at all levels of Hainan province should take measures to reduce automobile and vessel emissions, gradually ban the sales of diesel and petrol vehicles, and advance construction of charging stations, shore-power systems and other supporting facilities, according to the regulations. Hainan housing and urban-rural construction authority should release new standards on charging facilities in the car parks of newly constructed buildings. The regulations, reviewed and adopted by the Standing Committee of the Hainan Provincial People's Congress this January, also said that Hainan would strive to make its air quality among the best in the world by 2035. The province has rolled out a series of measures to promote new energy vehicles since last year. For instance, the license plates of all small passenger vehicles, except for ones powered by new energy in the province must be issued through a license lottery system or bidding starting from Aug. 1, 2018. In addition, the Hainan provincial government also released a notice on Dec. 30, 2018, saying that from July 1, 2019, all lightweight vehicles to be registered in the province must meet Chinas State VI emission standard, and those below the standard wont be granted with license plate.	Hainan province in southern China will phase out sales of diesel and petrol vehicles as the provinces new regulations on air pollution come into effect on March 1, becoming the first Chinese province to do so.
បើតាមសេចក្តីប្រកាសព័ត៌មាន ដែលចុះហត្ថលេខាដោយលោក អេង ពៅទិត្យ ប្រធានគណៈកម្មការវិន័យរបស់សហព័ន្ធកីឡាបាល់ទាត់កម្ពុជា ការព្រមាននេះធ្វើឡើងក្រោយគណៈកម្មការវិន័យពិនិត្យឃើញថា លោក Curtis Culum Reraad បានប្រើកាយវិការមិនសមរម្យនៅក្នុងតំបន់បច្ចេកទេស។ ទង្វើដែលគណៈកម្មការចាត់ទុកជាកាយវិការមិនសមរម្យ គឺបន្ទាប់ពីគ្រូបង្វឹករូបនេះបោកដបទឹកសុទ្ធ និងក្តារខៀន ដើម្បីបង្ហាញមិនពេញចិត្តចំពោះការសម្រេចរបស់អាជ្ញាកណ្តាល។ គណៈកម្មការវិន័យចាត់ទុកទង្វើរបស់គ្រូបង្វឹករូបនេះ ជាទង្វើមិនត្រឹមត្រូវដែលផ្ទុយស្រឡះពីក្រមវិន័យរបស់សហព័ន្ធត្រង់ប្រការ១៣ ប្រការ៤៦ និងបទបញ្ជាការប្រកួតពានរង្វាន់ក្របខណ្ឌមិត្តហ្វូនខេមបូឌានលីគប្រចាំឆ្នាំ២០២០។ សហព័ន្ធសង្កត់ធ្ងន់ថា មិនអនុញ្ញាតឲ្យគ្រូបង្វឹករូបនេះ ប្រព្រឹត្តទង្វើអសីលធម៌បែបនេះជាលើកទីពីរឡើយ បើពុំនោះទេរងការវិន័យកាន់តែធ្ងន់ធ្ងរ។ ប៉ុន្តែគណកម្មការនេះ មិនបានបញ្ជាក់លម្អិតពីការសម្រេចរបស់អាជ្ញាកណ្តាល ហើយធ្វើឲ្យគ្រូបង្វឹកសញ្ជាតិអៀរឡង់រូបនេះ ប្រើកាយវិការមិនសមរម្យនោះទេ។ នាការប្រកួតសប្តាហ៍ទី៦ពានរង្វាន់លីគកំពូលនៅកីឡដ្ឋានស្មាន អ អេស អិន កាលពីថ្ងៃទី៥ ខែកក្កដា ឆ្នាំ២០២០ ម្ចាស់ផ្ទះភ្នំពេញក្រោនបានបញ្ចប់ដោយលទ្ធផលស្មើ ២-២ ជាមួយភ្ញៀវវិសាខា៕	គណៈកម្មការវិន័យរបស់សហព័ន្ធកីឡាបាល់ទាត់កម្ពុជានៅថ្ងៃទី៨ ខែកក្កដា ឆ្នាំ២០២០ បានចេញសេចក្តីប្រកាសព័ត៌មានមួយ ដោយព្រមានគ្រូបង្វឹកក្លិបបាល់ទាត់វិសាខាលោក Curtis Culum Reraad ក្រោយប្រើកាយវិការមិនសមរម្យក្នុងតំបន់បច្ចេកទេស។ ទង្វើនេះ បានកើតឡើងក្នុងជំនួបលីគកំពូលរវាងម្ចាស់ផ្ទះភ្នំពេញក្រោនជាមួយវិសាខា កាលពីថ្ងៃអាទិត្យសប្តាហ៍មុន។
គួរបញ្ជាក់ផងដែរថា កម្មវិធីពិសេស ប្រើឌីជីថល ឈ្នះឡាន ជាកម្មវិធីមួយក្នុងចំនោមកម្មវិធីធំៗបំផុតដែលអម្រឹត បានរៀបចំ ឡើងតាំងពីថ្ងៃទី០១ ខែកក្កដា ដល់ ៣១ ខែធ្នូ ឆ្នាំ២០២២ មកម៉្លេះ ដែលកម្មវិធីនេះបានប្រព្រឹត្តទៅយ៉ាងរលូន ព្រមទាំងទទួលបានការចូលរួមគាំទ្រពីសំណាក់អតិថិជនរបស់អម្រឹតជាច្រើនម៉ឺននាក់ ប្រកបដោយសុក្រឹតភាពបំផុត។ ក្នុងនោះអម្រឹតក៏បានរកឃើញអតិថិជនសំណាងចំនួនជាង ៤០០ នាក់រួចមកហើយកាលពីថ្ងៃទី១២ ខែតុលា ឆ្នាំ២០២២ និង ថ្ងៃទី ១២ ខែមករា ឆ្នាំ២០២៣។ ក្នុងនោះរង្វាន់មានដូចជា ទូរស័ព្ទ iPhone 14 Pro max កង់ Giant និងទឹកប្រាក់ 40 ម៉ឺនរៀល ជាច្រើនរង្វាន់។ បន្ទាប់ពីបានពិនិត្យ និងផ្ទៀងផ្ទាត់យ៉ាងម៉ត់ចត់ពីក្រុមគណកម្មការរបស់ អម្រឹត ក៏ដូចជាតាមរយៈការផ្សាយផ្ទាល់ក្នុងគេហទំព័រផ្លូវការរបស់ Amret MFI នាពេលកន្លងមក អម្រឹត ក៏បានរកឃើញអតិថិជនដែលមានសំណាងចំនួន ១៦នាក់ ពីគ្រប់តំបន់នៅក្នុងប្រទេសកម្ពុជា ដែលក្នុងនោះ អតិថិជនទាំងអស់ត្រូវបានអញ្ជើញចូលរួមក្នុងកម្មវិធីស្វែងរកម្ចាស់រង្វាន់ធំរថយន្ត Ford Ranger Wildtrak 2023 នៅផ្សារទំនើប អ៊ីអន ម៉ល សែនសុខ។ ក្នុងខណៈនៃកម្មវិធីនោះដែរ អតិថិជនទាំង១៦ រូបត្រូវបានអញ្ជើញទៅចូលលេងក្នុងទូម៉ាស៊ីនបាញ់ប្រាក់ ដើម្បីធ្វើការចាប់ប្រាក់មានរយៈពេល ៣០ វិនាទីក្នុងម្នាក់ៗ។ បន្ទាប់ពីធ្វើការចាប់ប្រាក់រួច អតិថិជនម្នាក់ៗតម្រូវឲ្យចាប់លេខរៀងដើម្បីជ្រើសរើសយកប្រអប់សោម្នាក់មួយៗ ដែលក្នុងចំនោមប្រអប់សោទាំង១៦នោះ មានតែមួយប្រអប់តែប៉ុណ្ណោះដែលជាសោឡានពិតប្រាកដ ដែលអាចចុចបញ្ជារថយន្តអោយបន្លឺសំលេងបាន។ សម្រាប់អតិថិជនដែលចុចបញ្ជាអោយឡាន បន្លឺសំលេង អតិថិជននោះ ត្រូវបានចាត់ទុកជាអ្នកឈ្នះរង្វាន់ធំ រីឯអតិថិជនទាំង ១៥នាក់ទៀត នឹងទទួលបានរង្វាន់ជាសាច់ប្រាក់ ១.០០០ ដុល្លារក្នុងម្នាក់ៗ ព្រមទាំងកាដូអនុស្សាវរីយ៍ ជាការលើកទឹកចិត្ត។ អតិថិជនដែលមានសំណាងឈ្នះរង្វាន់ធំ រថយន្ត Ford Ranger Wildtrak 2023 បានទៅលើអតិថិជនឈ្មោះ «កុល សុភាវី» ភេទ ស្រី មកពីសាខាកៀនស្វាយ ខេត្តកណ្តាល។ ឆ្លៀតក្នុងឱកាសដ៏ពិសេស និងមហាសំណាងនេះ លោក ដុស ឌីន អគ្គនាយក នៃគ្រឹះស្ថានមីក្រូហិរញ្ញវត្ថុ អម្រឹត បានមានប្រសាសន៍ថា៖ « នេះជាលើកទីពីរដែលអម្រឹតបានធ្វើកម្មវិធីនេះឡើង កាលពីឆ្នាំមុនយើងបានប្រារព្ធខួប ៣០ ឆ្នាំ ជាមួយការផ្តល់រង្វាន់ឡាន Ford Ranger Wildtrak 2022 និងរង្វាន់ផ្សេងៗជាច្រើនទៀត » លោក ដុស ឌីន អគ្គនាយក នៃគ្រឹះស្ថានមីក្រូហិរញ្ញវត្ថុ អម្រឹត លោកបានបន្តថា៖ « អម្រឹតបានរៀបចំកម្មវិធីនេះឡើងក្នុងគោលបំណងលើកកម្ពស់ការយល់ដឹងនិងការប្រើប្រាស់ប្រព័ន្ធឌីជីថលដូចទៅនឹងឈ្មោះកម្មវិធីគឺ ប្រើឌីជីថល ឈ្នះឡាន។ អតិថិជនអម្រឹត ជាងកន្លះលាននាក់ ដែលបាននឹងកំពុងប្រើប្រាស់សេវាកម្មជាច្រើន ប៉ុន្តែយើងចង់ផ្តោត និងផ្តល់ការលើកទឹកចិត្ត ក្នុងការប្រើប្រាស់ប្រព័ន្ធឌីជីថល។ មួយវិញទៀតគឺលើកកម្ពស់ការយល់ដឹង ដល់អតិថិជនឲ្យចូលរួមប្រើប្រាស់ប្រព័ន្ធបាគង ដែលជាប្រព័ន្ធថ្មីមួយរៀបចំបង្កើតឡើងដោយ ធនាគារជាតិនៃកម្ពុជា ដើម្បីផ្តល់ភាពងាយស្រួល និងឆាប់រហ័សដល់អតិថិជនគ្រប់ស្ថាប័នដែលជាសមាជិករបស់បាគងអាចធ្វើការផ្ទេរប្រាក់ពីស្ថាប័នមួយទៅស្ថាប័នដោយងាយស្រួល និងឆាប់រហ័ស» គួរបញ្ជាក់ផងដែរថា កាលពីនៅថ្ងៃទី ២២ ខែកុម្ភៈ ឆ្នាំ២០២៣កន្លងទៅនេះ គ្រឹះស្ថានមីក្រូហិរញ្ញវត្ថុអម្រឹត បានរៀបចំកម្មវិធីប្រគល់ជូនរង្វាន់រថយន្ត Ford Ranger Wildtrak 2023 ជូនអតិថិជនជាម្ចាស់សំណាងនៅឯគេហដ្ធានផ្ទាល់តែម្តង។ អំពីអម្រឹត អម្រឹត គឺជាគ្រឹះស្ថានមីក្រូហិរញ្ញវត្ថុឈានមុខគេ និងស្ថិតក្នុងចំណោមគ្រឹះស្ថានហិរញ្ញវត្ថុធំៗទាំង១០ នៅក្នុងព្រះរាជាណាចក្រកម្ពុជា ដែលទទួលបាននូវការគាំទ្រ និង ទំនុកចិត្ដពីស្ថាប័នជាតិ អន្ដរជាតិ និងអតិថិជនរបស់ខ្លួនផងដែរ។ ឆ្លើយតបនឹងតម្រូវការសេវាហិរញ្ញវត្ថុលើគ្រប់រូបភាពរបស់ប្រជាពលរដ្ឋបច្ចុប្បន្ន អម្រឹត បានបង្កើតនូវសេវាហិរញ្ញវត្ថុច្រើនប្រភេទ ជាពិសេសការផ្ដល់ឥណទានខ្នាតតូចដល់ប្រជាពលរដ្ឋនៅទីជនបទ និងឥណទានខ្នាតមធ្យមសម្រាប់ សហគ្រិនខ្នាតតូចបំផុត តូច និងមធ្យមផងដែរ។ មិនតែប៉ុណ្ណោះ អម្រឹត បានបង្កើតឲ្យមានសេវាផ្សេងៗទៀត ដូចជា ប្រាក់បញ្ញើ និងសេវាផ្ទេរប្រាក់ក្នុងស្រុកដើម្បីឆ្លើយតប និងបំពេញតម្រូវការរបស់ប្រជាពលរដ្ឋ ទាំងអ្នកនៅទីប្រជុំជន ជនបទនៅបណ្តាខេត្ត និងរាជធានីក្នុងប្រទេសកម្ពុជាឲ្យកាន់តែមានភាពងាយស្រួល។ សម្រាប់ព័ត៌មានអំពីផលិត និងសេវាកម្មរបស់អម្រឹត សូមចូលទៅកាន់គេហទំព័រ amret.com.kh (អត្ថបទពាណិជ្ជកម្ម)	កាលពី ថ្ងៃទី១៨ ខែកុម្ភៈ ឆ្នាំ២០២៣៖ រាជធានីភ្នំពេញ - គ្រឹះស្ថានមីក្រូហិរញ្ញវត្ថុ អម្រឹត ម.ក ដែលជាស្ថាប័នមីក្រូហិរញ្ញវត្ថុឈានមុខគេនៅក្នុងព្រះរាជាណាចក្រកម្ពុជា បានប្រារព្ធធ្វើនូវកម្មវិធីស្វែងរកម្ចាស់រង្វាន់ធំរថយន្ដ Ford Ranger Wildtrak 2023 ជូនដល់អតិថិជនរបស់ខ្លួននៅ ផ្សារទំនើប អ៊ីអន ម៉ល សែនសុខ ក្នុងកម្មវិធី ប្រើឌីជីថល ឈ្នះឡាន ដែលកម្មវិធីពិសេសនេះ ផ្ដល់ជូនរង្វាន់យ៉ាងច្រើនសន្ធឹកសន្ធាប់ដល់អតិថិជន សរុបជាទឹកប្រាក់ប្រមាណជិត ១.០០០លានរៀល រួមជាមួយរង្វាន់ធំរថយន្តទំនើប Ford Ranger Wildtrak 2023 ដល់អតិថិជនផងដែរ។
ក្នុងសិក្ខាសាលាពង្រឹងសមត្ថភាពអ្នកសារព័ត៌មានការចូលរួមជំរុញការអនុវត្តគោលការណ៍ប្រតិបត្តិថ្នាក់ជាតិ ស្ដីពីកិច្ចអន្តរាគមន៍សេវាផ្គត់ផ្គង់ទឹកស្អាត និងអនាម័យដែលគិតគូរដល់អាហារូបត្ថម្ភ នៅថ្ងៃទី២៨ ខែធ្នូ លោក ជា សំណាង អនុប្រធានក្រុមប្រឹក្សាស្ដារអភិវឌ្ឍន៍វិស័យកសិកម្ម និងជនបទ បានលើកឡើងថា នៅកម្ពុជា កង្វះអាហារូបត្ថម្ភលើកុមារ មានបញ្ហាពីរធំៗ គឺក្រិសក្រិន និងស្គមស្គំាង។ «បញ្ហាក្រិសក្រិន គឺអាយុច្រើន កម្ពស់ទាប ដែលមានផលប៉ះពាល់ច្រើនសម្រាប់កុមារ។ ពេលធំដឹងក្ដីកាលណា ក្មេងដែលមានបញ្ហាក្រិសក្រិនការរៀនសូត្រមិនដូចក្មេង មានសុខភាពល្អនោះទេ និងមានការចងចាំក៏យឺតយ៉ាវ»។ នេះជាបញ្ជាក់បន្ថែមរបស់លោក ជា សំណាង។ សូមអញ្ជើញទស្សនាវីដេអូខាងក្រោមដូចតទៅ៖ បច្ចុប្បន្ន កម្ពុជា មានកុមារក្រិសក្រិនចំនួន ២២ភាគរយ និងស្គមស្គមស្គាំងចំនួន ១០ភាគរយ ដែលអត្រានេះ នៅទ្រឹងអត់ចុះ។ ចំណែកខេត្តដែលមានអត្រាប្រេវ៉ាឡង់ក្រិសក្រិនខ្ពស់ ដូចជាខេត្តរតនគិរី, មណ្ឌលគិរី, ស្ទឹងត្រែង, ពោធិ៍សាត់, កំពត និងខេត្តកែប។ នេះបើតាមរបាយការណ៍ CDHS ២០២២។ តាមការសិក្សាវិភាគពីផលប៉ះពាល់នៃភាពក្រិសក្រិន បង្ហាញថាកុមារក្រិសក្រិន មានផលប៉ះពាល់ដល់ការអភិវឌ្ឍផ្នែកប្រាជ្ញាស្មារតី និងសុខភាពដោយមិនអាចស្ដារមកភាពប្រក្រតីវិញបាន។ លើសពីនេះ កុមារក្រិសក្រិនមានបញ្ហាខ្សោយ អភិវឌ្ឍន៍ផ្នែកភាសាយឺតរៀនខ្សោយ អាចខ្វះជំនាញដែលមិនអាចធ្វើការងារឱ្យមានគុណភាព៕	ភ្នំពេញ៖ បញ្ហាក្រិសក្រិន និងស្គមស្គាំងលើកុមារនៅតែជាបញ្ហាចម្បងនៅកម្ពុជា។ បើតាមតួលេខរបស់ CDHS ឆ្នាំ២០២២បញ្ហាក្រិសក្រិនលើកុមារនៅកម្ពុជា មានចំនួន ២២ភាគរយ និងស្គមស្គមស្គាំងចំនួន១០ភាគរយ ដែលអត្រានេះ នៅទ្រឹងអត់ចុះ។
តាមការបកស្រាយរបស់គេហទំព័រ dogster.com គេពន្យល់ថា សត្វឆ្កែព្រៃ កាលពីដើមឡើយ តែងលូដើម្បីកោះហៅគ្រួសារឲ្យមកជួបជុំគ្នា នៅពេលដែលការប្រមាញ់ត្រូវបានបញ្ចប់។ សំឡេងលូមានលក្ខណៈវែង និងលឺជាងសម្លេងដទៃៗទៀត ងាយស្រួលក្នុងការស្តាប់ក្នុងទីព្រៃ។ ការលូនេះ ហាក់ដូចជាបង្ហាញពីទីតាំងរបស់វាដែរ។ ពេលខ្លះទៀត ឆ្កែលូដើម្បីព្រមាន ឬបង្ហាញពីភាព អសុវត្ថិភាពទៅកាន់ក្រុមឆ្កែដទៃទៀត។ ឆ្កែលូដើម្បីបំភ័យសត្វដទៃ និងដើម្បីការពារក្រុមគ្រួសាររបស់វា។ មិនចាំបាច់តែសត្វទេ ពេលខ្លះមនុស្សក៏មានអារម្មណ៍ខ្លាចនៅពេលដែលសត្វឆ្កែលូដែរ។ ក្នុងករណីខ្លះទៀត សត្វឆ្កែលូនៅពេលដែលវាមានអារម្មណ៍ភ័យខ្លាច បែកបាក់ ឬចង់បង្ហាញពីអារម្មណ៍មិនល្អរបស់វាទៅកាន់ម្ចាស់។ ប៉ុន្តែពេលខ្លះ ឆ្កែលូនៅពេលដែលសំលេងមួយចំនួនដូចជាសំលេងឡានទឹក ឡានពេទ្យនៅជិតជាដើម។ គេមិនដឹងច្បាស់ថា មូលហេតុអ្វីបានជាឆ្កែលូនៅពេលដែលពួកវាលឺសំលេងទាំងនោះទេ។ តែគេអាចសន្មតថា វាមានទំនាក់ទំនងជាមួយនឹងហ្សែនពីកំណើតដែលបន្តមកពីច្រើនជំនាន់របស់វា។ ឆ្កែខ្លះលូនេះពេលដែលវា ក្រុមគ្រួសាររបស់វា ឬម្ចាស់វាកំពុងមានគ្រោះថ្នាក់។ ឆ្កែខ្លះត្រូវបានគេបង្ហាត់ឲ្យចេះលូពេលដែលវាឃើញមនុស្សរងរបួសនៅក្នុងទីកើតហេតុ ដើម្បីងាយស្រួលសម្រាប់អ្នកជួយសង្គ្រោះទៅរក។ ដូច្នេះ គេអាចសន្និដ្ឋានបានថា វាជាធម្មជាតិរបស់សត្វនីមួយៗដែលមានទម្លាប់លូដែរ៕	ឆ្កែស្រុកដែលមនុស្សចិញ្ចឹមសព្វថ្ងៃដំបូងមានដើមកំណើតមកពីសត្វឆ្កែចចក។ ឆ្កែចចក និងសត្វឆ្កែស្រុកមានទម្លាប់មួយស្រដៀងគ្នាគឺស្រែកលូ។ តើមានហេតុផលអ្វីនៅពេលក្រោយរឿងនេះ?
គណៈកម្មការមជ្ឈិមត្រួតពិនិត្យវិន័យនៃបក្សកុម្មុយនីស្តចិន ដែលទទួលបន្ទុកការងារបោសសម្អាតអំពើពុករលួយ នៅថ្ងៃទី៨ ខែតុលា បានចេញផ្សាយរបាយការណ៍នៃសកម្មភាពរបស់ខ្លួនរយៈពេល៤ឆ្នាំមកនេះ។ បើតាមគណៈកម្មការនេះ ចាប់តាំងពីឆ្នាំ២០១២មក មន្ត្រីកាន់តំណែងទាបចំនួន១,៣៤លាននាក់ ត្រូវបានដាក់ពិន័យចំពោះកំហុសរបស់ពួកគេ ដោយមានទាំងការបណ្ដេញចេញពីតំណែង និងការកាត់ទោសដាក់ពន្ធនាគារជាដើម។ ការប្រយុទ្ធប្រឆាំងអំពើពុករលួយ គឺជាគោលនយោបាយសំខាន់មួយរបស់លោក ស៊ី ជិនភីង ដែលជាអគ្គលេខាធិការបក្សកុម្មុយនីស្តរយៈពេល៥ឆ្នាំមកហើយ។ យុទ្ធនាការកណ្ដាប់ដៃដែកនេះ ផ្ដោតលើគ្រប់មុខសញ្ញាទាំងអស់ចាប់តាំងពី «មន្ត្រីខ្លា» រហូតដល់ «មន្ត្រីរុយ»។ នយោបាយនេះទំនងជាអាទិភាពសំខាន់របស់លោក ស៊ី ជិនភីង ក្នុងកិច្ចប្រជុំសមាជបក្សកុម្មុយនីស្តលើកទី១៩ ដែលចាប់ផ្ដើមនៅថ្ងៃទី១៨ ខែតុលា ហើយដែលគេរំពឹងថា លោកនឹងបន្តក្ដោបអំណាចទៀត។ បើតាមទីភ្នាក់ងារសារព័ត៌មានរដ្ឋចិន Xinhua ក្នុងចន្លោះពេលសមាជលើកទី១៨ ឆ្នាំ២០១២ មកទល់ខែមិថុនា ឆ្នាំ២០១៧ មន្ត្រីថ្នាក់ក្រុង និងមន្ត្រីថ្នាក់មូលដ្ឋានរាប់សែននាក់ សុទ្ធតែត្រូវទទួលពិន័យ ដែលភាគច្រើនជាករណីពុករលួយតូចតាច។ ទន្ទឹមនឹងការបោសសម្អាតអំពើពុករលួយនៅថ្នាក់ក្រោម មន្ត្រីជាន់ខ្ពស់ជាច្រើននាក់ រួមបញ្ចូលទាំងថ្នាក់ដឹកនាំខ្លះ និងមន្ត្រីយោធាដែរនោះ ក៏ត្រូវរងពិន័យដោយសារកំហុសនេះដែរ។ អតីតប្រធានគណៈកម្មការត្រួតពិនិត្យវិន័យ លោក Zhou Yongkang អតីតអភិបាលក្រុងចុងឈីងចំនួនពីរនាក់ គឺលោក Bo Xilai និងលោក Sun Zhengcai រួមទាំងអតីតអនុប្រធានគណៈកម្មការយោធាមជ្ឈិមដ៏មានឥទ្ធិពលចំនួនពីរនាក់ គឺលោក Xu Caihou និងលោក Guo Boxiong សុទ្ធតែរងគ្រោះដោយសារនយោបាយប្រឆាំងអំពើពុករលួយរបស់លោក ស៊ី ជិនភីង ។ ក្នុងចំណោមនេះ មានខ្លះត្រូវដកហូតតំណែង ខ្លះត្រូវបណ្ដេញចេញពីបក្ស និងខ្លះទៀតប្រឈមមុខការដាក់ទោសទណ្ឌធ្ងន់ធ្ងរ។ បណ្ដាក្រសួងស្ថាប័នទាំងស៊ីវិល ទាំងកងទ័ព សុទ្ធតែមានសាខានៃគណៈកម្មការត្រួតពិនិត្យវិន័យនេះ ដើម្បីតាមដាន និងស្រាវជ្រាវមុខសញ្ញាដែលប្រព្រឹត្តកំហុសផ្ទុយពីនយោបាយរបស់លោក ស៊ី ជិនភីង ដែលជាប្រធានាធិបតីផង និងជាប្រមុខបក្សកុម្មុយនីស្តផងនោះ។ ប្រធានគណៈកម្មការនេះ គឺលោក Wang Qishan គឺជាសម្ព័ន្ធមិត្តរបស់លោក ស៊ី ផ្ទាល់ ហើយគេជឿថាលោក Wang នឹងកាន់តំណែងនេះប្រាំឆ្នាំទៀត ទោះជាលោកត្រូវដល់អាយុចូលនិវត្តន៍ក៏ដោយ៕	គណៈកម្មការប្រឆាំងអំពើពុករលួយនៃបក្សកុម្មុយនីស្តចិននិយាយថា មន្ត្រីថ្នាក់ក្រោមប្រហែល១,៣៤លាននាក់ រងពិន័យក្នុងករណីប្រព្រឹត្តអំពើពុករលួយក្នុងរយៈពេល៥ឆ្នាំនៃយុទ្ធនាការបោសសម្អាតអំពើពុករលួយ។ អគ្គលេខាធិការបក្ស ស៊ី ជិនភីង ជាអ្នកដាក់ចេញយុទ្ធនាការនេះចាប់តាំងពីលោកឡើងកាន់អំណាចភ្លាម ក្នុងគោលដៅធ្វើឲ្យចិនក្លាយជាសង្គមស្អាតស្អំ។ មិនត្រឹមតែមន្ត្រីតូចតាចទេ មន្ត្រីគ្រាក់ៗខ្លះក៏ត្រូវទទួលទោសដោយសារជាប់ពាក់ព័ន្ធអំពើពុករលួយនេះ។
តែអ្វីៗមានការប្រែប្រួលវិញ នៅពេលគណបក្សលោកស្រី ស៊ូជី ឈ្នះឆ្នោតដឹកនាំរដ្ឋាភិបាលមីយ៉ាន់ម៉ា។ ភាពប្រែប្រួលនោះ ដោយសារតែការដឹកនាំរដ្ឋាភិបាលមីយ៉ាន់ម៉ា មានការលំបាកជាងការដើរតួជាមេដឹកនាំគណបក្សប្រឆាំង ពោលគឺការដឹកនាំកិច្ចការងារប្រទេស មិនងាយស្រួលដូចការប្រឆាំងឡើយ។ នេះជាការលើកឡើងឧទាហរណ៍របស់ប្រមុខរដ្ឋាភិបាលកម្ពុជា ដែលបានបន្ថែមថា លោកស្រី ស៊ូជី ត្រូវបានគេព្រមានដកយកពានរង្វាន់ណូបែលសន្តិភាពវិញ ដោយសារបញ្ហាសិទ្ធិមនុស្ស ក្នុងករណីជនភៀសខ្លួនរ៉ូហ៊ីងយ៉ា ។ បើទោះជាមិនទាន់ដកពាន់រង្វាន់ណូបែលសន្តិភាពពីលោកស្រី ស៊ូជី ក្តី ប៉ុន្តែសម្ដេច ហ៊ុន សែន បានថ្លែងបែបចំអកឲ្យកម្មវិធីពានរង្វាន់ណូបែលសន្តិភាពថា ៖«ពានរង្វាន់ណូបែលសន្តិភាព ផ្ដល់សម្រាប់តែអ្នកជាប់គុក។ នៅពេលលោកជំទាវ អ៊ុងសាន ស៊ូជី ជាប់គុក គាត់បានពាននេះ។ ដល់នៅពេលនេះគាត់កាន់អំណាច គេជេរគាត់ពេញទឹកពេញដី ថាគាត់លែងគោរពពាក្យសន្យា។ ធ្វើជាគណបក្សប្រឆាំង និងធ្វើជាគណបក្សកាន់អំណាច វាខុសគ្នា»។ សូមស្ដាប់ប្រសាសន៍ សម្ដេច ហ៊ុន សែន ក្នុងពិធីជួបសំណេះសំណាលជាមួយក្រុមសមាគមគ្រូពេទ្យស្ម័គ្រចិត្ត នៅព្រឹកថ្ងៃទី២ មីនានេះ ៖ គួរបញ្ជាក់ថា លោកស្រី អ៊ុងសាន សូជី បានទទួលពានរង្វាន់ណូបែលសន្តិភាព កាលពីឆ្នាំ១៩៩១ នៅពេលដែលលោកស្រី ជាអ្នកនយោបាយគណបក្សប្រឆាំង ទាមទារលទ្ធិប្រជាធិបតេយ្យ ហើយត្រូវបានឃុំខ្លួនក្នុងផ្ទះជាច្រើនឆ្នាំ។ ប៉ុន្តែពានរង្វាន់នេះ ត្រូវបានសមាជិកគណកម្មាធិការពានរង្វាន់ណូបែល ព្រមានដកយកពាននេះវិញពីលោកស្រី ស៊ូជី កាលពីពេលថ្មីៗនេះ ដោយសារវិបត្តិនយោបាយរ៉ូហ៊ីងយ៉ា។ កាលពីខែវិច្ឆិកា ឆ្នាំ២០១៧ កន្លងមក ប្រធានក្រុមប្រឹក្សារដ្ឋមីយ៉ាន់ម៉ា លោកស្រី អ៊ុងសាន ស៊ូជី ត្រូវបានគេដកហូត «ពានសេរីភាពនៃទីក្រុងអុកហ្វដ (Oxford) របស់ចក្រភពអង់គ្លេស» ដោយសារបញ្ហាវិបត្តិជនជាតិរ៉ូហ៊ីងយ៉ា។ សមាជិកក្រុមប្រឹក្សាក្រុងលោកស្រី Mary Clarkson ធ្លាប់បានបញ្ជាក់ថា មូលហេតុដកពានសេរីភាពពីលោកស្រី ស៊ូជី នេះ ដោយសារលោកស្រី ស៊ូជី អសកម្មចំពោះការដោះស្រាយបញ្ហាជនជាតិដើមភាគតិចរ៉ូហ៊ីងយ៉ា ដែលរងការគាបសង្កត់ ពីសំណាក់កងកម្លាំងយោធា។ ពានកិត្តិយស Freedom of Oxford ត្រូវបានប្រគល់ជូន លោកស្រី អ៊ុងសាន ស៊ូជី កាលពីឆ្នាំ១៩៩៧ ដើម្បីជាការទទួលស្គាល់ចំពោះ ភាពតស៊ូលំបាករបស់លោកស្រី សម្រាប់លទ្ធិប្រជាធិបតេយ្យ នៅក្នុងប្រទេសមីយ៉ាន់ម៉ា។	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន ចំអកឲ្យការប្រគល់ពានរង្វាន់ណូបែលសន្តិភាព ធ្វើឡើងសម្រាប់តែអ្នកប្រឆាំង និងអ្នកជាប់គុកប៉ុណ្ណោះ។ ត្រង់ចំណុចនេះ សម្ដេច ហ៊ុន សែន បានលើកយកករណីលោកស្រី អ៊ុងសាន ស៊ូជី ទីប្រឹក្សារដ្ឋមីយ៉ាន់ម៉ា មកធ្វើជាឧទាហរណ៍ថា លោកស្រី ស៊ូជី ជាមេដឹកនាំម្នាក់ ដែលត្រូវបានពិភពលោកឲ្យតម្លៃ នៅពេលជាអ្នកនយោបាយគណបក្សប្រឆាំង និងហ៊ានជាប់គុក ហើយមានការផ្ដល់ពានរង្វាន់លើកចិត្តដល់លោកស្រី ស៊ូជី ផងដែរ។
សម្រាប់ឆ្នាំ២០២០នេះ រដ្ឋាភិបាលកម្ពុជា វាយតម្លៃថា កំណើនសេដ្ឋកិច្ចកម្ពុជា អាចនឹងធ្លាក់ចុះ១,៩ភាគរយ។ នេះបើតាមប្រសាសន៍របស់សម្តេចនាយករដ្ឋមន្ត្រី ដែលថ្លែងក្នុងឱកាសចុះទៅពិនិត្យមើលការដ្ឋានសាងសង់អាកាសយានដ្ឋានអន្តរជាតិភ្នំពេញថ្មី នៅឃុំស្លែង ស្រុកកណ្តាលស្ទឹង ខេត្តកណ្តាល នាព្រឹកថ្ងៃទី២២ ខែមិថុនា ឆ្នាំ២០២០។ សម្តេច ចាត់ទុកការធ្លាក់ចុះផ្នែកសេដ្ឋកិច្ចនេះ ថា «មិនធ្លាប់កើតមាននៅកម្ពុជាក្នុងរយៈពេលជាង២០ឆ្នាំកន្លងមក»។ ប្រមុខរដ្ឋាភិបាល បានលើកឡើងពីការវាយតម្លៃរបស់ភាគីពាក់ព័ន្ធនានា ដូចជា មូលនិធិរូបិយវត្ថុអន្តរជាតិ (IMF) ធនាគារអភិវឌ្ឍអាស៊ី (ADB) និង ធនាគារពិភពលោក (WB) ជាដើម ថា សេដ្ឋកិច្ចកម្ពុជា អាចធ្លាក់ចុះពីរង្វល់១,៥ភាគរយ ទៅ ២,៩ភាគរយ ក្នុងឆ្នាំ២០២០។ បើតាមសម្តីរបស់មេដឹកនាំកម្ពុជា កំណើនសេដ្ឋកិច្ចកម្ពុជា ធ្លាក់ចុះតិចជាងគេ បើធៀបនឹងបណ្តាប្រទេសមួយចំនួន ដូចជា សិង្ហបុរី បានប្រកាសទុកជាមុនថា កំណើនសេដ្ឋកិច្ចខ្លួន អាចនឹងធ្លាក់ចុះ៧ភាគរយ ខណៈប្រទេសខ្លះទៀត ប្រកាសថា អាចនឹងធ្លាក់ចុះដល់ទៅ១០ភាគរយ។ ទោះសេដ្ឋកិច្ចកម្ពុជា ត្រូវប៉ះពាល់ដោយសារជំងឺកូវីដ-១៩ ហើយចំណូលរដ្ឋ ធ្លាក់ចុះក្តី តែសម្តេច ហ៊ុន សែន ប្រាប់ទៅអ្នកប្រឆាំងនិងវិភាគថា រដ្ឋាភិបាលកម្ពុជា នៅតែមានលទ្ធភាពបើកបៀវត្សជូនមន្ត្រីរាជការដដែល។ សម្តេចនាយករដ្ឋមន្ត្រី ប្រកាសដូច្នេះថា៖«កូវីដ-១៩ មិនអាចសម្លាប់រដ្ឋាភិបាល ហ៊ុន សែន បានទេ»។ ប្រមុខរដ្ឋាភិបាល បន្ថែមថា សាច់ប្រាក់ជាង៣,៥ពាន់លានដុល្លារ ដែលសន្សំទុកដោះស្រាយលើបញ្ហាកូវីដ-១៩ មិនទាន់ប៉ះពាល់នៅឡើយទេ។ ប្រមុខរដ្ឋាភិបាល និយាយថា រដ្ឋាភិបាល នៅមានថវិកាប្រមាណ២០ពាន់លានដុល្លារទៀត ដែលជាទុនអន្តរជាតិ។ មុនជំងឺកូវីដ-១៩ផ្ទុះឡើង កំណើនសេដ្ឋកិច្ចកម្ពុជា (GDP ) កើនឡើងដល់៧,៥ភាគរយ។ បើឆ្នាំ២០២០ កំណើនសេដ្ឋកិច្ចកម្ពុជា ធ្លាក់ចុះ១,៩ភាគរយ ដូចការព្យាកររបស់រដ្ឋាភិបាលមែន កំណើនសេដ្ឋកិច្ចកម្ពុជា នឹងនៅសល់៥,៦ភាគរយ តែបើធ្លាក់ដល់ទៅ២,៩ភាគរយ ដូចការព្យាកររបស់ស្ថាប័នជំនាញ ដូចធនាគារពិភពលោក ជាដើម កំណើនសេដ្ឋកិច្ចកម្ពុជា នឹងនៅសល់ត្រឹម៤,៦ភាគរយ។ កាលពីចុងខែឧសភា ឆ្នាំ២០២០ ធនាគារពិភពលោក ចេញរបាយការណ៍ព្យាករថា ឥទ្ធិពលនៃការរាតត្បាតជំងឺកូវីដ១៩ អាចនឹងធ្វើឲ្យភាពក្រីក្រនៅកម្ពុជា ក្នុងឆ្នាំ២០២០ កើនឡើងពី ៣ ទៅ ១១ភាគរយបន្ថែមទៀត ខណៈបច្ចុប្បន្នភាពក្រីក្រកម្ពុជា ស្ថិតក្នុងរង្វង់ប្រមាណ១២ភាគរយ។ ធនាគារពិភពលោក មើលឃើញថា ការរាតត្បាតនៃជំងឺកូវីដ១៩ កំពុងបង្កការប៉ះទង្គិចយ៉ាងដំណំទៅលើវិស័យសំខាន់ៗ សម្រាប់ជំរុញកំណើនសេដ្ឋកិច្ចកម្ពុជា ដូចជា វិស័យទេសចរណ៍ វិស័យឧស្សាហកម្មនាំចេញ និង និង វិស័យសំណង់ ជាដើម ដែលតំណាងឲ្យជាង៧០ភាគរយនៃកំណើនសេដ្ឋកិច្ច និងផ្តល់ការងារប្រមាណ៤០ភាគរយ នៃការងារសរុប ក្នុងប្រទេសកម្ពុជា។ ដោយសារមូលហេតុនេះ ក្នុងឆ្នាំ២០២០ កំណើនសេដ្ឋកិច្ចកម្ពុជា ត្រូវបានរំពឹងទុកថា «នឹងមានល្បឿនយឺតបំផុតមិនដែលធ្លាប់ជួបប្រទះតាំងពីឆ្នាំ១៩៩៤មក» ដោយវានឹងថមថយមកដល់រវាង ១ភាគយ ដល់ ២,៩ ភាគរយ។ នេះជាការទាញសេចក្តីសន្និដ្ឋានរបស់ធនាគារពិភពលោក។ ធនាគារពិភពលោក បន្តថា ការប៉ះពាល់វិស័យទាំងនេះ ធ្វើឲ្យការងាររបស់មនុស្សយ៉ាងហោចណាស់ «ជាង១,៧លាននាក់» ស្ថិតក្នុងហានិភ័យ។ ពេលជំងឺកូវីដ-១៩ ផ្ទុះឡើង រដ្ឋាភិបាលកម្ពុជា បានដាក់ចេញវិធានការជាច្រើន ជាមួយនឹងការត្រៀមថវិកាពី៨រយលានដុល្លារ ទៅដល់ជាង៣ពាន់លានដុល្លារ ដើម្បីដោះស្រាយវិបត្តិសេដ្ឋកិច្ច និងបញ្ហានានា៕	សម្តេចនាយករដ្ឋមន្ត្រី ហ៊ុន សែន មិនបដិសេធឡើយថា ដែលថា សេដ្ឋកិច្ចកម្ពុជា រងការប៉ះពាល់ ដោយសារជំងឺកូវីដ-១៩ តែថា ការប៉ះពាល់សេដ្ឋកិច្ចនេះ មិនមែនតែកម្ពុជានោះទេ គឺប្រទេសជាច្រើនលើពិភពលោក ក៏ប៉ះពាល់ដែរ។
ដើម្បីរក្សាដំណែងខាងលើ ឯកឧត្តម កឹម សុខា បានផ្ញើសារមួយចំនួនទៅកាន់មេឃុំ-ចៅសង្កាត់ រួមទាំងសមាជិកក្រុមប្រឹក្សាឃុំ-សង្កាត់ថ្មី ដែលមកពីគណបក្សសង្គ្រោះជាតិ។ សារទាំងនោះ មានដូចជា ការសហការគ្នាក្នុងការបម្រើប្រជាពលរដ្ឋ ការមិនរើសអើសឬប្រកាន់បក្សពួក និងការមិនប្រព្រឹត្តអំពើពុករលួយ ជាដើម។ ឯកឧត្តម កឹម សុខា និយាយបែបនេះថា៖«សូមធ្វើការបម្រើប្រជាពលរដ្ឋ។ ត្រូវស្អាតស្អំ កុំពុករលួយ កុំរើសអើង កុំប្រកាន់បក្សពួក ធ្វើការឲ្យស្មោះត្រង់ ឲ្យមានប្រសិទ្ធភាព ជូនប្រជាពលរដ្ឋ ក្នុងមូលដ្ឋានរបស់ខ្លួន។ ធ្វើបានទេប៉ុណ្ណឹង? ព្រោះគេតាមមើលយើង។ យកខ្សែក្រវាត់ (តំណែងខ្លះនៅថ្នាក់មូលដ្ឋាន) របស់គេបានហើយ តែប្រយ័ត្ន គេវាយ (ដណ្តើមតាមការបោះឆ្នោត) យកវិញ។ ការពារខ្សែក្រវាត់បានទេ?»។ ឯកឧត្តម កឹម សុខា លើកឡើងយ៉ាងដូច្នេះ នៅក្នុង «វេទិកាថ្លែងអំណរគុណម្ចាស់ឆ្នោត» ក្នុងខេត្តកំពង់ធំ នៅថ្ងៃទី១២ ខែមិថុនា ឆ្នាំ២០១៧នេះ។ ក្រោយដឹងលទ្ធផលបឋមនៃការបោះឆ្នោតជ្រើសរើសក្រុមប្រឹក្សាឃុំ-សង្កាត់ នាអាណត្តិទី៤ ដែលទើបនឹងបញ្ចប់ ឯកឧត្តម កឹម សុខា បានដាក់កម្មវិធីរបស់ខ្លួន ក្នុងការចុះទៅអរគុណ ប្រជាពលរដ្ឋជាម្ចាស់ឆ្នោត។ លើសពីនេះ ឯកឧត្តម កឹម សុខា ក៏ឧស្សារហ៍ឆ្លៀតផ្តល់អនុសាសន៍ខ្លះៗ ដល់មេឃុំ-ចៅសង្កាត់ រួមទាំងសមាជិកក្រុមប្រឹក្សាឃុំ-សង្កាត់ថ្មី មកពីគណបក្សសង្គ្រោះជាតិ ផងដែរ។ ប្រភពពីគណបក្សសង្គ្រោះជាតិ បានឲ្យដឹងថា គណបក្សសង្គ្រោះជាតិ ទទួលបានសំឡេងឆ្នោតជាង៣លាន និងទទួលបានអាសនៈជាសមាជិកក្រុមប្រឹក្សាឃុំ-សង្កាត់ប្រមាណជា៥០០០ សម្រាប់ការបោះឆ្នោតជ្រើសរើសក្រុមប្រឹក្សាឃុំ-សង្កាត់ នាអាណត្តិទី៤នេះ។ ចំណែកឯ សម្តេច ហ៊ុន សែន ប្រធានគណបក្សប្រជាជនកម្ពុជា បានបង្ហោះសារលើទំព័រហ្វេសបុកថា គណបក្សប្រជាជនកម្ពុជា ទទួលបានសំឡេងឆ្នោតជាង៣.៥លាន។ ប៉ុន្តែ សម្តេច ហ៊ុន សែន មិនបានបញ្ជាក់នោះទេ ថាគណបក្សប្រជាជនកម្ពុជា ទទួលបានអាសនៈនៃសមាជិកក្រុមប្រឹក្សាឃុំ-សង្កាត់ ប៉ុន្មាន៕	ភ្នំពេញ៖ ឯកឧត្តម កឹម សុខា បានណែនាំមេឃុំ-ចៅសង្កាត់ រួមទាំងសមាជិកក្រុមប្រឹក្សាឃុំ-សង្កាត់ថ្មី មកពីគណបក្សសង្គ្រោះជាតិ ដែលនឹងត្រូវឡើងកាន់តំណែងក្នុងពេលឆាប់ៗនេះ ឲ្យខិតខំបំពេញតួនាទីរបស់ខ្លួន និងបម្រើប្រជាពលរដ្ឋឲ្យបានល្អ។ ប្រធានគណបក្សសង្គ្រោះជាតិរូបនេះ បានដាស់តឿនថា ពេលបោះឆ្នោត នាអាណត្តិក្រោយ តំណែងនៅតាមមូលដ្ឋាន អាចនឹងបាត់បង់ទៅវិញ ប្រសិនថ្នាក់ដឹកនាំនៅតាមមូលដ្ឋានទាំងនោះ មិនគោរពឆន្ទៈរបស់ប្រជាពលរដ្ឋ ឬក៏មិនយកចិត្តទុកដាក់នឹងការងារ។
តបនឹងការចេញសេចក្តីប្រកាសនេះ សមាគមគ្រឹះស្ថានមីក្រូហិរញ្ញវត្ថុ បានកោះហៅសមាជិក(ជាង ៨០ស្ថានប័ន) មកប្រជុំជាបន្ទាន់ ដើម្បីពិនិត្យលទ្ធភាព និងផលប៉ះពាល់នៃសេចក្តីប្រកាសនេះ ដល់ សមាជិករបស់ខ្លួន។ ជាលទ្ធផល សមាគមគ្រឹះស្ថានមីក្រូហិរញ្ញវត្ថុបាន សំយោគជាសំណើមួយ ជូនដល់ធនាគារជាតិ ដែលជានិយ័តកររបស់ខ្លួន អោយសម្របសម្រួល ចំនួនទី២ចំណុច។ ទី១ គឺ រដ្ឋាភិបាល តាមរយៈធនាគាជាតិ ត្រូវដើរតួនាទីជាអ្នកលក់ដុំ (ផ្តល់ប្រាក់កម្ចី) ដល់គ្រឹះស្ថានមីក្រូហិរញ្ញវត្ថុ។ ពីព្រោះថា សព្វថ្ងៃនេះ គ្រឹះស្ថានមីក្រូហិរញ្ញវត្ថុនានា ត្រូវរត់ទៅរកប្រាក់កម្ចីពីបរទេស ដែលមានការប្រាក់ចន្លោះពី ៧% ទៅ ១០% ក្នុង១ឆ្នាំ ហើយមានរយៈពេលខ្លី (ត្រឹម ៥ឆ្នាំ)។ ប្រភពទុន មួយចំនួនទៀត បានមកពីការដាក់ប្រាក់សន្សំពីអតិថិជន ដែលមានការប្រាក់ចន្លោះពី ៧% ទៅ ១១% ក្នុង១ឆ្នាំ (ត្រឹម ៣ឆ្នាំ)។ តាមរយៈធនាគាជាតិ សមាគមគ្រឹះស្ថានមីក្រូហិរញ្ញវត្ថុ ជឿថាប្រសិទ្ធភាព និងលទ្ធភាពនៃការរកប្រភពទុន មានភាពល្អប្រសើរជាង គឺបានអត្រាការប្រាក់ទាបជាង (អាចត្រឹម ២% ក្នុង១ឆ្នាំ) បានរយៈពេលយូរជាង (អាចមានរហូតដល់ ២០ឆ្នាំ) ហើយបានចំនួនច្រើនជាង (អាចរហូតដល់រាប់ពាន់លានដុល្លារ)។ បើរដ្ឋាភិបាល ដើរតួនាទីជាអ្នកបោះដុំនោះ អត្រាការប្រាក់ នឹង ធ្លាក់ចុះយ៉ាងគំហុក។ គឺពី ២៤% ទៅ ៣៦% ក្នុង១ឆ្នាំ មកត្រឹម ១៦% ទៅ ៣០% ក្នុង១ឆ្នាំ។ ទី២ សមាគមគ្រឹះស្ថានមីក្រូហិរញ្ញវត្ថុ ស្នើអោយរដ្ឋាភិបាលបន្ធូរបន្ថយពន្ធខ្លះលើវិស័យនេះ។ អាចជាពន្ធកាត់ទុក ពន្ធនៃផលចំណេញ ពន្ធស្លាកយីហោ ពន្ធប្រាក់ខែបុគ្គលិកជាដើម។ ការបន្ធូរបន្ថយពន្ធ ក៏ជាលទ្ធភាព ដែលអាចជួយអោយអត្រាការប្រាក់ធ្លាក់មួយកម្រិតថែមទៀតដែរ។ យ៉ាចតិចណាស់ ក៏បាន ត្រឹម ១%ទៀតដែរ។ ក៏ប៉ុន្តែប្រហែលជារដ្ឋាភិបាលនឹងសួរត្រឡប់ទៅវិញថា៖ បើគ្រឹះស្ថានមីក្រូហិរញ្ញវត្ថុ ចង់អោយរដ្ឋាភិ បាលធ្វើអីចឹង តើគ្រឹះស្ថានមីក្រូហិរញ្ញវត្ថុខ្លួនឯង នឹងធ្វើអ្វីខ្លះ ដើម្បីសម្រចគោលដៅ កម្រិតអតិបរមា អត្រាការប្រាក់ត្រឹម ១៨%? បើយើងគណនាមើលទៅ បើយក ៣៦% (អត្រាការប្រាក់បច្ចុប្បន្ន) - ៨% (បើធនាគាជាតិជាអ្នកបោះដុំ ត្រឹមការប្រាក់២% ទៅ ៤%) - ១% (ការបន្ធូរបន្ថយពន្ធខ្លះ) = បានត្រឹមតែ ២៧%ក្នុង១ឆ្នាំ។ ដូច្នេះ នៅសល់ 9% (២៧%-១៨%) ទៀត គឺគ្រឹះស្ថានមីក្រូហិរញ្ញវត្ថុ ត្រូវរ៉ាប់រងដោយខ្លួនឯង។ នេះនៅមិនទាន់និយាយដល់បញ្ហា នៃប្រតិបត្តិការជំនួញ ដែលអាចបង្កឡើង ដោយផ្នត់គំនិតរបស់អតិថិជន ទំនុកចិត្តពីអតិថិជនដែលដាក់ប្រាក់សន្សំ និងអ្នកវិនយោគ (ទាំងម្ចាស់គ្រឹះស្ថានមីក្រូហិរញ្ញវត្ថុ និងអ្នកអោយប្រាក់កម្ចីទៅគ្រឹះស្ថានមីក្រូហិរញ្ញវត្ថុ) ដោយព្រោះការដាក់កម្រិតនៃសេចក្តីក្រកាសអោយចាប់អនុវត្ត មានរយៈពេលតែ ៣អាទិត្យប៉ុណ្ណោះ (ចេញថ្ងៃទី១៣ខែ មីនា ឆ្នាំ២០១៧ ចាប់អនុវត្តន៍នៅថ្ងៃទី១ ខែមេសា ឆ្នាំ២០១៧)។ ក៏ប៉ុន្តែ បើយើងក្រលេកមើលប្រវត្តិនៃប្រតិបត្តការនៃវិស័យគ្រឹះស្ថានមីក្រូហិរញ្ញវត្ថុ ខ្ញុំយល់ថារដ្ឋាភិបាល តាមរយៈធនាគាជាតិ បានដើរតួនាទីយ៉ាងមានប្រសិទ្ធភាព ក្នុងនាមជាអាណាព្យាបាលមួយរូប ក្នុងវិស័យនេះ។ ក្នុងប្រទេសកំពុងអភិវឌ្ឍដូចជាប្រទេសកម្ពុជា វិស័យធនាគា និងហិរញ្ញវត្ថុ ដើរតួនាទីយ៉ាងសំខាន់ ក្នុងការអភិវឌ្ឍន៍ប្រទេសជាតិ ជាពិសេសគឺការកៀងគរ អ្នកវិនិយោក អោយយកប្រាក់សុទ្ធមករកស៊ីជាមួយ ដើម្បីបង្កើតប្រសិទ្ធភាព និងបង្កើនចរន្តសេដ្ឋកិច្ចជាតិ។ ឧទាហរណ៍ជាក់ស្តែងមួយ គឺថា ក្នុងចំណោមប្រាក់កម្ចីជិត ៤ពាន់លានដុល្លារ គឺមានជាង ៣០%(១,២០០ លានដុល្លារ) ដែលបានបោះទុនចូល ក្នុងវិស័យកសិកម្ម។ ពីមុនកសិកម្ម១ហិចតា ត្រូវការកម្លាំងមនុស្ស បួន ទៅ ប្រាំនាក់ធ្វើការ។ ឥឡូវនេះ មនុស្សតែម្នាក់ គឺគាត់មានតែត្រាក់ទ័រមួយ គាត់អាចធ្វើស្រែ បានពី ៥ ទៅ ១០ហិចតា។ យើង ត្រូវចាំផងដែរថា បើសិនជាយើងក្រឡេក ទៅមើលនៅទស្សវត្សទី៩០វិញ មិនមានគ្រឹះស្ថានមីក្រូហិរញ្ញវត្ថុនេះ គឺមានតែអង្គការប្រតិបត្តិករ មីក្រូហិរញ្ញវត្ថុ និងកម្ចីឯកជន ដែលមានអត្រាការប្រាក់ពី៦០% ក្នុង១ឆ្នាំ(៥%ក្នុង១ខែ) រហូតដល់ ២៤០% ក្នុង១ឆ្នាំ(២០%ក្នុង១ខែ)។ នៅឆ្នាំ ២០០០ ធនាគាជាតិ ក៏ចេញសេចក្តីប្រកាសស្តីពីការបង្កើតគ្រឹះស្ថានមីក្រូហរិញ្ញវត្ថុ ដែលធ្វើអោយអង្គការប្រតិបត្តិករមីក្រូហិរញ្ញវត្ថុ បំលែងខ្លួនទៅជាគ្រឹះស្ថានមីក្រូហិរញ្ញវត្ថុ ហើយក៏នាំយកអ្នកវិនយោគទុន ក្នុងវិស័យនេះ រហូតដល់ជាង ៤ពាន់លានដុល្លារមកបោះទុន ក្នុងវិស័យនេះ។ សព្វថ្ងៃនេះ មានគ្រឹះស្ថានមីក្រូហិរញ្ញវត្ថុ ដែលចុះបញ្ជីនៅធនាគាជាតិរហូតដល់ជាង ៦០ ហើយប្រតិបត្តិករហិរញ្ញវត្ថុដែលមិនទាន់ចុះបញ្ជីនៅធនាគាជាតិ ជាង ៣០០ថែមទៀត។ ក្នុងនាមជាអ្នកធ្លាប់ធ្វើការ និងតាមដានវិស័យនេះម្នាក់ ខ្ញុំយល់ថា ការប្រាក់ ៣%មិនមែនជាបន្ទុកធ្ងន់ធ្ងរ ដែលពួកគាត់មិនអាចរ៉ាប់រងបាននោះទេ បើសិនជាផលរបរ របស់គាត់នៅតែអាចរកបាន។ ឧទាហរណ៍ ផលិតផលកសិកម្មរបស់គាត់មានទីផ្សារ និងតម្លៃសមរម្យ។ គាត់អាចធ្វើស្រែ លើសពី១ដង ក្នុង១ឆ្នាំ។ មានការងារស្ថិតស្ថេរ នៅក្បែផ្ទះសម្បែងរបស់គាត់។ អ្វីដែលធ្វើអោយគាត់ មានបំណុលរំកោះ ដោះខ្លួនមិនរួច បង្ខំចិត្តលក់ផ្ទះសម្បែង ដីធ្លី ធ្វើចំណាកស្រុក នោះគឺមកពីការប្រកបរបររកស៊ី ធ្វើការក្នុងស្រុក មិនកាក់កបគ្រប់គ្រាន់ល្មម គួបផ្សំនឹងកម្រិតនៃចំណេះដឹងផ្នែកហិរញ្ញវត្ថុរបស់គាត់ នៅមានកម្រិត ដោយព្រោះតែគាត់ ជាអ្នកកសិករ មិនមែនជាពូជអ្នករកស៊ី គិតគូរកាក់ល្អិតនោះទេ។ ជាក់ស្តែង គឺមានការស្រាវជ្រាវមួយរកឃើញថា៖ ប្រមាណ៣០% នៃប្រាក់កម្ចីរបស់ពួកគាត់ គឺសម្រាប់របស់របរហូបចុកប្រើប្រាស់ប្រចាំថ្ងៃ មិនមែនប្រើប្រាស់សម្រាប់បង្កើនប្រាក់ចំណូលនោះទេ។ យើងមើលរូបភាពជារួម៖ ជាមធ្យម ប្រជាជនខ្មែរ ម្នាក់រកចំណូលបាន ខ្ទង់ប្រហែល១០០$ ក្នុង១ខែ(GDP 2015)។ ហើយប្រាក់កម្ចីសរុបរបស់ប្រជាជន ដែលផ្តល់ដោយគ្រឹះស្ថានមីក្រូហិរញ្ញវត្ថុ និង ធនាគារ មានប្រមាណ ១២ពាន់លានដុល្លារ (របាយការណ៍ធនាគារជាតិ ២០១៥) ដែលមានអ្នកខ្ចីប្រហែល ២.៥លាននាក់ (អាចថា ២.៥លានគ្រួសារ ក្នុងចំណោម ៣លានគ្រួសារ ទូទាំងប្រទេស) ឬថា ក្នុង១នាក់ជំពាក់ប្រាក់ប្រមាណជា ៤ពាន់ដុល្លា ដែលមានរយៈពេល ២៤ខែ ជាមធ្យម និងអត្រាការប្រាក់ ២%ក្នុង១ខែ ជាមធ្យម។ បើយើងយក ១៤ពាន់លានដុល្លារ ចែក នឹង ២.៥នាក់ គុណ២%ក្នុង១ខែ ហើយ ចែក នឹង ២៤ខែនោះ ម្នាក់ត្រូវបង់សងទាំងការទាំងដើម ប្រហែល ២៤០$ ក្នុង១ខែ។ អីចឹង ក្នុងពេលដែលប្រជាជនរកបានតែ ១ខែ ១០០$ ក្នុង១ខែ ឬ ២០០ដុល្លារ ក្នុង១ក្រុមគ្រួសារ(ធ្វើការ ទាំងប្តី ទាំងប្រពន្ធ) ពេលនោះ ពួកគាត់ច្បាស់ណាស់ គឺដល់ដំណាក់កាលមួយ ដែលមិនអាចរ៉ាប់រងរួច។ លទ្ធភាពរបស់ប្រជាជនខ្មែរ គឺម្នាក់១គ្រួសារ គិតជាមធ្យម គឺមិនត្រូវជំពាក់លើសពី១៥០$នោះទេ។ តាមការសិក្សា(បំណុលវ័ណ្ឌក នៅឆ្នាំ២០១៣)បង្ហាញថា៖ អតិថិជនប្រាក់កម្ចី ប្រមាណ៥០% មានការពិបាក ក្នុងការសងត្រឡប់មក(សងយឺត) គ្រឹះស្ថានមីក្រូហិរញ្ញវត្ថុវិញ។ តាមពិតទៅ ការទម្លាក់ការប្រាក់អោយធ្លាក់ចុះមកទាបគឺជាការល្អបំផុត បើអាចធ្វើទៅបាន។ ឩ. ពីមុនគាត់ធ្លាប់សង ១ខែ ២៤០$ (៤០$ជាការប្រាក់) ក្នុងអត្រាការប្រាក់ ៣%។ ពេលទម្លាក់មកត្រឹម ១.៥% គឺគាត់ នឹងបង់សងតែ ២២០$ តែនៅតែមិនអាចអោយគាត់ ធូរស្រាលនោះទេ។ ព្រោះចំនួនត្រូវសងត្រឡប់មកវិញ (២២០$) នោះគាត់នៅតែមិនអាចរត់រួចនោះទេ។ ក្រៅពីទម្លាក់ការប្រាក់ និងយោបល់ផ្សេងៗដែលផ្តល់ដោយអ្នកជំនាញហិរញ្ញវត្ថុ និងសេដ្ឋកិច្ចតាមប្រព័ន្ធផ្សព្វផ្សាយផ្សេងៗ ខ្ញុំមានយោបល់បន្ថែម ៣ចំណុចទៀត៖ ទី១) រដ្ឋគួរពិចារណា ផ្តល់យោបល់ដល់ប្រតិបត្តិករ ក្នុងការបន្ថែមរយៈពេលនៃការបង់សងត្រឡប់មកវិញ ធ្វើយ៉ាងណាអោយចំនួននៃការសងត្រលប់មកវិញ តិចជាង ១៥០$(ទាំងដើម ទាំងការ) ក្នុង១គ្រួសារ ឬស្មើនឹង ៥០%នៃប្រាក់ចំណូលក្នុង១គ្រួសារយ៉ាងច្រើន ជាពិសេស គឺការអោយប្រាក់កម្ចីទៅកសិករ (ក្រោម៥ពាន់ដុល្លា)។ បើមួយគ្រួសារជំពាក់៤ពាន់ដុល្លារ ក្នុងរយៈពេល ៥ឆ្នាំនោះ ពួកគាត់នឹងសងត្រឡប់មកវិញ ប្រមាណត្រឹមតែ ១០០$ប៉ុណ្ណោះក្នុង១ខែ ទាំងការទាំងដើម។ ចំនួននេះ គឺពួកគាត់អាចរត់រួច ដោយត្រឹមតែ ប្តី ឬ ប្រពន្ធ ធ្វើការជាកម្មករសំណង់ ឬកម្មកររោងចក្រកាត់ដេរ (ក្រៅពី រដូវដាំដុះ)។ ទី២) រដ្ឋាភិបាល គួរតែពិចារណារឹតបន្តឹងកៀងគរ អ្នកផ្តល់ប្រាក់កម្ចីក្រៅប្រព័ន្ធ ដែលគេគ្រប់គ្នាស្គាល់ថា «អ្នកចងការប្រាក់» អោយមកចូលក្នុងប្រព័ន្ធច្បាប់វិញ តាមរយៈការបង្កើតច្បាប់ និងការលើកទឹកចិត្តពីរដ្ឋាភិបាល។ ពីព្រោះថា អ្នកចងការប្រាក់ឯកជនទាំងនោះ ក៏ជាអ្នករួមចំណែកអភិវឌ្ឍន៍សេដ្ឋកិច្ច១ចំណែកដែរ។ អ្នកទាំងនេះផ្តល់ភាពងាយស្រួល ក្នុងការខ្ចីប្រាក់ តែអត្រាការប្រាក់មានចន្លោះពី ៥% ទៅ ១០%ក្នុង១ខែ។ អ្វីដែលធ្វើអោយគាត់វ័ណ្ឌក គឺហើយខ្លាចតែពួកគាត់ ខ្ចីលុយ ពីគ្រឹះស្ថានមីក្រូហិរញ្ញវត្ថុ ទៅសងបំណុលអ្នកចងការប្រាក់ហ្នឹងហើយ។ ពីព្រោះពួកគេនៅក្រៅប្រព័ន្ធ ធ្វើអោយរដ្ឋពិបាកគ្រប់គ្រងថា តើពួកគេ មានអោយប្រាក់កម្ចីទៅអ្នកណាខ្លះ។ ទី៣) រដ្ឋាភិបាលគួរតែធ្វើយ៉ាងណា ដើម្បីបង្កើតប្រភពទុនក្នុងស្រុក។ ព្រោះថា ការខ្ចីប្រាក់គេ (ឧបមាថា រដ្ឋាភិបាលដើរតួនាទីជាអ្នកខ្ចីប្រាក់ពីក្រៅប្រទេស មកអោយគ្រឹះស្ថានមីក្រូហរិញ្ញវត្ថុ) មិនមែនជាយន្តការ និងយុទ្ធសាស្ត្រយូរអង្វែងទេ។ ប្រភពទុនក្នុងស្រុក ដែលយើងអាចមើលឃើញភ្លាមៗ គឺ ប្រាក់ខែកម្មកររោងចក្រកាត់ដេរ ជាង ៧០មឺននាក់(ដែលមានប្រាក់ខែយ៉ាងតិច១៥០ដុល្លារ) ពលករខ្មែរដែលធ្វើការនៅស្រុកថៃ ជាង១លាននាក់ (ដែលត្រូវការផ្ញើលុយមកផ្ទះវិញយ៉ាងតិច ១០០ដុល្លាក្នុរង១ខែ) និងពលករខ្មែរដែលធ្វើការនៅប្រទេសកូរ៉េជាង៥ម៉ឺននាក់ (ដែលត្រូវការផ្ញើលុយមកស្រុកវិញយ៉ាងតិច ៥០០ដុល្លាក្នុង១ខែ)។ បើយើងយកតួលេខទាំងអស់បូកបញ្ចូលគ្នាគឺថា៖ ១៥០ x ៧០មឺននាក់ + ១០០ x ១លាននាក់ + ៥០០ x ៥មឺននាក់ = ២៣០លានដុល្លារ ក្នុង១ខែ ឬ ២.៧ពាន់លានដុល្លារក្នុង១ឆ្នាំ នេះនៅមិនទាន់គិតពីវិស័យផ្សេងៗផង។ បញ្ហានៅត្រង់ថា៖ លុយទាំងនេះ មិនបាននៅក្នុងប្រព័ន្ធធនាគានោះទេ គឺនៅហោប៉ៅបុគ្គលរៀងៗខ្លួន។ អ្វីដែលរដ្ឋាភិបាលគួរធ្វើនោះគឺថា គួរតែបង្កើតគោលនយោបាយលើកទឹកចិត្ត កុំអោយពលរដ្ឋចាយជាសាច់ប្រាក់សុទ្ធ គឺចាយតាមប្រព័ន្ធធនាគា។ ឩ. បើ ក្រុមហ៊ុនតូចធំណា បើកប្រាក់ខែបុគ្គលិក តាមប្រព័ន្ធធនាគា នោះពន្ធប្រាក់ខែនឹងទាបជាង ការបើកជាសាច់ប្រាក់សុទ្ធ១០%។ ឧទាហរណ៍មួយទៀត៖ ពន្ធអាករលើតម្លៃបន្ថែម(VAT)។ បើអ្នកណាប្រើកាតធនាគារ ក្នុងការទិញទំនិញប្រើប្រាស់ផ្សេងៗនោះ រដ្ឋនឹងបន្ថយពន្ធពី១០% មកត្រឹម៥%។ បើរដ្ឋ អាចអនុវត្តគោលនយោបាយបែបនេះបាន ក្រៅពីមានលុយក្នុងធនាគារ រដ្ឋក៏អាចគ្រប់គ្រងចរន្តសាច់ប្រាក់ បានយ៉ាងមានប្រសិទ្ធភាព ហើយក៏ជាយន្តការបង្កើនចរន្តសេដ្ឋកិច្ចជាតិផងដែរ។ សព្វថ្ងៃមានអ្នកប្រើប្រាស់ទូរសព្ទជិត៥០%(របាយការណ៍ស្រាវជ្រាវរបស់ AsiaFoundation នៅចុងឆ្នាំ២០១៦) ប្រើប្រាស់ទូរសព្ទសេរីទំនើប ដែលអាចប្រើប្រាស់សម្រាប់ទូទាត់សាច់ប្រាក់ ពីទូរស័ព្ទដៃបាន ហើយក៏មានអ្នកប្រើហ្វេសប៊ុកជិត៤លាននាក់ផងដែរ។ ដូច្នេះ គោលនយោបាយលើកទឹកចិត្តការចាយប្រាក់តាមប្រព័ន្ធធនាគារ មិនមានជាបញ្ហា ឬឧបសគ្គធំទេ ហើយក៏មិនចំណាយពេលយូរដែរ។ ឧបមាថា៖ កម្មករបើកប្រាក់ខែតាមប្រព័ន្ធធនាគា គាត់ទទួលបានកាតធនាគាមួយ។ ពេលប្រាក់ខែចូលដល់គណនីរបស់គាត់ហើយ គាត់មិនចាំបាច់ទៅដកលុយ ផ្ញើទៅផ្ទះគាត់ទេ។ គាត់គ្រាន់តែកាន់កាតរបស់គាត់ ទៅភ្នាក់ងារផ្ញើលុយ នោះគាត់អាចផ្ញើលុយ ទៅអ្នកផ្ទះគាត់បានហើយ។ ពេលលុយទៅដល់គណនីអ្នកផ្ទះគាត់ហើយ គាត់អាចយកកាតធនាគាររបស់គាត់ ទៅកាន់ភ្នាក់ងារផ្ញើលុយ ហើយបង់ថ្លៃទឹក ភ្លើង បង់សងប្រាក់កម្ចី អាចទិញម្ហូបអាហារ បន្លែត្រីសាច់នៅទីនោះ ដោយមិនបាច់ដកប្រាក់ចេញនោះទេ។ គេត្រូវចាំថា ភ្នាក់ងារវេរលុយភាគច្រើន គឺសុទ្ធតែអ្នកលក់ចាប់ហួយ (លក់អង្ករ អំបិល ប៊ីចេង របស់របរប្រើប្រាស់ផ្សេងៗ)។ ដូច្នេះបើគាត់មានកាតហើយ គាត់មិនចាំបាច់ទៅដកលុយ ពីភ្នាក់ងារវេរលុយ ដែលលក់អំបិល ប៊ីចេង នោះទេ។ ទី១ ពេលគាត់ដកលុយ គឺត្រូវបង់ថ្លៃសេវាដកប្រាក់ ហើយ ទី២ អាចនឹងត្រូវបង់ពន្ធអាករបន្ថែម(VAT) ថែមទៀត។ បើយើងផ្តល់ជម្រើសអោយគាត់បានល្អគាត់ច្បាស់ជាមិនចង់ដកប្រាក់ចេញពីគណនីធនាគាររបស់គាត់ទេ។ ពេលនោះ លុយទាំងនោះ គឺច្បាស់ជាវិលជុំ នៅក្នុងធនាគារ ដែលធនាគារ អាចបង្វែរលុយទាំងនោះ ទៅបោះទុនប្រាក់កម្ចីដោយមិនមានការប្រាក់ ហើយក៏មានរយៈពេលវែងផងដែរ។ គោលនយោបាយនេះ គួរតែទៅរួចភាគច្រើន ដោយសារតែ (ក) មានភ្នាក់ងារវេរលុយជិត ២ម៉ឺនកន្លែង ដែលយ៉ាងហោចណាស់ ជាងពាក់កណ្តាល គឺជាអ្នកលក់ចាប់ហួយ បោះដុំ និងរាយ តូច និងធំ (ខ) មានគណនីធនាគារ(គណនីកម្ចី) ជាង ២.៥លាន (គ) មានអ្នកប្រើទូរស័ព្ទសេរីទំនើប (Smart Phone) ជាង ៣លាននាក់។ ជាចុងក្រោយ ខ្ញុំមានជំនឿលើធនាគារជាតិ ក្នុងការដឹកនាំ និងគ្រប់គ្រងវិស័យនេះ អោយកាន់តែរីកចម្រើន ប្រកបដោយរចីរភាព។ តាមរយៈការទម្លាក់អត្រាការប្រាក់មកត្រឹម ១៨%នេះ ខ្ញុំជឿថាប្រជារាស្ត្រភាគច្រើន អបអរសាទរ ចំណាត់ការនេះ។ អាចនិយាយបានថា៖ ការទម្លាក់ការប្រាក់នេះ គឺទទួលបានការគាំទ្រ ពីរាស្ត្រភាគច្រើន។ ខ្ញុំក៏ជឿដែរថា រដ្ឋាភិបាលតាមរយៈធនាគាជាតិ នឹងប្រឹងប្រែងផ្តល់ការគាំទ្រ រកវិធានការគ្រប់បែបយ៉ាង ក្នុងការផ្តល់ទំនុកចិត្តដល់ដល់គ្រឹះស្ថានមីក្រូហិរញ្ញវត្ថុ ក៏ដូចជាអ្នកវិនយោគ ក្នុងវិស័យនេះ ថែមទៀត។ ពីខ្ញុំបាទ យ៉ង ប៉ាក់ Digital Financial Services Expert Email: [email protected]	កាលពីថ្ងៃទី១៣ ខែ មីនា ឆ្នាំ ២០១៧ កន្លងមកនេះ ធនាគាជាតិ បានចេញសេចក្តីប្រកាសស្តីពីការកម្រិតការប្រាក់អតិបរមាត្រឹម ១៨%។ ការប្រកាសនេះ ទទួលបានការស្វាគមន៍ និងគាំទ្រយ៉ាងពេញទំហឹងពីប្រជារាស្ត្រ។ ផ្ទុយទៅវិញ អ្នកជំនាញក្នុងវិស័យនេះ រួមទាំងខ្ញុំដែរ បារម្ភថា ការដាក់កម្រិតអត្រាការប្រាក់អតិបរមានេះ នឹងបង្កអរិភាពក្នុងវិស័យនេះ ទាំងផ្នែកប្រត្តិបត្តការ និងនិរន្តរភាពនៃសេវាប្រាក់កម្ចីមានទំហំតូច ដែលយើងឲ្យឈ្មោះមីក្រូ(តូច)ហិរញ្ញវត្ថុនេះ។ អត្រាការប្រាក់១៨% នឹងបង្កការលំបាកដល់ប្រតិបត្តិករមីក្រូហិរញ្ញវត្ថុណាដែលផ្តល់ប្រាក់កម្ចីតិចជាង ៥ពាន់ដុល្លារ។ ពីព្រោះថា សព្វថ្ងៃនេះ តម្លៃទុនរបស់គ្រឹះស្ថានមីក្រូហិរញ្ញវត្ថុខ្ចីមកពីក្រៅប្រទេស គឺប្រមាណ៨% បូកផ្សំ នឹងតម្លៃប្រតិបត្តិការប្រហែល១០%ទៀត សរុបទៅគឺ ប្រហែល១៨%ទៅហើយ។ នេះនៅមិនគិតដល់ថ្លៃពន្ធ ផ្សេងៗទៀតផង។
ក្រៅពីនេះ បេប៊ី អោតឡេត ក៏តែងរៀបចំកម្មវិធីផ្សេងៗដើម្បីផ្តល់ជាចំណេះដឹង,បទពិសោធន៍ល្អៗដល់អតិថិជន និងជាពិសេសគឺការបណ្តុះស្មារតីចែករំលែកដល់អ្នកដទៃ តាមរយៈការសកម្មភាពសប្បុរសធម៌ជាដើម។ «យើងចង់បង្ហាញថា បេប៊ី អោតឡេត គឺលើសពីហាងលក់ទំនិញ ពោលគឺក្រៅតែពីទិញទំនិញដ៏សម្បូរបែប អតិថិជន ក៏អាចទទួលបានផ្តល់ប្រឹក្សា មកកម្សាន្តនៅចុងសប្តាហ៍ជាដើម»។ នេះជាការបញ្ជាក់របស់ កញ្ញា ចាន់ណេត ដែលបានបន្តថា ហាងបេប៊ី អោតឡេត ចង់បង្កើតអនុស្សាវរីយ៍ និងភាពស្និទ្ធស្នាលឲ្យបានច្រើនជាមួយអតិថិជន។ សូមទស្សនាកិច្ចសម្ភាសខ្លី រវាងកញ្ញា ខន ចំប៉ា នៃសារព័ត៌មានថ្មីៗ និងកញ្ញា សោមបូព្រឿង ចាន់ណេត អ្នកគ្រប់គ្រងហាងបេប៊ី អោតឡេត សាខាកម្ពុជាក្រោមដូចតទៅ៖	ភ្នំពេញ៖ បេប៊ី អោតឡេត ដែលជាហាងទំនិញកុមារធំជាងគេនៅកម្ពុជា តែងតែផ្តល់អាទិភាពជានិច្ចចំពោះការផ្តល់ សេវាកម្មដែលល្អបំផុតជូនអតិថិជនទាំងអស់របស់ខ្លួន។ កញ្ញា សោមបូព្រឿង ចាន់ណេត អ្នកគ្រប់គ្រងហាង បេប៊ី អោតឡេត សាខាកម្ពុជាក្រោម បានបញ្ជាក់ថា ហាងបេប៊ី អោតឡេត មិនអាចរីកចម្រើនបានឡើយ បើគ្មានអតិថិជនគាំទ្រ។ ដូច្នេះហើយបានជា បេប៊ី អោតឡេត ចាត់ទុកអតិថិជនជាតួអង្គដែលសំខាន់បំផុត។
ដូនចាស់ Kane Tanaka ដែលបានរស់រានមានជីវិតពីជំងឺមហារីកចំនួនពីរដង ហើយជាអ្នកចូលចិត្តពិសាភេសជ្ជៈផងនោះ នឹងកាន់យកគូបភ្លើងអូឡាំពិកពីផ្ទះនៅឯស្រុកកំណើតក្នុងក្រុង Fukuoka។ Tanaka នឹងត្រូវអង្គុយលើរទេះរុញ ហើយគ្រួសារលោកយាយនឹងរុញរទេះនោះចម្ងាយ ១០០ ម៉ែត្រដើម្បីផ្តល់ភ្លើងគូប។ យ៉ាងណាក៏ដោយ លោកយាយដែលមានអាយុលើសពី ១១០ឆ្នាំសញ្ជាតិជប៉ុនរូបនេះ បានប្តេជ្ញាដើរពីរបីជំហានចុងក្រោយនៅមុនពេលហុចគូបភ្លើងដល់អ្នករត់បន្ទាប់។ អ្នកមានកំណត់ត្រា កាន់គូបភ្លើងអូឡាំពិកចំណាស់ជាងគេរួមមាន Aida Gemanque សញ្ជាតិប្រេស៊ីលក្នុងអាយុ១០៦ឆ្នាំ បានបំភ្លឺគូបភ្លើងនៅឯព្រឹត្តិការណ៍អូឡាំពិករដូវក្ដៅក្រុងរីយ៉ូ ឆ្នាំ ២០១៦ និងអតីតអ្នកលេងវាយកូនឃ្លីលើតុ Alexander Kaptarenko ដែលបានរត់កាន់គូបភ្លើងនៅអូឡាំពិកដូវរងាសូជីឆ្នាំ ២០១៤ នៅក្នុងអាយុ ១០១ ឆ្នាំ។ បើមិនមានការប្រែប្រួលអ្វីទេ អូឡាំពិកក្រុងតូក្យូឆ្នាំ២០២០ នឹងចាប់ផ្តើមការប្រកួតផ្លូវការពីថ្ងៃទី២៣ ខែកក្កដា ដល់ថ្ងៃទី៨ ខែសីហា ឆ្នាំ២០២១៕	ស្ត្រីវ័យ ១១៨ ឆ្នាំ ដែលមានអាយុច្រើនជាងគេលើលោក នឹងក្លាយជាអ្នករត់ភ្លើងគូបក្នុងព្រឹត្តិការណ៍កីឡាអូឡាំពិកក្រុងតូក្យូឆ្នាំ ២០២០ នៅខែឧសភានេះ នៅប្រទេសជប៉ុន។ នេះបើតាមការផ្សាយរបស់ទូរទស្សន៍ CNN។
លោក ឈឿន ប៊ុណ្ណារ័ត្ន អ្នកនាំពាក្យក្រសួងមុខងារសាធារណ ប្រាប់សារព័ត៌មានថ្មីៗ តាមបណ្តាញទំនាក់ទំនងតេឡេក្រាម នៅថ្ងៃទី៤ ខែកុម្ភៈថា ការបើកប្រាក់បៀវត្សលើសនេះ គឺដោយសារភាពយឺតយ៉ាវនៃនីតិវិធី។ លោក លើកទឡ្ហីករណ៍ថា មន្ត្រីខ្លះ បានទទួលមរណភាព ដូច្នេះ ត្រូវកាត់ផ្តាច់ប្រាក់បៀវត្សចេញពីប្រព័ន្ធធនាគារ តែដោយសារក្រសួង មិនទាន់ទទួលបានព័ត៌មានពីមរណភាពរបស់មន្ត្រីនោះ ក៏បន្តបញ្ជូនប្រាក់បៀវត្ស ចូលទៅក្នុងធនាគារ។ លោក បញ្ជាក់ថា៖«ករណីលុបឈ្មោះ ដោយមូលហេតុមរណភាព ទម្រាំយើងទទួលបានលិខិតជូនដំណឹង បញ្ជាក់មរណភាព និងអនុវត្តនីតិវិធីលុបឈ្មោះ ប្រាក់បៀវត្សបានបើកឬផ្ដល់តាមប្រព័ន្ធធនាគាររួចទៅហើយ»។ នៅមានករណីផ្សេងទៀត ដែលធ្វើឲ្យមានការប្រាក់បៀវត្សលើស ដូចជា បន្តបើកឲ្យ អ្នកបោះបង់ការងារ និង អ្នកចូលនិវត្តមុនការកំណត់ ជាដើម។ តាមគោលការណ៍ អ្នកទាំងនោះ លែងត្រូវទទួលបានប្រាក់បៀវត្សទៀតហើយ តែដោយសារការទទួលព័ត៌មានយឺតយ៉ាវ ក្រសួង នៅតែបន្តបញ្ជូនប្រាក់បៀវត្សឲ្យពួកគេ តាមប្រព័ន្ធធនាគារ។ ចំពោះការបង្វែប្រាក់ចូលរតនាគារជាតិវិញ លោក ឈឿន ប៊ុណ្ណរ័ត្ន បានលើកឡើងថា ក្រសួងបានអនុត្តតាមនីតិហិរញ្ញវត្ថុជាមួយសាមីខ្លួន ឬគ្រូសារ ដោយតម្លាភាព។ របាយការណ៍របស់ក្រសួងមុខងារសាធារណៈ បានឲ្យដឹងថា មកដល់ពេលនេះ ក្រសួងបានគ្រប់គ្រងមន្ត្រីរាជការតាមប្រព័ន្ធព័ត៌មានវិទ្យាសរុប២១ម៉ឺននាក់ ក្នុងនោះថ្នាក់ជាតិមានជាង៤ម៉ឺននាក់ និងថ្នាក់ក្រោមជាតិ១៧ម៉ឺននាក់។ ក្រៅពីនោះ ក្រសួងបានអនុញ្ញាតជាគោលការណ៍ដល់ក្រសួង-ស្ថាប័ន ដើម្បីជ្រើសរើសមន្ត្រីរាជការស៊ីវិលក្របខណ្ឌថ្មីជាងជិត៦ពាន់កន្លែង និងប្រើប្រាស់មន្ត្រីជាប់កិច្ចសន្យាជាង១,៨ម៉ឺនន្លែង គ្រូបង្រៀនជាប់កិច្ចសន្យាជិត៨ពាន់ន្លែង គ្រូបង្រៀនជាកិច្ចសន្យាអប់រំក្រៅប្រព័ន្ធជាង២ពាន់កន្លែង និងគ្រូបង្រៀនថ្នាក់ពីរវេននិងថ្នាក់គួបគ្រប់កម្រិតជាង១ម៉ឺនកន្លែង៕	ភ្នំពេញ៖ ឆ្នាំ២០១៩ ក្រសួងមុខងារសាធារណៈ បានរកឃើញករណីបើកប្រាក់បៀវត្សលើសជាង៧ពាន់លានរៀល (ជាង១,៧លានដុល្លារ) តែត្រូវបានបង្វែរចូលទៅរតនាគារជាតិវិញ។ នេះបើតាមរបាយការណ៍របស់ក្រសួងមុខងារសាធារណៈ ដែលចេញនៅថ្ងៃទី៤ ខែកុម្ភៈ ឆ្នាំ២០២០ ស្ដីពីការបូកសរុបការងារក្នុងឆ្នាំ២០១៩។
អគ្គនាយកនៃនាយកដ្ឋានចំណេះដឹង និងព័ត៌មាន នៃក្រសួងបរិស្ថាន លោក ជួប ប៉ារីស៍ បានឱ្យដឹងថា ក្រសួង នឹងពិចារណាដាក់សាលាបឋមសិក្សាក្រវ៉ាន់ សម្រាប់ការប្រកួតប្រជែងសាលាមេត្រីបរិស្ថានថ្នាក់អាស៊ាន នាពេលខាងមុខ។ លោក ជួប ប៉ារីស៍ ថ្លែងដូច្នេះ ក្នុងពិធីប្រគល់ពានជ័យលាភីសាលាមេត្រីបរិស្ថាន ដល់សាលាបឋមសិក្សាក្រវ៉ាន់ នារសៀលថ្ងៃទី២១ ខែតុលា។ លោកពន្យល់ថា ការរៀបចំផ្នែកបរិស្ថាន អនាម័យ និងសោភ័ណភាព របស់សាលានេះ អាចទទួលយកបាន និងស័ក្ដិសមជាជ័យលាភីនៅឆ្នាំនេះ។ លោកមានប្រសាសន៍ទៀតថា៖« ដោយសារឃើញសាលាស្អាត [ក្រសួងបរិស្ថាន] កំពុងគិតជាបេក្ខភាពមួយ សម្រាប់ប្រកួតប្រជែងជ័យលាភីមេត្រីភាពបរិស្ថានថ្នាក់អាស៊ាន»។ បន្ថែមពីនេះ លោក ជួប ប៉ារីស៍ បានកោតសរសើរចំពោះការរៀបចំរបស់ថ្នាក់ដឹកនាំសាលា លោកគ្រូអ្នកគ្រូ គឺស្របតាមតម្លៃបេតិកភណ្ឌនៅក្នុងរមណីយដ្ឋានអង្គរ ដូចជាពណ៌សាលាជាដើម។ នាយកសាលាបឋមសិក្សាក្រវ៉ាន់ លោក ឌី សំណាង លើកឡើងថា សាលារបស់លោកបានចាប់ផ្តើមគិតគូរ រៀបចំ កែលម្អបរិស្ថានចាប់ពីឆ្នាំ ២០១៤មក ដោយមានចក្ខុវិស័យច្បាស់លាស់លើការលើកកម្ពស់គុណភាពអប់រំ និងផ្នែកបរិស្ថាន។ លោកបន្តថា ក្រៅពីសាលា ក្នុងនោះក៏មានការរួមចំណែកពីអាណាព្យាបាលសិស្ស ព្រះសង្ឃ វិស័យឯកជន និងអង្គការជាតិ អន្តរជាតិ ដែលបានជ្រោមជ្រែងលើការងារអភិវឌ្ឍន៍សាលានាពេលកន្លងមក។ តាមការបញ្ជាក់ពីលោកនាយកសាលា សិស្សទាំងអស់ទទួលបានការអប់រំឱ្យយល់ដឹងពីការទុកដាក់សំរាម ការឆែកសំរាម និងវិវត្តន៍រហូតដល់ការមិនយកសំរាមប្លាស្ទិកមកសាលារៀន ហើយឧបករណ៍បរិក្ខាសាលាក៏ពុំមានប្រើប្រាស់ប្លាស្ទិកដែរ។ បច្ចុប្បន្ន សាលានេះមាន៥អាគារ ស្មើនឹង ១៣បន្ទប់ ថ្នាក់រៀនចំនួន២០ និងមានសិស្សសរុប ៨៣៧នាក់ ស្រី ៤១៨នាក់។ រដ្ឋលេខាធិការក្រសួងបរិស្ថាន លោក សៅ សុភាព បានចូលរួមអបអរសាទរចំពោះថ្នាក់ដឹកនាំសាលាបឋមសិក្សាក្រវ៉ាន់លើជ័យលាភីដែលទទួលបាន។ ជួសមុខក្រសួងបរិស្ថាន លោក សៅ សុភាព បានថ្លែងអំណរគុណដល់ដៃគូសហការទាំងអស់ និងអ្នកពាក់ព័ន្ធ ដែលបានខិតខំអនុវត្តន៍ការប្រឡងប្រណាំងសាលាមេត្រីបរិស្ថាន ចាប់ពីឆ្នាំ២០១៧មក ពិសេសនៅឆ្នាំ២០២១ នេះ ដ្បិតមានការរំខានពីជំងឺកូវីដ-១៩ យ៉ាងណាក្ដី។ សូមបញ្ជាក់ថា នេះជាឆ្នាំទី៣ហើយ នៃការប្រឡងប្រណាំងសាលាមេត្រីបរិស្ថាន ដែលរៀបចំឡើង២ឆ្នាំម្តង ដោយក្រសួងបរិស្ថាន។ ក្នុងឆ្នាំ២០២១នេះ ក្រសួង បានរើសសាលាចំនួន៦ ដែលជាប់ជ័យលាភី ក្នុងនោះសាលាបឋមសិក្សាចំនួន៣ និងសាលាវិទ្យាល័យចំនួន៣ ក្នុងនោះសាលាបឋមសិក្សាក្រវ៉ាន់ជាប់កម្រិតប្រាក់ ខណៈសាលាបឋមសិក្សាវត្តចែង ខេត្តបាត់ដំបង ជាប់កម្រិតមាស និងសាលាបឋមសិក្សា ឈើខ្លឹម ខេត្តត្បូងឃ្មុំ ជាប់លាភីកម្រិតសំរឹទ្ធ។ ចំណែកកម្រិតមធ្យមសិក្សា ជ័យលាភីកម្រិតមាស បានលើវិទ្យាល័យ ហ៊ុន សែន មិត្តភាព ខេត្តព្រះសីហនុ កម្រិតប្រាក់បានលើវិទ្យាល័យ ហ៊ុន សែន សម្ភៈបុរៈ ខេត្តក្រចេះ និងកម្រិតសំរឹទ្ធ បានលើវិទ្យាល័យចំណេះទូទៅ និងបច្ចេកទេស ព្រះបាទសម្ដេច បរមនាថ នរោត្តម សីហមុនី ខេត្តកំពង់ឆ្នាំង៕	សៀមរាប៖ ក្រសួងបរិស្ថាន គ្រោងដាក់សាលាបឋមសិក្សាក្រវ៉ាន់ ជាបេក្ខភាពសាលាមេត្រីបរិស្ថានថ្នាក់អាស៊ាន។ គម្រោងនេះ ត្រូវបានប្រកាសនៅក្នុងពិធីប្រគល់ជ័យលាភីជាផ្លូវការដល់សាលាបឋមសិក្សាក្រវ៉ាន់ ដែលជាប់មេដាយប្រាក់ សាលាមេត្រីបរិស្ថាននៅឆ្នាំនេះ។
បើតាមម្ចាស់សណ្ឋាគារទែរូ លោកស្រី ខៃ ចិន្តា ការពង្រីកផ្លូវរបស់រអាជ្ញាធរខេត្តរតនគិរីបានធ្វើឱ្យប៉ះពាល់ដល់របងនៅជុំវិញសណ្ឋាគារនេះចំនួន៤៨០ម៉ែត្រ និងប៉ះពាល់ដល់ជម្រៅនៃសណ្ឋាគារ ជាង១ម៉ែត្រ អាស្រ័យទៅតាមទីកន្លែងផ្សេងៗ នៅក្នុងបរិវេណសណ្ឋាគារ។ ទីកន្លែងនៃសណ្ឋាគារ ដែលរងប៉ះពាល់ពីគម្រោងពង្រីកផ្លូវរបស់អាជ្ញាធរនោះ ក្រៅពីរបងសណ្ឋាគារ គឺមានរានហាល, ច្រកចូល-ចូលភោជនីយដ្ឋាន, បន្ទប់ទទួលភ្ញៀវ, ការិយាល័យ, ផ្ទះបាយ និងបឹងហ្គាឡូ, កន្លែងលក់វត្ថុអនុស្សាវរីយ ...ជាដើម ដោយគ្មានទទួលបានប្រាក់សំណងពីអាជ្ញាធរឡើយ។ «គម្រោងពង្រីកផ្លូវមួយនេះ បានប៉ះពាល់ដល់រចនាសម្ព័ន្ធសណ្ឋាគារទែរូទាំងស្រុង»។ នេះជាការលើកឡើងរបស់លោកស្រី ខៃ ចិន្តា ដោយបន្តរៀបរាប់ប្រាប់សារព័ត៌មានថ្មីៗថា៖«ធម្មតាសំណង់ធំដែលយើងធ្វើឡើង គឺតែងតែមានប្លង់មេ ហើយដល់ពេលសំណង់យើងខូចខាតឬដូរទ្រង់ទ្រាយណាមួយ គឺប៉ះពាល់ដល់សម្ព័ន្ធសណ្ឋាគារទាំងអស់តែម្តង»។ ម្ចាស់សណ្ឋាគារទែរូ លើផ្ទៃដី១១,៧៥៤ម៉ែត្រការ៉េ ដែលស្ថិតនៅក្នុងបានលុង ខេត្តរតនគិរីរូបនេះ បានបញ្ជាក់ថា អ្នកស្រីបានទិញដីនេះ ពីឯកជននិងមានប្លង់កម្មសិទ្ធិត្រឹមត្រូវពីអាជ្ញាធរដែនដី ។ អ្នកស្រី បានសាងសង់សណ្ឋាគារនេះ នាឆ្នាំ១៩៩១ ដោយមិនមានអាជ្ញាធររូបណាប្រាប់ថា ដីសណ្ឋាគារនេះ ស្ថិតនៅក្នុងគម្រោងអភិវឌ្ឍណាមួយរបស់ខេត្តឡើយ។ លោកស្រី ខៃ ចិន្តា ពេញចិត្តនឹងគម្រោងពង្រីកផ្លូវរបស់អាជ្ញាធរ ក្នុងគោលដៅលើកកម្ពស់វិស័យទេសចរណ៍ខេត្តរតនគិរី ប៉ុន្តែការអភិវឌ្ឍផ្លូវនេះ វាបានធ្វើឱ្យប៉ះពាល់ខ្លាំងពេកដល់សណ្ឋាគារទែរូ ដែលខិតខំចូលរួមចំណែកអភិវឌ្ឍវិស័យទេសចរណ៍ក្នុងខេត្តរតនគិរី។ អ្នកស្រី ក៏បានស្នើយ៉ាងទទូចដល់អាជ្ញាធរខេត្ត សូមពង្វាងនៃការពង្រីកផ្លូវនេះ ចំពោះសណ្ឋាគារទែរូផ្ទាល់ ដែលសុទ្ធសឹងជាសំណង់ប្រណិត និងមានផែនការមេក្នុងការសាងសង់ឡើង។ ពាក់ព័ន្ធនឹងគម្រោងពង្រីកផ្លូវក្នុងតំបន់បឹងកន្សែងដើម្បីអភិវឌ្ឍវិស័យទេសចរណ៍នេះ លោក ថង សាវុន អភិបាលខេត្តរតនគិរី បានលើកឡើងថា គឺអនុវត្តទៅតាមផែនការមេ និងប្លង់គោលរបស់ខេត្ត។ អភិបាលខេត្តរូបនេះ បានបញ្ជាក់ប្រាប់សារព័ត៌មានថ្មីៗយ៉ាងខ្លីតាមទូរសព្ទ នារសៀលថ្ងៃទី១១ធ្នូ ឆ្នាំ២០២០ដូច្នេះ៖« មានពលរដ្ឋចំនួន៩០ភាគរយហើយ ដែលចូលរួមនិងស្ម័គ្រចិត្តរុះរើនូវសំណង់នានារបស់ខ្លួនៗ ដែលបានស្ថិតនៅក្នុងគម្រោងពង្រីកផ្លូវនេះ»៕	ភ្នំពេញ៖ គម្រោងពង្រីកផ្លូវរបស់អាជ្ញាធរ នៅតំបន់បឹងកន្សែង ក្រុងបានលុង ខេត្តរតនគិរី ដើម្បីលើកកម្ពស់វិស័យទេសចរណ៍ បានប៉ះពាល់ដល់ផ្ទះនិងអាជីវកម្មរបស់ពលរដ្ឋចំនួន៤៥គ្រួសារ។ ក្នុងចំណោមផ្ទះនិងអាជីវកម្មរបស់ពលរដ្ឋដែលបានរងគ្រោះពីការពង្រីកផ្លូវនេះ មានសណ្ឋាគារទែរូ(Terres Rouges Hotel) ដែលបានបើកដំណើរការអស់រយៈពេល២១ឆ្នាំមកហើយនោះ បានរងផលប៉ះពាល់យ៉ាងធ្ងន់ធ្ងរ ឈានដល់ការបិទទ្វារ ផងដែរ។
សេចក្តីប្រកាសព័ត៌មានស្តីពីកិច្ចប្រជុំគណៈរដ្ឋមន្ត្រី បញ្ជាក់ថា ចំណូលនេះ នឹងមិនត្រូវយកទៅប្រើប្រាស់លើចំណាយចរន្តឡើយ។ លោក ផៃ ស៊ីផាន សរសេរលើគណនីហ្វេសប៊ុករបស់លោកថា ការយកចំណូលពីប្រេង ទៅចាយលើវិស័យហេដ្ឋារចនាសម្ព័ន្ធនេះ គឺស្ថិតក្នុងទិសដៅនៃកំណើតសេដ្ឋកិច្ច។ លោក ស៊ុយ សែម រដ្ឋមន្រី្តក្រសួងរ៉ែនិងថាមពល ប្រកាសកាលពីអំឡុងខែមិថុនា ឆ្នាំ២០១៩ ថា កម្ពុជា រកឃើញប្លុកប្រេងកាត២៥កន្លែង ទាំងក្នុងដែនសមុទ្រ និងដែនគោក ហើយនាពេលខាងមុខ កម្ពុជា នឹងមានតំណក់ប្រេងប្រើប្រាស់ខ្លួនឯង៕ អត្ថបទទាក់ទង រដ្ឋាភិបាល៖ ប្លុកមួយក្នុងសមុទ្រ កំពុងឈានទៅផលិតប្រេងកាត រដ្ឋមន្ត្រីរ៉ែ៖ កម្ពុជា មានប្លុកប្រេងកាត២៥កន្លែង ហើយខាងមុខ នឹងមានប្រេងខ្លួនឯង	ក្នុងកិច្ចប្រជុំគណៈរដ្ឋមន្ត្រី នាព្រឹកថ្ងៃទី១១ ខែកញ្ញា ឆ្នាំ២០១៩ សម្តេចនាយករដ្ឋមន្ត្រី ហ៊ុន សែន សម្រេចយកចំណូលដែលបានមកពីវិស័យប្រេង ទៅប្រើប្រាស់តែទៅលើការកសាងហេដ្ឋារចនាសម្ព័ន្ធប៉ុណ្ណោះ។
អ្នកគាំទ្រវិស័យកីឡាបាល់ទាត់កម្ពុជា ពិសេសអ្នកគាំទ្រក្លិបផ្ទាល់ នឹងខានឃើញការប្រកួតបាល់ទាត់ក្របខណ្ឌលីគកំពូលកម្ពុជាចំនួនពីរសប្តាហ៍។ ការខកខានេះ ដោយសារកីឡាករមួយចំនួនក្នុងក្របខណ្ឌនេះ ជាប់បំពេញភារកិច្ចជាមួយក្រុមជម្រើសជាតិអាយុក្រោម២១ឆ្នាំ ប្រជែងដណ្តើមជើងឯកក្នុងពានរង្វាន់ស្តេចព្រុយណេចាប់ថ្ងៃទី២៣ មេសា ដល់ថ្ងៃទី៥ ខែឧសភា ឆ្នាំ២០១៨។ ការសម្រាកការប្រកួតក្របខណ្ឌលីគកំពូលកម្ពុជា ដើម្បីទុកពេលប្រជែងក្នុងពានរង្វាន់មិត្តភាពនេះ បានរងការរិះគន់មួយចំនួនពីសំណាក់អ្នកគាំទ្រវិស័យកីឡាបាល់ទាត់កម្ពុជា។ ពួកគេទាំងនោះបានលើកឡើងបែបចំអកដាក់សហព័ន្ធកីឡាបាល់ទាត់កម្ពុជាថា គ្រាន់តែជាពានមិត្តភាពក្រៅផ្លូវការរបស់គេសោះ កម្ពុជាត្រូវសម្រាកការប្រកួតដ៏ធំរបស់ខ្លួនរហូតពីរសប្តាហ៍។ មិនត្រឹមតែប៉ុណ្ណោះពួកគេបានលើកជាចម្ងល់ថា បើយ៉ាងនេះៗ តើបាល់ទាត់ខ្មែររីកចម្រើនម៉េចកើត? ទន្ទឹមនឹងចាត់ទុកការរិះខាងលើជាសិទ្ធរបស់អ្នកគាំទ្រ លោក ប្រាក់ សុវណ្ណារ៉ា គ្រូបង្វឹកក្រុម U21 កម្ពុជាបានចាត់ទុកពានរង្វាន់នេះជាការប្រកួតមួយដ៏សំខាន់ ក្នុងការពង្រឹងសមត្ថភាពសម្រាប់ធនធានស៊ីហ្គេមឆ្នាំ២០១៩។ ហើយវាក៏ជាការប្រកួត ដើម្បីមើលពីចំណុចខ្វះខាត និងកម្រិតរបស់កម្ពុជា និងក្រុមក្នុងតំបន់ផងដែរ។ សម្រាប់ការប្រកួតពានរង្វាន់ស្តេចព្រុយណេ Hassanal Bolkiah Trophy 2018 ដែលរៀបចំនៅប្រទេសព្រុយណេមានក្រុមចំនួន៧ចូលរួម។ ក្រុម U21 កម្ពុជាដែលស្ថិតនៅក្នុងពូល B ត្រូវប្រកួតបើកឆាកជាមួយក្រុមសិង្ហបុរី នាថ្ងៃទី២៨ មេសា មុនប៉ះឡាវក្នុងជំនួបចុងក្រោយនៅថ្ងៃទី៣០ មេសា។ ពូល A មានម្ចាស់ផ្ទះព្រុយណេ ថៃ មីយ៉ាន់ម៉ា និងទីម័រខាងកើត។ នាការប្រកួតបើកឆាកពូល A កាលពីថ្ងៃទី២៣ មេសា ក្រុមភ្ញៀវទីម័រខាងកើតបានយកឈ្នះម្ចាស់ផ្ទះព្រុយណេក្នុងលទ្ធផល ១-០ មុនថៃស្មើ ១-១ ជាមួយមីយ៉ាន់ម៉ានៅថ្ងៃបន្ទាប់៕	ការប្រកួតបាល់ទាត់ក្របខណ្ឌលីគកំពូលកម្ពុជាត្រូវសម្រាកចំនួនពីរសប្តាហ៍ ដើម្បីទុកពេលឲ្យក្រុមជម្រើសជាតិអាយុក្រោម២១ឆ្នាំកម្ពុជាប្រកួតប្រជែងដណ្តើមជើងឯកបានរង្វាន់ស្តេចព្រុយណេនាចុងខែមេសា ខាងមុខ។ ក្រុម U21 ត្រូវប្រកួតបើកឆាកពូល B ជាមួយក្រុមសិង្ហបុរីនៅថ្ងៃទី២៨ មេសា មុនប៉ះឡាវ នាជំនួបចុងក្រោយនៅថ្ងៃទី៣០ មេសា។
Nigel គឺជាសត្វបក្សីសមុទ្រមួយក្បាលគត់ដែលបានសម្រេចចិត្តទៅរស់នៅលើកោះ Mana ទៅតាមការទាក់ទាញរបស់មន្ត្រីអភិរក្សសត្វនូវែលសេឡង់កាលពីអំឡុងឆ្នាំ២០១៣ ។ យោងតាម The Guardian ក្រុមអភិរក្សសត្វ បានបង្កើតរូបសំណាកបក្សីជាច្រើននៅលើកោះ Mana ដើម្បីទាក់ទាញសត្វបក្សីទៅរស់នៅ។ នារយៈពេល៤០ឆ្នាំចុងក្រោយនេះ Nigel ដែលគេហៅថា no mates Nigel បានក្លាយជាបក្សីតែមួយគាត់ដែលបានស្ម័គ្រចិត្តរស់នៅលើកោះ Mana ជាមួយបក្សីក្លែងក្លាយជាង៨០ក្បាលផ្សេងទៀត ដែលវាបានចាត់ទុកថា ជាគ្រួសារតែមួយ។ ក្រុមអ្នកអភិរក្ស បានគូសបញ្ជាក់ថា ទោះបីជាមានប្រភេទបក្សីផ្សេងទៀត ធ្លាប់ទៅដល់ទីនោះក៏ដោយ ប៉ុន្តែពួកវាមានទន្លាប់ និងរបៀបរស់នៅផ្សេងពី Nigel។ ពីមួយថ្ងៃទៅមួយថ្ងៃ Nigel ប្រឡែងលេង និងរស់នៅតែជាមួយរូបចម្លាក់បក្សីសមុទ្រសិប្បនិម្មិតផ្សេងទៀតប៉ុណ្ណោះ។ លោក Chis Bell មន្ត្រីអភិរក្សសត្វម្នាក់នៅនូវែលសេឡង់ បានថ្លែងប្រាប់ AFP ថា Nigel ត្រូវបានរកឃើញថា បានជីវិតក្បែរបក្សីសមុទ្រសិប្បនិម្មិតផ្សេងទៀត។ លោកបានគូសបញ្ជាក់ថា នារយៈពេលចុងក្រោយនេះ បក្សីសមុទ្រ Gannet បីក្បាល ធ្លាប់បានហើរទៅកាន់ម្តុំនោះផងដែរ ប៉ុន្តែលោកមិនរំពឹងថា ពួកវាសម្រេចចិត្តរស់នៅទីនោះដូចជា Nigel ឡើយ។ ថ្វីត្បិតតែបក្សីសមុទ្រ Gannet មិនស្ថិតក្នុងចំណោមប្រភេទសត្វដ៏កម្រក៏ដោយ ប៉ុន្តែប្រវត្តិរបស់ Nigel បានធ្វើឲ្យអ្នកអភិរក្សសត្វ ចងចាំ និងចាត់ទុកវាជាសត្វដ៏គំរូមួយ៕	បណ្តាអ្នកស្រឡាញ់សត្វនៅក្នុងប្រទេសនូវែលសេឡង់ នៅតែមានភាពសោកសៅចំពោះការបាត់បង់សត្វបក្សីសមុទ្រនៅលើកោះ Mana កាលពីថ្មីៗកន្លងមកនេះ។ Nigel ជាឈ្មោះបក្សីសមុទ្រ (Gannet) ដែលត្រូវបានគេចាត់ទុកថា ជាសត្វដែលឯកោជាងគេនៅលើលោក (The Loneliest Bird in the World)។
លោក គុណ ញឹម បានបញ្ជាក់ថា ៨ខែ នៃយុទ្ធនាការប្រមូលពន្ធអាករនេះ មានម្ចាស់រថយន្តគ្មានពន្ធដែលជ្រកក្រោមផ្លាកលេខផ្សេងៗចំនួន ៦ ៩២២ គ្រឿង បានមកបំពេញកាតព្វកិច្ចបង់ពន្ធអាករ នៅអគ្គនាយកដ្ឋានគយ និងរដ្ឋាករកម្ពុជា។ បើតាមលោក គុណ ញឹម ក្នុងចំណោមរថយន្តទាំងនេះ គឺមានរថយន្ត ៤ ៦៩០គ្រឿង ត្រូវបានបង់ពន្ធចូលជាតិរួចហើយ ដែលមានទំហំជាង៤៦លានដុល្លារ។ រីឯ រថយន្ត២ ២៣២គ្រឿងទៀត គឺកំពុងស្ថិតនៅយានដ្ឋាន ដោយត្រូវកែរថយន្តពីចង្កូតស្តាំមកឆ្វេងវិញ ដែលមានតម្លៃជាង ១៣លានដុល្លារ។ លោក គុណ ញឹម បានបញ្ជាក់ថា ចំណូលពីរថយន្តទាំងនេះ ពុំទាន់ក្លាយជាប្រាក់ពន្ធសម្រាប់រដ្ឋឡើយ ព្រោះស្ថិតនៅក្នុងដំណាក់កាលជាប្រាក់កក់ របស់ម្ចាស់រថយន្តនៅឡើយ។ ដោយឡែក ក្នុងរយៈពេល៤ខែ ដើមឆ្នាំ២០២២ អគ្គនាយកដ្ឋានគយ ក៏បង្រា្កបរថយន្ត ដែលគ្មានពន្ធបានចំនួន ១៧៨គ្រឿងដែរ។ លោក គុណ ញឹម ថ្លែងក្នុងសន្និសីទកាសែតស្តីពី វឌ្ឍនភាពនៃការងារប្រមូលពន្ធអាករលើរថយន្តគ្មានពន្ធមានស្រាប់ក្នុងប្រទេស ជ្រកក្រោមផ្លាកលេខផ្សេងៗ នាព្រឹកថ្ងៃទី៤ ឧសភាថា ម្ចាស់រថយន្តទាំងនេះ ក្រៅពីបង់ពន្ធអាករហើយនោះ គឺត្រូវរងការពិន័យថែមទៀត។ លោកបានបញ្ជាក់ថា ម្ចាស់រថយន្តត្រូវបង់ប្រាក់ទាំងពន្ធអាករ និងប្រាក់ពិន័យ ជាមធ្យម ២១ ២០០ដុល្លារ ក្នុងមួយគ្រឿង។ លោក គុណ ញឹម បន្តនិយាយដូច្នេះ៖ « គិតត្រឹមដំណាច់ខែមេសា ឆ្នាំ២០២២ ប្រាក់ពន្ធអាករនិងប្រាក់ពិន័យ ដែលយើងប្រមូលពីម្ចាស់រថយន្តគ្មានពន្ធនោះ គឺបានជិត៦៤លានដុល្លារ។ នេះបើតាមការប៉ាន់ស្មានរបស់យើង ដោយចំណូលមួយផ្នែក គឺយើងប្រមូលបានហើយបង្វែរទៅជាថវិកាជាតិរួចហើយ។ មួយផ្នែកទៀត បានពីរថយន្តដែលយើងបង្រា្កបបានស្ថិតនៅការគ្រប់គ្រងដោយគយ ដោយរង់ចាំម្ចាស់ចូលមកដោះស្រាយ និងចំណូលមួយផ្នែកទៀត បានពីម្ចាស់រថយន្តចង្កូតស្តាំ ដែលបច្ចុប្បន្នកំពុងបន្តនីតិវិធី បង់ពន្ធអាករចូលរដ្ឋ»។ កាលពីថ្ងៃទី១០កញ្ញា ឆ្នាំ២០២១ អគ្គនាយដ្ឋានគយ និងរដ្ឋាករកម្ពុជា ចាប់ផ្តើមយុទ្ធនាការឱ្យម្ចាស់រថយន្តគ្មានពន្ធ ជ្រកក្រោមផ្លាកលេខផ្សេងៗបង់ពន្ធ ដោយមានការអនុគ្រោះពន្ធ១០ភាគរយ រហូតដល់ដំណាច់ឆ្នាំ២០២១។ ប៉ុន្តែចាប់ពីថ្ងៃទី១ ខែមករា ដល់ថ្ងៃទី៣០ ខែមិថុនា ឆ្នាំ២០២២ ម្ចាស់រថយន្តចង្កូតឆ្វេងគ្មានពន្ធ គឺត្រូវឲ្យបង់ពន្ធអាករពេញលេញ។ លោក គុណ ញឹម បានព្រមានថា ពេលផុតឱសានវាទនៃយុទ្ធនាការប្រមូលពន្ធអាករ ពោលចាប់ពីថ្ងៃទី១កក្កដា ឆ្នាំ២០២២តទៅ រថយន្តគ្មានពន្ធនឹងរងនូវការបង្ក្រាបយ៉ាងតឹងរ៉ឹង និងម៉ឺងម៉ាត់ ហើយចំពោះរថយន្តចង្កូតស្តាំ ក្រោយបង្ក្រាបបានត្រូវដោះបំបែកជាគ្រឿងបន្លាស់ ឬកម្ទេចចោល៕	ភ្នំពេញ៖ អគ្គនាយកដ្ឋានគយ និងរដ្ឋាករកម្ពុជា ប្រមូលពន្ធអាករ បានប្រមាណ៦៤លានដុល្លារ ពីម្ចាស់រថយន្តគ្មានពន្ធនាំចូល និងរថយន្តចង្កូតស្តាំ ដែលជ្រកក្រោមផ្លាកលេខផ្សេង ៗរហូតដល់ ៧ពាន់គ្រឿង។ នេះជាការលើកឡើងរបស់លោក គុណ ញឹម អគ្គនាយកនៃអគ្គនាយកដ្ឋាន និងរដ្ឋាករកម្ពុជា ដោយបញ្ជាក់ថា ក្នុងចំណោមចំណូលទាំងនេះ គឺមានជិត៤លានដុល្លារ បានពីការពិន័យលើម្ចាស់រថយន្តជាង១៧០គ្រឿង។
Zuma announced he had stepped down in a late-night television address in which he took some digs at the African National Congress (ANC) party that had pledged to oust him via a parliamentary no-confidence vote. In a 30-minute speech, Zuma said he had "come to the decision to resign as president of the republic with immediate effect". "I have only asked my party to articulate my transgressions and the reason for its immediate instruction that I vacate office," he said. Zuma, 75, had been in a divisive power struggle with Ramaphosa, the deputy president. Ramaphosa, who won control of the ANC when he was elected as its head in December, will be voted in by parliament as South Africa's new president on Thursday when lawmakers sit from 1200 GMT. Benchmark South African stocks scored their biggest gains since June 2016 after news that a pro-business reformist would be taking the helm. The FTSE/JSE Africa All Share Index rose as much as 2.7 percent, while the rand reached its strongest level since February 2015, gaining 0.5 percent at 11.6570 for one US dollar in early trading. Zuma, in an earlier TV interview on Wednesday, said he had received "very unfair" treatment from the party that he joined in 1959 and in which he had fought for decades against apartheid white-minority rule. He said he was angered over "the manner in which the decision is being implemented... I don't agree, as there is no evidence of if I have done anything wrong." - Forced out - The party's national executive committee had ordered Zuma's recall from office on Tuesday, after a 13-hour meeting at a hotel outside Pretoria, but he at first refused. ANC officials then said that if Zuma did not resign, the party's lawmakers in the Cape Town parliament would vote out him on Thursday. But, after the resignation, party deputy secretary general Jesse Duarte cautioned: "We are not celebrating". "We have had to recall a cadre of the movement that has served this organisation for over 60 years, it's not a small matter," she added. Zuma, who had no formal education, was jailed on Robben Island for 10 years alongside Nelson Mandela under apartheid and rose through the ranks of the ANC to take power in 2009. But his rule was dominated by graft scandals, economic slowdown and falling popularity for the celebrated liberation party. In a day of high drama, police early Wednesday raided the Johannesburg home of the Gupta business family, which is accused of overseeing a web of corruption in Zuma's government. Police said three unidentified people had been arrested in investigations into "Vrede Farm" -- allegations that millions of dollars of public money meant for poor dairy farmers were siphoned off by the Guptas. Local media reported that Zuma had been pushing for a resignation deal that included his legal fees to fight multiple criminal charges -- but he denied the allegations in his resignation speech. One case against him relates to 783 payments he allegedly received linked to an arms deal before he came to power. Other graft allegations have centred on the three Gupta brothers, who are accused of unfairly obtaining lucrative government contracts and even hand-picking Zuma's ministerial appointments. The political standoff in recent weeks plunged South Africa -- the continent's most developed economy -- into confusion over who was running the country, with last Thursday's annual State of the Nation address cancelled at the last-minute. Ramaphosa will now deliver the address on Friday. - Decline of Mandela's party - Zuma, a Zulu traditionalist with four wives and a proud singing voice, had been scheduled to stand down next year after serving the maximum two terms. In local polls in 2016, the ANC recorded its worst electoral result since coming to power in 1994 with Mandela at the helm as white-minority rule fell. Ramaphosa, 65, must revive the economy and crack down on what he has admitted is rampant government corruption if he is to boost the party's tarnished reputation before a tricky general election next year. He is a former trade unionist and Mandela ally who led talks to end apartheid in the early 1990s and then became a hugely wealthy businessman before returning to politics. Zuma's hold over the ANC was broken in December when his chosen successor -- his former wife Nkosazana Dlamini-Zuma -- narrowly lost to Ramaphosa in a vote for the new party leader.	Cape Town, South Africa \| South Africa prepared to welcome wealthy former businessman Cyril Ramaphosa as its new president Thursday after scandal-tainted Jacob Zuma resigned under intense pressure from his own party.
អត្ថបទទាក់ទង លោក ស៊ុន ចាន់ថុល៖ យើងកំពុងបណ្ដុះ ឲ្យមានអ្នកដឹកនាំបន្តវេនក្នុងក្រសួងសាធារណការ កម្មវិធីបណ្ដុះបណ្ដាលនេះ ត្រូវបានធ្វើឡើងក្រោយពីការថ្លែងរបស់លោក ស៊ុន ចាន់ថុល កាលពីខែមករាឆ្នាំនេះ ដែលបង្ហាញពីគោលបំណងរបស់ក្រសួងក្នុងការពង្រឹងសមត្ថភាពមន្ត្រីរាជការ និងថ្នាក់ដឹកនាំវ័យក្មេង ឲ្យអាចបន្តវេនដឹកនាំក្រសួងមួយនេះប្រកបដោយផ្លែការល្អទៅថ្ងៃមុខទៀត។ លោកថែមទាំងលើកឡើងថា ឆ្នាំ២០១៩នេះ គឺជាឆ្នាំបណ្ដុះបណ្ដាលក្នុងក្រសួងដែលរូបលោកកំពុងដឹកនាំសព្វថ្ងៃនេះទៀតផង ដោយលោកនឹងអញ្ជើញវាគ្មិនល្អៗ មកធ្វើបទបង្ហាញដល់មន្ត្រីក្រោមឱវាទរបស់ខ្លួន។ នៅថ្ងៃនេះ ក្រសួងសាធារណការ បានរៀបចំវគ្គបណ្ដុះបណ្ដាលភាពជាអ្នកដឹកនាំ ដោយសហការជាមួយមជ្ឈមណ្ឌល Center of Asian Leadership Initiatives (CALI) សម្រាប់មន្ត្រីរាជការជាថ្នាក់ដឹកនាំរបស់ក្រសួង។ វគ្គបណ្ដុះបណ្ដាលនេះ ធ្វើឡើងពីថ្ងៃទី១១ ដល់ថ្ងៃទី១៦ខែកុម្ភៈឆ្នាំ២០១៩ ដោយមានការអញ្ជើញពីសំណាក់វាគ្មិនដែលបញ្ចប់ការសិក្សាពីសាកលវិទ្យាល័យ Harvard ។ វគ្គសិក្សានេះត្រូវបែងចែកជាពីរវគ្គ ដោយទី១ធ្វើឡើងនៅភ្នំពេញ និងទី២នៅខេត្តព្រះសីហនុ សម្រាប់មន្ត្រីរាជការថ្នាក់ដឹកនាំ ១០០រូប។ លោក ស៊ុន ចាន់ថុល ដែលជាអតីតនិស្សិតសាកលវិទ្យាល័យ Harvard ដែរនោះបានថ្លែងដូច្នេះថា៖«វគ្គបណ្ដុះបណ្ដាលនេះ គឺជាឱកាសដ៏កម្រក្នុងការពង្រឹងចំណេះជំនាញវិជ្ជាជីវៈផ្ទាល់ខ្លួន ព្រមទាំងផ្ដល់ឱកាសដល់មន្ត្រីរាជការជាអ្នកដឹកនាំរបស់យើង ក្នុងការសិក្សាស្វែងយល់ពីជំនាញសំខាន់ៗចាំបាច់ដល់ការរួមចំណែកជាវិជ្ជមានដើម្បីដឹកនាំក្រសួង និងប្រទេសជាតិឲ្យរីកចម្រើនបន្ថែមទៀត»៕	ភ្នំពេញ៖ មន្ត្រីរាជការ និងថ្នាក់ដឹកនាំរបស់ក្រសួងសាធារណការ និងដឹកជញ្ជូន កំពុងទទួលចំណេះដឹងពីវាគ្មិនដែលបញ្ចប់ការសិក្សាពីសាកលវិទ្យាល័យ Harvard ដ៏ល្បីល្បាញរបស់សហរដ្ឋអាមេរិក។ កម្មវិធីបណ្ដុះបណ្ដាលនេះបានចាប់ផ្ដើមពីថ្ងៃទី១១ខែកុម្ភៈនេះ។
ការអំពាវនាវជាថ្មីរបស់សម្តេចនាយករដ្ឋមន្រ្តី ធ្វើឡើងបន្ទាប់ពីក្រសួងសុខាភិបាល ប្រកាសពីការរកឃើញអ្នកឆ្លងជំងឺកូវីដ-១៩ ២៦នាក់ទៀត នៅព្រឹកថ្ងៃទី២០ ខែកក្កដា ឆ្នាំ២០២០។ តាមពិតទៅ ក្រសួងសុខាភិបាល បានផ្តល់ព័ត៌មានពីអ្នកឆ្លងថ្មី២៦នាក់នេះ ដល់សម្តេច តាំងពីយប់មិញម្ល៉េះ។ សម្តេច ចាត់ទុកករណីឆ្លងថ្មី២៦នាក់នេះ ថាជាចំនួនច្រើន សម្រាប់កម្ពុជា។ ក្នុងឱកាសចុះទៅពិនិត្យមើលការធ្វើស្រែ និងជួបសំណេះសំណាលជាមួយប្រជាកសិករ ក្នុងស្រុកព្រៃកប្បាស ខេត្តតាកែវ នាព្រឹកនេះ ប្រមុខរដ្ឋាភិបាល ថ្លែងថា ខ្លួន ស្លុតចិត្ត ពេលទទួលបានព័ត៌មាននេះ។ ប្រមុខរដ្ឋាភិបាល មានប្រសាសន៍ថា៖«យប់មិញនេះធ្ងន់តែម្តង ដល់ទៅ២៦នាក់»។ យ៉ាងណាក៏ដោយ មេដឹកនាំកម្ពុជា អះអាងថា ជំងឺកូវីដ-១៩ អាចបំផ្លាញកម្ពុជា ក្នុងកម្រិតណាមួយ តែមិនអាចសម្លាប់កម្ពុជាឡើយ។ មេដឹកនាំកម្ពុជា និយាយថា៖«ធ្វើយ៉ាងម៉េច កុំឲ្យអត់អង្ករច្រកឆ្នាំង»។ សម្តេចនាយករដ្ឋមន្រ្តី សង្កេតឃើញថា ប្រជាពលរដ្ឋ ហាក់មានការធ្វេសប្រហែសបន្តិច ដោយការពាក់ម៉ាស់ កាន់តិចទៅៗ។ ក្នុងការឈប់សម្រាក៥ថ្ងៃខាងមុខ ចាប់ពីថ្ងៃទី១៧ ដល់ថ្ងៃទី២១ ខែសីហា ឆ្នាំ២០២០ សម្តេច ក្រើនរម្លឹកប្រជាពលរដ្ឋ ឲ្យជៀសវាងការប្រមូលផ្តុំទ្រង់ទ្រាយធំ ដើម្បីជៀសវាងការរីករាលនៃជំងឺកូវីដ-១៩។ គិតត្រឹមថ្ងៃទី២១ ខែកក្កដា ឆ្នាំ២០២០ កម្ពុជា រកឃើញអ្នកឆ្លងជំងឺកូវីដ-១៩ ១៩៧នាក់ ដោយក្នុងនោះ បានជាសះស្បើយ១៤០នាក់ ខណៈ៥៧នាក់ទៀត កំពុងសម្រាកព្យាបាល៕	សម្តេចនាយករដ្ឋមន្រ្តី ហ៊ុន សែន បន្តអំពាវនាវឲ្យប្រជាពលរដ្ឋ ប្រុងប្រយ័ត្ននឹងជំងឺកូវីដ-១៩។ សម្តេច នៅតែរម្លឹកប្រជាពលរដ្ឋដូចរាល់ដង ឲ្យការពារខ្លួននឹងជំងឺរាតត្បាតនេះ ដូចជាពាក់ម៉ាស់និងដាក់ជែលលាងដៃតាមខ្លួនជាដើម។
សម្តេច ហ៊ុន សែន មិនវិនិច្ឆ័យឡើយ ថាប្រមុខរដ្ឋស្តីទី និងប្រធានតុលាការកំពូល នឹងដោះស្រាយយ៉ាងដូចម្តេច ចំពោះសំណើរបស់អតីតក្រុមអ្នកប្រឆាំង។ ប៉ុន្តេ សម្តេច សន្និដ្ឋានថា ប្រមុខរដ្ឋស្តីទីនិងប្រធានតុលាការកំពូល ទំនងជាយល់ដូចគ្នាថា នៅប្រទេសកម្ពុជា មិនទាន់មានច្បាប់ណាមួយ ដែលលើកលែងឲ្យបុគ្គល ដែលត្រូវបានកាត់សិទ្ធិនយោបាយនោះទេ។ ក្នុងពិធីសម្ពោធសមិទ្ធផលនៅវត្តឈូកវ៉ា ស្ថិតក្នុងខណ្ឌព្រែកព្នៅ នាព្រឹកថ្ងៃទី៥ ខែមីនា ឆ្នាំ២0១៨ ប្រធានគណបក្សកាន់អំណាចរូបនេះ បានឆ្លើយតបនឹងសំណើរបស់អតីតអ្នកប្រឆាំង យ៉ាងដូច្នេះថា៖«តុលាការ កាត់សិទ្ធិនយោបាយហើយ ហើយពុំទាន់មានច្បាប់ លើកលែងឲ្យទេ។ ខ្ញុំអត់មានសិទ្ធិធ្វើបែបនោះទេ។ វា ខុសពីអ្នកជាប់ពន្ធនាគារ ដែលនាយករដ្ឋមន្ត្រី មានសិទ្ធិអាចលើកលែងទោសឲ្យបាន។ នេះហើយជាលទ្ធផលចុងក្រោយនៃអំពើក្បត់ជាតិ»។ កាលពីថ្ងៃទី១៦ ខែវិច្ឆិកា ឆ្នាំ២0១៧ តុលាការកំពូល បានសម្រេចរំលាយគណបក្សសង្គ្រោះជាតិចោល ព្រមទាំងមិនឲ្យមេដឹកនាំ១១៨នាក់នៃគណបក្សនេះ ធ្វើនយោបាយរយៈពេល៥ឆ្នាំ។ អតីតមេដឹកនាំនៃគណបក្សប្រឆាំងទាំងនោះ ដែលត្រូវដកសិទ្ធិនយោបាយ រាប់ចាប់តាំងពីលោក កឹម សុខា លោក អេង ឆៃអ៊ាង លោក ប៉ុល ហំម លោកស្រី មូរ សុខហួរ លោក សុន ឆ័យ និងលោក យឹម សុវណ្ណ ជាដើម។ តុលាការកំពូល ចោទថា គណបក្សសង្គ្រោះជាតិ លួចឃុបឃិតជាមួយបរទេស ដើម្បីផ្តួលរំលំរដ្ឋាភិបាលកម្ពុជា ដែលជាអំពើក្បត់ជាតិ៕	ភ្នំពេញ៖ សម្តេច ហ៊ុន សែន នាយករដ្ឋមន្ត្រី និងជាប្រធានគណបក្សប្រជាជនកម្ពុជា បានទម្លាយថា ក្នុងចំណោមអតីតមន្ត្រីជាន់ខ្ពស់ទាំង១១៨នាក់នៃគណបក្សសង្គ្រោះជាតិ ដែលត្រូវបានតុលាការកំពូល កាត់សិទ្ធិនយោបាយ មានមួយចំនួន បានផ្ញើលិខិតទៅកាន់សម្តេច ដើម្បីសុំឲ្យផ្តល់សិទ្ធិនយោបាយដល់ពួកគេឡើងវិញ។ នាយករដ្ឋមន្ត្រីរូបនេះ បន្តថា អតីតអ្នកនយោបាយទាំងនោះ ក៏បានផ្ញើលិខិតពីរផ្សេងទៀត ទៅកាន់សម្តេច សាយ ឈុំ ប្រធានព្រឹទ្ធសភា ដែលកំពុងទទួលរាជានុសិទ្ធិជាប្រមុខរដ្ឋស្តីទី និងលោក ឌិត មន្ទី ប្រធានតុលាការកំពូលផងដែរ ដើម្បីសុំឲ្យអន្តរាគមន៍អំពីរឿងនេះ។
លោក ធឿន ធារ៉ា កីឡាករប្រដាល់គុនខ្មែរវ័យ ២៥ឆ្នាំ នឹងប្រកួតជា ១ទល់៣ ជាមួយកីឡាករបរទេស ៣រូបមកពីប្រទេសផ្សេងៗគ្នា។ គូប្រកួតទាំង ៣នោះ មានដូចជា៖ ប៉ូបយ រ៉េតវ៉ូលវីស កីឡាករម៉ាឡេស៊ី, ឌេនកៅសេន កីឡាករថៃ និង យ៉ាកគុមផាន់ កីឡាករឡាវ។ លក្ខខណ្ឌ នៃការប្រកួត ១ទល់៣ រវាង ធឿន ធារ៉ា ជាមួយកីឡាករបរទេសទាំង៣នេះ គឺលុះត្រាតែ ធឿន ធារ៉ា ផ្ដួលគូប្រកួតទាំង ៣នាក់ឲ្យសន្លប់ ចុះចាញ់ និងបញ្ឈប់ដោយអាជ្ញាកណ្ដាល ឬគ្រូពេទ្យទើបចាត់ទុកថាឈ្នះ ហើយទទួលបានប្រាក់រង្វាន់ ១០០០$ បន្ថែមលើតម្លៃខ្លួន និងពានជើងឯកគុនខ្មែរអន្ដរជាតិ។ កីឡាករ ធឿន ធារ៉ា ម្ចាស់ខ្សែក្រវ៉ាត់ IPCC រូបពី Wurk Kun Khmer ធឿន ធារ៉ា ផ្តួលគូប្រកួតសន្លប់ ១នាក់ នឹងទទួលបានប្រាក់ ២០០$។ ប៉ុន្ដែបើកីឡាករទាំង ៣នាក់ មានអ្នកណាមួយអាចផ្ដួល ធឿន ធារ៉ា ឲ្យសន្លប់នឹងទទួលបានប្រាក់បន្ថែមពីលើតម្លៃខ្លួន ២០០$ ហើយលក្ខខណ្ឌពិសេសបើផ្តួល ធឿន ធារ៉ា មុន ១នាទីក្នុងពេលប្រកួត នឹងទទួលបានប្រាក់់លើកទឹកចិត្ត ៤០០$។ នេះ បើយោងទៅលើការផ្សាយរបស់ Town Full HDTV។ រីឯ ព្រំ សំណាង កីឡាកររូបនេះ នឹងត្រូវប្រកួតជាមួយ វ៉ាឌីមៀរ កាប៉ៅ (Vladimir Gabov) កីឡាកររុស្សី។ គូនេះ ប្រកួតលក្ខណៈបែបគុនខ្មែរ មាន៣តឹក ក្នុង១តឹក ៣នាទី លើប្រភេទទម្ងន់ ៧៨គីឡូក្រាម។ នៅថ្ងៃជាមួយគ្នានេះ នៅទីតាំងដដែរ កីឡាករ ម៉ឺន មេឃា ក៏ប្រកួតលក្ខណៈដូចជាកីឡាករព្រំ សំណាងដែរ ប៉ុន្ដែត្រូវជួបជាមួយ កីឡាករ លូកា មកពីអ៊ុយក្រែន លើប្រភេទទម្ងន់ ៦២.៥គីឡូក្រាម។ ក្រៅអំពីការប្រកួតរបស់កីឡាករកម្ពុជាទាំង៣នាក់នេះ ក៏មានការប្រកួតផ្សេងទៀត ដូចជា៖ វ៉ាន់ វឿន ប្រកួតជាមួយ បឺត សង្ឃឹម ដណ្ដើមខ្សែក្រវ៉ាត់ IPCC វគ្គផ្ដាច់ព្រ័ត្រ, មឿន សុខហ៊ុច កីឡាករកម្ពុជា ???????? ប៉ះជាមួយ???????? ណាត់ ថាភូម កីឡាករថៃ ប្រកួតគុនខ្មែរ លក្ខណៈពិសេសតែមួយតឹក ៩នាទី លើប្រភេទទម្ងន់ ៦៥គីឡូក្រាម, កីឡាករ ស៊ន រ៉ាគីម ប្រកួតជាមួយ គង់ ហូវ លើទម្ងន់ ៦០គីឡូក្រាម ដណ្ដើមខ្សែក្រវ៉ាតចំណាត់ថ្នាក់លេខ៣ និងលេខ៕	ការប្រកួតប្រដាល់គុនខ្មែរដែលរៀបចំដោយក្រុមហ៊ុនឯកជនមួយ បានឈានទៅដល់ចុងរដូវកាល។ នាថ្ងៃទី២៥ ខែមីនា ឆ្នាំ២០២៣ នៅផ្សាទំនើបជីបម៉ុង 271 មេហ្គាម៉ល កីឡាករ ធឿន ធារ៉ា, ម៉ឺន មេឃា និងព្រំ សំណាង នឹងស្វាគមន៍គូប្រគួតរៀងៗខ្លួន ដែលមកពីប្រទេសខាងក្រៅ។
អ្នកស្រី ភា ធ្លាប់បានចំណាយប្រាក់ប្រមាណ១០ម៉ឺនរៀល សម្រាប់ទិញថ្នាំគីមីពុលយកទៅបាញ់បន្លែក្នុងផ្ទៃដីតូចល្មមមួយ កាលពី១០ឆ្នាំមុន ។ ពេលខ្លះបន្លែដែលបាញ់ថ្នាំគីមីទាំងនោះ ក៏មិនអាចប្រមូលផលបានល្អដែរ ព្រោះវាត្រូវសត្វល្អិតបំផ្លាញអស់។ ចំណែកផលបន្លែដែលប្រមូលបានបន្តិចបន្ទួច យកទៅលក់នៅឯផ្សារ អ្នកស្រី សែម ភា ក៏ត្រូវដឹកបន្លែដោយម៉ូតូចាស់របស់ខ្លួនត្រឡប់មកផ្ទះវិញ។ អ្នកស្រី ភា បានរំឭកពីអារម្មណ៍មិនសប្បាយចិត្តពេលដែលលក់បន្លែមិនដាច់នោះថា៖«ពេលខ្លះខ្ញុំត្រូវដឹកបន្លែយកមកផ្ទះវិញទាំងអស់ព្រោះលក់មិនដាច់។ គេទិញតែបន្លែដែលល្អ អត់សត្វស៊ី ដូច្នេះចង់មិនចង់ខ្ញុំត្រូវតែតម្រូវតាមទីផ្សារ ប៉ុន្តែខ្ញុំមិនហូបបន្លែទាំងនោះទេ»។ បន្តលក់បន្លែគីមីអស់ជាច្រើនឆ្នាំសុខភាពក៏ទ្រុឌទ្រោម ខាតដើមខាតចុងព្រោះសត្វល្អិតបំផ្លាញបន្លែអស់ជាញឹកញាប់ ស្ត្រីមេម៉ាយកូន៤រូបនេះ សម្រេចចិត្តប្ដូរទៅដាំបន្លែតាមបែបធម្មជាតិវិញ។ ចំណាយប្រាក់ត្រឹមតែ៦,០០០រៀល សម្រាប់ទិញវត្ថុធាតុដើមធ្វើជីធម្មជាតិ ហើយអាចប្រមូលផលម្ដងបាន៥០ម៉ឺនរៀល។ ខ្ញុំបានធ្វើដំណើរតាមម៉ូតូចេញពីផ្ទះអ្នកស្រី ភា ដែលស្ថិតនៅក្នុងភូមិពោធិ៍អណ្ដែត ឃុំព្រែកស្ដី ស្រុកកោះធំ ខេត្តកណ្ដាល ឆ្ពោះទៅដីចម្ការដែលមានចម្ងាយប្រមាណជាងមួយគីឡូម៉ែត្រពីភូមិ។ ផ្ទះសំណាញ់ដែលជារោងដាំបន្លែមានប្រក់កៅស៊ូប្រភេទក្រាស់ និងមានស្បៃព័ទ្ធជុំវិញរោងការពារសត្វល្អិតចូលបំផ្លាញ សង់ឡើងលើផ្ទៃដីទទឹង៥ម៉ែត្រកន្លះនិងបណ្ដោយ១២ម៉ែត្រ។ ផ្ទះសំណាញ់នេះប្រៀបបានទៅនឹងផ្ទះមួយខ្នង នៅចំកណ្ដាលចម្ការដំណាំគ្មានដំបូលជាច្រើន ដែលត្រូវសត្វល្អិតចង្រៃបំផ្លាញអស់ភាគច្រើន។ ខ្ញុំបានដើរចូលទៅក្នុងផ្ទះសំណាញ់តាមច្រកទ្វារដែលគេធ្វើដើម្បីចេញចូល ខណៈមេឃងងឹតយ៉ាងខ្លាំង ហើយក៏បម្រុងនឹងធ្លាក់ភ្លៀងដែរ។ ស្ពៃសង្កឹះទើបតែដុះផុតពីដីបន្តិចតែប៉ុណ្ណោះ ព្រោះវាទើបតែមានអាយុប៉ុន្មានថ្ងៃ ហើយម្ចាស់បន្លែបានប្រាប់ថា វានឹងកាន់តែលូតលាស់លឿននិងល្អ បន្ទាប់ពីវាទទួលបានថ្នាំធម្មជាតិបំប៉ន។ អ្នកស្រី ភា បញ្ជាក់ទាំងញញឹមបឹទមាត់មិនជិត៖«កាលពីមិនទាន់ដាំក្នុងផ្ទះសំណាញ់ ស្ពៃបានកម្ពស់ហ្នឹងបើសិនជាសត្វល្អិតស៊ី ហើយបាញ់ថ្នាំមិនស្កាត់ទេច្បាស់ជាត្រូវចោលហើយ។ ប៉ុន្តែពេលនេះខ្ញុំឈប់បារម្ភទៀតហើយ ខ្ញុំគ្រាន់តែដកស្មៅហើយស្រោតទឹកមួយថ្ងៃ២ដងនិងបាញ់ជីធម្មជាតិបំប៉ន២ដង គឺបានកាត់ហើយ»។ អង្គុយនិយាយពីប្រវត្តិដាំបន្លែរបស់ខ្លួនកាលពីមុន នៅក្នុងរោងប្រក់កៅស៊ូក្នុងពេលគ្រាប់ភ្លៀងកំពុងបង្អុរយ៉ាងខ្លាំងព្រមជាមួយខ្យល់បោកបក់ពេញទំហឹងផងនោះ អ្នកស្រី ភា ថា៖«ឃើញទេមានដំបូលបែបនេះ ចង់ភ្លៀងខ្លាំងយ៉ាងណាក៏យើងមិនបារម្ភថាខ្លាចដំណាំរលាំទឹកខូតដែរ។ ទោះបីមានភ្លៀងក៏យើងនៅតែអាចធ្វើការបាន»។ ពេលនេះស្ត្រីមេម៉ាយដែលខំធ្វើការគ្រប់យ៉ាងមិនស្គាល់ថ្ងៃយប់ ដើម្បីបានប្រាក់ឱ្យកូនស្រីទៅសិក្សានៅមហាវិទ្យាល័យរហូតដល់ទៅ២នាក់រូបនេះ អាចមានលទ្ធភាពច្រើនជាងមុនព្រោះតែដំណាំបន្លែឱ្យផលជាទីគាប់ចិត្ត។ អ្នកស្រីពន្យល់បន្ថែមដោយភ្នែកសម្លឹងមើលទៅសំណល់ផ្ទះសំណាញ់ដែលបាក់បែកដោយសារខ្យល់កាលពីប៉ុន្មានថ្ងៃមុន៖«អ្វីដែលខ្ញុំសង្ឃឹមនោះគឺដំណាំបន្លែនេះហើយ។ ខ្ញុំអង្គុយគិតថាបើខ្ញុំពង្រីកដីដាំបន្លែឱ្យធំជាងនេះ ខ្ញុំនឹងរកប្រាក់បានកាន់តែច្រើន»។ ស្ត្រីមាឌស្ដើងបន្តទាំងអស់សំណើច៖«ខ្ញុំឃើញបានផលល្អ ខ្ញុំក៏សង់រោងមួយទៀតនៅក្បែរនេះហ្នឹង តែខ្ញុំធ្វើធំពេកវាខុសបច្ចេកទេស មានអីពេលភ្លៀងថ្ងៃមុនខ្យល់ខ្លាំងផងរលំអស់។ ខ្ញុំនឹងធ្វើរោងនេះទៀត ហើយធ្វើលើកក្រោយខ្ញុំនឹងសិក្សាពីទំហំនិងប្រវែងឱ្យបានត្រឹមត្រូវ កុំឱ្យខាតដូចលើកនេះទៀត»។ ក្រោយពីបានឃើញលទ្ធផលរបស់អ្នកស្រី សែម ភា កសិករមួយចំនួនដែលរស់នៅក្បែរនោះ ក៏ចង់ផ្លាស់ប្ដូរការដាំបន្លែរបស់ខ្លួនដែរ ប៉ុន្តែនៅទាស់ត្រង់ខ្វះថវិកាសង់ផ្ទះសំណាញ់។ ខ្ញុំបានធ្វើដំណើរទៅផ្ទះលោក ច្រឹក ឡុង ដែលសង់ដាច់តែឯងនៅក្នុងដីចម្ការស្វាយ ក្បែរដីដាំបន្លែរបស់អ្នកស្រី ភា ដែរ។ បុរសរាងស្គមខ្ពស់រូបនេះឆ្លៀតពេលផ្ដល់បទសម្ភាសដល់ខ្ញុំ ក្រោយពីដាក់ស្មៅគោនៅក្នុងក្រោលរួច។ មានអាការអឹមអៀនបន្តិចលោក ច្រឹក ឡុង ដែលធ្លាប់ដាំត្រសក់ ដាំសណ្ដែកទ្រើង និងដាំត្រប់ ហើយពេលខ្លះត្រូវខាតទាំងស្រុងព្រោះតែសត្វល្អិតចង្រៃបំផ្លាញអស់នោះ មានបំណងដាំបន្លែនៅក្នុងផ្ទះសំណាញ់វិញ។ បុរសសម្បុរស្រអែមរូបនេះបន្ថែម៖«ខ្ញុំចាយទុនអស់ជាងមួយលានរៀល តែពេលប្រមូលផលវិញបានត្រឹមតែរួចខ្លួន។ ពេលខ្លះខាតទាំងស្រុងក៏មាន»។ ទោះជាយ៉ាងណា ដោយសារតែមិនសូវមានប្រាក់ លោក ច្រឹក ឡុង ចម្រេចចិត្តដាំបន្លែបែបធម្មជាតិក្នុងទ្រុងទ្រាយតូចសិន។ កសិករដែលអះអាងថាសុខភាពរបស់ខ្លួនចុះខ្សោយជាលំដាប់ដោយសារតែការបាញ់ថ្នាំគីមីរាល់ថ្ងៃនោះបន្ថែម៖«ខ្ញុំគិតថាការផ្លាស់ប្ដូរនេះនឹងបានផលច្រើនព្រោះមានគំរូស្រាប់។ ដ្បិតតែមិនបាច់ទិញថ្នាំនិងជីគីមី ប៉ុន្តែយើងត្រូវចំណាយលើការសង់រោង ដូច្នេះខ្ញុំដាំប៉ុនដីបងភាសិន។ ខ្ញុំចង់ឱ្យអ្នកដាំដំណាំដោយប្រើថ្នាំគីមី ដូរមកដាំតាមធម្មជាតិវិញ ព្រោះមិនធ្វើឱ្យយើងប៉ះពាល់សុខភាព ហើយថែមទាំងចាយទុនតិចផង»។ ចំណែកលោក មាស ជ្រិក មេភូមិពោធិអណ្ដែត ឃុំព្រែកស្ដី ស្រុកកោះធំ ខេត្តកណ្ដាល មានប្រសាសន៍ថាលោកគាំទ្រយ៉ាងពេញទំហឹង ដល់កសិករណាដែលមានបំណងដាំបន្លែបែបធម្មជាតិ។ អង្គុយនៅលើកៅអីថ្មក្រោមសំយ៉ាងស័ង្កសីខាងមុខផ្ទះ ដែលមានដំណាំជីច្រើនមុខដាំនៅកៀនរបងផ្ទះក្បែរនោះលោក មាស ជ្រិក អះអាងដូច្នេះ៖«ខ្ញុំពិតជាចង់ឱ្យអ្នកភូមិដាំបន្លែដោយធម្មជាតិណាស់។ ខ្ញុំហ៊ានអះអាង បើសិនជាពួកគាត់អត់មានប្រាក់ ហើយគាត់ចង់ទៅខ្ចីប្រាក់ធនាគារយកមកដាំបន្លែធម្មជាតិនេះ ខ្ញុំទៅធានាឱ្យគាត់ទៀត ប៉ុន្តែពួកគាត់ត្រូវតែធ្វើឱ្យច្បាស់លាស់ដូច ភា អ៊ីចឹង»។ សម្ដីហាក់អស់សង្ឃឹមមេភូមិរូបនេះ ថាដីដាំដំណាំនៅក្នុងភូមិរបស់លោកនៅពេលបច្ចុប្បន្ននេះ មិនមានជីជាតិដូចពីមុនឡើយ ព្រោះតែការប្រើថ្នាំគីមីលើសកម្រិត។ លោកត្អូញត្អែរដូច្នេះ៖«ពីមុនដីនៅទីនេះមានជីជាតិណាស់ ដាំអ្វីក៏បានដែរព្រោះវានៅជិតប្រភពទឹក ប៉ុន្តែឥឡូវដាំអ្វីក៏មិនបានដែរ ព្រោះគេបាញ់ថ្នាំខ្លាំងពេក។ ខ្ញុំជាមេភូមិមែនក៏ប៉ុន្តែខ្ញុំមិនអាចទៅហាមគេមិនឱ្យបាញ់ថ្នាំបានទេ ព្រោះគេថាទាល់តែធ្វើបែបនេះទើបគេមានប្រាក់ចិញ្ចឹមគ្រួសារ។ ខ្ញុំធ្លាប់ប្រជុំក្របខ័ណ្ឌភូមិដែរដើម្បីលើកទឹកចិត្តអ្នកភូមិ ឱ្យដាំបន្លែបែបធម្មជាតិប៉ុន្តែដូចមិនដំណើរការសោះ។ អ្នកខ្លះគេថាខ្លាចខាត អ្នកខ្លះទៀតគេថាគេមានទីផ្សារហើយ ចំណែកអ្នកខ្លះទៀតគេថាចាយពេលយូរទើបបានផលគេមិនចង់ដាំ។ ដល់បែបនេះខ្ញុំមិនដឹងទៅបង្ខំ ឬពន្យល់គេយ៉ាងម៉េចទៀត។ ខ្ញុំអាចត្រឹមតែខំលើកទឹកចិត្តអ្នកដែលគេចង់ផ្លាស់ប្ដូរ អ្នកដែលគេយល់ពីផលប៉ះពាល់ដោយខ្លួនឯងតែប៉ុណ្ណោះ»។ តម្លៃបន្លែក្នុងមួយគីឡូថ្លៃទាបបំផុត៥,០០០រៀល អ្នកស្រី ភា មិនអាចផ្គត់ផ្គង់ទៅទីផ្សារគ្រប់គ្រាន់ឡើយ។ ស្ត្រីរូបនេះទទូចឱ្យអ្នកភូមិរបស់ខ្លួន ព្រមទាំងប្រជាជនខ្មែរទូទៅផង ដាំបន្លែបែបធម្មជាតិវិញ ដើម្បីសុខភាពប្រជាជនទូទៅ ព្រមទាំងបានតម្លៃថ្លៃផង។ «គេដឹងថាខ្ញុំដាំបន្លែអត់បាញ់ថ្នាំគីមីគេចូលចិត្តទិញណាស់។ ខ្ញុំមិនបាច់នៅអង្គុយលក់រាយទេ គឺខ្ញុំបោះដុំឱ្យគេ។ គេយកពីខ្ញុំតម្លៃ៥,០០០រៀល នេះនៅខែដែលបន្លែធ្លាក់ថ្លៃ ហើយគេយកទៅលក់១០,០០០ អ្នកខ្លះលក់បានថ្លៃជាងនេះក៏មាន។ បើបន្លែគីមីវិញនៅខែធ្លាក់ថ្លៃបែបនេះ បានតែតម្លៃប៉ុន្មានរយហ្នឹង យ៉ាងច្រើនបានជាង១,០០០ទៅ២,០០០ ប៉ុណ្ណឹងឯង។ ដូច្នេះហើយទើបខ្ញុំចង់ឱ្យប្រជាជនខ្មែរយើងដាំបន្លែបែបធម្មជាតិវិញ។ ឥឡូវនេះអ្នកនៅភ្នំពេញគេទាក់ទងខ្ញុំ ដើម្បីយកបន្លែរបស់ខ្ញុំទៅលក់នៅភ្នំពេញ ប៉ុន្តែខ្ញុំតែម្នាក់ឯងមិនអាចផ្គត់ផ្គង់តាមតម្រូវការបានទេ។ បើអ្នកភូមិរបស់ខ្ញុំចងគ្នាជាសហគមន៍ដាំបន្លែបែបធម្មជាតិ នោះទើបអាចទៅរួចព្រោះគេត្រូវការច្រើន»៕	កណ្ដាល៖ អ្នកស្រី សែម ភា គឺជាស្ត្រីមេម៉ាយដែលប្ដូរពីការដាំបន្លែដោយប្រើថ្នាំគីមីពុល មកដាំបន្លែតាមបែបធម្មជាតិ។ ធ្លាប់បង្ខំចិត្តខ្លួនឯងលក់បន្លែដែលមានសារជាតិគីមីខ្លាំងទៅទីផ្សារ ព្រោះបន្លែដែលមានស្នាមសត្វល្អិតបំផ្លាញមិនអាចលក់ដាច់ អ្នកស្រី ភា មិនទទួលទានបន្លែដែលខ្លួនដាំនោះឡើយ។ ក្រោយពីទទួលបានការបណ្ដុះបណ្ដាលពីរបៀបដាំបន្លែបែបធម្មជាតិ ស្ត្រីដែលមានកូន៤នាក់រូបនេះ មានជីវភាពធូរធាជាងមុន និងមានសុខភាពល្អផងដែរ។ ស្ត្រីរូបនេះចង់ឱ្យអ្នកភូមិរបស់ខ្លួនផ្លាស់ប្ដូរដូចជាអ្នកស្រីដែរ ដើម្បីសុខភាពមនុស្សទូទៅ។
ការព្យាករអាកាសធាតុរបស់ក្រសួងធនធានទឹក ចេញផ្សាយនៅថ្ងៃទី ១៣ ខែកុម្ភៈ បង្ហាញថា ព្យុះទី២ ឈ្មោះ សាន់បា (SANBA) ដែលកើតឡើង ក្នុងមហាសមុទ្រប៉ាស៊ីហ្វិក កាលពីថ្ងៃទី១២ ខែកុម្ភៈ បាននិងកំពុងរំកិលខ្លួន មកភាគខាងត្បូងប្រទេសហ្វីលីពីន។ ព្យុះនេះ នឹងធ្វើដំណើរចូលមកសមុទ្រចិនខាងត្បូងហើយ នឹងថយឥទ្ធិពលនៅពេលវាមកកៀក នឹងឆ្នេរភាគអាគ្នេយ៍ប្រទេសវៀតណាម នាយប់ថ្ងៃទី១៧ ខែកុម្ភៈ។ ផ្អែកតាមការព្យាករ ឥទ្ធិពលព្យុះទី២ «សាន់បា»នេះ នឹងបង្កឲ្យមានភ្លៀងកក់ខែ ពីតិច ទៅមធ្យម នៅថ្ងៃទី១៨ ដល់ថ្ងៃទី២២ ខែកុម្ភៈ នៅបណ្ដារាជធានី-ខេត្តមួយចំនួន មានរាជធានីភ្នំពេញ ខេត្តត្បូងឃ្មុំ កំពង់ចាម កំពង់ធំ ព្រៃវែង ស្វាយរៀង តាកែវ កណ្ដាល កំពង់ស្ពឺ កំពង់ឆ្នាំង ពោធិ៍សាត់ បាត់ដំបង ប៉ៃលិន សៀមរាប បន្ទាយមានជ័យ និងខេត្តនៅតំបន់ឆ្នេរ៕	ភ្នំពេញ៖ បណ្ដាខេត្តមួយចំនួននៅកម្ពុជា នឹងមានភ្លៀងកក់ខែ ពីតិចទៅមធ្យម ចាប់ពីថ្ងៃទី ១៨-២២កុម្ភៈខាងមុខ ដោយសារឥទ្ធិពលព្យុះទី២ សាន់បា (SANBA) ដែលកើតឡើងនៅមហាសមុទ្រប៉ាស៊ីហ្វិក។ នេះបើតាមការព្យាកររបស់ក្រសួងធនធានទឹក និងឧតុនិយម។
ក្នុងកិច្ចសម្ភាសន៍ជាមួយកម្មវិធី 60 Minutes របស់សារព័ត៌មាន CBS ចេញផ្សាយនៅថ្ងៃទី១៥ ខែតុលា លោកចូ បៃឌិន ប្រធានាធិបតីអាម៉េរិក បានលើកឡើងថា ក្រុមហាម៉ាស ត្រូវតែលុបបំបាត់ចោល ប៉ុន្តែវាក៏ចាំបាច់ត្រូវមានមាគ៌ាសម្រាប់រដ្ឋប៉ាឡេស្ទីនផង។ «ពួកគេ(អ៊ីស្រាអែល) ត្រូវតែតាមប្រមាញ់ហាម៉ាស»។ លោក បៃឌិន បានសង្កត់ធ្ងន់បែបនេះ ដោយបន្តចាត់ទុកក្រុមហាម៉ាស ជាក្រុមដែលកំសាក និងលាក់ខ្លួននៅពីក្រោយប្រជាជនស៊ីវិល។ មិនតែប៉ុណ្ណោះ មេដឹកនាំអាម៉េរិករូបនេះ បានបន្ថែមថា ការគ្រប់គ្រងតំបន់កាហ្សាឡើងវិញពីសំណាក់អ៊ីស្រាអែល នឹងជាកំហុសដ៏ធំ។ បើតាមលោកបៃឌិន វាចាំបាច់ត្រូវមានអាជ្ញាធរប៉ាឡេស្ទីន ហើយវាចាំបាច់ត្រូវមានរដ្ឋប៉ាឡេស្ទីន។ មិនតែប៉ុណ្ណោះ លោកប្រធានាធិបតី ជឿថាអ៊ីស្រាអែល មិនអាចឱ្យមានរដ្ឋពីរលើដែនដីប៉ាឡេស្ទីនឡើយ ក្រោយក្រុមហាម៉ាសវាយប្រហារលើខ្លួនចាប់តាំងពីថ្ងៃទី៧ ខែតុលាមក។ មិនតែប៉ុណ្ណោះ លោកបៃឌិន បានលើកឡើងផងដែរថា អាម៉េរិកកំពុងចរចាជាមួយអេហ្ស៉ីប ដើម្បីបើកច្រកមនុស្សធម៌សម្រាប់ប្រជាជនប៉ាឡេស្ទីន នៅក្នុងតំបន់កាហ្សាផង។ អេហ្ស៊ីបជាប្រទេសមួយ ដែលកាន់ច្រកដ៏សំខាន់មួយទៅកាន់តំបន់កាហ្សា និងមិនគ្រប់គ្រងដោយអ៊ីស្រាអែល។ គិតត្រឹមថ្ងៃទី១៦ ខែតុលា សង្រ្គាមបានឈានចូលដល់ថ្ងៃទី១០ ហើយ ដោយប្រជាជនលើសពី៣ពាន់នាក់ បានស្លាប់បាត់បង់ជីវិត ស្របពេលមនុស្សរាប់ពាន់នាក់ផ្សេងទៀតរងរបួស៕	ប្រធានាធិបតីអាម៉េរិក លោក ចូ បៃឌិន បានលើកឡើងថា ក្រុមសកម្មប្រយុទ្ធហាម៉ាស ចាំបាច់ត្រូវតែកម្ទេចចោល ប៉ុន្តែការគ្រប់គ្រងឡើងវិញលើតំបន់កាហ្សាពីសំណាក់អ៊ីស្រាអែល ជាកំហុសដ៏ធំ។ ត្រង់ចំណុចនេះ មេដឹកនាំអាម៉េរិក បានគាំទ្រការបង្កើតរដ្ឋប៉ាឡេស្ទីនឡើង។
សំរាមប្លាស្ទិក៨៣ កុងតឺន័រ ដែលមានទម្ងន់ជិត១៦០០តោននេះ ត្រូវបានអាជ្ញាធររកឃើញ នៅកំពង់ផៃស្វយ័តក្រុងព្រះសីហនុ កាលពីពេលថ្ងៃទី១៧ កក្ដដា។ សំរាមទាំងនេះ ត្រូវបានក្រសួងបរិស្ថាន អះអាងថា មានប្រភពមកពីកាណាដា និងអាមេរិក។ អត្ថបទទាក់ទង កុងតឺន័រសំរាមទាំង៨៣ទូមានប្រភពពីអាមេរិក និងកាណាដា សរុប១៦០០តោន បើតាមលោក គុណ ញឹម ក្រុមហ៊ុនChungyuen នាំចូលសំរាមនេះ មានប្រធាន សួន ឡុក ជនជាតិខ្មែរ ដែលបានចុះបញ្ជីដំណើរការក្រុមហ៊ុននៅក្រសួងពាណិជ្ជកម្ម ក្នុងទំហំទឹកប្រាក់វិនិយោគ៤០០០លានរៀល។	ភ្នំពេញ៖ រដ្ឋាភិបាល បានដាក់កំហិតឲ្យក្រុមហ៊ុន Chungyuen នាំកាកសំណល់ប្លាស្ទិកចេញពីកម្ពុជា នៅត្រឹមថ្ងៃទី២៤ សីហា។ ជាមួយគ្នានេះក្រុមហ៊ុន រងពិន័យជាង១ពាន់លានរៀល ដែលស្មើជាង២៥ម៉ឺនដុល្លារអាមេរិក។ នេះជាការបញ្ជាក់របស់លោក គុណ ញឹម អគ្គនាយកនៃអគ្គនាយកដ្ឋានគយ និងរដ្ឋាករកម្ពុជា នៅក្នុងសន្និសីទកាសែត នារសៀលថ្ងៃទី៣០ កក្កដានេះ។
លោក Akira Marumoto ដែលជានាយកតំណាង ប្រធាន និងជាអគ្គនាយករបស់ក្រុមហ៊ុន Mazda Motor Corporation បានលើកឡើងក្នុងសុន្ទរកថាផ្លូវការនៃខួប១០០ឆ្នាំរបស់ក្រុមហ៊ុនថា Mazda បានចាប់បដិសន្ធិឡើងជាក្រុមហ៊ុនផលិតឆ្នុកដបស្រា រួចបានឈានទៅ ផលិតរថយន្ត។ បច្ចុប្បន្ន រថយន្ត Mazda ទទួលបានការគាំទ្រយ៉ាងច្រើនពីអតិថិជន នៅតាមប្រទេស និងតំបន់ជាង ១៣០។ លោក Akira Marumoto បន្តថា៖« យើងសូមសម្ដែងនូវការកោតសរសើរ និងស្ញប់ស្ញែងដ៏ស្មោះអស់ពីចិត្ត ចំពោះអតិថិជន តំណាងចែកចាយ អ្នកផ្គត់ផ្គង់ ដៃគូអាជីវកម្ម និងសហគមន៍មូលដ្ឋាន ដែលបានគាំទ្រយើង អស់រយៈពេលជាច្រើនឆ្នាំកន្លងមកនេះ ដោយឆ្លងកាត់ទាំងពេលវេលាល្អៗ និងឧបសគ្គច្រើនរាប់មិនអស់ជាមួយគ្នា។ បើមិនមានអ្នកទាំងអស់គ្នា យើងក៏មិនមានខួប ១០០ ឆ្នាំនេះដែរ»។ នៅក្នុងរយៈពេល១០០ឆ្នាំទៅមុខទៀត ក្រុមហ៊ុននឹងនៅតែបន្តយកចិត្តទុកដាក់ ទៅលើសុខុមាលភាពរបស់មនុស្ស និងផ្ដល់តម្លៃខ្ពស់ទៅលើ«លក្ខណៈវិសេសនៃកិច្ចសហការរួមគ្នាបង្កើតជាមួយអ្នកដទៃ» តាមរយៈការពង្រឹងទៅលើការបង្កើតរួមគ្នា និងកិច្ចសហប្រតិបត្តិការជាមួយអ្នកដែលមានទំនាក់ទំនងជាមួយ។ ក្រុមហ៊ុន ក៏នឹងបន្តប្រឹងប្រែង បង្កើតផលិតផល បច្ចេកវិទ្យា និងបទពិសោធន៍ដ៏ពិសេស ប្លែកពីគេ ដែលផ្ដល់នូវទំនុកចិត្តសម្រាប់អតិថិជនផងដែរ។ នេះបើតាមសុន្ទរកថា របស់លោក Akira Marumoto ។ ក្រុមហ៊ុន Mazda មានគម្រោងសម្ដែងនូវការដឹងគុណពេញមួយឆ្នាំ ដោយចូលរួមនៅក្នុងពិព័រណ៍រថយន្តអន្តរជាតិ នៅទីក្រុងហ្សឺណែវ ក្នុងខែមីនាខាងមុខ ដោយមានការដាក់បង្ហាញដំណើរខួប១០០ឆ្នាំ ហើយនៅក្នុងកម្មវិធីបើកទំព័រស្វាគមន៍ឆ្នាំ២០២០ របស់ក្រុមហ៊ុន Mazda នឹងមានប្រារព្ធកម្មវិធីបើកឱ្យសាធារណជន ចូលរួមទស្សនានៅទីស្នាក់ការកណ្ដាលក្រុមហ៊ុន Mazda ចាប់ពីថ្ងៃទី២២ដល់ ២៤ ខែឧសភា ឆ្នាំ២០២០។ សូមបញ្ជាក់ថា ពិធីរំឭកខួបលើកទី១០០ នៃការចាប់បដិសន្ធិរបស់ក្រុមហ៊ុន ប្រារព្ធធ្វើឡើងកាលពីថ្ងៃទី ៣០ ខែមករា ឆ្នាំ២០២០ នៅឯសាលប្រជុំ នៃទីស្នាក់ការកណ្ដាលរបស់ក្រុមហ៊ុន នៅក្នុងទីក្រុងហ៊ីរ៉ូស៊ីម៉ា ដើម្បីថ្លែងអំណរគុណដល់ភាគីពាក់ព័ន្ធទាំងអស់ ដែលបានគាំទ្រក្រុមហ៊ុន និងការបញ្ជាក់ជាថ្មីម្ដងទៀត អំពីការប្ដេជ្ញាចិត្តសម្រាប់រយៈពេលមួយសតវត្សរ៍ទៅមុខទៀត។ មានមនុស្សប្រមាណ ៥០០នាក់ ដែលរួមមានថ្នាក់ដឹកនាំ និយោជិត និងអ្នកតំណាងសហភាពកម្មករ និងក្រុមហ៊ុនសាខា បានអញ្ជើញចូលរួមនៅក្នុងពិធី ខួបលើកទី១០០ ដ៏អធិកអធមនេះ។ ប្រវត្តិរបស់ក្រុមហ៊ុន Mazda កំណត់សម្គាល់៖ គេហទំព័រខួបលើកទី ១០០ របស់ក្រុមហ៊ុន MAZDA ចាប់ផ្ដើមធ្វើដំណើរ តាមរយៈប្រវត្តិសាស្ត្ររយៈពេល ១០០ឆ្នាំរបស់យើង ដោយមានការដាក់បង្ហាញសារមន្ទីរឌីជីថល Mazda Virtual Museum។ យើងសង្ឃឹមថា អ្នកនឹងចែករំលែកបទពិសោធន៍ផ្ទាល់ខ្លួន ជាមួយនឹងយើងខ្ញុំ តាមរយៈពាក្យចុះឈ្មោះចូលរួម នៅលើផ្នែក «MAZDA STORIES (ប្រវត្តិក្រុមហ៊ុន MAZDA)» នៃគេហទំព័ររបស់យើង https://www2.mazda.com/en/100th/ ។ គេហទំព័រព័ត៌មានរបស់ក្រុមហ៊ុន MAZDA (MAZDA NEWSROOM) យើងបានដាក់ឱ្យដំណើរការ គេហទំព័រព័ត៌មាន Mazda Newsroom ដើម្បីផ្ដល់ព័ត៌មានអំពីផលិតផល និងក្រុមហ៊ុន Mazda ទៅកាន់អ្នក ទស្សនាឱ្យបានកាន់តែច្រើន។ អ្នកអាចអានព័ត៌មានថ្មីៗរបស់ក្រុមហ៊ុន Mazda តាមរយៈតំណភ្ជាប់នេះ https://newsroom.mazda.com/en/ ៕ (អត្ថបទពាណិជ្ជកម្ម)	ទីក្រុងហ៊ីរ៉ូស៊ីម៉ា ប្រទេសជប៉ុន៖ ក្រុមហ៊ុន Mazda Motor Corporation បានប្រារព្ធពិធីខួបលើកទី ១០០ នៃការចាប់បដិសន្ធិរបស់ខ្លួន នៅថ្ងៃទី៣០ ខែមករា ឆ្នាំ២០២០។
ព្យុះ Rai បានវាយប្រហារតំបន់ភាគខាងត្បូង និងកណ្តាលរបស់ហ្វីលីពីនជាច្រើនថ្ងៃហើយ និងបានបង្កឱ្យខូតខាតទ្រព្យសម្បត្តិជាច្រើន។ មនុស្សច្រើនជាង ៣០ម៉ឺន ត្រូវបានជម្លៀសចេញពីតំបន់គ្រោះថ្នាក់។ អគ្គិសនី និងប្រព័ន្ធទំនាក់ទំនង នៅក្នុងតំបន់នោះ ត្រូវបានកាត់ផ្តាច់។ ដោយសារតែកម្លាំងខ្យល់ខ្លាំង និងមានកម្រិតទឹកភ្លៀងច្រើន អ្នកស្លាប់នៅក្នុងព្យុះ Rai បានកើនដល់ ៧៥នាក់ ខណៈមនុស្សជាច្រើននាក់ បានបាត់ខ្លួន។ សរសេរលើបណ្តាញសង្គមFacebook លោក Arthur Yap អភិបាលខេត្ត Bohol បានបញ្ជាក់ថា អាជ្ញាធរនៅតាមតំបន់ដែលរងគ្រោះ បានរាយការណ៍ចំនួនអ្នកស្លាប់ ៤៩នាក់។ ចំនួនអ្នកស្លាប់សរុបនៅក្នុងព្យុះ Rai ដោយផ្អែកលើទិន្នន័យចុងក្រោយ បានកើនដល់ ៧៥នាក់។ លោក Yap បានបន្តថា មនុស្សចំនួន ១០នាក់ បានបាត់ខ្លួន និង១៣នាក់ រងរបួស។ ដើម្បីជួយសង្រ្គោះប្រជាជន ហ្វីលីពីន បានបញ្ជូនកម្លាំងប៉ូលិស ទាហាន និងកងល្បាត ចុះទៅតំបន់ដែលរងគ្រោះខ្លាំង។ ក្រៅពីខេត្ត Bohol ខេត្តផ្សេងទៀត នៅហ្វីលីពីន ក៏រងគ្រោះខ្លាំងដែរ ដោយសារតែព្យុះ Rai។ សូមបញ្ជាក់ថា មកទល់ពេលនេះ ព្យុះ Rai មានល្បឿនខ្យល់ ១៥០គីឡូម៉ែត្រ ក្នុងមួយម៉ោង ដែលបានបោកបក់ផ្ទះរបស់ប្រជាជន បំផ្លាញហេដ្ឋារចនាសម្ព័ន្ធមួយចំនួន និងរលំដើមឈើជាច្រើន៕	មនុស្សយ៉ាងហោចណាស់ ៧៥នាក់ បានបាត់បង់ជីវិតក្នុងព្យុះ Rai នៅហ្វីលីពីន ខណៈមនុស្សជាច្រើនម៉ឺននាក់ ត្រូវបានជម្លៀសចេញពីតំបន់គ្រោះថ្នាក់។ ទ្រព្យសម្បត្តិ និងផ្ទះសម្បែងជាច្រើនខ្នង ត្រូវខូចខាត ដោយសារតែកម្លាំងព្យុះដ៏ខ្លាំងមួយនេះ។
ការបោះឆ្នោតថ្នាក់ជាតិកាលពីឆ្នាំ២០១៣ គណបក្សហ្វ៊ុនស៊ិនប៉ិច ដែលកាលណោះស្ថិតក្រោមការដឹកនាំរបស់ព្រះអង្គម្ចាស់ក្សត្រី នរោត្តម អារុណ រស្មី មិនទទួលបានកៅអីណាមួយឡើយ ពោលគឺបានសំឡេងគាំទ្រតែ ៣.៦៦ភាគរយប៉ុណ្ណោះ ខណៈគណបក្សប្រជាជនកម្ពុជាឈ្នះ៦៨កៅអី រីឯសង្គ្រោះជាតិ បាន៥៥កៅអី។ ក្រោយការរំលាយគណបក្សសង្គ្រោះជាតិ ដោយតុលាការកំពូលកាលពីថ្ងៃទី១៦ ខែវិច្ឆិកា គណបក្សហ្វ៊ុនស៊ិនប៉ិច ដែលជាដើមបណ្តឹងប្រឆាំង CNRP មុនដំបូងគេបំផុតនោះ ស្ថិតក្នុងចំណោមគណបក្ស៦ដែលត្រូវទទួលបានកៅអី ដែលបែងចែកដោយគណៈកម្មាធិការជាតិរៀបចំការបោះឆ្នោត (គ.ជ.ប)។ យោងតាមការបែងចែក គណបក្សប្រជាជនកម្ពុជា ទទួលបាន១១បន្ថែមទៀត ក្រោយការបដិសេធរបស់គណបក្សសម្ព័ន្ធដើម្បីប្រជាធិបតេយ្យ និងគណបក្សខ្មែរឈប់ក្រ ខណៈហ្វ៊ុនស៊ិនប៉ិចបាន៤១ គណបក្សសញ្ជាតិកម្ពុជាបាន២ និងគណបក្សខ្មែរអភិវឌ្ឍន៍សេដ្ឋកិច្ច បាន១ ។ ក្នុងចំណោមតំណាងរាស្ត្រទាំង៤១អង្គ/នាក់នៃកូតាហ្វ៊ុនស៊ិនប៉ិច ដែលត្រូវបានសភាផ្តល់សុពលភាពកាលពីព្រឹកថ្ងៃចន្ទ ទី២៧ ខែវិច្ឆិកា មន្ត្រីភាគច្រើនសុទ្ធតែធ្លាប់មានប្រវត្តិបម្រើការក្នុងរដ្ឋាភិបាល និងសភាជាតិកន្លងមក។ សម្តេចក្រុមព្រះនរោត្តម រណឫទ្ធិ ផ្ទាល់ជាអតីតនាយករដ្ឋមន្ត្រីទី១ និងជាអតីតប្រធានរដ្ឋសភា រីឯលោក យូ ហុងគ្រី ធ្លាប់ជាសហរដ្ឋមន្ត្រីក្រសួងមហាផ្ទៃ និងជាអតីតអនុប្រធានទី២រដ្ឋសភា។ អត្ថបទទាក់ទង តំណាងរាស្ត្រថ្មី ៤៤រូប នឹងត្រូវចូលស្បថនៅព្រះបរមរាជវាំង នៅថ្ងៃនេះ សភា៖ CPP ៧៩ ហ៊្វុនស៊ិនប៉ិច៤១ សញ្ជាតិកម្ពុជា២ និងខ្មែរអភិវឌ្ឍន៍សេដ្ឋកិច្ច១ អាសនៈ១១ ដែល LDP និងខ្មែរឈប់ក្របដិសេធ នឹងបានទៅលើ CPP លោក យូ ហុកគ្រី នឹងក្លាយជាអនុប្រធានទី១សភា លោក នុត សុខុម ជាអនុប្រធាន គ.ជ.ប? តំណាងរាស្ត្រ៤៤នាក់ថ្មី ដែលបានកៅអីពី CNRP មានសុពលភាពហើយ មន្ត្រីផ្សេងទៀតធ្លាប់ធ្វើជារដ្ឋមន្ត្រីដូចជាលោក លោក ញ៉េប ប៊ុនជិន និងលោក នុត សុខុម ខ្លះជាអតីតអភិបាលខេត្តរួមមាន លោក ហេង ចាន់ថា លោក សាយ ហាក់ លោក ចាប ញ៉ាលីវុធ លោក ថាវ គឹមឡុង ហើយខ្លះទៀតជាអតីតថ្នាក់ដឹកនាំតាមក្រសួងនានា រួមទាំងតំណែងទីប្រឹក្សារដ្ឋាភិបាលផងដែរ។ បើផ្អែកលើចំនួនសមាជិកសភា៤១រូប និងមន្ត្រីក្រុមប្រឹក្សាមូលដ្ឋានដែលនឹងទទួលបានក្រោយការបែងចែករបស់ គ.ជ.ប គណបក្សហ្វ៊ុនស៊ិនប៉ិច អាចមានសំឡេងច្រើនផងដែរនៅក្នុងស្ថាប័នព្រឹទ្ធសភាអណត្តិខាងមុខ។ មន្ត្រីហ្វ៊ុនស៊ិនប៉ិច៤១អង្គ/នាក់ដែលទទួលបានកៅអីសភាក្នុងចំណោម៥៥កៅអីរបស់គណបក្សសង្គ្រោះជាតិដែលត្រូវបានរំលាយរួមមាន៖ ១. លោក ហេង ចាន់ថា តំណាងរាស្ត្រមណ្ឌលខេត្តបន្ទាយមានជ័យ ២. លោក ផន ចន្ថា តំណាងរាស្ត្រមណ្ឌលខេត្តបន្ទាយមានជ័យ ៣. លោក ញ៉េប ប៊ុនជិន តំណាងរាស្ត្រមណ្ឌលខេត្តបាត់ដំបង ៤. លោក អ៊ូ ឡុងឌី តំណាងរាស្ត្រមណ្ឌលខេត្តបាត់ដំបង ៥. សម្តេចក្រុមព្រះ នរោត្តម រណឫទ្ធិ តំណាងរាស្ត្រមណ្ឌលខេត្តកំពង់ចាម ៦. លោក យូ ហុកគ្រី តំណាងរាស្ត្រមណ្ឌលខេត្តកំពង់ចាម ៧. លោក យ៉ង់ សារីម តំណាងរាស្ត្រមណ្ឌលខេត្តកំពង់ចាម ៨. លោក ខាត់ ទីន តំណាងរាស្ត្រមណ្ឌលខេត្តកំពង់ចាម ៩. លោក យិម វៀនថន តំណាងរាស្ត្រមណ្ឌលខេត្តកំពង់ចាម ១០. លោក ហុង ប៊ុនហ៊ាង តំណាងរាស្ត្រមណ្ឌលខេត្តកំពង់ចាម ១១. លោក នុត សុខុម តំណាងរាស្ត្រមណ្ឌលខេត្តកំពង់ឆ្នាំង ១២. លោក អ៊ុក ខុត តំណាងរាស្ត្រមណ្ឌលខេត្តកំពង់ឆ្នាំង ១៣. លោក ពៅ អៀងគ្រី តំណាងរាស្ត្រមណ្ឌលខេត្តកំពង់ស្ពឺ ១៤. លោក សោម ណារិន្ទ តំណាងរាស្ត្រមណ្ឌលខេត្តកំពង់ស្ពឺ ១៥. លោក ឡុង ឬទ្ធីយ៉ា តំណាងរាស្ត្រមណ្ឌលខេត្តកំពង់ស្ពឺ ១៦. លោក នាង ចាន់ណាក់ តំណាងរាស្ត្រមណ្ឌលខេត្តកំពង់ធំ ១៧. លោក ស៊ន់ សេក តំណាងរាស្ត្រមណ្ឌលខេត្តកំពង់ធំ ១៨. លោក ប៉ុន ណារ៉ែន តំណាងរាស្ត្រមណ្ឌលខេត្តកំពង់ធំ ១៩. លោក សៅ រ៉ានី តំណាងរាស្ត្រមណ្ឌលខេត្តកំពត ២០. លោក កៅ ល្អប្រពៃ តំណាងរាស្ត្រមណ្ឌលខេត្តកំពត ២១. លោក ទេព វាសនា តំណាងរាស្ត្រមណ្ឌលខេត្តកំពត ២២. លោក ច័ន្ទ នរ៉ា តំណាងរាស្ត្រមណ្ឌលខេត្តកណ្តាល ២៣. លោក យ៉ាន់ សោគុណ តំណាងរាស្ត្រមណ្ឌលខេត្តកណ្តាល ២៤. លោក អាំង សំបូរ តំណាងរាស្ត្រមណ្ឌលខេត្តកណ្តាល ២៥. លោក វ៉ោន សាហាក់ តំណាងរាស្ត្រមណ្ឌលខេត្តក្រចេះ ២៦. លោក ឆឹង ចំរើន តំណាងរាស្ត្រមណ្ឌលរាជធានីភ្នំពេញ ២៧. លោក ផាន់ សិទ្ធី តំណាងរាស្ត្រមណ្ឌលរាជធានីភ្នំពេញ ២៨. លោកស្រី កង បូរាណ តំណាងរាស្ត្រមណ្ឌលរាជធានីភ្នំពេញ ២៩. លោក សុខ ច័ន្ទក្រិស្នា តំណាងរាស្ត្រមណ្ឌលរាជធានីភ្នំពេញ ៣០. លោក សាយ ហាក់ តំណាងរាស្ត្រមណ្ឌលខេត្តព្រៃវែង ៣១. លោក រស់ សាផន តំណាងរាស្ត្រមណ្ឌលខេត្តព្រៃវែង ៣២. លោក ថាវ គឹមឡុង តំណាងរាស្ត្រមណ្ឌលខេត្តព្រៃវែង ៣៣. លោក អ៊ា ឃីម៉េង តំណាងរាស្ត្រមណ្ឌលខេត្តពោធិ៍សាត់ ៣៤. លោក យឹម សាវី តំណាងរាស្ត្រមណ្ឌលខេត្តសៀមរាប ៣៥. លោក វ៉ាន់ សុផាន់ណា តំណាងរាស្ត្រមណ្ឌលខេត្តសៀមរាប ៣៦. លោក យោគ ស៊ីថុន តំណាងរាស្ត្រមណ្ឌលខេត្តស្វាយរៀង ៣៧. លោក ឈឿន តែមួយ តំណាងរាស្ត្រមណ្ឌលខេត្តស្វាយរៀង ៣៨. លោក ចាប ញ៉ាលីវុធ តំណាងរាស្ត្រមណ្ឌលខេត្តតាកែវ ៣៩. លោក គឹង សំណាង តំណាងរាស្ត្រមណ្ឌលខេត្តតាកែវ ៤០. លោក អ៉ី ជឿន តំណាងរាស្ត្រមណ្ឌលខេត្តតាកែវ ៤១. លោក សំ វុឌ្ឍី តំណាងរាស្ត្រមណ្ឌលខេត្តតាកែវ៕	សម្តេចក្រុមព្រះនរោត្តម រណឫទ្ធិ ធ្លាប់មានបន្ទូលថា ព្រះអង្គពិតជាញៀននឹងការធ្វើនយោបាយ ដែលជាហេតុនាំឲ្យព្រះអង្គចេញហើយចូលវិញជាច្រើនលើក រហូតដល់មានឱកាសដឹកនាំគណបក្សហ្វ៊ុនស៊ិនប៉ិចសារជាថ្មី។ សម្រាប់ស្ថានការណ៍នយោបាយចុងក្រោយនេះ ហ្វ៊ុនស៊ិនប៉ិច ទទួលបានកៅអីសភារហូតដល់ទៅ៤១ក្នុងចំណោមកៅអី៥៥របស់គណបក្សសង្គ្រោះជាតិដែលត្រូវបានរំលាយដោយតុលាការកំពូល។
«រុក្ខវិថីបុប្ផាប្រសិទ្ធ» ជាផ្លូវឡើងទៅភ្នំនៃឧទ្យានជាតិកែប មានប្រវែង ៦គីឡូម៉ែត្រ និងទទឹង៣ម៉ែត្រ។ ផ្លូវនេះជាផលិតផលទេសចរណ៍ថ្មីក្នុងក្រុងកែប។ ទេសចរអាចដើរថ្មើរជើង ឬជិះរថយន្តប្រភេទតូចឡើងភ្នំនៃឧទ្យានជាតិកែប ដែលមានធម្មជាតិបៃតងអមសងខាង។ ភ្ញៀវឡើងខ្ពស់បន្តិច នឹងអាចឃើញសមុទ្រធំល្វឹងល្វើយផងដែរ ។ លោក សោម ពិសិដ្ឋ អភិបាលខេត្តកែប រំពឹងថាផ្លូវមួយខ្សែ នេះនឹងអាចទាក់ទាញទេសចរបន្ថែមក្នុងខេត្តកែប។ លើសពីនេះ« រុក្ខវិថីបុប្ផាប្រសិទ្ធ» ជាផលិតផលទេសចរណ៍បែបសុខភាពដែរ។ លោក សោម ពិសិដ្ឋ ប្រាប់សារព័ត៌មានThmeyThmey25តាមបណ្ដាញសង្គមតេឡេក្រាមដូច្នេះ៖ «ការធ្វើផ្លូវនេះដើម្បីជាផលិតផលទេសចរណ៍ថ្មី។ គោលបំណងទីពីរ ឱ្យយុវជននិងប្រជាពលរដ្ឋអាចដើរហាត់ប្រាណ ដោយថ្មើរជើងប្រវែង ៦គីឡូម៉ែត្រ»។ សមុទ្រដែលទេសចរអាចមើលឃើញពេលឡើងភ្នំនៃឧទ្យានជាតិកែប អភិបាលខេត្តរូបនេះ បន្តថា រដ្ឋបាលខេត្តកែបកំពុងអភិវឌ្ឍផលិតផលទេសចរណ៍បន្ថែម ដើម្បីត្រៀមទទួលទេសចរ ក្នុងឆ្នាំ២០២៣ ដែលមានព្រឹត្តិការណ៍ធំៗចំនួនពីរ គឺការប្រកួតកីឡាSEA GAME និង បុណ្យសមុទ្រ។ សូមជម្រាបផងដែរថា ផ្លូវឡើងទៅភ្នំនៃឧទ្យានជាតិកែបត្រូវបានជួសជុល ៣លើករួចមកហើយ។ លោកទីមួយក្នុងឆ្នាំ១៩៩៨។ លើកទីពីរនៅឆ្នាំ២០០៤ និងលើកទី៣ នៅឆ្នាំ២០០៩-២០១០។ ចំណែកការជួសជុលរបស់ក្រសួងបរិស្ថាននេះជាលើកទី៤ ដែលបានពង្រីកផ្លូវបន្ថែម និងចាក់បេតុង៕ អត្ថបទទាក់ទង រដ្ឋមន្ត្រីក្រសួងបរិស្ថានរំពឹងថា «រុក្ខវិថីបុប្ផាប្រសិទ្ធ» នឹងរួមចំណែកជំរុញទេសចរណ៍ធម្មជាតិនៅខេត្តកែប	ក្រសួងបរិស្ថានបានធ្វើផ្លូវបេតុងប្រវែង ៦គីឡូម៉ែត្រសម្រាប់ឱ្យទេសចរដើរកម្សាន្តឡើងភ្នំក្នុងឧទ្យានជាតិកែបនៃក្រុងកែប ដែលមានឈ្មោះថា «រុក្ខវិថីបុប្ផាប្រសិទ្ធ»។ លោក សោម ពិសិដ្ឋ អភិបាលខេត្តកែប ប្រាប់សារព័ត៌មានThmeyThmey25ថា ផ្លូវបេតុងនេះជាផ្នែកមួយជំរុញទេសចរណ៍បែបសុខភាព។
លោក ឱ សារឿន បានបញ្ជាក់ថា មិនមាននរណាម្នាក់ រងរបួសឡើយ ប៉ុន្តែឃ្លាំងត្រូវខូចខាតស្ទើរតែទាំងស្រុង។ លោក អះអាងថា ឃ្លាំងខាងលើ គឺសង់ផ្ទាល់ដីមួយជាន់ ដែលធ្វើពីដែកនិងប្រក់ស័ង្កសី ហើយក្នុងឃ្លាំងមិនមានផ្ទុកទំនិញនោះទេ៕	ឃ្លាំងមួយកន្លែងរបស់ជនជាតិចិន ក្នុងក្រុងព្រះសីហនុ បានរលំនៅពេលភ្លៀងលាយឡំនឹងខ្យល់កន្ត្រាក់ខ្លាំង កាលពីថ្ងៃទី៣ ខែកក្កដា ឆ្នាំ២០១៩។ លោក ឱ សារឿន អ្នកនាំពាក្យរដ្ឋបាលខេត្តព្រះសីហនុ ប្រាប់សារព័ត៌មានថ្មីៗ តាមទូរស័ព្ទថា ក្រុមជំនាញ មិនទាន់បានចុះពិនិត្យបច្ចេកទេសនៃការសាងសង់ឃ្លាំងនេះនៅឡើយទេ។
កម្ពុជានាំចូលបន្លែ ពីក្រៅប្រទេសមានចំនួន ២០០តោន ទៅជាង៤០០តោន ក្នុងមួយថ្ងៃ សម្រាប់ផ្គត់ផ្គង់ទីផ្សារក្នុងស្រុក។ បន្លែទាំងនោះភាគច្រើននាំចូលពីប្រទេសវៀតណាម និងថៃ។ បើតាមរបាយការណ៍របស់លោក ច័ន្ទ សុផល នាយកមជ្ឈមណ្ឌលសិក្សាគោលនយោបាយ (CPS) ការនាំចូលបន្លែមកកម្ពុជាបែងចែកជា៣រដូវកាល ក្នុងនោះកម្ពុជានាំចូលជាង២០០តោន នៅរដូវត្រជាក់ចន្លោះពីខែធ្នូ ដល់ខែកុម្ភៈ ។ ចំណែករដូវប្រាំង និងរដូវវស្សា កម្ពុជានាំចូលបន្លែរហូតដល់៤០០តោនមួយថ្ងៃ ដែលភាគច្រើននាំចូលពីប្រទេសវៀតណាម។ លោក ច័ន្ទ សុផល ដែលបានចុះសិក្សាលើទីផ្សារបន្លែនៅទូទាំងប្រទេសកម្ពុជា បាននិយាយថា គ្រាន់តែផ្សារនាគមាស នៅរាជធានីភ្នំពេញមួយ បានដាក់លក់បន្លែចំនួន៧១តោន ក្នុងនោះមាន៧០ភាគរយ ជាបន្លែនាំពីប្រទេសថៃ និងវៀតណាម ចំណែកបន្លែរបស់ប្រជាកសិករកម្ពុជា មានតែប្រមាណ៣០ភាគរយប៉ុណ្ណោះ។ បើតាមលោក ច័ន្ទ សុផល សូម្បីតែ ម្ទេស ត្រប់ និងត្រឡាចជាដើម ក៏កម្ពុជានាំចូលពីប្រទេសវៀតណាមដែរ។ បច្ចុប្បន្នកម្ពុជា ចំណាយថវិកាជាង ២០០លានដុល្លារអាមេរិកក្នុង១ឆ្នាំៗ នាំចូលបន្លែពីបរទេស មកផ្គត់ផ្គង់ទីផ្សារក្នុងស្រុក ។ មូលហេតុដោយសារតែបន្លែទាំងនោះ មានតម្លៃថោក និងស្របពេលដែលកសិករខ្មែរ មិនទាន់អាចដាំដុះបន្លែគ្រប់គ្រាន់សម្រាប់ផ្គត់ផ្គង់ទីផ្សារ។ ជាពិសេសបញ្ហាអាកាសធាតុ និងខ្វះចំណេះដឹងបច្ចេកទេសរបស់កសិករខ្មែរក្នុងការផលិត ក៏ជាមូលហេតុបន្ថែមទៀតដែរ។ នេះបើតាមក្រសួងកសិកម្ម រុក្ខាប្រមាញ់ និងនេសាទ។ ត្រង់ចំណុចនេះ អតីតប្រធានអង្គការសេដាក និងជាអ្នកជំនាញផ្នែកកសិកម្ម លោក យ៉ង សាំងកុមារ បាននិយាយថា កម្ពុជាអាចមានលទ្ធភាពគ្រប់គ្រាន់ ដាំដុះបន្លែប្រកបដោយគុណភាពខ្ពស់ ដែលអាចផ្គត់ផ្គង់ទីផ្សារ ដោយមិនចាំបាច់នាំចូលពីប្រទេសជិតខាងឡើយ។ បើតាមលោក យ៉ង សាំងកុមារ ការផ្គត់ផ្គង់បន្លែក្នុងស្រុក ដោយកាត់បន្ថយការនាំចូលពីបរទេសបាន គឺអាស្រ័យលើការយកចិត្តទុកដាក់ខ្ពស់ពីរដ្ឋាភិបាល។ ថ្លែងប្រាប់សារព័ត៌មានថ្មីៗ អតីតប្រធានអង្គការសេដាករូបនេះ បានបញ្ជាក់ដូច្នេះថា៖«យើងនាំចូលបន្លែពីគេ ដោយសារគេអាចផលិតបានថោកជាងយើង ព្រោះគេមានបច្ចេកទេស មានទុនផលិតគ្រប់គ្រាន់ មានប្រព័ន្ធធារាសាស្ត្រគ្រប់គ្រាន់ក្នុងការផលិត នោះក៏ព្រោះតែរដ្ឋាភិបាលគេគាំទ្រខ្លាំងលើវិស័យកសិកម្មរបស់គេ។ ហើយបើរដ្ឋាភិបាលយើងចង់ធ្វើឲ្យវិស័យកសិកម្មយើងអាចប្រកួតប្រជែងបាន ទាល់តែធ្វើដូចគេ តែបើរដ្ឋាភិបាលយើងអត់លូកដៃចូលជួយលើវិស័យកសិកម្ម ដោយទុកឲ្យកសិករពឹងផ្អែកដោយខ្លួនឯងនោះ វាក៏មិនអាចទៅរួចដែរ»។ បន្ថែមពីនេះលោក យ៉ង សាំងកុមារ បានផ្ដល់យោបល់ចំនួន៣ចំណុច ដើម្បីឲ្យរដ្ឋាភិបាលជួយដោះស្រាយបញ្ហាកសិករ និងការផលិតបន្លែដោយគ្មានជាតិគីមី សម្រាប់ផ្គត់ផ្គង់ទីផ្សារបច្ចុប្បន្ន។ «ទី១ រដ្ឋាភិបាលត្រូវរៀបចំជួលអ្នកបច្ចេកទេស ដែលជំនាញដាំបន្លែសរីរាង្គឲ្យទៅជួយបង្រៀនកសិករដាំបន្លែសរីរាង្គ។ ទី២ រដ្ឋាភិបាលត្រូវរៀបចំទម្លាក់កញ្ចប់ថវិកា ទម្លាក់ទៅស្ថាប័នណាមួយសម្រាប់ជួយទ្រទ្រង់វិស័យកសិកម្ម ដោយផ្ដល់ឥណទានឲ្យកសិករក្នុងអត្រាការប្រាក់ទាប ដើម្បីជាទុនសម្រាប់ពួកគេប្រើប្រាស់ក្នុងការផលិត និងទី៣ រៀបចំឲ្យមានសហគមន៍កសិករដាំបន្លែទូទាំងប្រទេស សម្រាប់ឲ្យពួកគេអាចលក់ដូរ និងផ្គត់ផ្គង់បន្លែទៅវិញទៅមក និងជួយរកទីផ្សារឲ្យពួកគេនាំចេញ ។ បានន័យថាអ្នករកទីផ្សារត្រូវណែនាំពលរដ្ឋឲ្យចេះដាំបន្លែតាមតម្រូវការទីផ្សារ ដោយកុំឲ្យពួកគេសម្រុកដាំបន្លែដូចគ្នាច្រើនពេក ដែលនាំឲ្យលើសតម្រូវការទីផ្សារ»។ នេះជាការលើកឡើងរបស់លោក យ៉ង សាំងកុមារ ដែលបានបន្ថែមថា បើសិនជារដ្ឋាភិបាល យកចិត្តទុកដាក់ដោះស្រាយលើចំណុចទាំងនេះ នោះប្រាកដជាកសិករអាចផលិតបន្លែសម្រាប់ផ្គត់ផ្គង់ទីផ្សារគ្រប់គ្រាន់ និងអាចនាំចេញទៅក្រៅប្រទេសផងដែរ ។ បើតាមលោក កុមារ ប្រទេសវៀតណាម ក៏ធ្លាប់ទាក់ទងទិញបន្លែសរីរាង្គពីកម្ពុជាដែរ។ ទាក់ទងនឹងនាំចូលបន្លែនេះ សម្ដេចនាយករដ្ឋមន្ត្រី ហ៊ុន សែន អំពាវនាវឲ្យប្រជាពលរដ្ឋពហិកាទិញបន្លែ ដែលមានសារជាតិគីមីយកទៅបរិភោគ។ នាយករដ្ឋមន្ត្រី បានបញ្ជាក់ថា មូលហេតុដែលបន្លែជាតិគីមី នាំចូលទីផ្សារកាន់តែច្រើននោះ ក៏ព្រោះតែប្រជាពលរដ្ឋនៅតែបន្តការគាំទ្រទិញពីឈ្មួញ ដូច្នេះបញ្ហានេះមិនអាចបន្ទោសរដ្ឋាភិបាលបានឡើយ។ បន្ថែមពីនេះប្រមុខរដ្ឋាភិបាល ប្រាប់ឲ្យពលរដ្ឋ ដែលបរិភោគបន្លែគ្រប់ប្រភេទ គប្បីចេះពិនិត្យមើលបន្លែណា ដែលគ្មានជាតិគីមី ឬគ្មានជាតិគីមីផងដែរ។ តែយ៉ាងណាបញ្ហាបន្លែមានជាតិគីមី ដែលកំពុងចរាចរនៅទីផ្សារកម្ពុជានេះ ប្រជាពលរដ្ឋភាគច្រើនមិនបានដឹងថា តើបន្លែប្រភេទណាដែលមានជាតិគីមី ឬគ្មានគីមីនោះឡើយ ខណៈដែលការយល់ដឹងរបស់ពួកគេនៅមានកម្រិត។ អ្នកជំនាញកសិកម្ម លោក យ៉ង សាំងកុមារ ក៏មិនបានដឹងថា បន្លែក្នុងស្រុក និងនាំចូលពីក្រៅប្រទេស មានជាតិគីមីកម្រិតណានោះដែរ ដោយលោកគ្រាន់តែពន្យល់ដូច្នេះថា «ប្រភេទបន្លែមានស្លឹក ដូចជាស្ពៃក្ដោម ស្ពៃបូកគោជាដើម សុទ្ធតែមានជាតិគីមី១០០ភាគរយ។ ចំណែកបន្លែជាំប្រភេទផ្លែ ដូចជា ត្រសក់ ត្រប់ ល្ពៅ គេអាចប្រើជាតិគីមីតិចជាងប្រភេទបន្លែស្លឹក»៕	ភ្នំពេញ៖ រដ្ឋាភិបាល បានឲ្យដឹងថា កម្ពុជាបានចំណាយថវិកាជាង២០០លានដុល្លារក្នុងមួយឆ្នាំ សម្រាប់នាំចូលបន្លែផ្គត់ផ្គង់ទីផ្សារក្នុងស្រុក។ បើតាមអ្នកជំនាញ ការនាំចូលបន្លែមកកម្ពុជា មានចំនួន៤០០តោនក្នុងមួយថ្ងៃ ។
វត្តមានឡានចិន ZEEKR នេះ បានបង្ហាញឱ្យឃើញពីតម្រូវការឡានអគ្គិសនីកាន់តែច្រើន និងសម្បូរបែបនៅលើទីផ្សារកម្ពុជា។ លោក ជែវ ជៀនហ្វុង (Jiao Jinfeng) នាយករងក្រុមហ៊ុន Oneroad Group បានលើកឡើងថា ក្រោមកិច្ចសហប្រតិបត្តិការអាជីវកម្មនៅក្នុងស្រុក ឡានអគ្គិសនីនេះនឹងជួយជំរុញយ៉ាងសកម្មនូវការអភិវឌ្ឍន៍ឡានអគ្គិសនីលើទីផ្សារកម្ពុជា។ លោកបញ្ជាក់ថា៖ « យើងនឹងចូលរួមការអភិវឌ្ឍឧស្សាហកម្មរថយន្តអគ្គីសនីនៅកម្ពុជាឱ្យកាន់តែប្រសើរឡើង»។ លោក ជែវ ជៀនហ្វុង (Jiao Jinfeng) នាយករងក្រុមហ៊ុន One Road Group បើតាមលោកនាយករងក្រុមហ៊ុន Oneroad Group ការចាប់យកទីផ្សារកម្ពុជាសម្រាប់ឡានអគ្គិសនី ZEEKR នេះ គឺបានដើរស្របទៅនឹងទិសដៅ«ខ្សែវាត់ និងផ្លូវ» របស់ប្រធានាធិបតីចិន ស៊ី ជីនពីង ដែលក្រុមហ៊ុន បានផ្តើមចេញពីទីផ្សារនៅមជ្ឈឹមបូព៌ារហូតដល់តំបន់អាស៊ាន។ « អាជីវកម្មរបស់យើង គឺផ្តោតលើទីផ្សារមជ្ឈឹមបូព៌ា ហើយបន្តិចម្តងៗយើងបានពង្រីកខ្លួនមកដល់តំបន់អាស៊ីអាគ្នេយ៍ អាស៊ីខាងត្បូង អាហ្វ្រិកខាងកើត អាហ្វ្រិកខាងជើង អឺរ៉ុបខាងត្បូង និងតំបន់ផ្សេងៗទៀតនៅតាមបណ្តាលប្រទេសក្រោមគោលនយោបាយខ្សែក្រវាត់ និងផ្លូវ»។ លោក Jiao Jinfeng បានរៀបរាប់បែបនេះនៅក្នុងពិធីទីតាំងលក់រថយន្តអគ្គិសនី ZEEKR នាព្រឹកថ្ងៃទី២០ ខែកក្កដា។ Oneroad Group ជាក្រុមហ៊ុនចិនចម្រុះជាតិសាសន៍ ដែលត្រូវបានបង្កើតឡើងនៅក្នុងឆ្នាំ២០១២ នៅទីក្រុងឌូបៃ ដែលជាមជ្ឈមណ្ឌលសេដ្ឋកិច្ច និងហិរញ្ញវត្ថុដ៏ធំមួយនៅលើពិភពលោក។ បច្ចុប្បន្ន ឡានអគ្គិសនីរបស់ក្រុមហ៊ុននេះ មានគ្របដណ្តប់លើទីផ្សារចំនួន២០ប្រទេស-តំបន់។ នៅក្នុងតំបន់អាស៊ាន ក្រៅពីកម្ពុជា, ទីតាំងលក់ឡានអគ្គិសនី ZEEKR របស់ក្រុមហ៊ុនចិនមួយនេះ ក៏មាននៅប្រទេសថៃ សិង្ហបុរី ម៉ាឡេស៊ី ឥណ្ឌូណេស៊ី និងប្រទេសវៀតណាម ផងដែរ។ លោកស្រី Chen Lingjun ប្រធានផ្នែកគ្រប់គ្រងឡានអគ្គិសនី ZEEKR ប្រចាំតំបន់អាស៊ាន បើតាមលោកស្រី Chen Lingjun ប្រធានផ្នែកគ្រប់គ្រងឡានអគ្គិសនី ZEEKR ប្រចាំតំបន់អាស៊ាន មកទល់បច្ចុប្បន្ន ZEEKR ត្រូវបានចែកចាយទូទាំងពិភពលោកក្នុងចំនួន២៨ម៉ឺនគ្រឿង។ លោកស្រី បានបញ្ជាក់ថា ចំនួននេះបានបង្កើតកំណត់ត្រាសម្រាប់ការលក់ដ៏លឿនបំផុតនៃម៉ាករថយន្តអគ្គិសនីរបស់ចិន។ ZEEKR គឺជាម៉ាករថយន្តអគ្គិសនីថ្មី ដែលក្រុមហ៊ុន Oneroad Group ទើបបង្កើតឡើងនាអំឡុងឆ្នាំ២០២១ ប៉ុណ្ណោះ។ ជាមួយនឹងការរីកចម្រើនឥតឈប់ឈរនៃបច្ចេកវិទ្យាសកល, ឧស្សាហកម្មរថយន្តក៏កំពុងមានការផ្លាស់ជាបន្តបន្ទាប់ ជាពិសេសរថយន្តដែលប្រើបច្ចេកវិទ្យាឆ្លាតវៃ និងប្រើប្រាស់ថាមពលថ្មី(ថាមពលអគ្គិសនី) កំពុងទទួលបានការចាប់អារម្មណ៍ពីសំណាក់អ្នកប្រើប្រាស់ជាទូទៅជុំវិញពិភពលោក រួមទាំងកម្ពុជា ផងដែរ។ សម្រាប់លោក នេត្រ ភក្ត្រា រដ្ឋមន្ត្រីក្រសួងព័ត៌មាន ការមកដល់របស់ ZEEKR នឹងធ្វើឱ្យទីផ្សាររថយន្តថ្មីនៅកម្ពុជាកាន់តែមានភាពសម្បូរបែប។ ជាពិសេស វានឹងចូលរួមជំរុញការអភិវឌ្ឍវិស័យរថយន្តថាមពលថ្មីឱ្យកាន់តែរីកចម្រើនខ្លាំងឡើង រួមទាំងផ្តល់នូវជម្រើសថ្មីៗប្រកបដោយភាពទំនើបក្នុងការធ្វើដំណើររបស់ពលរដ្ឋកម្ពុជា។ លោក នេត្រ ភក្ត្រា រដ្ឋមន្រ្តីក្រសួងព័ត៌មាន « ការធ្វើដំណើរបែបផែនបៃតង ការអភិរក្សថាមពល និងការការពារបរិស្ថាន គឺជាការខិតខំប្រឹងប្រែងរួមគ្នារបស់យើងទាំងអស់គ្នា»។ នេះជាការលើកឡើងរបស់លោក នេត្រ ភក្ត្រា ដោយមើលឃើញពីវត្តមានរថយន្តនេះ មិនត្រឹមតែអាចកាត់បន្ថយការប្រើប្រាស់លើឥន្ធនៈហ្វូស៊ីល និងកាត់បន្ថយការបំភាយឧស្ម័នកាបូនប៉ុណ្ណោះទេ ប៉ុន្តែអ្វីដែលសំខាន់ជាងនេះទៅទៀតនោះ គឺវានឹងរួមចំណែកក្នុងការពង្រីកមធ្យោបាយធ្វើដំណើរបៃតងនៅកម្ពុជា និងពិភពលោកផងដែរ។ វត្តមាននៃក្រុមហ៊ុននេះ បានចូលរួមជាមួយរដ្ឋាភិបាល ក្នុងការការពារបរិស្ថានតាមរយៈការប្រើប្រាស់បច្ចេកវិទ្យាទំនើបដើម្បីផលិតផលិតផលមានគុណភាពខ្ពស់ ផ្តល់ឱ្យប្រជាជននូវជម្រើសមធ្យោបាយធ្វើដំណើរប្រកបដោយភាពឆ្លាតវៃ និងបែបផែនបៃតង។ ការណ៍នេះ បានឆ្លើយតបនឹងគោលនយោបាយជាតិ ស្តីពីការអភិវឌ្ឍន៍យានយន្តអគ្គិសនី២០២៤-២០៣០ ក្នុងការគាំទ្រការអភិវឌ្ឍវិស័យយានយន្តអគ្គិសនីនៅកម្ពុជា និងការប្រើប្រាស់រថយន្តអគ្គីសនី ព្រមទាំងទាក់ទាញវិនិយោគិនឱ្យមកបណ្តាក់ទុនក្នុងវិស័យនេះ។ ចំនួននៃការប្រើប្រាស់យានយន្តអគ្គិសនីនៅកម្ពុជា បានកើនឡើងពីមួយឆ្នាំទៅមួយឆ្នាំ។ បើតាមរបាយការពីក្រសួងសាធារណការ និងដឹកជញ្ជូន ក្នុងឆមាសទី១ ឆ្នាំ២០២៤ មានយានយន្តអគ្គិសនីចំនួន ២ ៩៦៨ គ្រឿង ត្រូវបានចុះបញ្ជី។ ក្នុងនោះ មានម៉ូតូអគ្គិសនី៩១៤គ្រឿង ត្រីចក្រយាន(កង់) ចំនួន ៤៤០គ្រឿង និងរថយន្តចំនួន ១៦១៤គ្រឿង។ របាយការណ៍ដដែលបានបង្ហាញថា ក្នុងចំណោមរថយន្តអគ្គិសនីទាំងអស់ ដែលបានចុះបញ្ជីនៅក្រសួងសាធារណការ មាន៦៥៨គ្រឿង ជាប្រទេសរថយន្តរបស់ក្រុមហ៊ុនចិន BYD និងមាន២៦១គ្រឿងពីក្រុមហ៊ុនជប៉ុន Toyota ខណៈ១៨៦គ្រឿងជារថយន្តអគ្គិសនីTESLA របស់អាម៉េរិក៕ អត្ថបទទាក់ទង ក្រុមហ៊ុនផលិតរថយន្តអគ្គិសនីនាំមុខគេនៅចិន គ្រោងបើករោងចក្រដំឡើងនៅកម្ពុជា ដើម្បីផ្គត់ផ្គង់ទីផ្សារអន្តរជាតិ	ភ្នំពេញ៖ បន្ទាប់ពីក្រុមហ៊ុនយានយន្តអគ្គិសនីចិន BYD និងឡានអគ្គិសនីTESLA របស់អាម៉េរិក នៅលើទីផ្សារកម្ពុជាបច្ចុប្បន្ន ក៏មានលេចឡើងនូវឡានអគ្គិសនី ZEEKR របស់ក្រុមហ៊ុនចិន Oneroad Group ផងដែរ។ ក្រុមហ៊ុនចិនមួយនេះ បានសម្ពោធទីតាំងលក់រថយន្តរបស់ខ្លួន(Showroom)នៅលើមហាវិថីមុន្នីវង្ស នាព្រឹកថ្ងៃទី២០ ខែកក្កដា។
ស្ត្រី ១៧នាក់ដែលមានសន្ទស្សន៍ទម្ងន់ធៀបនឹងកម្ពស់ ៥០គីឡូក្រាមក្នុងមួយម៉ែត្រការេ តម្រូវឲ្យធ្វើតេស្ត Neruopsychological Test តេស្តឈាម និងស្គេនខួរក្បាលមុនពេលវះកាត់ និងធ្វើម្តងទៀតក្រោយពីវះកាត់បាន ៦ខែរួច ជាពិសេសពេលមធ្យមភាគនៃសន្ទស្សន៍ទម្ងន់ធៀបនឹងកម្ពស់បានថយចុះដល់ ៣៧គីឡូក្រាមក្នុងមួយម៉ែត្រការេ។ លទ្ធផលរបស់ពួកគេត្រូវបានប្រៀបធៀបជាមួយស្ត្រី ១៦នាក់ទៀតដែលមានទម្ងន់ធម្មតា។ ស្ត្រីទាំងអស់តម្រូវឲ្យធ្វើតេស្ត Neuropsychological Test ធម្មតាទាំងអស់។ ស្ត្រីដែលធាត់ជ្រុលនឹងធ្វើតេស្តមួយនៃតេស្តលឿនជាច្រើនក្រោយពីវះកាត់សម្រកទម្ងន់រួច ប៉ុន្តែវាមិនអាចបញ្ជាក់ថា នេះគឺជាលទ្ធផលផ្ទាល់មួយនៃការសម្រកទម្ងន់ឡើយ។ សម្រាប់ក្រុមស្ត្រីដែលមានការគ្រប់គ្រងទម្ងន់ធម្មតា គឺមិនតម្រូវឲ្យធ្វើតេស្តម្តងទៀតឡើយ ដូច្នេះយើងមិនដឹងថា តើពួកគេនឹងមានការស្រកទម្ងន់បានល្អឬអត់ឡើយ។ ការប្រែប្រួលតិចតួចទៅលើអត្រានៃការរំលាយអាហារត្រូវបានគេមើលឃើញក្នុងលទ្ធផលនៃការស្គេនខួរក្បាលក្រោយពីវះកាត់នៅក្នុងតំបន់ពីរនៃខួរក្បាលស្ត្រីធាត់ជ្រុល។ ប៉ុន្តែដោយសារតែស្ត្រីមិនត្រូវបានគេតាមដានជាប់ ដូច្នេះយើងមិនដឹងនិយាយបានថា ស្ត្រីដែលវះកាត់សម្រកទម្ងន់មានការប្រឈមតិចតួចនឹងជំងឺភ្លេចភ្លាំងឬអត់ឡើយ។ ការសម្រកទម្ងន់អាចពង្រឹងដល់មុខងារបេះដូងសរសៃឈាម ដែលអាចការពារជំងឺភ្លេចភ្លាំងមួយចំនួនបាន។ ប៉ុន្តែបើយោងទៅតាមការសិក្សាដ៏តូចមួយនេះ ការវះកាត់សម្រកទ្ងំន់មិនអាចថាជាការណែនាំដ៏មានប្រសិទ្ធភាពមួយក្នុងការបង្ការភាពភ្លេចភ្លាំងឡើយ៕ ត្រួតពិនិត្យដោយ www.health.com.kh	យោងទៅតាមសេចក្តីរាយការណ៍របស់សារព័ត៌មាន The Daily Telegraph បានឲ្យដឹងថា ការវះកាត់សម្រកទម្ងន់បានបន្ថយឱកាសការកើតជំងឺភ្លេចភ្លាំងបាន។ វាគឺជាការសិក្សាដ៏តូចមួយរបស់ប្រជាជនប្រេហ្ស៊ីល ទៅលើស្ត្រីធាត់ជ្រុលធ្ងន់ធ្ងរ ទាំងមុន និងក្រោយពេលវះកាត់សម្រកទម្ងន់។ ក្នុងចំណោមពួកគេទាំងអស់គឺមិនមាននរណាមានសញ្ញានៃជំងឺភ្លេចភ្លាំងពេលចាស់ជរាឡើយ។
ស្រុកកំពង់ស្វាយ, កំពង់ធំ៖ ក្នុងឆ្នាំ២០២២នេះ អាជ្ញាធរឃុំព្រៃគុយ ស្រុកកំពង់ស្វាយ នឹងជួសជុលផ្លូវក្រួសក្រហមមួយខ្សែ ដែលមានប្រវែងប្រមាណ ៧០០០ម៉ែត្រ។ លោក ជឿន សុខុន មេឃុំព្រៃគុយ បានឱ្យដឹងថាផ្លូវចំនួននៅក្នុងឃុំ មានការខូចខាតច្រើន ដោយសារបញ្ហាជំនន់ទឹកភ្លៀង និងឡានធំៗឆ្លងកាត់។ បើតាមមេឃុំរូបនេះ ការជួសជុសផ្លូវនេះជាថវិកាវិភាគទានរបស់រដ្ឋ ហើយលោកនឹងជួសជុលផ្លូវក្នុងឃុំទៅតាមដំណាក់កាលជាបន្តបន្ទាប់។ « គម្រោងនេះ មានប្រយោជន៍ដល់ពលរដ្ឋណាស់ ព្រោះវាជាតម្រូវការឱ្យពលរដ្ឋ»។ នេះជាការអះអាងរបស់លោកមេឃុំ ជឿន សុខុន ដែលបញ្ជាក់ថា លោកនឹងមានវិធានការទប់ស្កាត់ឡានដែលដឹកធ្ងន់ៗ កុំឱ្យផ្លូវក្នុងឃុំងាយខូច។ ដើម្បីជ្រាបច្បាស់សូមលោកអ្នកទស្សនាវីដេអូខាងក្រោម៖ អានអត្ថបទពាក់ព័ន្ធផ្សេងទៀត៖ យុវជនសកម្ម សេវាល្អ អត្ថបទនេះ គឺជាស្នាដៃរបស់ក្រុមយុវជន នឹងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុង អត្ថបទនិងវីដេអូ នេះគឺជាការទទួលខុសត្រូវ របស់ស្មេរ/ផលិតករ ហើយមិនឆ្លុះបញ្ចាំងអំពីទស្សនៈ របស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែតនោះទេ។	ដោយ៖ យុវជនឃុំព្រៃគុយ
មីស៊ីលមួយគ្រាប់កាលពីថ្ងៃទី១៥ ខែវិច្ឆិកា បានធ្លាក់ទៅលើទឹកដីប៉ូឡូញដែលស្ថិតនៅចម្ងាយប្រហែលប្រាំមួយគីឡូម៉ែត្រពីព្រំដែនអ៊ុយក្រែន ហើយសម្លាប់មនុស្សពីរនាក់។ តាមលទ្ធផលស៊ើបអង្កេតជាបឋមរបស់ប៉ូឡូញ និងសម្ព័ន្ធយោធាណាតូ មីស៊ីលនោះប្រហែលជាត្រូវបានបាញ់ដោយភាគីអ៊ុយក្រែន។ ការរកឃើញនេះនឹងទប់ស្កាត់មិនឱ្យភាពតានតឹងរវាងរដ្ឋសមាជិកណាតូ និងរុស្ស៊ីកាន់តែរីករាលដាលដែលអាចនាំឱ្យមានការប្រឈមមុខដាក់គ្នាផ្ទាល់ទៀតផង។ «តាមព័ត៌មានដែលយើង និងសម្ព័ន្ធមិត្តរបស់យើងមាន វាគឺជាគ្រាប់រ៉ុក្កែត S-300 ផលិតនៅសហភាពសូវៀតដែលជាគ្រាប់រ៉ុក្កែតចាស់មួយ ហើយគ្មានព័ស្តុតាងណាដែលថាវាត្រូវបានបាញ់ចេញពីភាគីរុស្ស៊ីទេ»។ ប្រធានាធិបតីប៉ូឡូញ Andrzej Duda បញ្ជាក់បែបនេះដោយបន្តថា វាមានភាគរយខ្ពស់ណាស់ដែលថាត្រូវបានបាញ់ដោយប្រព័ន្ធការពារប្រឆាំងយន្តហោះរបស់អ៊ុយក្រែន។ បន្ថែមពីលើនេះ អាម៉េរិកក៏គាំទ្រដល់ការវិនិច្ឆ័យរបស់ប៉ូឡូញដែរ។ ប្រមុខការពារជាតិអាម៉េរិក ឡយ អូស្ទីន ប្រាប់អ្នកកាសែតថា អាម៉េរិកកំពុងប្រមូលព័ត៌មាន ហើយអត់មានរកឃើញអ្វីដែលផ្ទុយនឹងការវាយតម្លៃជាបឋមរបស់ប្រធានាធិបតីប៉ូឡូញទេ។ ប៉ុន្តែ លោក អូស្ទីន បន្តថាមិនថាការសន្និដ្ឋានចុងក្រោយយ៉ាងណានោះទេ ពិភពលោកត្រូវដឹងថា រុស្ស៊ីត្រូវទទួលខុសត្រូវជាដាច់ខាតសម្រាប់ឧប្បត្តិហេតុនេះ។ ជាមួយគ្នានេះ ប្រមុខណាតូប្រាប់ទីកាន់អ្នកកាសែតថា រុស្ស៊ីនៅតែជាអ្នកត្រូវបន្ទោស ដោយសារជាភាគីចាប់ផ្តើមសង្រ្គាមនៅអ៊ុយក្រែន ហើយបាញ់មីស៊ីលជាច្រើននៅអ៊ុយក្រែនដែលបណ្តាលឱ្យអ៊ុយក្រែនការពារប្រឆាំងទៅវិញ។ យ៉ាងណាមិញ ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី ទទូចថាមីស៊ីលដែលផ្ទុះនៅប៉ូឡូញមិនមែនជារបស់អ៊ុយក្រែនទេ ហើយទាមទារព័ស្តុតាងដែលបញ្ជាក់ថាដូច្នោះ។ «ខ្ញុំគ្មានការសង្ស័យដែលថា វាជាមិនមែនជាមីស៊ីលរបស់យើងទេ»។ ប្រព័ន្ធផ្សព្វផ្សាយអ៊ុយក្រែនរាយការណ៍សម្តីលោក ហ្សេលេនស្គី បែបនេះ។ បើតាមលោក ហ្សេលេនស្គី ការអះអាងរបស់លោកលើរបាយការណ៍មីស៊ីលនោះគឺអាស្រ័យលើយោធាអ៊ុយក្រែនដែលជាប្រភពលោកទុកចិត្ត។ លោកក៏បានជំរុញឱ្យបញ្ចូលអ៊ុយក្រែនក្នុងការស៊ើបអង្កេតនៅកន្លែងផ្ទុះមីស៊ីលនោះផងដែរដើម្បីកំណត់ការពិត។ សូមបញ្ជាក់ថា គ្រាប់រ៉ុក្កែត S-300 ដែលផលិតដោយសហភាពសូវៀត ត្រូវបានប្រើប្រាស់ដោយទាំងរុស្ស៊ី និងអ៊ុយក្រែន ហើយប្រទេស១៨ទៀតរួមមានសមាជិកណាតូ ក្រិក ស្លូវ៉ាគី និងប៊ុលហ្គារីផងដែរ។ នេះបើតាមមជ្ឈមណ្ឌលសិក្សាយុទ្ធសាស្រ្ត និងអន្តរជាតិ (CSIS)៕	សម្ព័ន្ធយោធាណាតូ និងប៉ូឡូញ បញ្ជាក់នៅថ្ងៃទី១៦ ខែវិច្ឆិកាថា មីស៊ីលដែលផ្ទុះសម្លាប់មនុស្សពីរនាក់នៅទឹកដីប៉ូឡូញប្រហែលជាការបាញ់ខុសរបស់កងកម្លាំងការពារដែនអាកាសអ៊ុយក្រែន មិនមែនជារបស់រុស្ស៊ីទេ។ ប៉ុន្តែ ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី មិនទទួលស្គាល់ការរកឃើញនេះ ហើយទាមទារព័ស្តុតាង។
ស្ថិតិដដែល បានបង្ហាញថា ក្នុងចំណោមភ្ញៀវទេសចរសរុបទាំង២៥រាជធានី-ខេត្ត មានខេត្ត៥ដែលមានភ្ញៀវទេសចរទៅលេងកម្សាន្តច្រើនជាងគេ។ ក្នុងនោះ រួមមាន ខេត្តកែប មានភ្ញៀវទេសចរជាង១៣ម៉ឺននាក់, ខេតកំពត មានជាង១១ម៉ឺននាក់, ខេត្តសៀមរាប មានជាង៩ម៉ឺននាក់, ខេត្តកណ្តាល មានជាង៨ម៉ឺននាក់ និងខេត្តបាត់ដំបង មានជាង៦ម៉ឺននាក់៕	ភ្នំពេញ៖ រយៈពេល៣ថ្ងៃ នៃបុណ្យចូលឆ្នាំថ្មីប្រពៃណីចិន មានភ្ញៀវទេសចរជាតិ-អន្តរជាតិ ជាង៩៣,៤ម៉ឺននាក់ បានទៅលេងកម្សាន្តនៅទូទាំង២៥រាជធានី-ខេត្ត ក្នុងប្រទេសកម្ពុជា។ ក្នុងចំណោមភ្ញៀវទេសចរសរុបនេះ មានភ្ញៀវទេសចរអន្តរជាតិជាង១០,៨ម៉ឺននាក់។ នេះបើយោងតាមស្ថិតិពីក្រសួងទេសចរណ៍។
សមាគមរោងចក្រកាត់ដេរនៅកម្ពុជា បង្ហាញក្តីព្រួយបារម្ភចំពោះការធ្លាក់ចុះផលិតកម្មការងារនៅតាមបណ្ដារោងចក្រនានា ដែលនាំឲ្យពិបាកដល់ការបើកប្រាក់ឈ្នួលឲ្យកម្មករ ស្របតាមគោលនយោបាយដំឡើងប្រាក់ខែនិយោជិត របស់រដ្ឋាភិបាល។ ប្រធានសមាគមរោងចក្រកាត់ដេរនៅកម្ពុជា លោក វ៉ាន់ ស៊ូអៀង ដែលបានទទួលរបាយការណ៍ពីក្តីកង្វល់របស់ថៅកែរោងចក្រនោះ បានលើកឡើងក្នុងសំណើទៅសម្ដេច ហ៊ុន សែន ដូច្នេះថា៖«រថយន្ត និងកុងតឺន័រទាំងនោះ ជាច្រើនត្រូវបានចាប់ឃាត់ទុកតាមច្បាប់របស់អាជ្ញាធរ នាំទៅដល់ការរាំស្ទះនៃសង្វាក់ផ្គត់ផ្គង់វត្ថុធាតុដើម សម្រាប់ផលិតកម្មក៏ដូចជាការនាំចេញ។ បញ្ហានេះបង្កជាការគំរាមកំហែងថ្មីមួយទៀត ដល់វិស័យកាត់ដេរសម្លៀកបំពាក់ ស្បែកជើង និងការបូប ដែលកំពុងប្រឈមនឹងការប្រកួតប្រជែងខ្លាំងលើទីផ្សារពិភពលោក និងពេលវេលាផលិតដែលអ្នកបញ្ជាទិញដាក់ឲ្យកាន់តែខ្លីទៅៗ»។ បន្ថែមពីនេះលោក វ៉ាន់ ស៊ូអៀង បានលើកឡើងថា ច្បាប់កម្ពុជាមានលក្ខណៈសមស្របនឹងស្ថានភាពជាក់ស្ដែង តែអាចមានលក្ខណៈខុសគ្នាខ្លះ ពីបទដ្ឋានដែលអនុវត្តជាអន្តរជាតិ ។ ដូច្នេះកម្ពុជាគួរធ្វើការសម្របសម្រួលក្នុងបរិបទសាកលភាវូបនីយកម្ម និងការធ្វើសមាហរណកម្មក្នុងសហគមអន្តរជាតិ។ ត្រង់ចំណុចនេះលោក វ៉ាន់ ស៊ូអៀង ស្នើឲ្យរដ្ឋាភិបាលអនុញ្ញាតជាបណ្ដោះអាសន្នឲ្យរថយន្តសណ្ដោងសឺមីរ៉ឺម៉ក់កុងតឺន័រ៤០ហ្វីត និង៤៥ហ្វីត ដែលមានប្រវែងសរុប១៦ម៉ែត្រ និងមានកម្ពស់៤,៦ម៉ែត្រ អាចចរាចរណ៍លើផ្លូវសាធារណៈរហូតដល់ពេលវេលាកំណត់ណាមួយ។ ជាពិសេសការកែសម្រួលប្រកាស ចុះថ្ងៃទី២១ ឧសភា ឆ្នាំ២០១០ ឲ្យមានលក្ខណៈសមស្របតាមនិយាមអន្តរជាតិ ដែលអាចឲ្យរថយន្តសណ្ដោងសឺមីរ៉ឺម៉ក់កុងតឺន័រ៤០ហ្វីត និង៤៥ហ្វីត ធ្វើចរាចរណ៍បាន។ «ការពិចារណាដ៏ខ្ពង់ខ្ពស់របស់សម្ដេច ក្នុងការអនុញ្ញាតជាបណ្ដោះអាសន្នដូចការស្នើសុំខាងលើ នឹងជួយឲ្យរោងចក្រអាចបន្តនិរន្តភាពផលិតកម្មរលូនទៅមុខទៀតបាន ដើម្បីធានានូវលទ្ធភាពក្នុងការបើកប្រាក់ឈ្នួលគ្រប់គ្រាន់ ទាន់ពេលវេលាដល់កម្មកររបស់យើង ដែលសម្ដេចបាននិងកំពុងយកចិត្តទុកដាក់ជាពិសេស។ ក្រៅពីនេះសមាគម នឹងជំរុញលើកទឹកចិត្តឲ្យក្រុមហ៊ុនដឹកជញ្ជូនទាំងឡាយ ដែលផ្ដល់សេវាដល់វិស័យរបស់យើង ក៏ដូចជាវិស័យដទៃទៀត ឲ្យធ្វើយ៉ាងណាមានកម្រិតអនុលោមភាពពេញលេញ តាមច្បាប់ជាធរមានរបស់កម្ពុជា»។ នេះជាសំណើរបស់លោក វ៉ាន់ ស៊ូអៀង ដែលបានបន្ថែមថា រាល់ទូកុងតឺន័រដែលផ្ទុកទំនិញផលិតផលរោងចក្រ មានទម្ងន់ចន្លោះពី៧តោន ទៅ១៣តោន រួមទាំងទម្ងន់រថយន្តសណ្ដោងសឺមីរ៉ឺម៉ក់កុងតឺន័រមានទម្ងន់៤០តោនប៉ុណ្ណោះ ដែលអនុលោមតាមច្បាប់និងមិនមានការគំរាមកំហែងដល់គុណភាពផ្លូវថ្នល់ និងធ្វើឲ្យខូចផ្លូវឡើយ។ តាមការប៉ាន់ស្មានលើតួលេខនៃប្រភេទកុងតឺន័រ និងលក្ខខណ្ឌរបស់ក្រុមហ៊ុនបច្ចុប្បន្ន ដែលកំពុងផ្ដល់សេវាដល់វិស័យឯកជនផ្នែកនាំចេញ-នាំចូល កំពុងជួបបញ្ហាសង្វាក់ផលិតកម្ម ៥០ភាគរយ ដោយសារការអនុវត្តច្បាប់ជាធរមានតឹងរឹង ក្នុងរយៈពេលប៉ុន្មានថ្ងៃនេះ។ នេះបើតាមប្រធានសមាគមរោងចក្រកាត់ដេរនៅកម្ពុជា។ ទាក់ទងបញ្ហានេះក្រសួងសាធារណៈការនិងដឹកជញ្ជូន បានចុះសិក្សាលក្ខណៈបច្ចេកទេសយ៉ាងល្អិតល្អន់ ជាមួយវិស័យឯកជន កាលពីថ្ងៃទី១៥ កុម្ភៈ ដើម្បីរកដំណោះស្រាយសមស្របមួយ ចំពោះបញ្ហារថយន្តដឹកកុងតឺន័រ ដែលមានប្រវែងលើសច្បាប់កំណត់ ក្នុងទិសដៅបញ្ចៀសការកកស្ទះលំហូរទំនិញនាំចេញ-នាំចូលទាំងឡាយ ជាពិសេសវិស័យកាត់ដេរ ផលិតស្បែកជើង និងកាបូប ដែលជាផលិតផលនាំចេញចំបងរបស់កម្ពុជា។ រដ្ឋមន្ត្រីក្រសួងសាធារណៈការលោក ស៊ុន ចាន់ថុល នឹងសិក្សាលើទិដ្ឋភាពច្បាប់ និងទិដ្ឋភាពសេដ្ឋកិច្ចសង្គមជាក់ស្តែង ដើម្បីធ្វើរបាយការណ៍ជូននាយករដ្ឋមន្ត្រី ធ្វើការពិចារណានិងសម្រេចឡើងវិញ។ កាលពីថ្ងៃទី៩ កុម្ភៈ សម្ដេចនាយករដ្ឋមន្ត្រី ហ៊ុន សែន បានព្រមានដកអភិបាលរាជធានី-ខេត្ត ដែលបណ្ដោយឲ្យមានករណីរថយន្តបើកបរល្មើសទម្ងន់ និងរថយន្តកែច្នៃ (តទ្រុង) បើកបរលើផ្លូវ។ សម្ដេច ហ៊ុន សែន ប្រកាសមិនឲ្យមានរថយន្តកែច្នៃ និងលើសទម្ងន់ បើកបរលើផ្លូវទៀតឡើយ បើមិនដូច្នេះទេ អ្នកដែលប្រឈមមុខបញ្ហាមុនគេ គឺអាជ្ញាធរមូលដ្ឋានតែម្ដង។ អត្ថបទទាក់ទង សម្ដេច ហ៊ុន សែន ព្រមានដកអភិបាលរាជធានី-ខេត្ត ដោយសារបញ្ហារថយន្តតទ្រុង លោក ស៊ុន ចាន់ថុល ស្ដាយថវិកាដែលយកទៅជួសជុលផ្លូវ ជិត២០០លានដុល្លារក្នុងមួយឆ្នាំៗ រដ្ឋាភិបាលខ្ចីប្រាក់ពីក្រៅប្រទេស ក្នុងមួយឆ្នាំប្រមាណ៥០០លានដុល្លារ សម្រាប់កសាងផ្លូវ លោក ស៊ុន ចាន់ថុល ព្រមានមន្ត្រីដែលបើកដៃឲ្យរថយន្តដឹកទំនិញ ឆ្លងកាត់ស្ថានីយថ្លឹងទម្ងន់ ដោយមិនបានថ្លឹង ក្រៅពីនេះប្រមុខរដ្ឋាភិបាល ក៏ព្រមានបិទក្រុមហ៊ុនណា ដែលនៅតែប្រព្រឹត្តល្មើសបទបញ្ជាសម្ដេចខាងលើនេះដែរ។ មូលហេតុដែលសម្ដេច ចេញវិធានការបែបនេះ ដោយសារតែរថយន្តធំៗ របស់ក្រុមហ៊ុនទាំងអស់នោះ បានបំផ្លាញផ្លូវអស់ជាច្រើនកន្លងមកនេះ។ ទាក់ទងនឹងបញ្ហាផ្លូវថ្នល់នេះ រដ្ឋមន្ត្រីក្រសួងសាធារណការ និងដឹកជញ្ជូន លោក ស៊ុន ចាន់ថុល ធ្លាប់បានសង្កត់ធ្ងន់លើការដឹកជញ្ជូនលើសទម្ងន់កម្រិត ដែលបានធ្វើឲ្យខូចខាតផ្លូវថ្នល់។លោក ថា រដ្ឋាភិបាលត្រូវចំណាយប្រមាណជិត ២០០លានដុល្លារអាមេរិកក្នុងមួយឆ្នាំៗលើការជួសជុលផ្លូវ៕	ភ្នំពេញ៖ សមាគមរោងចក្រកាត់ដេរនៅកម្ពុជា (GMAC) ស្នើឲ្យរដ្ឋាភិបាល ពិចារណាលើករណីចាប់រថយន្តដឹកជញ្ជូន និងកុងតឺន័រប្រភេទវែងឡើងវិញ ដើម្បីបញ្ចៀសការប៉ះពាល់ដល់សង្វាក់ផលិតកម្មការងាររបស់រោងចក្រ។ ការស្នើរបស់ GMAC នេះ ធ្វើឡើងបន្ទាប់ពីប្រមុខរដ្ឋាភិបាល បញ្ជាឲ្យអាជ្ញាធរឃាត់រថយន្តកែច្នៃខុសបច្ចេកទេសទូទាំងប្រទេស និងព្រមានបិទក្រុមហ៊ុន ដែលនៅបន្តសកម្មភាពប្រើប្រាស់រថយន្តកែច្នៃផង។
សូមលោក-អ្នកនាង ទស្សនាវីដេអូទិដ្ឋភាពសំរាមនៅតាមបណ្ដោយផ្លូវជាតិលេខ៦ ត្រង់គីឡូម៉ែត្រ៦៧ ដូចខាងក្រោម៖	នៅតាមបណ្ដោយផ្លូវជាតិលេខ៦ ត្រង់គីឡូម៉ែត្រលេខ៦៧ មានរោងចក្រមួយចំនួន ដែលស្ថិតតាមដងផ្លូវត្រង់ចំណុចនេះ។ កាលពីថ្ងៃទី២៩ ខែកក្កដា ឆ្នាំ២០២០ វេលាម៉ោង ៦៖៣៧នាទី កម្មកររោងចក្រជាច្រើន បានចេញពីធ្វើការ និងឈប់ទិញទំនិញ និងសម្ភារផ្សេងៗ មុននឹងចេញទៅផ្ទះ។ សកម្មភាពទាំងនេះ បានបន្សល់នូវសំរាមយ៉ាងច្រើនពាសពេញដងផ្លូវ ដែលធ្វើឲ្យខូចសោភ័ណភាពដងផ្លូវដ៏ស្រស់ស្អាត។ ទិដ្ឋភាពថង់ប្លាស្ទិកជាច្រើននេះ ជាការបន្សល់ទុកពីសកម្មភាពរបស់មនុស្ស ដែលបានប្រើប្រាស់ទំនិញ និងសម្ភារហើយ មិនយកទៅចោលនៅធុងសំរាម ឬទុកដាក់ឲ្យមានរបៀប។ ប៉ុន្តែការចោលសំរាមពាសពេញទីសាធារណៈនេះ អាចជាទម្លាប់អាក្រក់មួយទៅហើយ របស់ប្រជាជនមួយចំនួន ដែលមិនមានការយល់ដឹងពីបញ្ហាបរិស្ថាន។
សូមលោក-អ្នកនាង ស្ដាប់កិច្ចសម្ភាសរវាងលោក រំដួល ចិត្រា អ្នកសារព័ត៌មានថ្មីៗ ជាមួយលោក ហង្ស ពុទ្ធា អ្នកនាំពាក្យគណៈកម្មាធិការជាតិរៀបចំការបោះឆ្នោត ដូចតទៅ៖ លោក ហង្ស ពុទ្ធា បានបញ្ជាក់ថា ការដាក់សម្ពាធមកលើកម្ពុជា ពីសំណាក់បរទេស គឺមិនអាចកើតមានឡើយ ដោយសារតែកម្ពុជា បានរៀបចំការបោះឆ្នោត ដែលអនុវត្តតាមច្បាប់ត្រឹមត្រូវ។ «ស្អីក៏ដោយនៅលើពិភពលោកយើងនេះ គឺយកច្បាប់ជាគោល។ អ៊ីចឹង គ.ជ.ប បានអនុវត្តតាមច្បាប់។ ប្រជាពលរដ្ឋចេញទៅបោះឆ្នោត គឺអនុវត្តតាមច្បាប់ ហើយគណបក្សនយោបាយទៅចុះបញ្ជីបោះឆ្នោត គឺអនុវត្តតាមច្បាប់ ដូច្នេះច្បាប់គឺជាគោល»។ នេះជាការពន្យល់របស់លោក ហង្ស ពុទ្ធា ដែលបានបន្ថែមថា ដំណើរការបោះឆ្នោតរបស់កម្ពុជាបច្ចុប្បន្ន មានភាពល្អប្រសើរច្រើន ហើយអាចទទួលយកបាន បើធៀបទៅនឺងការបោះឆ្នោតរបស់ប្រទេសនៅក្នុងតំបន់អាស៊ី និងអឺរ៉ុប។ ជាមួយគ្នានេះលោក ហង្ស ពុទ្ធា បានស្នើឲ្យអន្តរជាតិ ដែលតែងតែប្រកាសពីជំហរមិនទទួលស្គាល់ការបោះឆ្នោតនៅកម្ពុជា ត្រូវសិក្សាស្វែងយល់ពីតម្រូវការប្រជាជនកម្ពុជាសិន មុននឹងដាក់សម្ពាធមកកម្ពុជា។ គួរបញ្ជាក់ថា ការបោះឆ្នោតជ្រើសតាំងតំណាងរាស្ត្រ នីតិកាលទី៦ នៅថ្ងៃទី២៩ កក្កដា មានគណបក្សនយោបាយចំនួន២០ ចូលរួមប្រកួតប្រជែង៕	ភ្នំពេញ៖ ថ្ងៃបោះឆ្នោតមកដល់ នៅថ្ងៃទី២៩ កក្កដា។ ពលរដ្ឋមួយចំនួន ត្រៀមខ្លួនសម្រេចចិត្ត បោះឆ្នោតឲ្យគណបក្សដែលពួកគេពេញចិត្ត ខណៈពលរដ្ឋខ្លះ បញ្ចេញទស្សនមិនទៅបោះឆ្នោត។ ភាពចម្រូងចម្រាសនៃការបោះឆ្នោតនេះ បានធ្វើឲ្យមជ្ឈដ្ឋានទូទៅព្រួយបារម្ភពីសម្ពាធបរទេសលើកម្ពុជា។ អ្នកនាំពាក្យគណៈកម្មាធិការជាតិរៀបចំការបោះឆ្នោត (គ.ជ.ប) លោក ហង្ស ពុទ្ធា បានបញ្ជាក់ថា បើទោះការបោះឆ្នោត មានវត្តមានពលរដ្ឋបំពេញសិទ្ធិ ក្រោម៥០ភាគរយក្តី ក៏អន្តរជាតិគ្មានសិទ្ធិអ្វីមកដាក់សម្ពាធលើកម្ពុជាដែរ ព្រោះវាច្បាប់ណា ដែលកម្រិតចំនួនពលរដ្ឋមានសិទ្ធិបោះឆ្នោតឡើយ។
ព្យុះទីហ្វុង Doksuri ដែលមានអង្កត់ផ្ចិតជិត១ពាន់គីឡូម៉ែត្រ ត្រូវរំពឹងថានឹងបោកបក់កាត់កោះភាគខាងជើងហ្វីលីពីននៅពាក់កណ្តាលសប្តាហ៍នេះ ខណៈខ្យល់បក់បោកខ្លាំង និងភ្លៀងធ្លាក់ខ្លាំងនឹងមានឥទ្ធិពលដល់តៃវ៉ាន់និងចិនបន្តទៀត។ ក្រុមមន្ត្រីអាកាសធាតុតៃវ៉ាន់បានលើកឡើងថា ព្យុះទីហ្វុង Doksuri នឹងចូលទៅដល់តំបន់ខ្សែទឹក Bashi ដែលនៅចន្លោះតៃវ៉ាន់ និងហ្វីលីពីនក្នុងទិសដៅពីលិចទៅកើត និងខិតទៅជិតដែនទឹកចេញពីឆ្នេរសមុទ្រភាគខាងត្បូងតៃវ៉ាន់ មុនពេលបោកបក់ទៅភាគខាងត្បូងចិន។ បើតាមមជ្ឈមណ្ឌលឧតុនិយមជាតិចិន បច្ចុប្បន្នព្យុះទីហ្វុង Doksuri កំពុងបក់ដោយល្បឿនខ្យល់២២៣គីឡូម៉ែត្រក្នុងមួយម៉ោង ហើយនឹងបោកបក់មកចិនដីគោកនៅចន្លោះខេត្តហ្វូជាននិងគ័ងតុងនៅថ្ងៃទី២៨ ខែកក្កដាខាងមុខ។ ជាមួយក្ដីបារម្ភ ក្រសួងការពារជាតិតៃវ៉ាន់នៅថ្ងៃទី២៥ ខែកក្កដា បានលុបចោលផ្នែកខ្លះនៃសមយុទ្ធយោធាប្រចាំឆ្នាំ Han Kuang ដែលគ្រោងធ្វើនៅថ្ងៃទី២៥ ខែកក្កដា។ យ៉ាងណាមិញ អាជ្ញាធរតៃវ៉ាន់នៅមិនបញ្ជាក់ច្បាស់នៅឡើយថា ព្យុះទីហ្វុងអាចជះឥទ្ធិពលបន្ថែមទៀតដល់សមយុទ្ធយោធារយៈពេលប្រាំថ្ងៃដែលគ្រោងនឹងធ្វើឡើងនៅទូទាំងកោះក្នុងសប្តាហ៍នេះឬទេ។ ការិយាល័យអាកាសធាតុកោះតៃវ៉ាន់ក៏បានបានចេញការព្រមានដែរដោយជំរុញឱ្យប្រជាជននៅទីនោះត្រៀមខ្លួនសម្រាប់ភ្លៀងធ្លាក់ និងខ្យល់បក់ខ្លាំង។ នាយករដ្ឋមន្ត្រីតៃវ៉ាន់លោក Chen Chien-jen ក៏បានបង្ហោះសារលើបណ្ដាញសង្គម Facebook ក្រើនរំលឹកដល់ពលរដ្ឋកុំឱ្យមើលស្រាលការឥទ្ធិពលព្យុះទីហ្វុងនេះផងដែរ៕	តៃវ៉ាន់នៅថ្ងៃទី២៥ ខែកក្កដាបានលុបចោលគម្រោងធ្វើសមយុទ្ធយោធាប្រចាំឆ្នាំរបស់ខ្លួន ហើយបង្កើនការត្រៀមលក្ខណៈសម្រាប់ទទួលព្យុះទីហ្វុង Doksuri ដែលអាចវាយប្រហារកោះនេះនាពេលខាងមុខ។ ទន្ទឹមនេះ ចិនក៏បានជំរុញឱ្យពលរដ្ឋខ្លួនត្រៀមលក្ខណៈដូចគ្នាដែរដោយសារព្យុះនេះអាចឈានចូលជ្រៅទៅទឹកដីចិនដែរ។
The teammates and coach were discharged from hospital Wednesday after recuperating for a week from their 18-day ordeal inside Tham Luang cave with no food and only rainwater to drink. Authorities organized a tightly controlled press conference with the boys the same evening in which they recounted drinking water that dripped from rocks and trying to dig their way out during the first nine days before they were located by British divers. After spending a night at home many of the boys attended a ceremony the next morning at Wat Pha That Doi Wao in Mae Sai near the Myanmar border where they prayed for longevity and a good life. They also paid tribute to a former Thai Navy SEAL diver Saman Kunan, who ran out of oxygen and died while helping resupply air tanks along the cave's narrow passageways. He was the only casualty in the otherwise successful operation that was dubbed "Mission Impossible". Wearing threads of white string tied around their wrists and holding hands together in prayer, the boys sat together in the temple while chants of Buddhist monks filled the room. Officials have advised families of the youngsters to avoid interviews with the media for one month to let them settle back into their normal routines. "They will live with their families first," Punnawitch Thepsurin, the director of a school in the area, said, adding that they will not resume their studies immediately. But cameras flashed away as the now-famous Wild Boars entered the temple on Thursday, in a sign of the ongoing interest in the story. Film production houses have said they are looking into a Hollywood-style treatment of the harrowing ordeal, which captivated people around the world as the risky operation to extract the team unfolded. They walked into the cave on June 23 after football practice, thinking they would only be there for an hour to explore, and then vanished for days until they were finally found. Foreign divers and Thai Navy SEALs spent three days bringing the boys out by diving and carrying them through the waterlogged corridors of Tham Luang. The youngsters, aged 11 to 16, wore full-face oxygen masks and were sedated to keep them calm during the high-stakes operation. Later rescuers marvelled that nothing had gone wrong in the extraction, which ended on July 10 when the last five were pulled out.	Members of the "Wild Boars" football team rescued from a cave in northern Thailand prayed for good luck at a Buddhist temple on Thursday morning after spending their first night back home with family.
សហរដ្ឋអាមេរិក ចាត់ទុកការចោទប្រកាន់ទាំងនោះ ថាមានលក្ខណៈនយោបាយ ដើម្បីយាយីប្រជាពលរដ្ឋ។ សេចក្តីថ្លែងការណ៍ ដែលស្ថានទូតអាមេរិក ផ្ញើមកសារព័ត៌មានថ្មីៗ នាល្ងាចថ្ងៃទី១៥ ខែកក្កដា ឆ្នាំ២០១៩នេះ បានសរសេរដូច្នេះថា៖«ប្រជាពលរដ្ឋកម្ពុជាគ្រប់រូប គួរតែអាចអនុវត្តសិទ្ធិរបស់ខ្លួន ក្នុងការបញ្ចេញមតិ ដោយសេរី និងសិទ្ធិក្នុងការប្រមូលផ្តុំដោយសន្តិវិធី»។ លោក ជិន ម៉ាលីន អ្នកនាំពាក្យក្រសួងយុត្តិធម៌ ឆ្លើយតបថា ចំណាត់ការរបស់សមត្ថកិច្ច ក៏ដូចជាតុលាការ គឺធ្វើឡើងដោយមានព័ត៌មាន និងមូលដ្ឋានច្បាស់លាស់ តែផ្ទុយទៅវិញ សេចក្តីថ្លែងការណ៍របស់សហរដ្ឋអាមេរិកទេ ដែលគ្មានមូលដ្ឋានច្បាស់លាស់។ តាមរយៈការផ្តល់បទសម្ភាសដល់ដសារព័ត៌មានថ្មីៗ អ្នកនាំពាក្យរូបនេះ បញ្ជាក់ដូច្នេះថា៖«ឃើញតែគាត់ ចោទប្រកាន់ មិនដែលឃើញពន្យល់ និងលើកទឡ្ហីការណ៍ច្បាស់នោះទេ»។ លោក ជិន ម៉ាលីន បន្តថា បើគ្រាន់តែប្រារព្ធខួបនិងគោរពវិញ្ញាណក្ខន្ធលោកបណ្ឌិត កែម ឡី គឺមិនខុសច្បាប់ឡើយ ប៉ុន្តែ វា មានរឿងផ្សេងនៅពីក្រោយ។ បន្ថែមថា ពិធីរម្លឹកខួបនោះ គឺមានចេតនាបង្កចលាចលដល់សង្គម ដែលរៀបចំដោយអង្គការចាត់តាំង និងមានបណ្តាញនៅពីខាងក្រោយ។ មន្ត្រីជាន់ខ្ពស់របស់ក្រសួងយុត្តិធម៌រូបនេះ សង្កត់ធ្ងន់ដូច្នេះថា៖«បើមិនទប់ស្កាត់ទេ នឹងមានចលាចលដល់សង្គម»។ សេចក្តីថ្លែងការណ៍របស់សហរដ្ឋអាមេរិក សរសេរទៀតថា៖«យើងតែងអំពាវនាវឲ្យរដ្ឋាភិបាលកម្ពុជា បញ្ឈប់ការរឹតត្បិតនយោបាយហួសហេតុ ហើយដោះលែងអ្នកជាប់ពន្ធនាគារទាំងឡាយណា ដែលត្រូវបានឃុំខ្លួនតាមអំពើចិត្ត ឬទាំងខុសច្បាប់ ហើយប្រកាន់ខ្ជាប់នូវសិទ្ធិមនុស្ស និងសេរីភាពជាមូលដ្ឋាន»។ លោក គង់ រ៉ៃយ៉ា និង ភរិយា រួមទាំងគ្នីគ្នាពីរនាក់ទៀត ត្រូវបានចាប់ខ្លួននៅថ្ងៃទី៩ ខែកក្កដា ឆ្នាំ២០១៩ គឺមុនមួយថ្ងៃនៃពិធីរម្លឹកខួបបីឆ្នាំនៃការបាញ់សម្លាប់លោកបណ្ឌិត កែម ឡី។ ពួកគេ ត្រូវចាប់ខ្លួន ដោយសារតែផលិតអាវយឺតលក់តាមបណ្តាញសង្គម ដោយអាវទាំងនោះមានរូបនិងទ្រឹស្តីរបស់លោកបណ្ឌិត កែម ឡី។ ប៉ុន្តែភរិយារបស់លោក និងមនុស្សពីរនាក់ទៀត ត្រូវបានដោះលែងវិញ។ ចំពោះ លោក គង់ រ៉ៃយ៉ា ត្រូវបានតុលាការភ្នំពេញចោទប្រកាន់ពីបទញុះញង់ឲ្យប្រព្រឹត្តបទឧក្រិដ្ឋជាអាទិ៍ និងយកទៅឃុំនៅពន្ធនាគារព្រៃសបណ្តោះអាសន្ន។ ចំណែក យុវជនបីនាក់ទៀត គឺ ជុំ ហួត និង ជុំ ហួរ (បងប្អូនភ្លោះ) និង យុវជន សួង នាគព័ន្ធ ត្រូវបានឃាត់ខ្លួនក្នុងថ្ងៃរម្លឹកខួបលោកបណ្ឌិត កែម ឡី (១០កក្កដា) នៅស្តារម៉ាតស្តុបបូកគោ ពេលពួកគេ និងប្រជាពលរដ្ឋ យកកម្រងផ្កាទៅកាន់ទីនោះ ដើម្បីគោរពវិញ្ញាណក្ខន្ធលោកបណ្ឌិត កែម ឡី។ ក្រៅពីការគោរពវិញ្ញាណក្ខន្ធលោកបណ្ឌិត កែម ឡី យុវជន សួង នាគព័ន្ធ មានខិត្តប័ណ្ណប្រមាណ១០សន្លឹក យកទៅចែកចាយ ដោយខិត្តប័ណ្ណ សរសេរថា «បញ្ឈប់ការសម្លាប់មនុស្សក្រៅប្រព័ន្ធច្បាប់»។ យុវជន ជុំ ហួត និង ជុំ ហួរ ត្រូវបានដោះលែងវិញ ក្រោយរកឃើញថា ពួកគេ មិនបានចូលរួមផ្សព្វផ្សាយខិត្តប័ណ្ណនោះទេ។ ដោយឡែក យុវជន សួង នាគព័ន្ធ ត្រូវបានចោទពីបទញុះញង់ឲ្យប្រព្រឹត្តបទឧក្រិដ្ឋជាអាទិ៍ ដូចលោក គង់ រ៉ៃយ៉ា ដែរ និងត្រូវបានយកទៅឃុំនៅពន្ធនាគារព្រៃសជាបណ្តោះអាសន្ន។ គេដឹងថាយុវជនទាំងពីរ ធ្លាប់ជាអ្នកគាំទ្រអតីតគណបក្សប្រឆាំង និងជាអ្នកកែមឡីនិយម៕	សហរដ្ឋអាមេរិក តាមរយៈស្ថានទូតខ្លួន បានបង្ហាញក្តីបារម្ភអំពីស្ថានភាពសិទ្ធិមនុស្សនៅកម្ពុជា ដោយយល់ថារដ្ឋាភិបាលកម្ពុជា ចោទប្រកាន់ប្រជាពលរដ្ឋ ដោយគ្មានមូលដ្ឋាន ដូចជា ការចាប់មនុស្សមួយចំនួន ក្នុងថ្ងៃរម្លឹកខួបបីឆ្នាំនៃការបាញ់សម្លាប់លោកបណ្ឌិត កែម ឡី នាពេលថ្មីៗនេះ។
"Philly is committed to upholding at (the) local level the same commitment made by the US in the Paris climate agreement," tweeted the sixth largest US city's mayor, Jim Kenney, a Democrat. Since then, the City of Brotherly Love has cut energy consumption in municipal buildings, started replacing street lamps with LED lights, and launched a major green energy overhaul of its celebrated museum of art. But these actions represent just a drop in the bucket, faced with the 18 million tons of carbon spewed into the atmosphere by Philadelphia each year. Although emissions have declined, there is only so much the city can do. Here, 85 percent of residents heat their homes with natural gas, a fossil fuel that is abundant in the rocks beneath Pennsylvania. Cars and trucks rumble through downtown -- and more than half of the electricity the city gobbles up each day is produced by oil- and coal-powered power plants. "It can't be done by cities and states. We do need a completely clean, carbon-free grid to meet this goal," said Christine Knapp, director of the office of sustainability for the city of Philadelphia. "We're going to take the pieces of cleaning that grid up as much as we can, but someone still higher than us needs to set the policy that that's what's going to happen." - 'Still In' - Philadelphia is among some 2,700 cities, states and businesses that declared "We Are Still In" when it comes to the 190-plus nation Paris accord, signed in 2015. The movement emphasizes progress, such as how carbon dioxide emissions fell in 2017 to their lowest point in 25 years, and how gigawatts of solar and wind energy have been installed as coal use declines. In Philadelphia, a city of 1.6 million people, such gains are evident, but are also happening at a far slower pace than many would like. For instance, the mayor is simply not able to close coal and gas-powered plants that fuel the city, since they are connected to a vast network that covers 13 states in the northeast. Only the state legislature in Pennsylvania can force operators to increase the share of electricity that comes from alternative energies beyond its current goal of 18 percent in 2021. With only 0.5 percent of the power mandated to come from solar, it is far from enough. Add to this Trump's cancellation of the Obama-era federal anti-pollution "Clean Power Plan," which was expected to lead to numerous plant closures. In the end, the market may be the biggest force at play in Philadelphia's drop in emissions, with natural gas prices falling below the price of coal and gaining market share. Used as fuel, natural gas is responsible for half the carbon of emissions of traditional coal burning. However, drilling and extracting it from the ground leads to leaks of methane, a greenhouse gas that is 34 times more potent than CO2. - Gas on rise - Philadelphia is even more embroiled in the use of fossil fuels because the city owns the local gas company, PGW. Little by little, the distributor is replacing its pipelines in order to reduce methane leaks, which currently make up two to five percent of total volume. But the clashing of goals is jarring. On one side, the mayor imagines a future without gas. On the other, PGW defends its future as the cleanest, least polluting of all the fossil fuels. "Natural gas is not coal, it's not oil," said Barry O'Sullivan, director of corporate communications at Philadelphia Gas Works. Deep in the belly of the Philadelphia Museum of Art, built in 1928, steam pipes that feed radiators are being replaced throughout the building in order to boost efficiency. The air conditioning system, installed in 1974, will be replaced, along with 12,000 halogen or florescent lightbulbs, swapped out for energy saving LED lights. "We're saving a lot of steam," said Charles Williams, capital project engineer at the Philadelphia Museum of Art. The 11 million investment will pay for itself over 20 years, thanks to lower energy and water bills. Beyond these budgetary gains, the renovation is a window into the city's efforts to prove its goodwill. That's the silver lining of Trump's anti-climate actions, which Knapp said have shocked local actors and businesses into increasing their own engagement. "And those actors are going to show the rest of the world that we're not completely insane, and try to keep us afloat until the federal government steps back in," she said. ico/ksh/ska/dw © Agence France-Presse	Philadelphia, United States: When President Donald Trump announced the US exit from the Paris climate deal one year ago, the mayor of Philadelphia was among those who vowed to keep carrying the torch.
ការបាញ់អ្នកសារព័ត៌មាន និងសកម្មជនសិទ្ធិមនុស្ស ប្រហែលជារឿងសាមញ្ញនៅក្នុងសង្គមហ្វីលីពីន ហើយបញ្ហានិទណ្ឌភាពក្លាយអត្តសញ្ញាណនៃសង្គមនេះដែរ។មកដល់សប្តាហ៍នេះ សកម្មជនសិទ្ធិមនុស្សពីរ នាក់ដែលធ្វើការងារលើរឿងជម្លោះដីធ្លីនោះ ត្រូវបានខ្មាន់កាំភ្លើងបាញ់សម្លាប់។ បើតាមទីភ្នាក់ងារព័ត៌មាន AFP សកម្មជនទាំងពីរនាក់នោះមានម្នាក់ជាមន្ត្រីអង្គការសិទិ្ធមនុស្ស Karapatan មានឈ្មោះថា Elisa Badayos។ ចំណែកសកម្មជនម្នាក់ទៀតមានឈ្មោះថា Eleuterio Moises ជាសមាជិកក្រុមការងារសហគមន៍កសិករមូលដ្ឋាន ។ បើតាមការឲ្យដឹងពីសំណាក់ប៉ូលិស ជនរងគ្រោះត្រូវខ្មាន់កាំភ្លើងបាញ់សម្លាប់ពេលគេកំពុងជិះម៉ូតូទៅបន្តស៊ើបអង្កេតករណីបំពានសិទ្ធិមនុស្សដែលស្ថិតក្នុងសំណុំរឿងរំលោភដីធ្លីពលរដ្ឋពីសំណាក់អភិបាលក្រុង Negros។ ពាក់ព័ន្ធបញ្ហានេះ មន្ត្រីព័ត៌មាននៃអង្គការ Karapatan លោក Geri Cerillo បានបញ្ជាក់ថា ជនរងគ្រោះព្យាយាមស៊ើបអង្កេតករណីរំលោភសិទ្ធិមនុស្សនេះ។ លោកបានបញ្ជាក់ ដូច្នេះ៖«ក្រុមប្រដាប់អាវុធស៊ីឈ្នួលបានបំពារបំពាននិងធ្វើទុក្ខបុកម្នេញប្រជាជននៅមូលដ្ឋាន។ វាមានការប៉ុនប៉ងរំលោភយកដីធ្លីពីសំណាក់ក្រុមអ្នកនយោបាយ»។ បច្ចុប្បន្ននេះប៉ូលិស និងគណៈកម្មការសិទ្ធិមនុស្សដែលឯករាជ្យ ដែលបង្កើតឡើងដោយរដ្ឋាភិបាលហ្វីលីពីន បានបញ្ជាក់ខ្លូនពួកគេនឹងសហការគ្នាដើម្បីបើកការស៊ើបអង្កេតលើករណីឃាតកម្មនេះ។ ខាងក្រុមសិទ្ធិមនុស្សឯណោះវិញបានអធិប្បាយថា ហ្វីលីពីនរងគ្រោះយូរមកហើយដោយសារវប្បធម៌និទណ្ឌភាព និងវប្បធម៌ដែលអ្នកមានអំណាចអាចរួចផុតពីទោសទណ្ឌទោះប្រព្រឹត្តឃាតកម្ម ដូចជាសម្លាប់អ្នកកាសែត និងសកម្មជននោះ៕	សកម្មជនសិទ្ធិមនុស្សហ្វីលីពីនពីរនាក់ត្រូវបានខ្មាន់កាំភ្លើងបាញ់សម្លាប់នៅថ្ងៃពុធទី២៩ ខែវិច្ឆិកា។ មុនពេលត្រូវគេបាញ់សម្លាប់ សកម្មជនទាំងនេះបានចុះស៊ើបអង្កេតករណីចោទប្រកាន់ចៅហ្វាយក្រុងម្នាក់ រឿងរំលោភយកដីធ្លីប្រជាពលរដ្ឋស្លូតត្រង់ផងដែរ។
Man City ឡើងឈរកំពូលតារាងបណ្តោះអាសន្នប៉ុណ្ណោះ ទល់បីជាមាន ៧៣ពិន្ទុ ដ្បិតក្រុម Arsenal និង Liverpool ទាំងពីរត្រូវប្រកួតរៀងៗខ្លួននាថ្ងៃទី១៤ ខែមេសា ក្នុងជំនួបក្របខណ្ឌ Premier League។ ទាំង Arsenal ធ្លាក់ទៅលេខ ២ និង Liverpool លេខ ៣ មាន ៧១ពិន្ទុ ដូចគ្នា។ យ៉ាងណាការឡើងឈរកំពូលតារាងឡើងវិញ គឺជាសញ្ញាប្រាប់ថា Man City កំពុងតែបង្ហាញថាខ្លួនក៏ស្រែកឃ្លានក្នុងការការពារតំណែងជើងឯក ក៏ដូចជាស្វែងរកការឈ្នះពានលីគកំពូលអង់គ្លេសលើកទី៤ ជាប់គ្នា។ ពានរង្វាន់ Premier League រដូវកាល ២០២៣-២៤ តម្រូវឱ្យ Man City, Arsenal និង Liverpool ត្រូវឆ្លងកាត់ការប្រកួតល្អបំផុតជាមួយជ័យជម្នះជាដាច់ខាត ប្រសិនបើក្រុមទាំង ៣ នេះចង់លើកពាន។ ដោយឡែក Tottenham Hotspur ដែលមានក្តីរំពឹងចំណាត់ថ្នាក់ក្រុមកំពូលតារាងទាំង ៤ ដើម្បីកៅអី UCL រដូវកាលក្រោយ កំពុងតែមានភាពរង្គោះរង្គើ ក្រោយចាញ់ការប្រកួត ៤-០ ត្រូវ Newcastle United បំបាក់។ Newcastle United ឡើងមកឈរតំណែងលេខ ៦ ខណៈខ្លួនក៏ជាក្រុមមានក្តីរំពឹងសម្រាប់កៅអីពានរង្វាន់អឺរ៉ុបដូចគ្នា។ Manchester United បន្តទម្លាក់ពិន្ទុ ធ្លាក់ទៅឈរនៅលេខ ៧ ក្រោយពេលប្រកួតស្មើលទ្ធផល ២-២ ទល់នឹងក្រុម AFC Bournemouth។ កីឡាករប្រធានក្រុម Bruno Fernandes ស៊ុតបាល់ ២គ្រាប់ ដើម្បីជួយដណ្តើម ១ពិន្ទុសម្រាប់ក្រុមដឹកនាំដោយលោក Erik ten Hag។ នាតំបន់ខាងក្រោមវិញ Brentford ស្វែងរកបាន ៣ពិន្ទុ ដោយងាយដើម្បីគេចចេញពីបញ្ហាអង្គុយក្បែតំបន់កាត់ចោល ក្រោយពេលបំបាក់លើក្រុមបាតតារាង Sheffield United ដែលត្រូវបានគេដឹងថាអស់ឱកាសរួចទៅហើយនោះ។ ក្រុម Nottingham Forest ក៏បានខកខានឱកាសខ្លួនដូចគ្នាក្នុងការស្វែងរកពិន្ទុ ដើម្បីគេចចេញពីតំបន់គ្រោះថ្នាក់ បន្ទាប់ពីខ្លួនប្រកួតស្មើ Wolverhampton Wanderer លទ្ធផល ២-២។ Forest ស្ថិតនៅចំណាត់ថ្នាក់លេខ ១៧ ដោយមានគម្លាត ១ពិន្ទុ ពីក្រុម Luton Town លេខ ៣ បាតតារាង និង ៦ពិន្ទុពីក្រុម Burnley លេខ ២ បាតតារាង ក្រោយពួកគេស្មើ ១-១ Brighton & Hove Albion៕	ក្រុមការពារជើងឯក Manchester City បានវិលត្រឡប់ឡើងឈរលើកំពូលតារាងក្របខណ្ឌ Premier League ឡើងវិញ ក្រោយបំបាក់ក្រុមលំដាប់បាតតារាង Luton Town លទ្ធផល ៥-១។ ចំណែកក្រុម Tottenham Hotspur បន្តថយឱកាសប្រជែងកៅអីក្របខណ្ឌ UEFA Champions League ក្រោយពេលបរាជ័យក្រោមថ្វីជើង Newcastle United លទ្ធផល ៤-០។
នេះជាក្បួនឃោសនាដ៏ធំចុងក្រោយរបស់គណបក្សដែលដឹកនាំដោយលោក ខឹម វាសនា បន្ទាប់ពីការប្រារព្ធឡើងនៅខេត្តកណ្តាល និងរាជធានីភ្នំពេញកាលពីខែថ្ងៃទី២២ ខែឧសភា នៅខេត្តសៀមរាប កាលពីថ្ងៃទី២៨ ខែឧសភា។ សម្រាប់ជំនួបនៅខេត្តបាត់ដំបង នាថ្ងៃសុក្រទី២ ខែមិថុនា នេះ LDP វាយតម្លៃថា មានអ្នកគាំទ្រប្រមាណ១ម៉ឺននាក់ចូលរួម។ ជាមួយគ្នានេះផងដែរ គណបក្សដែលដណ្តើមបានកៅអីជំទប់ទី២ចំនួន៨អាសនៈ កាលពីអណត្តិមុន បានចេញផ្សាយបទចម្រៀងថ្មីរបស់ខ្លួនដែលមានចំណងជើងថា «ទ័ពជួង»។	សម្រាប់ថ្ងៃចុងក្រោយនៃយុទ្ធនាការឃោសនាបោះឆ្នោតក្រុមប្រឹក្សាឃុំ-សង្កាត់ គណបក្សសម្ព័ន្ធដើម្បីប្រជាធិបតេយ្យ (LDP) ប្រារព្ធវេទិកាជួបជុំនៅតារាងបាល់ទាត់វាលបែកចាន ក្នុងក្រុងបាត់ដំបង ខេត្តបាត់ដំបង។
ររបស់រាងកាយកាលពីយប់ ដូច្នេះហើយវាពិតជារឿងសំខាន់ណាស់ដែលត្រូវញ៉ាំអាហារពេលព្រឹកដ៏ល្អមួយ ជាពិសេសផ្តល់សុខភាព, មានវីតាមីន និងជាតិរ៉ែសម្រាប់ប៉ូវកម្លាំង។ ជាមួយគ្នានេះដែរ ការទទួលទានទឹកក្រូចឆ្មាមួយកែវក៏នឹងជួយលាងសម្អាតខាងក្នុងរាងកាយបានល្អដែរ។ ជម្រើសអាហារពេលព្រឹកដ៏អស្ចារ្យមួយគឺអាហារពណ៌បៃតង ជាមួយនឹងយ៉ាងហោចណាស់ផ្លែឈើ ៣ប្រភេទ ព្រមទាំងបន្លែពណ៌បៃតងគ្រប់ប្រភេទដែលអ្នកចង់ញ៉ាំ។ អាហារនេះនឹងជួយអោយអ្នកឆ្អែតដល់បាយថ្ងៃត្រង់ និងអាចមានកម្លាំងធ្វើការបានយ៉ាងល្អសម្រាប់ថ្ងៃថ្មីបានទៀតផង។ ខួរក្បាលត្រូវការប្រេងរំអិលដើម្បីបំពេញមុខងារ ប្រេងរំអិលនេះកើតចេញពីជាតិគ្លុយកូសដែលបានមកពីអាហារ ហើយក៏ជាតម្រូវការសម្រាប់ការដើរ, និយាយ និងបំពេញការងារផ្សេងៗទៀតដែឬ។ នៅពេលអ្នកមិនបានញ៉ាំអាហារពេលព្រឹក ខួរក្បាលត្រូវបានបង្ខំអោយធ្វើការបន្ថែមលើការបំបែកជាតិកាបូអ៊ីដ្រាតដែលរក្សាទុក ឬបំលែងជាតិខ្លាញ់ និងប្រូតេអ៊ីនអោយក្លាយទៅជាគ្លុយកូសវិញ។ ការញ៉ាំអាហារពេលព្រឹកត្រូវបានគេអះអាងថា ជួយបង្កើនការផ្ចង់អារម្មណ៍, ដោះស្រាយបញ្ហា, ផ្លូវចិត្តកាន់តែល្អ ព្រមទាំងបង្កើនការចង់ចាំបានទៀតផង។ បង្កើនការរំលាយអាហារ រឿងដ៏អាក្រក់បំផុតអំពីការតមមិនញ៉ាំអាហារពេលព្រឹកគឺថា វានឹងធ្វើអោយថយចុះការរំលាយអាហារបាន។ ការរំលាយអាហារគឺជាសមត្ថភាពរបស់រាងកាយក្នុងការរំលាយជាតិខ្លាញ់ ហើយវាច្រើនតែឡដុតកម្តៅរបស់រាងកាយតែម្តង។ ការញ៉ាំអាហារពេលព្រឹកបានទៀតទាត់ជួយអោយភ្លើងឆេះក្នុងខ្លួនជាប់រហូត។ការដែលធ្វើអោយការរំលាយអាហារចេះតែបន្តរហូតគឺជារឿងសំខាន់សម្រាប់ការរំលាយជាតិខ្លាញ់ និងកាឡូរីនៅពេលកំពុងតែព្យាយាមសម្រកទម្ងន់។ ចៀសផុតពីការអស់កម្លាំង រាងកាយនឹងចាប់ផ្តើមសន្សំកម្លាំងនៅពេលអ្នកតមមិនញ៉ាំអាហារពេលព្រឹក ព្រោះតែគ្មានប្រភពថាមពលថ្មីទាល់តែសោះចាប់តាំងពីញ៉ាំអាហារកាលពីយប់មិញ។ ដូច្នេះហើយវានឹងធ្វើអោយអ្នកអស់កម្លាំង និងងងុយដេក។ បង្កើនការទទួលទានជីវជាតិ អ្នកញ៉ាំអាហារពេលព្រឹកមានរបបអាហារទាំងអស់ល្អជាងអ្នកដទៃ។ អ្នកដែលញ៉ាំអាហារពេលព្រឹក ជាទូទៅអាចបន្ថយជាតិខ្លាញ់, ទទួលបានអាហារសរសៃក្នុងរបបអាហារកាន់តែច្រើន និងបង្កើនការទទួលបានវីតាមីន និងជាតិរ៉ែ ជាពិសេសកាលស្យូម, ជាតិដែក និងម៉ាញ៉េស្យូម។ ជួយគ្រប់គ្រងជាតិស្ករក្នុងឈាម នៅពេលយើងតមមិនញ៉ាំអាហារពេលព្រឹក រាងកាយនឹងធ្លាក់ចូលទៅក្នុងស្ថានភាពស៊ាំអាំងស៊ុយលីនរយៈពេលខ្លី។អ្នកមិនចង់អោយរាងកាយទៅជាស៊ាំអាំងស៊ុយលីនឡើយទោះបីជារយៈពេលបណ្តោះអាសន្នក៏ដោយ។ អាំងស៊ុយលីនជាអ្នកដឹកនាំគ្លុយកូសធ្វើដំណើរទៅក្នុងកោសិការដើម្បីថែរក្សាមុខងាររបស់វាអោយបានល្អជាប់។ នៅពេលគ្លុយកូសមិនអាចូលទៅក្នុងកោសិការបានទេ វាក៏គ្មានការផ្គត់ផ្គង់ថាមពលដែរ។ ម្យ៉ាងវិញទៀត នៅពេលអ្នកញ៉ាំអាហារពេលព្រឹក គ្លុយកូសនឹងកើនឡើង, អាំងស៊ុយលីននឹងត្រូវផលិត និងគ្លុយកូសក៏អាចចូលទៅក្នុងកោសិការបានដែរ៕ ត្រួតពិនិត្យដោយ www.health.com.kh	អាហារពេលព្រឹកគឺជាអាហារលឿនសម្រាប់បំពេញតម្រូវការ
តាមលោក សុខ រ៉ាដែន កសិដ្ឋានវារីវប្បកម្មទាំង ១៦៣ គឺជាសមាជិករបស់សមាគមវារីវប្បករកម្ពុជា ក្នុងនោះអ្នកដែលរងគ្រោះជាងគេគឺអ្នកចិញ្ចឹមត្រី និងភ្ញាស់កូនត្រីក្នុងខេត្តបាត់ដំបងម្នាក់ និងខេត្តពោធិ៍សាត់ម្នាក់។ យ៉ាងណាមិញលោកក៏មិនទាន់អាចកំណត់ពីទំហំនៃការខូចខាត របស់វារីវប្បករនោះដែរ រង់ចាំស្ថានភាពនៃទឹកជំនន់បន្តទៀត ខណៈកសិដ្ឋាននីយមួយ មានការខូចខាតផ្សេងៗគ្នា។ នេះបើតាមលោក សុខ រ៉ាដែន ប្រាប់Thmeythmey25។ បើតាមរបាយការណ៍របស់គណៈកម្មាធិការជាតិគ្រប់គ្រងគ្រោះមហន្តរាយ នៅថ្ងៃទី១៣ ខែតុលា គ្រោះទឹកជំនន់នេះ ធ្វើឱ្យលិចផលដំណាំរបស់ពលរដ្ឋជាង១២ម៉ឺនហិកតា។ ក្នុងនោះដំណាំស្រូវ ជិត ៨ម៉ឺនហិកតា និងដំណាំផ្សេងៗ ជាង៤ម៉ឺនហិកតា។ ក្រៅពីផលដំណាំ ក៏បានបំផ្លាញផ្លូវ និងស្ពានជាច្រើន និងបណ្ដាលឲ្យពលរដ្ឋ ១៣នាក់បាត់បង់ជីវិតផងដែរ។ រាជធានី-ខេត្ត ដែលរងគ្រោះដោយសារទឹកជំនន់មាន រាជធានីភ្នំពេញ ខេត្តតាកែវ កំពង់ស្ពឺ, ស្ទឹងត្រែង ,កំពង់ចាម ,ពោធិ៍សាត់,សៀមរាប, បាត់ដំបង, បន្ទាយមានជ័យ, ឧត្តរមានជ័យ, ព្រះវិហារ, ប៉ៃលិន, កោះកុង, ព្រះសីហនុ , ស្វាយរៀង និងខេត្តមណ្ឌលគិរី៕	កសិដ្ឋានវារីវប្បកម្មជាង១៦០កន្លែង បានរងប៉ះពាល់ដោវយសារជំនន់ទឹកភ្លៀង ក្នុងនោះត្រីនៅកសិដ្ឋានវារីវប្បកម្មចំនួន២ ក្នុងខេត្តពោធិ៍សាត់ និងបាត់ដំបង បានហូរតាមទឹកទាំងស្រុង។ នេះបើតាមលោក សុខ រ៉ាដែន ប្រធានក្រុមប្រឹក្សាភិបាលនៃសមាគមវារីវប្បករនៅកម្ពុជា ប្រាប់សារព័ត៌មានថ្មីៗ២៥ នៅថ្ងៃទី១៣ ខែតុលា ឆ្នាំ២០២០។
រដ្ឋលេខាធិការ និងជាអ្នកនាំពាក្យក្រសួងវប្បធម៌ និងវិចិត្រសិល្បៈលោក ថៃ នរសត្យា បានថ្លែងប្រាប់ទីភ្នាក់ងារព័ត៌មានចិន Xinhua ថា បើតាមការវាយតម្លៃ ប្រជាជនកម្ពុជាច្រើនជាង ៦០ភាគរយឯណោះដែលនាំគ្នាប្រារព្ធពិធីបុណ្យចូលឆ្នាំប្រពៃណីចិន-វៀតណាមនេះ។ រៀងរាល់ឆ្នាំ ប្រជាជនកម្ពុជាភាគច្រើនទូទាំងប្រទេសមានជាប់ ឬមិនជាប់សែរស្រឡាយចិនសុទ្ធតែនាំគ្នាប្រារព្ធពិធីបុណ្យចូលឆ្នាំចិន-វៀតណាមនេះ បើទោះជា មិនមានការឈប់សម្រាកជាសាធារណៈក្នុងពេលប្រារព្ធបុណ្យចូលឆ្នាំនេះនៅកម្ពុជាក៏ដោយ។ គេឃើញមាន ការជួបជុំគ្រួសារ រៀបចំសែនព្រេនដូនតា-កុងម៉ា លោតម៉ុងសាយ និងចែកអាំងប៉ាវ ឬហុងប៉ាវ ដើម្បីស្វាគមន៍ឆ្នាំថ្មី និងឲ្យរកស៊ីមានបានធូរធារ ទទួលបានសេចក្តីសុខ សេចក្តី ចម្រើនផងដែរ៕	ប្រជាជនកម្ពុជាជាច្រើនគ្រួសារទូទាំងប្រទេសចាប់ផ្តើមប្រារព្ធពិធីស្វាគមន៍បុណ្យចូលឆ្នាំប្រពៃណីចិន-វៀតណាមចាប់ពីថ្ងៃព្រហស្បតិ៍ទី ១៥ ខែកុម្ភៈនេះ។ បើតាមក្រសួងវប្បធម៌និងវិចិត្រសិល្បៈ ប្រជាជនកម្ពុជាមិនតិចជាង ៦០ភាគរយទេដែលនាំគ្នាប្រារព្ធបុណ្យចូលឆ្នាំនេះ។
ការប្រកួតទូកប្រពៃណីខ្នាតអន្តរជាតិ ទូកនាគ ចម្ងាយ ៥០០ម៉ែត្រ ផ្នែកបុរស បានទៅលើសមាគមទូកខេត្តកំពង់ធំ មកពីអង្គភាពកំពង់ធំ ក្រោយទទួលបានចំណាត់ថ្នាក់លេខ១ ដោយប្រើថេរវេលាប្រណាំង ២នាទី និង៤៥វិនាទី នាំមុខសមាគមទូកកោះកុង ដែល ប្រើពេល ២នាទី និង៤៧វិនាទី។ សមាគមទូកកងទ័ពជើងទឹក ប្រកួតក្នុងថ្ងៃផ្តាច់ព្រ័ត្រ។ រូបពី សហព័ន្ធកីឡាទូកកានូ និងរ៉ូអ៊ីងកម្ពុជា ចំណែកទូកប្រពៃណីខ្នាតអន្តរជាតិ ទូកនាគ ចម្ងាយ៥០០ម៉ែត្រ ផ្នែកនារី សមាគមទូកខេត្តកណ្តាល ទទួលបានចំណាត់ថ្នាក់លេខ១ ដោយប្រើរពេលត្រឹម ២នាទី និង៥៦វិនាទី នាំមុខសមាគមទូកខេត្តកំពតដែលចាយពេល ៣នាទី និង២៦វិនាទី។ ទូកនាគ ប្រកួតចម្ងាយ៥០០ម៉ែត្រ ផ្នែកបុរស សមាគមទូកកងទ័ពជើងទឹក ទទួលបានចំណាត់ថ្នាក់លេខ១ ប្រើពេលត្រឹម ២នាទី និង៣២វិនាទី នាំមុខសមាគមទូកខេត្តកំពង់ឆ្នាំង ដែលប្រើពេល ២នាទី និង៤៣វិនាទី។ ទូកប្រពៃណីខ្នាតអន្តរជាតិ ទូកនាគ ចម្ងាយ៨០០ម៉ែត្រ ផ្នែកបុរស សមាគមទូកក្រសួងមហាផ្ទៃទទួលបានចំណាត់ថ្នាក់លេខ១ ប្រើថេរវេលាត្រឹមតែ ៤នាទី និង៣៨វិនាទី នាំមុខសមាគមខេត្តបន្ទាយមានជ័យ ប្រើពេល ៤នាទី និង៤៨វិនាទី។ គួបញ្ជាក់ថា ការរៀបចំព្រឹត្តិការណ៍ប្រកួតនេះឡើងគឺមានលក្ខណៈស្តង់ដារស្របទៅតាមការប្រកួតកីឡាស៊ីហ្គេម ដោយសហព័ន្ធកីឡាទូកកានូ និងរ៉ូអ៊ីងកម្ពុជា បំពេញទៅតាមបច្ចេកទេសអន្តរជាតិ៕	សមាគមទូកខេត្តកំពង់ធំ ខេត្តកណ្តាល ក្រសួងមហាផ្ទៃ និងកងទ័ពជើងទឹក ទទួលបានចំណាត់ថ្នាក់លេខ១ ពីព្រឹត្តិការណ៍ប្រកួតកីឡាទូកប្រពៃណីខ្នាតអន្តរជាតិ «ទូកនាគ» ទូកកានូ-កាយ៉ាក់ និងរ៉ូអ៊ីងជ្រើសរើសជើងឯកថ្នាក់ជាតិ ពានរង្វាន់សម្តេចក្រឡាហោម ស ខេង លើកទី៩ ឆ្នាំ២០២២ ដែលធ្វើឡើងនៅខេត្តកំពត។
មន្ត្រីក្នុងរដ្ឋបាលប្រធានាធិបតី ដូណាល់ ត្រាំ បានអះអាងឲ្យដឹងថា លោក Steven Mnuchin រដ្ឋមន្ត្រីក្រសួងរតនាគារ និងលោក Larry Kudlow ទីប្រឹក្សាសេដ្ឋកិច្ចប្រចាំសេតវិមាន បានជួបពិភាក្សាជាមួយសមាជិកសភា ទៅលើបញ្ហាជាច្រើន ដែលក្នុងនោះក៏រួមមានផងដែរការជំនួយចាំបាច់សម្រាប់រដ្ឋដែលទទួលរងការខូចខាតវិស័យហិរញ្ញវត្ថុយ៉ាងដំណំ ដោយសារជំងឺឆ្លងCOVID-19។ នេះបើតាមការចុះផ្សាយរបស់ទីភ្នាក់ងារព័ត៌មាន AFP ។ ចំណែកឯ ទីប្រឹក្សាសេដ្ឋកិច្ចប្រចាំសេតវិមានម្នាក់ទៀតគឺលោក Kevin Hasset និយាយថាច្បាប់ស្តីពីជំនួយសង្គ្រោះលើកក្រោយ អាចនឹងបញ្ចូលជំនួយស្បៀងដល់អ្នកដែលរងគ្រោះអត់ឃ្លាន អំឡុងពេលបាត់បងការងារដែលប៉ះពាល់ដល់ហិរញ្ញវត្ថុរបស់មនុស្សជាច្រើន។ លោកក៏បន្ថែមផងដែរថា ជំនួយថ្មីនេះក៏អាចរួមបញ្ចូលការទទួលបានអ៊ីនធឺណិតសម្រាប់អ្នកដែលខ្វះខាតផងដែរ។ ខណៈពេលដែល គណបក្សប្រជាធិបតេយ្យដែលគ្រប់គ្រងសភាតំណាង កំពុងរៀបចំបង្ហាញច្បាប់ជំនួយសង្គ្រោះនៅសប្តាហ៍ក្រោយ រដ្ឋការលោកប្រធានាធិបតីត្រាំឯនេះវិញ បង្ហាញសញ្ញាថាគេមិនគួរប្រញាប់ប្រញាល់អនុម័តច្បាប់ថ្មីឡើយ។ ដោយលោក Mnuchin រដ្ឋមន្ត្រីក្រសួងរតនាគារ និយាយថាគេគួរណាស់តែរងចាំប៉ុន្មានសប្តាហ៍ទៀត។ លោករដ្ឋមន្ត្រីបន្ថែមថា យើងចង់ច្បាស់លាស់ មុននឹងចាយលុយរបស់អ្នកបង់ពន្ធទ្រីលានដុល្លារ ហើយយើងនឹងចាយដោយប្រុងប្រយ័ត្ន។ លោកអះអាងទៀតថា ច្បាស់ណាស់ថាយើងនឹងមិនធ្វើរឿងដូចជាជួយរដ្ឋ ដែលមានការគ្រប់គ្រងអន់ឡើយ។ តាំងតែពីដើម ខែមីនាមក សភាអាមេរិកបានអនុម័តថវិកា៣ពាន់លានដុល្លារ ដើម្បីប្រយុទ្ធនឹងជំងឺរាតត្បាតCOVID-19 ដែលផ្តល់ប្រាក់ដល់ក្រុមហ៊ុន និងបុគ្គល ដើម្បីសម្រាលផលប៉ះពាល់សេដ្ឋកិច្ច។ ទោះជាយ៉ាងណាក្តី អត្រាអ្នកអត់ការងារធ្វើកើនដល់១៤,៧ភាគរយ ដែលជាតួរលេខដែលពុំធ្លាប់មានតាំងតែពីមានវិបត្តិសេដ្ឋកិច្ចទសវត្សរ៍ឆ្នាំ១៩៣០មក។ ក្នុងកិច្ចសម្ភាសជាមួយទូរទស្សន៍CBS លោកHasset ទីប្រឹក្សាសេដ្ឋកិច្ចប្រចាំសេតវិមាន និយាយថាចំនួនអ្នកអត់ការងារធ្វើអាចកើនឡើងដល់ខ្ទង់២០ភាគរយ ក្នុងខែឧសភាឫមិថុនា។ចំណែកឯ លោក Mnuchin រដ្ឋមន្ត្រីក្រសួងរតនាគារនិយាយថា អត្រាអ្នកគ្មានការងារធ្វើអាចនឹងកើនដល់២៥ភាគរយ ដោយរាប់បញ្ចូលអ្នកបាត់បង់ការងារ អ្នកមិនស្វែងរកការងារ និងអ្នកគ្មានការងារសមរម្យ៕	សេតវិមានអាមេរិក បានចាប់ផ្តើមពិភាក្សាក្រៅផ្លូវការជាមួយសមាជិកសភាមកពីគណបក្សប្រជាធិបតេយ្យ និងសាធារណរដ្ឋ ដើម្បីកំណត់ជំនួយបន្ថែម ក្នុងការចេញច្បាប់ជាថ្មីម្តងទៀតដើម្បីផ្តល់ជំនួយទប់ទល់ផលប៉ះពាល់ដោយសារ COVID-19។ ការគិតគូរបែបនេះ ធ្វើឡើងខណៈមានការរំពឹងថា នឹងមានការបាត់បង់ការងារបន្ថែមទៀត នៅប៉ុន្មានខែខាងមុន។

Subsets and Splits

No community queries yet

The top public SQL queries from the community will appear here once available.